
CUVANT INAINTE 


Progresele marcate ale medicinei moderne impun o reactualizare 
permanentă a cunoştinţelor în diverse domenii care trebuie să se îmbine cu datele 
fundamentale existente. În perioada revoluţiei tehnico-stiintifice actuale accesul la 
mijloacele de informare, în special prin intermediul internetului, permite a se 
menține un nivel informational satisfăcător. Cu toate acestea, elaborarea unor 
tratatate în diverse domenii îmbină aceste informaţii într-o formă adecvată, 
completându-le şi în acelaşi timp conferindu-le o formă unitară. 

De-a lungul anilor, Clinica de Nefrologie a elaborat mai multe tratate de 
specialitate care au fost bine primite de specialiştii în domeniu, beneficiind de tiraje 
importante. Dintre acestea menţionăm următoarele: Nefrologie, Nefrologie Clinică, 
Ghid de Nefrologie, Progrese în Medicină, Actualităţi în Imunologia Clinică, 
Actualități în Medicina Internă, Rinichiul si Hipertensiunea Arteriala; Infecția 
Tractului Urinar în Practica Medicală,  Nefopatia  Balcanică/Balcanic 
Nephropathy, distinsă cu premiul Academiei de Ştiinţe Medicale “Iuliu 
Moldovan”, Imunopatologia Bolilor Renale publicată în Editura Academiei 
Române, etc. 

Deoarece în prezent se impune o analiză cât şi o încadrare a noilor 
informaţii din literatură şi îmbinarea lor cu experiența practică, colectivul Clinicii 
de Nefrologie s-a decis să elaboreze o lucrare de specialitate pe care a intitulat-o 
Manual de Nefrologie Clinică menită să deservească pe cei preocupaţi de acest 
domeniu. Lucrarea se adresează în acelaşi timp studenţilor, rezidentilor si tinerilor 
specialişti care doresc să îşi actualizeze şi să îşi completeze cunoştinţele. 

Considerăm că experiența practică a autorilor în domeniul nefrologiei, cea 
didactică, ştiinţifică şi nu în ultimul rând experienţa editorială sunt argumente 
suficiente pentru a asigura o calitate corespunzătoare a acestei lucrări. 

Actuala Clinică de Nefrologie reprezintă o şcoală în specialitate care 
continuă activitatea profesorului C. Zosin, fondatorul nefrologiei moderne în 
România ca şi a ilustrului său colectiv. Acest colectiv din care au făcut parte şi unii 
din autorii prezentei lucrări au elaborat primul tratat de nefrologie clinică din ţara 
noastră intitulat Nefrologie Clinică ce a fost distins cu premiul Academiei Române 
“Gheorghe Marinescu”. 

Sperăm ca lucrarea de fata să se ridice la nivelul celor anterioare. 


Timisoara, iulie 2008 Prof. Dr. Gheorghe Gluhovschi 

Capitolul I 


MECANISME IMUNE IN NEFROPATIILE 
GLOMERULARE 


CRISTINA GLUHOVSCHI 


Nefropatiile glomerulare sunt produse de mecanisme patogenice complexe. 
Foarte frecvent mecanismele imune sunt implicate in patogenia lor. Acestea se 
insotesc de obicei de procese inflamatorii care in cele mai multe cazuri au o 
evolutie progresiva spre insuficienta renala. 

Nefropatiile glomerulare mediate imun sunt semnalate atât în cadrul 
nefropatiilor glomerulare primitive, cât şi în cel al nefropatiilor glomerulare 
secundare. 

Mecanismele imune care intervin în nefropatiile glomerulare implică atât 
pe cele ale imunitatii umorale, cât şi pe cele ale imunitatii celulare. Mecanismele 
imunitatii umorale sunt mediate de către complexe imune circulante cât şi de cele 
formate in situ. Ele implică de obicei prezența elementelor sistemului 
complementar. 

Mecanismele imunitatii celulare implică atât celulele imune originare din 
măduvă cât şi cele rezidente glomerulare care au valenţe imune. 

În procesele imune din nefropatiile glomerulare participă numeroşi 
mediatori: citokine, chemokine, factori de creştere, radicali liberi, factori ai 
coagulării etc. 

Procese complexe de apoptoză, remodelare sau de fibroză joacă un rol 
important in patogenia acestor nefropatii. 

Cunoaşterea mecanismelor imune din patogenia nefropatiilor glomerulare 
are implicaţii în tratamentul patogenic al acestora. 

Mecanismele inflamatorii au o participare variabilă în producerea 
nefropatiilor glomerulare. În unele din aceste nefropatii ele sunt bine conturate în 
timp ce în altele sunt mult mai puţin exprimate. Din acest motiv Couser a definit 2 
tipuri de nefropati glomerulare: 

- GN produse prin mecanisme inflamatorii 

- GN produse prin mecanisme noninflamatorii 

GN produse prin mecanisme inflamatorii, respectiv în care acestea joacă 
rolul principal, se caracterizează prin participarea atât a mecanismelor imunitatii 

umorale cât şi celulare. Depozitele imune se dispun la nivelul mezangiului sau pe 
versantul intern al MB glomerulare fiind definite ca depozite subendoteliale. 

Acest tip de depozite se observă în GN proliferativ mezangiale al cărui 
prototip este nefropatia glomerulară cu IgA. 

În acelaşi timp proliferarea mezangială se poate însoți de depozite 
subendoteliale ca în GN mezangiocapilare. Ca urmare a depunerii de complexe 
imune are loc activarea mecanismelor imunitare care implică atât celulele imune 
cât si sistemul complementar. 

În consecință are loc proliferarea celulelor rezidente glomerulare. În acelaşi 
timp are loc un aflux de celule imune de natură hematopoetică care ar participa la 
procesul inflamator. Couser defineşte aceste GN ca şi GN mediate prin mecanisme 
inflamatorii. 

Un alt grup de nefropatii, în care modificările proliferative nu sunt 
prezente, sunt încadrate de Couser în GN noninflamatorii. În cursul acestora 
infiltrarea celulară de obicei lipseşte. 

Prototipul GN noninflamatorii este reprezentat de boala cu leziuni minime. 
În cursul acesteia limfocitele T produc un factor circulant care lezează podocitele 
împiedicând funcţionalitatea lor cu proteinurie consecutivă. 

În glomeruloscleroza segmentală şi focală se evidenţiază în ser de 
asemenea factori de permeabilitate glomerulară. Aceştia pot fi dealtfel îndepărtați 
din circulaţie prin imunoadsorbtie pe coloană cu proteină A. 

În GN membranoase se constată depozite imune de imunoglobuline şi 
complement pe versantul extern al membranei bazale. 

După Couser chemoatractantii produşi de către sistemul complementar nu 
pot traversa membrana bazală. Ca urmare nu se constată prezenţa de leucocite la 
nivelul unde sunt prezente depozitele imune,pe versantul extern al membranei 
bazale. 

Leziunile din nefropatia membranoasă sunt produse consecutiv activării 
sistemului complementar. Proteinuria frecvent nefrotică aduce cu sine elemente ale 
sistemului complementar. Ea realizează leziuni inflamatorii tubulointestitiale. 


Factorii genetici 


S-au observat cazuri de GN în aceeaşi familie, fapt care a pus în discuţie 
posibilitatea implicării unor factori genetici în producerea bolii. O altă observaţie a 
fost aceea că într-o colectivitate de tineri în care se decelează o infecţie cu 
streptococ beta hemolitic, numai unele persoane dezvoltă o GN, fapt care ar ţine de 
o susceptibilitate individuală. 

S-a observat de asemenea că răspunsul imun este variabil in fata unui 
antigen. De exemplu la unele persoane virusul hepatitei B este eradicat în timp ce 
la altele persistă permițând o antigenemie de durată cu formarea de complexe 
imune care se pot depune la nivelul rinichiului cu boală consecutivă. 

Studiile privind antigenele de histocompatibilitate HLA in relație cu 
nefropatiile glomerulare au arătat o incidență mai crescută a unor antigene in unele 
tipuri de GN. Totuşi nu s-a reuşit să se confirme o relaţie certă între acestea. Nu s-a 
putut stabili implicarea antigenelor HLA în producerea bolii. S-a pus în discuţie 
posibile relaţii cu un dezechilibru de legătură prin care antigenele de 
histocompatibilitate ar putea fi asociate cu alte antigene care ar putea fi implicate în 
producerea bolii. Până în prezent antigenele HLA nu şi-au dovedit utilitatea în 
diagnosticul nefropatiilor glomerulare iar studiul lor nu a intrat în practica clinică. 


Mecanismele imunitatii umorale 


COMPLEXELE IMUNE CIRCULANTE (CIC) SI COMPLEXELE IMUNE 
IN SITU 


În organism se petrec fecvent reacţii antigen-anticorp. În urma acestora se 
formează complexe imune compuse din antigene şi anticorpi la care se asociază 
frecvent elemente ale sistemului complementar. Organismul prin sistemul fagocitar 
îndepărtează de obicei aceste complexe. Complexele imune aflate în circulaţie, 
cunoscute ca şi complexe imune circulante (CIC) .. Ele pot ajunge la nivelul 
organelor bogate în celule cu proprietati fagocitare, unde acestea sunt supuse 
procesului de fagocitoză şi distruse. Capacitatea de clearance a acestui sistem poate 
fi depăşită sau este deficitară şi atunci CIC se pot depune la nivelul diverselor 
organe şi țesuturi : articulații, rinichi, vase etc. La nivelul organelor unde se depun 
CIC se pot dezvolta procese inflamatorii. 

CIC ajunse la nivelul rinichiului pot avea o destinaţie diferită. Ele se pot 
fixa la nivelul celulelor mezangiale prin intermediul receptorilor C3b pe care aceste 
celule le posedă. Aici determină o reacţie mezangială inflamatorie manifestată prin 
proliferarea celulelor mezangiale. Celulele mezangiale fac parte din celulele 
sistemului fagocitar şi au capacitatea de a îndepărta CIC prezente la nivelul 
rinichiului. 

Reacţia proliferativă mezangială cauzată de depunerea CIC este întâlnită 
frecvent în patologie, multe din glomerulonefrite fiind glomerulonefrite proliferativ 
mezangiale. 

CIC pot ajunge la nivelul peretelui capilar glomerular. Aici ele se pot 
depune subendotelial dacă au dimensiuni mai mari, neavând capacitatea de a 
traversa peretele capilar. Aceasta capacitate este dependentă şi de alti factori cum 
ar fi forma şi încărcătura lor electrică. 

Unele complexe imune se pot fixa atât la nivelul mezangiului cât şi la 
nivelul peretelui capilar subendotelial. Acest lucru se observă în unele 
glomerulonefrite mezangio-capilare, termenul definind afectarea concomitentă a 
mezangiului cât şi a peretelui capilarului glomerular prin intermediul CIC. 

CIC de dimensiuni mai mici pot traversa membrana bazală şi se depun la 
nivelul versantului său extern. Acest lucru se observă în glomerulonefrita acută 
cand se depun sub forma unor ridicături ce poartă numele de humpsuri. În GN 
acută CIC se pot depune atât la nivelul mezangiului glomerular cât şi pe versantul 
extern al MB glomerulare. 

În unele boli ca nefrita membranoasă, CI sunt prezente numai pe versantul 
extern al MB. În această boală, CI se pot forma prin unirea unui anticorp circulant 
cu un antigen prezent la acest nivel, complexele imune fiind formate pe loc, 
termenul utilizat pentru această situație fiind de CI formate in situ. 

Formarea de CI in situ se poate datora unor antigeni externi de tip viral 
care ajunşi la nivelul structurilor glomerulare se fixează la acest nivel. Se observă 
atunci când antigenele încărcate pozitiv, respectiv cationice se fixează de structuri 
glomerulare încărcate negativ, respectiv structuri anionice. Antigenul respectiv 
poartă numele de antigen plantat. Anticorpii formaţi în organism reacționează cu 
aceste antigene plantate rezultând formarea de CI pe loc sau in situ. 

Antigenele care se pot “planta” la nivelul structurilor glomerulare sunt 
diverse, cele mai cunoscute sunt cele virale. De asemenea, şi antigenele alimentare 
pot avea aceeaşi dispoziţie. 


Anticorpii anti-MB glomerulară 

Anticorpii pot reacționa cu elemente care intră în compoziția structurilor 
glomerulare. Exemplul cel mai tipic îl reprezintă anticorpii anti-membrană bazală 
glomerulară. 

La nivelul MB glomerulare aceşti anticorpi acționează cu structuri din 
interiorul acesteia, respectiv cu lanţul alfa 3 al colagenului de tip IV. Reacţia 
antigen-anticorp va determina leziuni importante, GN mediată prin anticorpi anti- 
MB fiind de obicei severă. Anticorpii anti-MB pot acţiona numai la nivelul MB 
glomerulare sau pot acţiona şi la nivelul MB pulmonare. Acest fapt face ca aceste 
GN să se însoţească de o patologie pulmonară manifestată frecvent prin hemoptizii, 
boala fiind cunoscută ca şi sindromul Goodpasture. Unii anticorpi pot reacționa şi 
cu MB tubulară. 

Anticorpii care reacţionează direct cu antigene celulare renale 

Anticorpii pot acționa direct asupra unor componente celulare renale. 
Astfel au fost evidentiati anticorpi față de antigenele celulelor epiteliale 
glomerulare respectiv față de endopeptidaza neutră. Aceştia pot sta la baza unei 
forme de nefropatie membranoasă congenitală. Au mai fost evidentiati anticorpi 
antimezangiali în NG IgA, anticorpi antiendoteliali în nefropatia lupică, anticorpi 
față de antigenul marginii în perie în nefropatia membranoasă. 


Anticorpii care reacţionează cu citoplasma polimorfonuclearelor 
neutrofile ANCA. 

În vasculite se produc anticorpi faţă de citoplasma polimorfonuclearului 
neutrofil. Există două tipuri de astfel de anticorpi c- ANCA şi p -ANCA. 

În urma acţiunii acestor anticorpi se produc leziuni ale pereţilor vasculari 
realizând procese inflamatorii. Rinichiul „un organ puternic vascularizat, este unul 
din principalele organe afectate în cursul vasculitelor. În cursul acestora leziunile 
sunt severe realizându-se o GN proliferativă extracapilară cu formarea de semilune. 
Ansele capilare pot suferi procese de necroză fibrinoidă. 


Sistemul complementar 


Sistemul complementar este implicat în procesele imune care au loc în 
nefropatii. El e constituit dintr-un complex de proteine care se activează în cascadă. 

Se descriu 2 căi principale de activare a sistemului complementar, calea 
clasică şi calea alternă. 

Activarea căii clasice se poate face prin acţiunea unor complexe 
imune.Elementele sistemului complementar se ataşează de complexele imune fie că 
sunt CIC fie că sunt CI formate in situ. 

Complexele imune activează calea clasică prin unirea lui Clq de porțiunea 
Fc a anticorpului. Ca urmare a activării căii clasice se constată valori scăzute ale 
fractiilor C4 şi C3. 

Activarea căii alterne a complementului se poate face de către unele 
polizaharide, antigene care provin din celule lezate, endotoxine, agregate de IgA. 
Această cale a cărei activare este independentă de complexele imune determină 
amplificarea activării lui C3. 

A treia cale de activare a sistemului complementar este calea lectinică, 
respectiv prin lectina care leagă manoza. Rolul căii lectinice în activarea sistemului 
complementar din nefropatii nu este încă precizat. 

Activarea complementului urmează de la nivelul lui C3 o cale comună ce 
duce în final la formarea complexului de atac al membranei. Acesta este format din 

fracțiile CSb-C6-C7-C8-C9, respectiv C5b-C9. Complexul de atac al membranei se 
fixează la nivelul membranei celulare a celulei ţintă unde formează canale 
transmembranare. Ca urmare se produce distrugerea acestei celule. 

Activarea cascadei complementare are un rol important întrucât rezultă 
factori complementari activati care au un rol important în activarea inflamatiei şi a 
răspunsului inflamator: rol chemotactic favorizând mobilizarea celulelor la nivelul 
procesului inflamator, dilatarea vaselor prin intermediul unor factori, activarea 
unor celule care participă la procesele imune (macrofage şi alte celule 
imunocompetente), eliberarea de mediatori ca de exemplu histamina din mastocite. 

De reţinut faptul că unii factori complementari de tipul C3a şi C4a ar 
desfăşura un mecanism adiţional în activitatea complementului de a liza 
microorganismele. 

Complexul de atac al membranei joacă un rol deosebit de important în 
unele nefropatii ca în nefropatia membranoasă. Aici depozitele de imunoglobuline 
alături de complexul de atac al membranei C5b-C9 dispuse pe versantul extern al 
MB, pot acţiona inducând tulburări importante ale permeabilitatii glomerulare cu 
proteinurie consecutivă. O acţiune importantă o exercită CSb-C9 asupra 
podocitelor perturbând funcţionalitatea lor. 

Complexul de atac al membranei C5b-C9 este incriminat în leziunile 
induse imun ale celulelor mezangiale, endoteliale şi tubulointerstitiale. 

Complexul de atac al membranei poate după insertia pe membrana celulei 
țintă să ducă la activarea ei, această celulă producând în unele condiţii citokine şi 
oxidanti. De asemenea, celula activată va creşte producția de matrice extracelulară. 

Se discută chiar o acţiune sublitică a complexului de atac al membranei 
care nu duce la distrugerea structurii membranare asupra căreia acţionează ci 
determină modificări ale functionalitatii ei. De altfel, Couser atribuie unei acțiuni 
sublitice a C5b-C9 modificările care au loc în nefropatia membranoasă. 

În concluzie vom descrie două tipuri de acţiune a C5b-C9, una litica care 
duce la distrugerea membranei celulei pe care se inseră şi ulterior a celulei şi una 
care doar perturba funcționalitatea acesteia fără a determina distrugerea ei. 
Activarea căii alterne a complementului este întâlnită cu precădere în GN 
mezangiocapilară de tip II în condiţiile în care are loc o scădere a lui C3 în timp ce 
C4 care aparține căii clasice prezintă valori normale. Activarea căii alterne se 
datorează in această boală unui anticorp denumit C3 nefritic factor care prin 
acțiunea asupra unui factor de control al convertazei căii alterne - factorul H, face 
ca aceasta să scape de sub control rămânând în stare activată. Ca urmare are loc o 
permanentă liză a lui C3 de către convertaza căii alterne care duce la activarea 
complementului cu valori permanent scăzute ale acestuia, de unde şi numele de 
nefrită hipocomplementemică. 

Nivelul scăzut al complementului în unele nefropatii este utilizat in scop 
diagnostic. Astfel de nefropatii sunt: glomerulonefrita acută difuză, GN 
mezangiocapilară, nefropatia lupică, GN din crioglobulinemii, GN din endocardita 
bacteriană. 

În diagnosticul activării sistemului complementar s-a utilizat determinarea 
activității hemolitice 50%, activitate ce determină hemoliza hematiilor de berbec de 
către serul bolnavilor. 

În prezent se utilizează cu precădere determinarea componentelor 
sistemului complementar din ser, în primul rând al lui C3. De asemenea se 
utilizează determinarea fractiilor care rezultă din liza lui C3. 

Imunofluorescenta tisulară poate evidenția pe lângă depozite de 
imunoglobuline, depozite ale proteinelor sistemului complementar, în principal al 
lui C3. Imunofluorescenta poate evidenția in nefropatii depuneri ale lui C5b-C9. 
Acesta poate fi pus în evidenţă şi în urină în nefropatia membranoasă. 

C5b-9 favorizeaza expresia receptorilor TGF la nivelul podocitelor fapt ce 
determina o productie crescuta de matrice extracelulara ce determina ingrosoarea 
MB GLOMERULARE.In acelas timp C5b-9 favorizeaza apoptoza podocitara.Prin 
aceste actiuni complementul contribuie la scleroza glomerulara. 

Limfocitele B 

Mecanismele imunitatii umorale sunt incriminate în patogeneza GN. În 
urma unor antigene diverse se produce activarea limfocitelor B cu producerea de 
anticorpi cu formarea de complexe imune. În nefropatia cu IgA a fost demonstrată 
o hiperreactivitate a limfocitelor B producătoare de IgA, iar in boala cu leziuni 
minime au fost semnalate alterări ale procesului de sinteză a IgG de către 
limfocitele B. 


Mecanismele imunitatii celulare 


Neutrofilele 

Prezența neutrofilelor la nivelul leziunilor glomerulare renale indica un 
proces inflamator. Ele sunt atrase de către factori chemotactici de tipul fractiei C5a 
a sistemului complementar, de interleukina 8 care face parte din grupul 
chemokinelor cat şi de leukotriena 4. 

Aceşti factori chemotactici sunt produşi la nivelul focarului inflamator în 
relaţie cu prezenţa de complexe imune circulante sau formate in situ sau în relaţie 
cu prezența anticorpilor anti MB. 

Neutrofilele prezente la nivelul capilarelor, dupa un proces de rulare pe 
suprafaţa lor, se fixează de acestea prin intermediul moleculelor de adeziune. 
Leucocitele exprimă pe suprafaţa lor L selectina iar celulele endoteliale exprimă o 
altă moleculă de adeziune din acest grup: E selectina. Leucocitele fixate pe 
suprafaţa celulelor endoteliale exprimă molecule de adeziune de tip LFA-1 şi 
MAC-I. Acestea se vor fixa de liganzi din grupa suprafamiliei imunoglobulinelor 
prezente pe suprafaţa celulelor endoteliale de tip ICAM. Se cunosc trei tipuri de 
ICAM: 1, 2, şi 3, principala moleculă de adeziune fiind ICAM-1. De asemenea, un 
rol important în fixarea neutrofilelor revine integrinelor. 

După fixare, neutrofilele vor încerca să îndepărteze depozitele imune. Ele 
trec de celula endotelială de obicei prin zonele intercelulare şi abordează 
complexele imune subendoteliale. Se produce o activare a neutrofilelor. Activarea 
lanţului respirator duce la formarea speciilor reactive de oxigen. Se activează 
proteazele de tipul elastazei şi catepsinei, enzime proteolitice aflate în granulele 
neutrofilelor. Prin intermediul acestora depozitele imune pot fi îndepărtate. În 
acelaşi timp, neutrofilele îşi pot revărsa conținutul în exteriorul celulei asupra 
depozitelor imune. De data aceasta complexe imune nu mai sunt fagocitate ci sunt 
distruse la locul lor de depozitare. 

Enzimele lizozomale nu acţionează specific numai asupra complexelor 
imune, ci pot produce leziuni şi la nivelul peretelui glomerular. Se produc 
degradări ale membranei bazale glomerulare cu formarea de găuri la acest nivel. 
Prin intermediul acestora pot trece pe versantul extern al MB atât proteine cât şi 
celule, în principal hematii, cu  proteinurie şi hematurie consecutivă. 
Polimorfonuclearele pot străbate MB glomerulară. 

Receptorii de tip ICAM-I au fost puşi în evidenţă atât la nivelul celulelor 
mezangiale cât şi la nivelul celulelor epiteliale fapt care indică posibilitatea aderării 
de aceste structuri a neutrofilelor. Enzimele proteolitice şi substanțele reactive de 
oxigen pot afecta şi matricea extracelulară. 

Neutrofilele au fost evidenţiate pe biopsii preluate la începutul bolii la 
bolnavii cu GNA poststreptococică, GN mezangiocapilară, nefropatia lupică, 
purpura Henoch-Schânlein şi în unele cazuri de GN proliferativă extracapilara. Ele 
pot apare şi în cursul evoluţiei altor GN. 


Macrofagele 

Macrofagele provin din monocite după activarea lor. Ele sunt atrase la 
nivelul glomerulilor de către chemokine de tipul RANTES, MCP-1 (macrophage 
chemoatractant protein 1), MIP-1 alpha (macrophage inflammatory protein — 1 — 
alpha) care sunt produse de catre limfocite. 

Macrofagele se localizează in glomerul prin intermediul moleculelor de 
adeziune în principal ICAM-1. Ele se fixează de receptorii Fc ce intra în structura 
imunoglobulinelor ce participă la formarea complexelor imune. 

Macrofagele activate produc numeroase citokine: ILI, factorul de necroză 
tumorală, chemokine de tip MCP-1. Prin intermediul mediatorilor inflamatiei 
macrofagele pot determina o stimulare a celulelor mezangiale cu proliferarea lor. 
Macrofagele au un rol important în producerea de factori oxidanti şi proteaze prin 
intermediul cărora au un rol efector în procesul imun. Ele produc sub influența 
unor citokine oxid nitric care este un factor de relaxare endotelială. Prin 
interacțiunea oxidului nitric cu substanţele reactive de oxigen se formează o 
substanţă cu rol toxic: anionul peroxinitric. Macrofagele eliberează factorul tisular 
al coagulării care intervine în depunerea de fibrină şi formarea de semilune din 
cursul GN proliferative extracapilare. De asemenea, prin intermediul TGF intervine 
în sinteza matricei extracelulare intervenind astfel în procesele de fibroză. 

Macrofagele joacă un rol important în modularea procesului inflamator. El 
îndepărtează neutrofilele care au suferit procesul de apoptoză. Macrofagele sunt 
prezente nu numai în GN cu proliferare extracapilară. Ele au mai fost puse în 
evidenţă pe biopsii renale la unii bolnavi cu LED şi crioglobulinemie esențială. 


Limfocitele 

Limfocitele sunt evidenţiate rar la nivelul glomerulilor normali. În 
glomerulii patologici ele sunt rar prezente şi de obicei într-un număr redus. 

Cu toate acestea, s-a demonstrat experimental producerea de 
glomerulonefrite prin intermediul limfocitelor T în absenţa depunerii de anticorpi. 

Limfocitele pot fi puse în evidență în GN proliferativ mezangiale unde pot 
reprezenta 10% din populaţia celulară de la nivelul glomerulului. În GN 
proliferativă extracapilară cu semilune ele sunt prezente alături de monocite. În GN 
cu leziuni minime, GN cu scleroza focală şi segmentală ca şi in GN membranoasa 
numărul de limfocite e redus la nivelul glomerulului, fiind similar cu numărul de 
limfocite din glomerulii normali. 

Limfocitele T 

În GN cu leziuni minime, limfocitele T joacă un rol important în patogenia 
bolii. Ele produc un factor de permeabilitate glomerulară care produce leziuni 
podocitare şi sindrom nefrotic consecutiv. Un factor de permeabilitate glomerulară 
cu rol patogenic a fost pus în evidenţă şi în glomerulonefrita segmentală şi focală. 
Acest factor de permeabilitate poate fi îndepărtat prin plasmafereză. Experimental, 
la şobolanii la care s-a indus o GN prin anticorpi anti- MB glomerulară limfocitele 

preced apariția macrofagelor. S-a observat că in NG cu depozite de IgA există o 
hiperreactivitate limfocitară T precum şi o alterare a producerii de citokine. 

Wu consideră că limfocitele T ar fi implicate în patogenia GN la trei nivele 

diferite: 

- limfocitele T helper pot participa în răspunsul umoral mediat prin 
anticorpi dependent de limfocitele T față de autoantigene renale. 
Limfocitele T helper sunt implicate în GN mediate prin anticorpi. 

- limfocitele T care infiltrează glomerulii pot determina direct o leziune 
renală 

- limfocitele T citotoxice CD8+ pot interactiona în mod direct cu 
antigenele glomerulare pentru a initia leziunea. 


Plachetele 

Plachetele joacă un rol important în procesele de coagulare. Ele sunt 
implicate şi în procesele inflamatorii. Rolul principal revine unui factor de creştere 
produs de plachete definit PDGF. Acesta e produs de către plachete sub influența 
unor mediatori ai inflamatiei. 

La nivelul glomerulilor factorul de creştere produs de către plachete 
influențează celulele care participă la procesul inflamator respectiv atât celulele 
rezidente glomerulare cât şi celulele imune originare din măduvă. PGDF are asupra 
acestor celule o acțiune mitogenă fiind implicat în procesele proliferative de la 
nivel glomerular. Medicația antiagregantă plachetara este utilizată în tratamentul 
GN mezangiocapilare. 


Procesele de coagulare şi fibrinoliză 

În cursul procesului inflamator se constată de obicei o activare a procesului 
de coagulare. Nefropatiile glomerulare de natură imună prezintă frecvent o activare 
a acestor procese. În unele nefropatii mediate imun ca in GN proliferativă 
extracapilară participarea proceselor de coagulare joacă un rol important în 
patogania bolii. Astfel, s-a constatat producerea de fibrină în spaţiul extracapilar 
care determină consecutiv activarea monocitelor/ macrofagelor în direcția 
îndepărtării ei. 

De cele mai multe ori aceasta are drept rezultat o proliferare extracapilară. 
Depozite de fibrină/fibrinogen au fost puse în evidență pe preparate bioptice în GN. 
În sange pot fi puşi în evidenţă produşi de degradare ai fibrinei. 

De menţionat că celule endoteliale glomerulare au capacitate de sinteză ai 
unor factori ai coagulării: trombomodulina, proteina C. 

Procesele de coagulare se insotesc frecvent de procese de fibrinoliză. Are 
loc o activare a factorilor implicaţi în procesul de fibrinoliză inclusiv a celor 
produşi local. 


Radicalii liberi de oxigen 

Radicalii liberi de oxigen sunt produşi de către celulele care participă la 
procesul inflamator. Un rol principal revine celulelor din sistemul microfagic / 
macrofagic iar dintre celulele rezidente glomerulare celulelor mezangiale. 
Producerea lor este sub influenţa unor citokine de tipul IL-1,a factorului de necroza 
tumorală ca şi a complexului de atac al membranei al sistemului complementar. 
Celulele epiteliale glomerulare şi cele tubulare pot produce şi ele radicali liberi de 
oxigen. 

Radicalii liberi de oxigen pot desfăşura o acţiune oxidativă asupra lipidelor 
şi proteinelor cu modificări ale acestora. În acelaşi timp pot pot acţiona asupra unor 
enzime. S-a constatat că oxidarea purinelor şi pirimidinelor duce la fragmentarea 
acizilor nucleici cu perturbări ale expresiei genelor. Acţiunea radicalilor liberi 
asupra lipidelor va duce la oxidări ale structurilor lipidice ce influenţează 
membranele celulare. 


Prostaglandinele, leukotrienele şi lipoxinele 


Prostaglandinele 

Sub influența complexelor imune şi a citokinelor proinflamatoare celulele 
mezangiale produc prostaglandine şi leukotriene. Limfocitele T activate ar favoriza 
eliberarea de PGE2 de către celulele mezangiale. 

De altfel la nivelul celulelor epiteliale s-a evidenţiat producerea de 
prostaglandine vasodilatatoare- PGI2 şi PGE2 şi prostaglandine vasoconstrictoare 
de tip TxA2. S-a constatat că PGI2 şi PGE2 cresc permeabilitatea glomerulara 
pentru proteine în timp ce TxA2 ar stimula activarea plachetară. În acelaşi timp 
prostaglandinele influenţează expresia de molecule de adeziune. Un rol important 
revine activării ciclooxigenazelor 1 şi 2 în cursul proceselor inflamatorii 
glomerulare. Acest fapt a fost demonstrat în nefropatia lupică unde s-a constatat o 
activare a ciclooxigenazei 2. 

Utilizarea de inhibitori ai ciclooxigenazei 1 de tip indometacin cât şi ai 
ciclooxigenazei 2 de tip meloxicam a demonstrat un efect favorabil în unele 
nefropatii. Inhibitorii de ciclooxigenază atât 1 cât şi 2 au un efect antiproteinuric. 
Recent a fost identificată ciclooxigenaza 2 la nivel podocitar. 

Leukotrienele 

S-a constatat ca leukotriena C4 infuenteaza proliferarea celulelor 
mezangiale. Leukotriena D4 are un efect vasoconstrictor al arteriolei eferente. In 
acelaşi timp leukotriena D4 ca şi leukotriena B4 favorizează aderenţa neutrofilelor 
de celulele mezangiale. 

Studiile experimentale au demonstrat efectul favorabil al administrarii unui 
inhibitor al 5-lipoxigenazei in nefrita experimentală tubulointerstitiala la şobolan. 


Lipoxinele 

Sunt de asemenea produşi din acidul arahidonic. Ele exercită o acţiune 
anatagonistă leukotrienelor reducând acțiunea lor proinflamatoare. Astfel s-a 
demonstrat că lipoxina A4 inhibă acțiunea stimulatoare a leukotrienei D4 asupra 
celulei mezangiale. 


CELULELE REZIDENTE GLOMERULARE ÎN PROCESELE IMUNE 
GLOMERULARE 


Celulele mezangiale 

Sunt celulele rezidente glomerulare care au o implicare importantă în 
procesele imune din nefropatiile glomerulare. Celulele mezangiale au capacitate 
contractilă cât şi de fagocitoză. Prin proprietăţile lor imune, fără a fi celule 
specializate imun, celulele mezangiale reprezintă un element de bază al sistemului 
de apărare imun local din compartimentul glomerular. 

Celulele mezangiale posedă receptori pentru mediatori ai inflamatiei: 
citokine, chemokine, factori de creştere. În acelaşi timp celulele mezangiale produc 
citokine, chemokine, factori de creştere. De asemenea, celulele mezangiale 
sintetizează C3 şi factorul H. 

Celulele mezangiale datorită capacităţilor de fagocitoză pot capta 
complexe imune. Depunerea de complexe imune în aria mezangială se însoţeşte de 
procese proliferative. În consecinţă se dezvoltă o GN proliferativ mezangială. Cel 
mai frecvent se evidenţiază în aria mezangială depozite de IgA care frecvent 
asociază depozite de IgG. La nivelul mezangiului se mai depun IgM şi C3. 

După Couser ar exista 2 tipuri de celule mezangiale: unul definit ca celulă 
mezangială intrinsecă care dispune de proprietăți contractile cu rol în medierea 
hemodinamicii renale dar şi de proprietăţi imune, fiind incriminat în nefropatiile 
glomerulare mediate imun, şi un al doilea tip de celule mezangiale care este 
reprezentat de către macrofage şi monocite care se mobilizează la acest nivel. 

Aceste celule sunt incriminate in fenomenele inflamatorii de natura imuna din zona 
mezangiala. De mentionat ca 15% din celulele mezangiale provin din maduva. 
După rezoluţia proceselor imune însoţite de proliferarea celulelor 
mezangiale are loc o revenire a numărului de celule mezangiale la valoarea inițială. 
Unele din celulele proliferate suferă un proces de apoptoză şi sunt fagocitate în 
principal de către macrofage care le indepărtează. 
De asemenea, s-a constatat că celulele mezangiului extraglomerular migrează în 
glomeruli înlocuind celulele mezangiale lezate. 


Celule podocitare 

Celulele podocitare sunt dispuse pe versantul extern al MB glomerulare de 
care se fixează prin intermediul proceselor podocitare. Între procesele podocitare se 
află dispuse membranele cu fantă prin care trec proteinele în spaţiul de filtrare. 
Aceste celule au un rol important în procesele inflamatorii imune de la nivelul 
glomerulilor. Lezarea lor are consecințe în producerea proteinuriei cât şi în 
procesele de  fibroză  glomerulară.Celulele podocitare acoperă suprafața 
glomerulară. Ele nu sunt capabile să se dividă. În caz de lezare a podocitelor spaţiul 
ocupat de celula podocitară lezată care a suferit un proces de apoptoză rămâne gol 
şi permite adeziunea MB de capsula Bowman dezvoltându-se la acest nivel un 
proces de fibroză. 

La nivelul celulelor podocitare se află receptori pentru C3b, fapt care ar 
permite fixarea de CI. 

Podocitele produc factorul de creştere al celulei endoteliale: VEGF. 
Eliberarea lui este inhibata de IL4. 

De asemenea, la nivelul podocitelor se produc şi alti factori de creştere de 
tipul TGF beta şi FGF2 care participă la procesele patologice din nefropatiile 
glomerulare. 

Celulele podocitare exprimă receptori ICAM 1 şi VCAM ce permit fixarea 
leucocitelor. De asemenea, prezintă receptori pentru IL6. La nivelul podocitelor 
există receptori pentru IL4 şi IL13 care sunt exprimati în boala cu leziuni minime. 
De asemenea nivelul podocitelor se exprimă receptori pentru mai multe tipuri de 
chemokine CCR4, CXCRI, CXCRS5 etc. 

Există un schimb informațional prin intermediul chemokinelor între 
celulele mezangiale care exprimă CCR7 şi CCL21/SLC care este produs de către 
podocite. 

Celulele podocitare sunt lezate de factori de permeabilitate produsi de catre 
limfocite in boala cu leziuni minime (BLM) si in scleroza glomerulara segmentala 
şi focală (SGFS). 

Podocitele ar participa şi la formarea de semilune in GN extracapilara. 


27 


Manual de nefrologie clinica 


Celulele endoteliale 

Celulele endoteliale produc endoteline, care sunt peptide cu rol in controlul 
tonusului vascular. Celulele endoteliale produc oxidul nitric care realizează o 
relaxare endotelială. De asemenea produc citokine precum interleukina 1. Ele se 
află sub influenţa unor citokine. 

Asupra celulelor endoteliale işi exercită acţiunea şi unii factori de creştere, 
ca de exemplu factorul de creştere insulinic-l şi factorul de transformare al creşterii 
beta. Celulele endoteliale produc şi ele factori de creştere, ca de exemplu factorul 
de creştere vascular. 

Celulele endoteliale vor interveni în mod complex în procesul imun, prin 
modularea migrării leucocitare, producerea de mediatori, activarea proceselor de 
coagulare.Celulele endoteliale sunt afectate în principal în unele nefropatii imune, 
în special în bolile sistemice care afectează endoteliile : eclampsia, sindromul 
hemolitic uremic, vasculite. Anticorpii de tip ANCA activează neutrofilele care 
aderă de celulele endoteliale. Neutrofilele activate prin degranulare eliberează 
metaboliți toxici de oxigen, care lezează celulele endoteliale. Anticorpii de tip 
ANCA sunt prezenți în vasculite. 


Celule rezidente la nivel tubulointerstitial implicate în procesul imun 


Celulele dendritice 
Celulele dendritice reprezintă o populaţie celulară importantă la nivelul 
interstitiului fiind dispuse în principal peritubular. Celule dendritice sunt 
celule prezentatoare de antigeni. Ele au capacitate de fagocitoză a antigenului pe 
care dupa prelucrare il prezintă limfocitului T. Ca urmare are loc o stimulare a 
acestora. 
Celulele tubulare 
Acestea participa la procesele imune in mod complex: 
- prin procesele de endocitoză care se manifesta faţă de proteinele 
filtrate pe care ulterior le procesează, 
- produc componente ale sistemului complementar, 
- exprimă receptori față de componente ale sistemului 
complementar, 
- produc în cursul proceselor inflamatorii citokine, chemokine, 
factori de creştere şi alti mediatori ai inflamatiei , 
- au capacitate de a prezenta antigenul, fiind considerate celule 
prezentatoare de antigen. 

Cea mai interesanta proprietate a lor este aceea de transdiferentiere, ele 
avand capacitatea de a se transforma in fibroblaste. Celulele tubulare participa activ 
in procesele inflamatorii tubulointerstitiale. 


Citokinele 


Sunt substanţe de origine polipeptidică care sunt produse de către celule si 
care au rol de mediatori transmițând informaţia între diverse celule în principal în 
cursul proceselor patologice. Pentru aceasta au primit numele de citokine. Cele 
care transmit informaţia între leucocite poartă numele de interleukine. 

Prin comunicarea între celule în cursul procesului inflamator se produce o 
reglare a acestuia. 

Celulele rezidente renale produc citokine prin care transmit informaţia 
altor celule coordonând activitatea lor. 

Prin intermediul citokinelor celulele rezidente renale coordonează relaţia şi 
cu celulele imune care pătrund în focarul inflamator. Acestea la rândul lor 
influențează celulele rezidente glomerulare pe de o parte, iar pe de altă parte 
interrelationeaza şi între ele. Se formează astfel o adevarată reţea informaţională 
care coordonează celulele care participă la procesul inflamator atât rezidente cât şi 
cele imune de proveniență sanguină. 

Proliferarea, diferențierea, mobilitatea cât şi funcţia acestor celule este 
influențată de citokine. 

Dintre citokine reținem IL-2 care are un rol esenţial în coordonarea de 
către limfocitele helper a celorlalte limfocite. 

Unele citokine activează macrofagele, respectiv interferonul gama şi IL12. 
Sunt citokine care sunt incriminate în răspunsul direct tisular ca de exemplu TNF- 
alfa şi ILI. TNF-alfa poate reduce fluxul sanguin glomerular şi participă la 
recrutarea de celule inflamatoare. IL-1 beta induce expresia altor citokine 
proinflamatoare şi a chemokinelor. 

Chemokinele sunt citokine care au un rol chemotactic, ele participând la 
recrutarea de celule cu caracter imun implicate în procesele inflamatorii de la nivel 
renal. Sunt cunoscute un număr mare de chemokine (aproximativ 40 de 
chemokine). Ele acţionează la nivelul unor receptori prezenţi la nivelul celulelor pe 
care le influențează. La nivelul unor receptori pot acționa mai multe chemokine. 

Se cunosc 4 tipuri de chemokine în funcție de structura lor. Se disting 
chemokine care au un rol chemotactic pentru polimorfonucleare şi chemokinne 
care au un rol chemotactic pentru macrofage. Chemokinele care atrag 

polimorfonuclearele sunt definite ca si chemokine alfa. Principalele chemokine alfa 
sunt reprezentate de IL8 şi factorul 4 plachetar. 

Chemokinele cu activitate chemotactică pentru macrofage sunt cunoscute 
ca şi chemokine beta. Principalele chemokine beta sunt MCP-1, RANTES, MIP-1 
beta. 

De menţionat că atât celulele rezidente glomerulare cât şi celulele tubulare 
produc chemokine. Expresia lor se face sub influența a diverşi stimuli ca alte 
citokine, complexe imune, factori de creştere, etc. 

Celulele imune originare din măduvă care pătrund în focarul inflamator 
sunt producătoare de chemokine influențând celelalte celule rezidente renale cât şi 
alte celule. 


Factorii de creştere 


Factorii de creştere sunt asemenea citokinelor polipeptide care au un rol în 
promovarea proceselor de creştere celulară. Factorii de creştere sunt produşi la 
nivelul a diverse celule şi organe, fiind denumiți în funcție de proveniența lor 
principală. 

La nivelul rinichiului acţionează un număr mare de factori de creştere. 

Cel mai cunoscut este factorul de transformare al creşterii beta. Se 
cunosc trei membri ai familiei TGF- beta 1 , 2 respectiv 3. TGF beta are o acțiune 
complexă care variază în funcţie de tipul de TGF beta, contextul anatomic local şi 
prezenţa altor citokine. În unele situaţii poate acţiona pro-proliferativ în timp ce în 
alte situaţii are o acțiune antiproliferativă. S-a descris şi o acţiune proapoptotică cât 
şi intervenția în tranziţia epitelio-mezenchimală. Totuşi principala acţiune a TGF 
beta este cea profibrotică. 

Factorul de creştere al țesutului conjunctiv este de asemenea incriminat în 
procesele de fibroză glomerulară, fiind studiat în principal în nefropatia diabetică. 

Factorul de creştere vascular al celulei endoteliale acționează la nivelul 
celulelor endoteliale fiind implicat în procesele de angiogeneză. I se atribuie un rol 
important în procesele patologice din preeclampsie, fiind implicat în producerea 
proteinuriei. Factorul de crestere al celulei endoteliale(-VEGF) este în prezent in 
studiu în mai multe tipuri de nefropatii glomerulare primitive. 

Factorul de creştere derivat din plachete joacă un rol important în 
procesele inflamatorii din nefropatiile glomerulare. Are o acțiune mitogenă 
puternică. 

Stimularea proliferarii celulelor mezangiale dar şi a fibroblastilor cu 
producere de colagen implica factorul de crestere epidermic 1. Alti factori de 
creştere implicaţi în patologia renală sunt factorul de creştere asemănător insulinei 
— 1 (IGF-1), factorul de creştere hepatocitar — 1 (HGF-1). Aceştia din urmă ar 
interveni în controlul proliferării celulare. 

Unele citokine intervin în stimularea celulelor hematopoietice favorizând 
creşterea şi dezvoltarea lor: factorul stimulant al coloniilor de macrofage (M-CSF) 
care stimulează formarea de monocite şi factorul stimulant al granulocitelor şi 
macrofagelor (GM-CSF). 


Moleculele de adeziune 


În cursul proceselor inflamatorii care se desfăşoară la nivelul glomerulului 
sau la nivelul interstitiului sub influenţa factorilor chemotactici sunt atrase celulele 
cu capacități imune. Acestea provin din sistemul hematopoetic, respectiv din 
maduva. Ajunse la nivelul focarului inflamator ele sunt fixate pe suprafaţa celulelor 
endoteliale dupa care trec printre zonele jonctionale intercelulare şi pătrund la 
nivelul procesului inflamator unde se fixează de asemenea de celulele care 
participă la acest proces. 

Pentru a se fixa de celulele endoteliale care formează pereţii vasculari 
celulele imune respectiv leucocitele exprimă molecule de adeziune prezente pe 
suprafaţa celulelor endoteliale. 

La nivelul celulelor endoteliale se exprimă FE selectina care are un rol in 
adeziunea neutrofilelor, monocitelor şi limfocitelor T. 

Endoteliul glomerular exprimă şi selectina P care este prezentă şi la nivelul 
plachetelor. Principala moleculă de adeziune la nivelul endoteliului este 
reprezentată de către ICAM — 1. Aceasta este exprimată şi la nivelul celulelor 
mezangiale şi podocitare. 

Leucocitele se leagă de celulele endoteliale dar şi de celelalte celule prin 
intermediul unor molecule de adeziune pe care le exprimă pe suprafaţa lor : beta 
integrina LFA- 1 şi MAC- 1. 

Tot la nivelul endoteliului se află o altă moleculă de adeziune VCAM — 1 
care se fixează de integrina VLA-1-beta. 

Endoteliul exprimă şi alte molecule de adeziune ICAM — 2, PECAM - 1. 
Ele sunt prezente şi la nivelul leucocitelor. 

Leucocitele se leagă prin intermediul moleculelor de adeziune în cursul 
nefropatiilor glomerulare de celulele mezangiale. Această legare se face de 
moleculele de adeziune de tip ICAM - 1 şi VCAM - 1 pe care celulele mezangiale 

le exprima La nivelul celulelor tubulare si in interstitiu se exprima molecule de 
adeziune, fapt care va permite adeziunea celulelor imune de celulele rezidente de la 
acest nivel. 

În momentul în care se exprimă molecule de adeziune se produce si 
activarea producerii de citokine şi alti factori care participa la procesul inflamator. 


Apoptoza 


În cursul proceselor fiziologice şi patologice care se desfăşoară la nivelul 
nefronului unele celule suferă transformări ireversibile care duc la moartea lor şi 
trebuiesc îndepărtate. 

Moartea celulară se produce prin procese complexe care alterează 
funcţionalitatea celulei. Sunt cunoscute în principal 2 astfel de procese care duc la 
moartea celulară: necroza şi apoptoza. 

Procesul de necroză duce la moartea celulară prin afectarea organitelor 
celulare cât şi a membranei celulare. Organitele suferă un proces de edematiere, ca 
dealtfel întreaga celulă. Ulterior membrana devine permeabilă şi apoi suferă leziuni 
care duc la ruptura ei. Eliberarea conținutului celular determină fenomene 
inflamatorii. 

Un alt proces de moarte celulară este cel al morţii celulare prin apoptoză. 
Prin acest proces celulele suferă transformări complexe fără afectarea importantă a 
membranei. Aceste procese duc la moartea celulei. 

Se ştie că celulele sunt programate să moară într-un timp anumit. Acest 
proces este prezent în cursul dezvoltării. Procesul e cunoscut sub numele de moarte 
celulară programată. În anumite situaţii acest proces poate fi influenţat de numeroşi 
factori. Celula moare în final în urma activării mecanismelor morții programate , 
procesul fiind asimilat cu cel de apoptoză. În cursul procesului de apoptoză se 
produc modificări importante celulare. Astfel se produce o activare enzimatică care 
vor determina permeabilizarea membranelor mitocondriale. Totodată se eliberează 
proteine proapoptotice ce joacă un rol important în acest proces. Ca urmare, 
cromatina devine picnotica şi se marginalizează, are loc o fragmentare nucleară şi 
ratatinarea celulei. Se formează mase rotunde denumite corpi apoptotici. 

În moartea celulară intervin mediatori care controlează procesul: proteina 
supresoare tumorală p53 şi proteina inhibitoare a ciclului celular p21. Activarea 
p53 induce moartea celulară in timp ce p21 are un rol protector. 

Prin procesul de apoptoza celulele inflamatorii respectiv leucocitele care 
participa la procesul inflamator aflate în exces sunt îndepărtate la fel ca şi celulele 
rezidente aflate în exces. Astfel celulele care nu mai sunt necesare la nivelul 
nefronului sunt îndepărtate. Se produce o rezoluţie a infiltratului inflamator, 
nefronul recăpătându-şi structura anterioară. Procesul de apoptoză deţine un rol 
reglator important în scopul menținerii homeostaziei. Celulele moarte în urma 
procesului de apoptoză sunt fagocitate iar resturile lor sunt îndepărtate. În 
fagocitoza resturilor celulare de la nivelul nefronului participă în principal 
macrofagele dar şi celulele mezangiale. 

Apoptoza joacă un rol important în unele GN, în principal în GN 
proliferative. În unele GN procesul de apoptoză este deficitar fapt ce influențează 
negativ rezoluția procesului inflamator. 

Procesul de apoptoză poate fi influenţat, Astfel în unele situații el poate fi 
diminuat iar în altele poate fi accentuat. A apărut noțiunea de control respectiv de 
manipulare a procesului de apoptoză. Aceasta ar fi o perspectivă importantă în 
tratamentul leziunilor inflamatorii de natură imună de la nivelul nefronului, precum 
şi în tratamentul leziunilor ischemice şi toxice tubulare. 


Leziunile tubulointerstitiale din nefropatiile glomerulare 


Nefropatiile glomerulare se însoțesc în anumite situaţii de leziuni 
tubulointerstitiale. Acestea se datorează in principal proteinuriei. La nivel tubular 
are loc metabolizarea unei parti din proteinele filtrate glomerular de către sistemul 
lizozomial al celulelor tubulare. În cazul unei proteinurii importante capacitatea de 
fagocitoză este depăşită, veziculele lizozomiale se rup şi îşi revarsă conţinutul 
distrugând celula tubulară,iar la nivelul interstitiului determină leziuni inflamatorii. 
Astfel se realizează, datorită proteinuriei, leziuni tubulointerstitiale importante. 

În acelaşi timp, în cursul procesului inflamator glomerular, se produce 
eliminarea de mediatori ai inflamatiei între care citokine, chemokine etc. 

Acestea exercită un efect lezional la nivelul regiunii tubulointerstitiale. 
Eliminarea elementelor componente ale sistemului complementar prin intermediul 
proteinuriei are un efect similar. 

Prezenta de chemokine la nivelul regiunii tubulointerstitiale determina un 
aflux sporit de polimorfonucleare şi macrofage. 

În acelaşi timp sub influenţa unor cantităţi mari de proteine însăşi celule 
tubulare prin intermediul factorului NF — kB pe care-l activează, sintetizează fracţii 
ale sistemului complementar, citokine şi chemokine care vor amplifica procesul 
inflamator tubulointerstitial. 

Un alt mecanism de producere a leziunilor tubulointerstitiale din GN 
întâlnit mult mai rar este prezenţa de antigene la acest nivel, de obicei concomitent 
cu cele de la nivelul glomerulului. 

În GN mediate prin anticorpi anti-MB se produc reacţii ale acestora cu MB 
glomerulară dar se pot produce şi leziuni ale MB pulmonare cat şi tubulare, cu 
leziuni tubulointerstitiale consecutive. 

Leziunile tubulointerstitiale sunt in general absente sau foarte rar 
exprimate în boala cu leziuni minime. Ele sunt însă in general prezente în celelalte 
tipuri de nefropatii, în special în cele însoţite de proteinurii importante cu sindrom 
nefrotic. 

Leziunile tubulointerstitiale par să joace un rol important în progresia 
nefropatiilor glomerulare, ele corelându-se în general cu activitatea bolii. 

În cursul evoluţiei bolii leziunile tubulointerstitiale pot evolua spre fibroză, 
fapt care duce la modificări importante la nivelul nefronului. Frecvent ele se 
însoțesc de atrofii tubulare. 


Remodelarea postinflamatorie 


În cursul proceselor inflamatorii din glomerulonefrite se produc la nivelul 
nefronului modificări morfologice şi funcționale importante. 

Acestea vizează celulele rezidente cât şi membrana bazală. În acelaşi timp 
se produce un infiltrat inflamator cu prezența leucocitelor polimorfonucleare, 
monocite/macrofage, limfocite. 

Atunci când are loc o evoluţie favorabilă se tinde a se reveni la structura 
anterioară declanșării procesului inflamator. În acelaşi timp are loc o revenire a 
functionalitatii nefronului. Acest proces complex se defineşte ca proces de 
remodelare. Ca urmare a acestuia se restabileşte structura şi funcționalitatea 
nefronului. 

În alte situaţii procesul de vindecare nu poate restabili structura şi funcțiile 
anterioare ale nefronului. Acest lucru se datorează proceselor de fibroză în care 
structurile nefronului în loc să revină la forma şi funcția iniţială sunt înlocuite de 

leziuni de fibroză. Aceste leziuni au fost considerate ireversibile. Recent s-a 
observat că unele leziuni incipiente de fibroză sunt parţial reversibile. 

În urma procesului inflamator, celulele rezidente care au prezentat leziuni 
variabile , unele ireversibile, nu se mai pot reface si trebuie să fie îndepărtate. 
Iniţial celulele lezate suferă un proces de apoptoză. După aceasta ele sunt 
fagocitate de către celulele dotate cu această proprietate, fiind astfel îndepărtate. 

Acelaşi proces de apoptoză suferă şi celulele imune care au infiltrat zona în 
care s-au desfăşurat procesele imune de natură inflamatorie. După ce şi-au exercitat 
funcţia ele nu mai sunt necesare si sunt fagocitate şi îndepărtate. 

Prin procesul de apoptoză, spre deosebire de necroză, se previne eliberarea 
conținutului celular care conţine factori toxici, celula fiind fagocitată fără a se 
elibera conținutul care ar determina efecte nocive în jur intretinand inflamatia. 

Celulele mezangiale afectate care suferă procesul de apoptoză sunt 
îndepărtate. Prin procesul de apoptoză, ele pierd legătura cu matricea mezangială, 
care suferă un proces de alterare. 

În cursul procesului de vindecare când are loc remodelarea se produce o 
restauratie mezangială cât şi a matricei. 

Un rol în remodelarea matricei revine enzimelor proteolitice de tipul 
colagenazei şi plasminei cât şi metaloproteinazei de tip 2. 

Un proces dificil este cel de restabilire a structurii podocitare. Podocitele 
nu au o capacitate eficientă de regenerare. Ca urmare zona în care podocitele au 
fost lezate rămâne frecvent denudată. La nivelul zonelor denudate peretele capilar 
se fixează de capsula parietală, la acest nivel având loc procese de hialinoză şi 
fibroză care duc la leziuni de scleroză segmentală şi focală. 

La ora actuala există un mare interes pentru studiul proceselor de 
remodelare a glomerulului în zona podocitară întrucât leziunile podocitare sunt 
responsabile de producerea proteinuriei. 

Remodelarea are loc şi la nivelul compartimentului tubulointerstitial. Aici 
datorită plasticitatii celulelor tubulare care pot suferi procese de transdiferentiere în 
fibroblaşti cât şi capacităţii de regenerare a celulelor tubulare, procesele de 
remodelare se desfăşoară mai facil. 

Totuşi şi aici există pe lângă posibilitatea rezoluţiei focarului inflamator şi 
posibilitatea în cazul unor leziuni repetitive pentru o evoluţie spre fibroză. 

Se consideră că remoderea glomerulară se află sub influența unor 
mecanisme de control în relaţie cu mecanismele care antrenează dezvoltarea 
glomerulară. 

În cazul în care remodelarea la nivelul nefronului este deficitară ea nu duce 
la restabilirea structurii şi functionalitatii anterioare. În acest caz se constituie 
frecvent procese de fibroză. 

Procesele de fibroza in bolile renale 


Bolile renale cronice pot evolua progresiv. In acest caz se pot produce 
leziuni morfologice importante însoţite de fibroză. Fibroza poate afecta glomerulii 
când se instituie glomeruloscleroza sau regiunea tubulo-interstiţială când se 
instituie fibroza tubulointerstițială. Ambele procese pot fi prezente. Pe măsura 
progresiei bolii renale cronice spre insuficienţă renală cronică terminală în cazul 
GN cronice în care domină procesele de glomeruloscleroză se asociază si leziuni 
tubulointerstitiale cu fibroză consecutivă. La fel în bolile tubulointerstitiale unele 
procese de fibroză interesează initial regiunea tubulointerstitiala, şi pe măsura 
evoluţiei bolii procesul de fibroză interesează şi glomerulii. De menţionat că 
procesele de fibroză la nivelul compartimentelor nefronului se însoțesc de atrofii 
tubulare. 

Procesul de fibroză glomerulară respectiv de glomeruloscleroză urmează 
după El Nahas 2 cai: 

- o cale intrinsecă în care procesul de scleroză glomerulara ar fi 
consecința interacțiunii celulelor rezidente glomerulare şi a celor care 
infiltreaza glomerulul, 

- o cale extrinsecă în care fibroblaştii/miofibroblaştii infiltrează 
glomerulii participând la fibroza lor. 

În cursul procesului de scleroză glomerulară numărul de celule diminuă si 
se produce o acumulare a matricei extracelulare în cantitate crescută. Fibroblaştii 
care infiltrează glomerulii vor produce cantități crescute de colagen care stau la 
baza leziunilor de fibroză. 

La nivel tubulointerstitial procesul de fibroză urmează proceselor 
inflamatorii de la acest nivel. La producerea lor participă proteinuria atât prin 
aportul cantitativ cât mai ales prin aportul calitativ. Procesele inflamatorii de la 
nivelul glomerulului sunt însoțite de trecerea în urină a numeroase citokine şi 
chemokine, cât şi de factori ai sistemului complementar. Acestea nu produc numai 
leziuni glomerulare ci şi leziuni tubulare. 

Tot la nivel tubulointerstitial îşi pot desfăşura acțiunea specii reactive de 
oxigen, lipide; uneori se constată în bolile mediate imun chiar prezența de 
complexe imune la nivel tubulointerstitial care pot determina leziuni inflamatorii 
secundare. 

La nivel tubulointerstitial infiltratul inflamator poate fi consecinţa prezenței 
de fosfat de calciu, acid uric, leziunilor hipoxice şi acidozei metabolice. 

Unele citokine au un rol profibrotic. Principalele citokine care au acest rol 
sunt reprezentate de TGF beta 1 si factorul de crestere al tesutului conjunctiv. 

În procesele de fibrogeneză intervin şi alti factori profibrotici: FGF-2, 
PDGF, endotelina — 1 şi angiotensina II. În producerea acestor factori intervin atât 
celulele care infiltrează regiunea glomerulară şi cea tubulointerstitiala cât şi 
celulele rezidente glomerulare. Aceste celule prin intermediul citokinelor şi altor 
factori stimulează fibroblaştii, principalele celule care sunt implicate în procesul de 
fibrogeneză. 

În glomeruloscleroza diabetică procesele de glomeruloscleroza se află în 
strânsă legătură cu insulina şi cu nivelul glicemiei. Un rol important revine TGF 
beta şi factorului de creştere al țesutului conjunctiv. 

Activarea şi proliferarea fibroblaştilor face ca poolul acestora să crească. În 
acelaşi timp au loc procese de tranziţie epitelio-mezenchimale prin care celulele 
epiteliale tubulare se pot transforma în fibroblaşti. La nivelul interstitiului se află 
celule fibroblast-like care ar putea juca un rol important în procesele de fibroză 
tubulointerstitiala. 

Procesul de fibroză glomerular, tubulointerstitial sau ambele pot duce la 
distrugerea progresivă a nefronilor determinând evoluţia progresivă a bolii renale. 


glomeruloscleroză segmentală şi focală. Astfel, în modelul de scleroză renală 
realizat pe şobolani nefrectomizati 5/6 din volumul renal total s-a putut demonstra 
acest proces. 

În procesul de control al leziunilor de fibroză un rol important revine 
proteinei morfogenice osoase BMP-7 (bone morphogenetic protein-7). 

Deşi aceste studii s-au adresat leziunilor sclerotice incipiente, ele pun în 


adecvate. 

Capitolul I 


GLOMERULONEFRITA ACUTĂ DIFUZĂ 
GHEORGHE GLUHOVSCHI 


Definiţie: GNA reprezintă un grup de afecțiuni de etiologie variată care se 
exprimă printr-un tablou clinico-biologic care îmbracă aspectul sindromului 
nefritic acut, mai mult sau mai putin complet, cu modificări morfopatologice 
consecutive. 


Sindromul nefritic acut reprezintă, după Glassock, un tablou clinic 
caracterizat prin grade variabile de hematurie, proteinurie, scăderea ratei de filtrare 
glomerulară, retenţie de sodiu şi lichide, congestie circulatorie, hipertensiune şi 
oligurie ocazională, simptome care debutează relativ brusc. Sindromul este 
precedat frecvent de o infecţie microbiană şi are tendința spontană la vindecare 
(Glassock). 


Frecvența 


GNA este mai frecventă la copii si la bărbati. Formele simptomatice de 
GNA sunt mai rare comparativ cu formele asimptomatice de GNA (raport 1:4). 
GNA poststreptococica se poate prezenta ca o afectiune intalnita sporadic sau 
epidemic (Falk si colab.) 


Etiologia 


Cel mai frecvent GNA este precedată de infecții cu localizare faringiană 
determinată de unele tulpini ale streptococului beta hemolitic din grupul A . Mult 
mai rar GNA poate fi determinată de infecții streptococice cutanate. GNA produsă 
de streptococul beta hemolitic este definită ca GNA poststreptococică. 


GNA produsă de alți agenți microbieni este definită ca GNA 
nestreptococică : 


e bacterii: streptococul hemolitic din grupul C, streptococul viridans, 
pneumococul, meningococul, staphylococcus aureus etc. 


e  Imunoterapia cu corynebacterium parvum sau vaccin BCG 

e  Virusuri: virusurile hepatitice A, B, C, virusul rujeolei, virusul parotiditei 
epidemice, virusul coxsackie, virusul citomegalic etc. 


e  protozoare: toxoplasma gondi, plasmodium falciparum 
e ricketsii 
e paraziți: trichinella spiralis, filatioza 


e fungi: candida albicans, histoplasma capsulatum 


Importanţa practică: în fata tabloului clinic al unei GNA se suspectează in 
primul rând o GNA poststreptococică. Atunci când în GNA nu s-a evidenţiat 
etiologia streptococică, se investighează în vederea unei alte etiologii: microbiană, 
parazitară, virală. 


GNA poate reprezenta inflamatia acuta glomerulară în cursul altor boli de 
sistem, afecțiuni alergice, etc., tabloul clinic al sindromului nefritic acut însoțit de 
leziuni glomerulare fiind întâlnit şi în cursul altor boli sau stări patologice. Astfel, 
se descrie: GNA din LED, GNA din vasculite,/GNA din purpura Henoch- 
Schânlein, GNA toxico-alergice: în cursul bolii serului, după vaccinare, dupa 
administrare de medicamente, GNA din endocardita bacteriană, GNA dupa abcese 
viscerale, nefrita de shunt. 


Un tablou clinic asemănător GNA se observă şi în cursul altor 
glomerulopatii cu substrat morfologic variabil: GN cu depozite mezangiale de IgA, 
GN proliferative segmentale şi focale, GN poliferative mezangiocapilare, in 
sindromul Goodpasture, mai rar in hipertensiunea maligna, sindromul hemolitic 
uremic, purpura trombotică trombocitopenica, nefrite acute de hipersensibilizare, 
boala aterotrombotica renala. 


Glomerulonefrita acuta poststreptococica 


Etiologie: streptococii beta hemolitici din grupul A, in principal tipul 12 in 
infecțiile faringiene şi tipul 49 în infecțiile cutanate (Rose, Black). Alte tipuri sunt 
4, 18, 25, 60. Rareori sunt incriminati streptococi din grupul C si streptococcus 
pyogenes din grupul A (Rodriguez- Iturbe si colab.) S-a constatat ca numai 10% 
din persoanele infectate cu tulpini nefritigene dezvolta boala clinic manifestă. 
(Kobrin si Madaia) 

Importanata practică: nu orice infecţie streptococică are acelaşi risc de a 
determina o GNA. Unii streptococi sunt capabili de a produce nefrita, fiind definiti 
ca streptococi nefritigeni. În practică, orice infecţie streptococică se tratează la fel, 
dat fiind faptul că uzual laboratoarele nu ne indică tipul de streptococ. De altfel nu 
e demonstrat încă dacă celelalte tipuri de streptococ nu pot produce şi ele GNA. 


Ar exista şi o susceptibilitate individuală a bolnavului. Într-o colectivitate 
unde mai multe persoane prezintă o infecţie streptococică, numai unele dezvoltă 
GNA. Boala e mai frecventă la sexul masculin şi în special în copilărie şi 
adolescenţă, după care incidenţa bolii scade cu vârsta. Incidenta GNA tinde sa 
scada in tarile economic dezvoltate si se mentine crescuta in cele cu economie slab 
dezvoltata (Meyrier). 


Patogenie 


Nu se cunoaşte precis mecanismul prin care infecția streptococică 
determină inflamatia acută glomerulară. Se incriminează mecanisme imune 
mediate prin intermediul complexelor imune (CI), cât şi mecanisme imune mediate 
celular. 


În producerea bolii intervin fenomene autoimune dat fiind similitudinea 
antigenică dintre antigenele din membrana celulară a streptococului şi MB 
glomerulară. Antigenul care conferă streptococului capacitatea nefritigenă nu este 
încă precizat. În prezent se incriminează antigene care au fost izolate din 
streptococii de tip nefritigen cu o mare afinitate pentru glomeruli: zymogenul care 
este precursor al exotoxinei şi proteaza cationică streptococică cu activitate de 
gliceraldehid fosfat dehidrogenaza definită ca şi preabsorbing antigen. 
Gliceraldehid fosfat dehidrogenaza funcționează ca receptor pentru plasmină/ 
plasminogen. Acest receptor al plasminei asociat nefritei este incriminat ca antigen 
principal în producerea glomerulonefritei acute poststreptococice. În urma legării 
sale cu plasmina la nivel glomerular se activează complementul. Anticorpii fata de 
receptorul asociat plasminei pot persista ani de zile. Ei ar proteja fata de noi 
episoade de GNA poststreptococice. Un rol revine exotoxinei B care poate induce 
inflamație glomerulara chiar înainte de dezvoltarea complexelor imune. Astfel 
gliceraldehid fosfat dehidrogenaza (preabsorbing antigen) si exotoxina B au o 
afinitate intrinseca pentru peretele glomerular si pot activa C3 zimogenal 
independent de anticorpi (Nachman si Glassock). Zimogenul pare a avea un rol 
important (Botsford) 


De asemenea se mai incriminează proteina M sau antigene structurale din 
membrana  streptococului. Reacţii imune fata de unele antigene ca 
endostreptozimul au fost si ele incriminate in patogeneza GNA (Wilcox si Tisher). 

In GNA, se pot forma complexe imune circulante (CIC) si complexe imune 
“in situ”. CIC se formează în circulaţie şi se depun la nivelul glomerulului. CIC 
sunt crescute la majoritatea bolnavilor. Pot fi puse în evidență CIC de tipul 
crioglobulinelor. Factorul reumatoid, cel mai frecvent de tip Ig G şi mai rar Ig M, 
reprezintă un autoanticorp care ar reacționa cu Ig autoloage, modificate prin 
acțiunea enzimatică a neuraminidazei sau sialidazei. CI s-ar putea forma „in situ” 
prin depunerea antigenului streptococic de tip cationic la nivelul structurilor 
anionice de la nivelul glomerulului. În producerea leziunilor glomerulare intervine 
şi sistemul complementar. Imunofluorescenta evidențiază depozite granulare de Ig 
şi C3 pe preparatele de biopsii renale. Microscopia electronică evidențiază depozite 
electronodense localizate subendotelial, care ar corespunde complexelor imune. 
Activarea complementului se poate produce pe cale clasica (Wyatt si colab.). S-a 
semnalat si prezenta C3 nefritic factor (Falk si colab.) In leziunile proliferative si 
inflamatorii intervine activarea complementului in situ. Se constata activarea 
complementului pe cale alterna sau lectinica (Hisano si colab., Nachman si 
Glassock). Zimogenul, respectiv proteaza exotoxinei B se poate planta in capilarele 
glomerulare in situ. Anticorpi circulanti vor actiona cu antigenul plantat si vor 
forma complexe imune in situ. Depunerea complementului direct prin intermediul 
zimogenului induce activarea caii alterne a complementului care poate avea loc 
independent de localizarea anticorpilor (Falk si Glassock). 


În patogenia GNA intervine şi imunitatea celulară. La nivelul glomerulilor 
se evidențiază un infiltrat inflamator ce conţine polimorfonucleare, monocite şi 
limfocite. Polimorfonuclearele lezează glomerulul prin intermediul enzimelor 
lizozomale. Monocitele participă la medierea leziunilor glomerulare prin eliberarea 
de enzime care realizează distructia celulară. Ele produc citokine şi factori de 
creştere care influenţează proliferarea celulară mezangială şi endotelială. Infiltratul 
inflamator evidențiază şi prezenţa limfocitelor. Limfocitele prezintă o reactivitate 
crescută atât fata de antigenele streptococice, cât şi fata de structurile membranei 
bazale glomerulare alterate. 


Antigenul infecțios ar detetermina formarea unui anticorp cu specificitate 
încrucişată ce reacţionează cu antigenele streptococului cât şi cu antigene proprii 
ale glomerulului realizând progresia bolii prin mecanisme autoimune. 


S-a emis ipoteza unui mimetism antigenic intre streptococii nefritigeni si 
antigenii normali glomerulari, asa numitul antigen mimicri. Anticorpii fata de 
proteinele membranoase streptococice pot reacționa cu antigeni glomerulari. 
Proteina M a streptococului poate acționa ca un superantigen in inducerea GNA 
poststreptococice. (Rodriguez- Iturbe). 


44 


Manual de nefrologie clinica 


Fenomenele autoimune sunt relevate şi de pezenta anticorpilor anticolagen, 
antilaminină sau anti-heparan sulfat, ca şi de prezenţa factorului reumatoid. 


În cursul infecţiei streptococice se formează anticorpi faţă de antigenele 
streptococului. Unii sunt indreptati fata de constituienti externi ca streptolizina O, 
DNA-B  hialuronidază, streptokinaza. Aceşti anticorpi sunt utitlizati în scop 
diagnostic. Anticorpii fata de proteina M a streptococului determină o imunitate de 
durată. Unii anticorpi antistreptococici ar putea desfăşura o acţiune toxică directă la 
nivelul glomerulului. 


Se raporteaza decelarea in unele cazuri a unui antigen din anvelopa 
stafilococului auriu in depozitele glomerulare (Kai si colab.) 


Predispozitia pentru GNA este susținută şi de prezenţa bolii la mai multi 
membrii dintr-o familie. Studiul asocierii GNA cu unele antigene ale complexului 
major de histocompatibilitate nu a relevat date concludente. 


Manifestări clinice 
GNA poststreptococică prezintă clasic trei perioade: 


Perioada de debut: este prezentă o infecţie cu localizare faringiană, mai rar 
cutanată şi foarte rar o infecție streptococică cu altă localizare, ca de exemplu, un 
abces cu localizare viscerală. Sunt prezente manifestările clinice ale focarului 
infecțios sau acestea sunt minore şi nu sunt sesizate de către bolnav. 


Perioada de latenta: fenomenele clinice ale focarului infecțios 
retrocedează sau sunt discrete; durata acestei perioade este de 14-21 zile. 


Perioada de stare: sunt prezente datele clinice ale sindromului nefritic 
acut: 


e sindrom edematos de tip renal: edeme albe, moi, pufoase ce lasă godeu, cu 
localizare facială şi la nivelul membrelor, rareori anasarcă 


e hipertensiune arterială moderată 


e simptome de congestie circulatorie: bradicardie, cardiomegalie, insuficiență 
cardiacă însoţită de congestia jugularelor, ritm de galop, tuse sau chiar edem 
pulmonar acut; rareori fenomene de encefalopatie, ce merg de la cefalee la 
convulsii 


e  oligurie 


e urini tulburi şi roşietice 

e dureri lombare surde 
Examene de laborator 


Date biologice de infecţie streptococică: streptococ evidenţiat în cultura 
recoltată de la nivelul focarului infecțios; cel mai frecvent exudat faringian pozitiv; 
titru ASLO crescut, testul antistreptozim pozitiv (test calitativ faţă de mai multi 
antigeni streptococici: streptolizina O, streptokinaza, DNA-aza, hialuronidaza). 
Testul antistreptozim este pozitiv la 95% din bolnavii cu GNA asociată la debut cu 
o infecție faringiană, şi la 85% din cazurile de GNA asociate cu o infecţie cutanată. 
Alte teste efectuate în laboratoare ultraspecializate: anticorpi faţă de proteinaza 
cationică, anticorpi față de proteina M, care asigură o imunitate specifică şi sunt 
prezenţi in ser pe o perioadă de mai multi ani, anticorpi fata de gliceraldehid-fosfat 
dehidrogenaza. 


Date biologice ce traduc un sindrom inflamator nespecific: fibrinogen 
crescut, proteina C reactivă crescută, VSH crescut. 


Date biologice ce indică participarea mecanismelor imune: CIC crescute, 
C3 scăzut, mai rar scad Clq, C2, C4 şi properdina. C3 este scăzut la 90% din 
bolnavi şi tinde să se normalizeze cu o dată cu evoluţia favorabilă a bolii. Se mai 
evidenţiază crioglobuline de tipul anticorpi față de NAPR- receptorul plasminei 
asociat nefritei. 


Importanța practică: prezenţa clinică a unui sindrom nefritic acut determină 
din partea organismului un tablou biologic corespunzător ce ne indică reacţia de 
răspuns a organismului prin participarea reacției inflamatorii specifice şi 
nespecifice. Absența lor pune la îndoială o GNA. 


Alte date biologice sanguine: 
e anemie: discretă, mai mult în relație cu hemodilutia 


e tulburări de coagulare: fibrinogen crescut, produsii de degradare ai fibrinei 
crescuți 


e elementele biologice ale sindromului nefrotic în unele cazuri: 
hipoproteinemie, hipoalbuminemie, hiper a2 globulinemie, dislipidemie cu 
creşterea colesterolului şi a trigliceridelor 


e tulburări hidroelectrolitice: hiponatremie de dilutie, hiperpotasemie, iar în de 
insuficiență renală acidoza metabolică 

Sindrom biologic urinar 
e hematurie microscopică cu dismorfism eritrocitar, rar hematurie macroscopică 


e  proteinurie moderată de tip glomerular, de obicei de 1—2 grame/24 h. Rareori 
proteinuria este peste 3,5 g/24 h când ia aspectul unui sindrom nefrotic. La un 
număr remarcabil de bolnavi proteinuria poate fi mai mică de 0.5g/24h. 

e  cilindrurie: cilindrii hialini şi hematici. 

e  produşii de degradare ai fibrinei pot fi evidentiati în urină 
Probele funcţionale renale pot fi normale sau alterate. Scade filtrarea 

glomerulară. Proba de concentraţie are valori normale deoarece afectarea tubulo- 


interstitiala nu joacă un rol esenţial in GNA. Uneori apare afectare funcţională 
renală importantă cu instalarea IRA. 


Examene paraclinice: 


Ecografia evidențiază rinichi mariti de volum cu lărgirea zonei parenchimatoase, 
care este uşor hipoecogenă. 


Urografie: rinichi mariti de volum bilateral, uneori vizibili şi pe radiografia renală 
simplă. 


Important: Determinarea mărimii celor doi rinichi prin ecografie sau urografie 
ne este deosebit de utilă pentru a diferenția GNA de GNC în care rinichii sunt mai 
micgorati de volum. 


Anatomia patologică. Datele se obţin prin biopsie renală care se 
efectuează în situaţii rare când datele clinice nu sunt suficiente pentru diagnostic. 


Microscopia optică evidenţiază o glomerulită cu creşterea în volum a glomerulilor, 
cu proliferare a celulelor endoteliale şi mezangiale ce realizează o glomerulita 
proliferativă difuză. La nivelul glomerulilor este prezent şi un infiltrat inflamator 
cu leucocite polimorfonucleare, uneori şi monocite şi eozinofile realizând o 
glomerulită exudativă. La nivelul interstitiului există infiltrat inflamator discret. 
Tubii sunt de aspect normal sau cu leziuni discrete de degenerescenta focală, 
atrofia tubulară lipseşte. Vasele sanguine sunt normale. 


Leziuni rare: proliferare extracapilară cu formare de semilune sau îngroşarea 
membranei bazale ce realizează excepţional o GN membranoasă. 


Imunofluorescenta: depozite de complement şi imunoglobuline de tip granular; se 
dispun în diverse modalități: mezangial “în ghirlandă” şi sub formă de “cer 
înstelat”. 

Microscopia electronică: evidenţiază depozite extramembranoase de tipul unor 
proeminențe denumite humpsuri, hipertrofie mezangiala şi prezența de 
polimorfonucleare. 


În GNA biopsia renală nu se practică în mod uzual, boala având o evoluţie 
auto-limitată şi un prognostic excelent. Există însă, o serie de situaţii care impun 
efectuarea PBR. Astfel, după Cameron indicaţiile biopsiei renale în GNA ar fi: 


e GNA cu oligurie sau anurie 
e GNA cu alterare funcțională renală care nu revine la normal in 4 săptămâni 
e Persistenta HTA pentru o perioadă mai mare de 4 săptămâni 


e Persistenta unui sindrom nefrotic pentru o perioadă mai mare de 4 
saptamani 

e Absența normalizării valorilor complementului seric într-o perioadă de 8 
săptămâni 

Se mai pune problema indicatiei biopsiei renale în cazul in care bolnavul 

prezintă semnele unei GNA, iar complementul seric şi anticorpii antistreptococici 

prezintă valori normale. O altă indicație a biopsiei renale este reprezentată de 

prezenţa unor manifestări extrarenale care pun în discuţie o boală sistemică sau de 


persistenta hematuriei microscopice peste 18 luni, ca de altfel şi de persistenta 
proteinuriei. 


De asemenea biopsia renală este utilă la cazurile la care se constată o creştere 
progresivă a creatininei serice. În aceaste situaţii biopsia renală poate releva 
prezenţa leziunilor de proliferare extracapilară cu formare de semilune, ce impun 
instituirea unui tratament agresiv corticoterapic şi imunosupresor. 


Importanţa practică: biopsia renală exclude o altă afecţiune renală. Nu se 
face în mod uzual, fiind însă necesară în anumite cazuri. Astfel, este utilă în 
diagnosticul diferenţial al bolii şi uneori pentru urmărirea evoluţiei acesteia în 
cazuri cu evoluţie de lungă durată, fără tendinţa de regresiune a bolii. De asemenea 
e utilă în cazuri severe care evoluează cu oligurie sau anurie. 


Diagnosticul pozitiv se pune în principal pe baza unui sindrom nefritic acut 
complet sau incomplet, la care se asociază alte date clinico-biologice: 


e infecția microbiană cel mai frecvent streptococica; această infecţie este locali- 
zată cel mai adesea faringo-amigdalian mai rar cutanat sau cu o altă locali- 
zare; precede cu un interval de 10-21 de zile apariţia sindromului nefritic acut 

e interval de timp dupa care apar fenomenele clinice şi biologice 
e sindrom edematos de tip renal 

e  oligurie 

e hipertensiune arterială 


e congestie circulatorie cu diminuarea funcției de filtrare glomerulară 
consecutiv retentiei de apă şi sodiu 


e hematurie microscopică şi mai rar macroscopică 
e  proteinurie 
e sindrom inflamator nespecific 


e evidențierea infecţiei streptococice prin exudat faringian sau culturi recoltate 
de la nivelul unui alt focar infecțios, titrul ASLO crescut, testul antistreptozim 
pozitiv 


e manifestări imune: C3 scăzut, scăderea activităţii hemolitice a comple- 
mentului CHso, CIC crescute, 


e scăderea filtrării glomerulare 


e rinichii mariti de volum la examenele imagistice 


Important. Nu sunt prezente: istoricul unei nefropatii glomerulare 
anterioare, semnele unei boli de sistem sau unei alte boli generale. 


Diagnosticul diferenţial se poate sprijini pe examenul bioptic care relevă 
o  glomerulită  proliferativă  endotelială şi  mezangială cu prezența de 
polimorfonucleare, cu depozite imune evidenţiate în microscopia electronică şi 
imunofluorescenta. 


Diagnostic diferential: 


e GNC in puseu acut la care există uneori istoric de afectare glomerulara, 
intervalul între puseul infecțios şi apariţia sindromului nefritic este scurt, sunt 
prezente semne care ne arată evoluţia de durată a bolii: sindromul anemic, 
semnele visceralizării HTA, examenul ecografic şi radiologic pot evidenția 
micşorarea rinichilor. PBR poate confirma diagnosticul. 


e  GNproliferativă segmentală şi focală în care predomină hematuria. 


e GN cu depozite de IgA în care hematuria e semnul principal. 

e GN rapid progresivă care are o evoluţie severă, rapid progresivă spre 
insuficiență renală. Examenul bioptic relevă leziunile caracteristice. 


e GNA din lupoeritematoviscerita care se poate manifesta clinic prin sindromul 
nefritic acut. Sunt prezente semnele clinice ale LED. 


e GNA din purpura Henoch-Schânlein, din periarterita nodoasă, din endocardita 
bacteriană subacută care prezintă alături de manifestările renale, manifestările 
bolii de bază 


Diagnosticul diferenţial mai trebuie făcut şi cu unele simptome izolate ale 
sindromului nefritic acut. Atfel, mai rar GNA trebuie diferențiată de proteinuria din 
cursul bolilor febrile, proteinurie cese datorează unor tulburări ale filtrului 
glomerular, proteinuria dispărând o data cu sindromul febril. De asemenea, 
diagnosticul diferențial se poate face cu proteinuria ortostatică care are valori 
moderate (mai mici de 1g/24h) şi nu este însoţită de celelalte modificări clinico- 
biologice ale sindromului nefritic acut. 


Important. GNA poststreptococică trebuie diferențiată în primul rând de 
GNC în puseu acut şi în al doilea rând de manifestările sindromului nefritic acut 
din cursul altor boli. 


Forme clinice: sunt numeroase şi variate de la o formă comună la forme 
fruste şi monosimptomatice în care este prezent unul din simptomele bolii, celelalte 
lipsind sau fiind foarte slab exprimate: forma hipertensivă, forma edematoasă, 
forma hematurică. Se mai descriu forme clinice severe cu IRA, forme cu sindrom 
nefrotic şi o formă clinică particulară în care simptomele renale lipsesc în condiţiile 
în care celelalte semne clinice şi biologice sunt prezente. 


Evoluţia prelungită a bolii determină forma clinică de GNA care are tendința de 
cronicizare. 


De mentionat ca tabloul complet al sindromului nefritic acut se intalneste la mai 
putin de jumatate din bolnavi (Oliveira). 

Complicatii 
e renale: insuficiența renală acuta 


e ale sistemului cardiovascular: edem pulmonar acut, insuficiența cardiacă, 
encefalopatia hipertensivă, hemoragia cerebrală 


e infecțioase: infecții urinare, infecții respiratorii  (traheobronşite, 
bronhopneumonii) 

Important. Atenţie la focarul infectios, diureza şi urmărirea funcţiei 
renale, control atent al sindromului hidropigen şi în special al manifestărilor 
cardiovasculare. 


Evoluţia: 


e deobicei evoluție spre vindecare intr-o perioadă variabilă de la 3—6 luni până 
la un an cu dispariţia tabloului clinic, biologic şi morfopatologic 


e rar evoluţie spre cronicizare: se poate face cu persistenta semnelor clinice şi 
biologice sau acestea dispar pentru o perioadă de timp, în timp ce modificările 
morfopatologice persistă; după mai multi ani reapar semnele GNC. 


e rareori evoluție rapid progresivă, când îmbracă tabloul unei GN rapid 
progresive 


e foarte rar deces în cursul perioadei acute a bolii, în principal datorită 
tulburărilor cardiovasculare 


Evoluţia este mai bună la copil. Initial are loc rezoluţia retentiei de lichide şi 
normalizarea hipertensiunii. Nivelul C3 se normalizează în 8 săptămâni, 
proteinuria poate persista 6 luni, iar hematuria chiar un an. 


La unii bolnavi poate persista microhematurie sau o proteinurie reziduală ce 
realizează o aşa zisă “vindecare cu defect”. 


Recurenta bolii este rara (Wilcox si Tisher). 
Prognosticul este în general favorabil. 
Tratament 


1. Tratament profilactic: evitarea frigului, umezelii, tratamentul corect al 
focarelor infecțioase, în principal faringiene. 


2. Tratament curativ 
a. Tratament igieno-dietetic: 


Se recomandă evitarea eforturilor fizice pe perioada activă a bolii. 
Repausul la pat ajută la menţinerea unui flux sanguin renal adecvat. Efortul fizic se 
reia progresiv după vindecarea bolii. 


Vaccinările se interzic pe toată durata bolii şi doi ani după vindecarea 
bolii. 


Regim igieno-dietetic: normocaloric, aport hidric: diureză + 700 ml ce 

reprezintă pierderi extrarenale. În formele de GNA severă regim igieno-dietetic 
strict restrictiv în caz de oligurie şi IRA cu limitarea ingestiei de sodiu şi aport 
hidric strict controlat, evitarea alimentelor bogate în potasiu. Aportul de proteine se 
limitează în caz de retenţie azotată. Glucidele şi lipidele se vor adminitra în 
cantitate normală. 


Important Regimul igieno-dietetic în IRA: normocaloric, hipoproteic, 
hiposodat, cu aport hidric constând din diureză + 700 ml. 


b. Tratament antiinfectios 


Tratamentul focarului infecțios: se preferă a se administra penicilină pe 
cale orală: feenoximetilpenicilina (penicilina V) — 125 mg la 6 ore timp de 7-10 
zile sau benzilpenicilina orală 4 x 200.000U/zi pentru 7-10 zile. O complianté mai 
bună la tratament se obţine administrând în monodoză o formă retard de penicilină 
injectabilă — benzatin-benzilpenicilina (Moldamin) 1.200.000 U la adult respectiv 
600.000U la copil. Unii recomandă continuarea tratamentului cu Moldamin 
1.200.000 U la interval de 14 zile pentru o perioadă de 6-12 luni in special cand 
procesul infectios prezinta o tendinta la recidiva. La persoanele alergice la 
penicilină se administrează Eritromicină 250 mg la 6 ore la adult, respectiv 40 
mg/kgc/zi la copil, pentru o perioadă de 7-10 zile. În cazul în care procesul 
infecțios prezintă o tendinţă de recidivă se reinstituie tratamentul antibiotic. 


Alte medicamente: nu se recomandă corticoterapia deoarece nu s-au 
observat rezultate favorabile cu această medicaţie. Medicația imunosupresoare se 
poate utiliza în caz de GNA proliferativă extracapilară. Se asociază cu 
corticoterapie, schimburi plasmatice şi tratament anticoagulant cu heparină. 


c. Tratamentul simptomatic: 


e diuretic: se utilizează în caz de sindrom hidropigen precum şi în 
tratamentul hipertensiunii din GNA; se folosesc cu precădere diuretice de 
ansă — furosemidul, torasemidul sau acidul etacrinic; in general, se evita 
folosirea diureticelor care economisesc potasiul —  spironolactona, 
amiloridul şi triamterenul 


e medicatie hipotensoare- pe lângă diuretice se utilizează: 


=  blocanţiai canalelor de calciu: amlodipină 10mg/zi, Nifedipina 10 
mg la 4-6 ore (Rodriguez-lturbe) 


= inhibitori ai enzimei de conversie: enalapril 2x10mg/zi, 
perindopril 2x5mg/zi. 

= inhibitori adrenergici cu acţiune centrală: - clonidina 3x 1 tb. de 
0,150 mg/zi, rilmenidinum cp delmg — | cp/zi. 


In caz de encefalopatie hipertensiva se administrează medicatie 
hipotensoare parenteral: nitroprusiat de sodiu in perfuzie, clonidina injectabil. 


Edemul pulmonar acut se trateaza prin aplicarea unui tratament diuretic. Se 
mai efectueaza oxigenoterapie. 


Tratamentul JRA: se utilizează regim alimentar corespunzător, furosemid şi 
în ultimă instanță hemodializa 


Hiperpotasemia se tratează cu regim hipokaliemiant, răşini schimbătoare 
de ioni şi la nevoie hemodializă. 


Tratamentul prin ultrafiltrare se aplică în caz de edeme refractare la 
tratamentul diuretic. 


Nu se recomandă asanarea focarului amigdalian prin amigdalectomie în 
cursul activității bolii, ci după dispariţia semnelor de activitate ale acesteia. Ea se 
impune de necesitate atunci când focarul amigdalian nu poate fi stăpânit prin 
tratament medicamentos. 


Glomerulonefritele acute secundare altor cauze decât 
infecțiile streptococice 


Se descrie un sindrom nefritic acut: 
1. In relaţie cu infecţii bacteriene, virale, protozoare şi în infecțiile 
parazitare. 
2. In relaţie cu boala serului, respectiv relaţii alergice, la medicamente sau 
postvaccinare. 
3. In relaţie cu boli de sistem, lupoeritematoviscerită diseminata(LED) 
sau cu vasculite diverse 
4. Inrelatie cu alte boli renale. 
Robin şi Madaio clasifică cauzele majore ale unei nefrite acute în funcţie de nivelul 
complementului seric în : 
nefrite acute cu valori scăzute ale complementului seric: 
- a. Boli renale:(primitive) GNA poststreptocicică, glomerulonefrita 
membranoproliferativa 
- b. Boli sistemice : lupoeritematoviscerită diseminata, crioglobulinemie, 
endocardită bacteriană subacuta, nefrita de shunt 
nefrite acute cu valori normale ale complementului: 

- a. Boli sistemice: poliarterită nodoasă, granulomatoza Wegener, 
vasculite de hipersensibilizare, purpura Henoch-Schonlein, sindromul 
Goodpasture, abcese viscerale 

- b. Boli renale: nefropatia IgG — IgA, glomerulonefrite rapid progresivă 
idiopatica, boli antiMB, boala pauci imună (fără depozite imune), boala 
cu depozite imune (Kobrin şi Madaio). 


GNA postinfectioase bacteriene 


A fost semnalată în cursul infecțiilor pneumococice concomitent cu 
afectarea pulmonară apariţia unui sindrom nefritic acut mai mult sau mai putin 
complet, cel mai frecvent fiind semnalata microhematuria si proteinuria. El poate fi 
semnalat şi in cursul infecțiilor cu meningococ cand pe langa simptomele 
meningeale pot fi prezente elemente ale sindromului nefritic acut. 

Infectiile stafilococice se pot în cazuri rare însoţi de sindrom nefritic acut. 
S-au descris glomerulonefrite asociate cu infecţii cu stafilococ auriu rezistent la 
methicilină urmată de glomerulonefrită acută. Circa jumatate dintre ele au fost 
asociate cu abcese viscerale (Kobayashi şi colab.). 

In cursul glomerulonefritelor asociate cu stafilococ rezistent la methicilina 
s —au semnalat valori normale, sau la limita lor inferioară, a complementului seric, 
creşteri ale IgA şi IgG iar examenele patologice au relevat depozite glomerulare de 
IgG şi C3. (Koyama şi colab.) 

Examenul morfopatologic relevă leziuni de GN proliferativă mezangială 
uneori asociată cu proliferare endocapilară; la acestea se asociază la unii bolnavi 
formarea de semilune. Microscopia electronică relevă depozite electronodense 
mezangiale, la nivelul MB glomerulare şi la nivelul pereţilor capilari. Evoluţia este 
cel mai des favorabilă cu tratament antibacterian adecvat . Unele cazuri evoluează 
spre insuficiență renală terminală. 

GNA pot fi observate ca fiind asociate şi cu alte infecții bacteriene , fiind 
prezente simptome infecțioase cauzate de germenii respectivi iar afectarea renală se 
traduce printr-un sindrom clinico-biologic de tipul sindromului nefritic acut. 

A fost descrisă GNA în cursul endocarditei bacteriene subacute şi în cursul 
abceselor viscerale. Sunt prezente semnele clinice ale endocarditei bacteriene sau 
este evidenţiat un abces visceral la care se adaugă elementele clinico-biologice ale 
unui sindrom nefritic acut. Proteinuria poate fi uneori nefrotica, instalandu-se 
tabloul clinic al unui sindrom nefrotic. Nefrita de shunt se poate insoti de un 
sindrom nefritic acut. La baza sta o infecţie a shuntului. 

GNA asociate cu infectii virale 

In cursul unor infectii virale s-au descris GNA, ele manifestandu-se clinic 
prin elementele clinice ale unui sindrom nefritic acut: infecţii cu virusului 
Coxackie, virusul mononucleozei infecțioase, virusului Echo, virusul parotiditei 
epidemice, virusurile influenta etc. 

După Primul Razboi Mondial a fost descrisă nefrita de campanie în care a 
fost incriminat un agent viral. Manifestarea sa principală a fost sindromul 
hidropigen. 


Infectiile cu protozoare pot produce GNA. Cele mai frecvente GNA sunt 
semnalate in cursul infectiilor cu toxoplasma Gondi. 

Examenul sangelui deceleaza prin teste serologice afectiunea. 
GNA a mai fost descrisă in infecțiile cu histoplasma şi în cursul malariei. 


GNA in infectiile parazitare 


Infectiile parazitare, în principal Trichinela Spiralis, se pot asocia cu GNA. 
Sunt prezente semnele infecției cu Trichinela Spiralis: tulburări digestive în 
principal sindrom diareic în context epidemiologic , respectiv consum de carne de 
porc sau mistreţ, e urmată de dureri musculare intense, edeme faciale uneori 
tulburări respiratorii şi cardiovasculare. Examenul sangelui evidenţiază o 
eozinofilie importantă. 


Important. GNA secundare realizează tabloul clinico-biologic al sindromului 
nefritic acut. Cel mai frecvent sunt postinfectioase, cand se insotesc de tabloul 
infecțios. 

Tratament : antiinfectios, respectiv antibacterian, antiviral în funcţie de 
germenul cauzal. 


GNA mediata prin mecanism imun poate apare in cursul bolii serului sau 
consecutiv administrarii unor preparate medicamentoase sau consecutiv unor 
vaccinari. 

Sindromul nefritic acut a fost semnalat în boli cu manifestări sistemice ca 
lupoeritematoviscerita precum şi în cadrul vasculitelor granulomatoza Wegener, 
periarterita nodoasă, purpura Henoch-Schonlein, vasculite de hipersensibilizare. 

In cadrul acestora sunt prezente semnele lupoeritematovisceritei 
diseminate sau ale vasculitei asociate cu un sindrom nefritic acut. Ele vor fi tratate 
mai larg în capitolele care tratează aceste boli ca de altfel şi celelalte GNA însoțite 
de sindrom nefritic acut asociate altor cauze. 

Sindromul nefritic acut a mai fost semnalat in cursul unor nefropatii 


glomerulare primitive ca si nefropatia IgA cu care uneori diagnosticul diferential 
cu GNA poststreptopcocica $i cea primitiva e uneori dificil de efectuat. Sindromul 
nefrotic acut a mai fost semnalat in cursul unor GN membranoproliferative , GN 
segmentale si focale. 


Glomerulonefrita din sindromul Goodpasture se poate insoti de un sindrom 


nefritic acut. 

Capitolul HI 


GLOMERULONEFRITA RAPID PROGRESIVĂ 
GHEORGHE GLUHOVSCHI 


Definiţie: Reprezintă o glomerulonefrită cu tablou clinico-biologic şi 
morfopatologic sever, frecvent însoţit de oligurie, cu evoluţie rapid progresivă ce 
duce la pierderea funcției renale. 


Sindromul clinic din cadrul glomerulonefritei rapid progresive (GNRP) se 
caracterizează prin: 


o etiologie variată, asocierea temporară cu infecția microbiană 
o debut lent progresiv, mai rar acut 


o semne clinice şi biologice de inflamație glomerulara ce realizează un 
tablou clinico-biologic sever, însoţit adesea de oligurie şi anurie 


o evoluţie rapidă spre insuficenţă renală într-o perioadă de la câteva zile 
la câteva luni 


o morfopatologic- leziunea predominentă, dar nu exclusivă, o reprezintă 
glomerulita extracapilară, realizând semilune epiteliale care se pot asocia cu 
proliferarea endocapilară sau cu glomerulita sclerozantă 


o necesita un tratament complex, utilizând corticoterapie, medicatie 
imunosupresoare, medicatie anticoagulantă, uneori hemodializă şi plasmafereză 


o fara tratament, boala evoluează, cu rare excepţii, spre insuficiență 
renală ireversibilă. 


La baza GNRP stau leziuni de proliferare extracapilară. Acestea sunt 
definite ca semilune (crescenturi în terminologia anglosaxonă). Prezența a peste 
50% de glomeruli cu semilune este elementul caracteristic al GN cu semilune 
(crescentic glomerulonephritis). 


Vom folosi termenul de GNRP întrucât mulţi bolnavi au o evoluţie severă, 
rapid progresivă fără a avea peste 50% din glomeruli cu semilune. Termenul de GN 
cu semilune va fi utilizat atunci când se îndeplineşte criteriul de 50% de glomeruli 

cu semilune 


. În parte aceşti doi termeni se întrepătrund. 


Clasificarea GNRP 


În literatura de specialitate, GNRP se clasifică din punct de vedere 


etiologic în: 


e GNRP primitivă sau idiopatică 
e  GNRP secundare: 


= GNRP în asociere cu bolile infecțioase (streptococice, 
focare septice viscerale, endocardita bacteriană, hepatită B, C, infecției 
cu micoplasme, histoplasmozei, infecţiei cu virusul influenza) 


= GNRP în asociere cu bolile de sistem 
(lupoeritematoviscerita, purpura  Henoch-Schânlein,  poliangeita 
microscopică ANCA pozitivă, granulomatoza Wegener ANCA 
pozitivă, sindromul Churg-Strauss, crioglobulinemia mixtă Ig G/Ig M 
asociată cu hepatita C, sindromul Goodpasture, policondrita 
recidivantă, carcinom pulmonar, carcinom de vezică urinară, carcinom 
de prostată, limfoame). 


=  GNRP asociată cu medicamente: allopurinol, rifampicina, 
penicilamina, bucilamina, hidralazina (Glassock şi colab.) 


GNRP cu semilune mediată prin CI poate avea la bază o boală glomerulară 
primitivă cu evoluţie severă fiind expresia fie a unei GN primitive cu IgA, a unei 
GN membranoproliferative, fie a unei GN secundare unei boli de sistem ca de 
exemplu LED. 


În funcţie de patogenie şi datele serologice GNRP se clasifică în cinci 


tipuri (după 

Glassock şi Cohen): 


I. GNRP asociata cu anticorpi anti MBG (cu sau fara hemoragie 
pulmonara) 
II. GNRP cu depunere de CI (cu sau fără boală sistemică) 


= 


III. GNRP săracă imunologic ”pauci imună” (obişnuit asociată cu 
anticorpi circulanti fata de citoplasma neutrofilului) 


IV. Combinare între tipul I şi tipul II 


V. Tipul III fără asocierea cu anticorpi față de citoplasma 
neutrofilului (Glassock şi Cohen) 

Glomerulonefrita rapid progresiva primitiva sau idiopatica 


Etiologia bolii nu este cunoscuta. 


Patogenie 


Glomerulonefrita rapid progresivă (GNRP) are drept caracteristică 
formarea de semilune iar clinic se manifestă printr-o evoluţie rapid progresivă. 


La producerea ei participă trei mecanisme: anticorpi antimembrană bazală 
glomerulară, complexe imune circulante şi anticorpii față de citoplasma 
polinuclearului neutrofil (ANCA). Prin acţiunea acestora se produc leziuni 
importante la nivelul nefronului. In funcţie de tipul mecanismului patogenic 
incriminat GNRP se va defini ca: GNRP mediată prin anticorpi antimembrană 
bazală, GNRP mediată prin complexe immune circulante şi GNRP mediată prin 
anticorpi ANCA. Uneori GNRP se poate realiza prin anticorpi anti MB şi anticorpi 
ANCA. 

Ca urmare a acțiunii acesteia la nivelul glomerulului se produc leziuni la 
nivelul membranei bazale glomerulare şi leziuni la nivelul capsulei Bowman. 

In microscopia electronică s-au pus în evidență găuri la nivelul MB 
glomerulare. Aceste găuri sunt consecința acțiunii enzimelor proteolitice şi 
produşilor oxidativi eliberaţi de către polimorfonucleare şi monocite care au aderat 
prin intermediul moleculelor de adeziune de celulele endoteliale şi mezangiale. 

Prin aceste găuri se produce o scurgere de fibrină în spațiul de filtrare 
glomerular. Prezența acesteia determină o intensă reacţie a celulelor epiteliale ce 
delimitează acest spaţiu. Participă atat celulele parietale cat şi cele viscerale. Se 
formează adevărate poduri între ghemul capilar şi capsula Bowman,prin prelungiri 
ale celulelor podocitare ce aderă de capsula Bowman la acest nivel se crează 
concomitent spaţii între celulele epiteliale ale capsulei Bowman care permit fibrinei 
să se scurgă către interstitiu determinand o inflamație importantă la nivelul 
interstitiului. 

Prezenta de proteine in spatiul de filtrare determina o proliferare a celulelor 
epiteliale de la nivelul capsulei Bowman. In acelaşi timp, în spaţiul de filtrare prin 
găurile realizate la nivelul MB glomerulare ajung şi monocite. Prezenţa fibrinei în 
spaţiul Bowman determină migrarea monocitelor din circulaţie în scopul fagocitării 
ei. 

In spaţiul de filtrare are loc o sinteză crescută a factorului tisular al 
coagulării de catre celulele rezidente glomerulare. In acelaşi timp IL1 şi TNF alfa 
produse de catre macrofage determină şi ele o stimulare a expresiei factorului 
tisular al coagulării. 

In spaţiul de filtrare se produce o activare a complexului protrombinic care 
este însoțit de o fibrinoliză secundară deficitară. Astfel în spațiul de filtrare se 
acumulează cantităţi crescute de fibrină. Fibrina şi fibronectina din spaţiul de 
filtrare favorizează proliferarea celulară. 

Celulele epiteliale proliferate şi în special macrofagele aflate în spațiul 
Bowman dispuse alăturat, realizează morfologic un aspect de semilune. 

Intre elementele celulare se află o cantitate de fibrină. Celulele epiteliale 
viscerale vor participa şi ele la producerea de semilune. 

Prezenţa de fibrină şi alti mediatori (citokine sau chemokine) provenite de 
la nivelul glomerulului unde are loc un important proces inflamator în interstitiu va 
determina un proces inflamator la acest nivel. In acelaşi timp eliminarea de 
mediatori din glomeruli în tubi va influenţa procesul inflamator de la acest nivel. 
Prin găurile de la nivelul capsulei Bowman macrofagele vor trece în glomeruli şi 
vor contribui la procesul inflamator, inclusiv la formarea de semilune. Leziunea 
capsulei poate fi produsă prin acţiunea celulelor mononucleare periglomerulare. 

Prin membrana Bowman ruptă, odată cu celulele trec numeroşi factori 
chemotactici şi citokine care vor amplifica procesul inflamator. 

Odată cu proliferarea extracapilară are loc şi o proliferare endocapilară. 

In GNRP un rol important revine limfocitelor T care sunt prezente în 
spaţiul extracapilar inclusive la nivelul semilunelor. 

Semilunele formate din celulele epiteliale proliferate şi în special din 
macrofage pot suferi un proces de rezoluţie, fie un proces evolutiv care să ducă la 
organizarea lor. 

Procesul rezolutiv este însoţit de îndepărtarea semilunelor şi revenirea la 
aspectul inițial al spaţiului de filtrare. 

Procesul evolutiv constă în producerea de catre celulele epiteliale a 
colagenului. Prin leziuni ale foitei parietale ale capsulei Bowman, la nivelul 
semilunelor pătrund fibroblasti din interstitiu. Aceştia la rândul lor vor produce 
colagen. Se realizează semilune fibrocelulare. In cursul evoluţiei, cantitatea mare 
de colagen determină organizarea fibrotică a semilunelor, care vor ocupa cea mai 
mare parte a spațiului de filtrare. 

La nivelul interstitiului se evidenţiază un infiltrat inflamator format din 
limfocite T, limfocite B, monocite şi polimorfonucleare. 

Leziunea capsulei Bowman permite şi migrarea fibroblastilor de la nivelul 
interstitiului. Prezenţa fibroblastilor s-ar corela cu transformarea fibroasă a 
semilunelor. Alteori semilunele pot regresa sau dispărea. 

Prezența de semilune in spațiul de filtrare, proliferarea celulelor 
mezangiale şi infiltratul inflamator interstitial perturba funcționalitatea nefronului. 
Bolnavul prezintă o afectare funcţională importantă. Leziunile evoluand, 
cuprinzand un număr tot mai mare de glomeruli vor duce la progresia rapidă a bolii 
de unde şi termenul de GNRP. 

Fibroza semilunelor face ca leziunile să fie ireversibile. 


În funcţie de mecanismele patogenice implicate în producerea GNRP, se 
descriu trei tipuri principale de GNRP: 


a) Tipul I: printr-un mecanism necunoscut se formează anticorpi indreptati fata de 
MB care se fixează la nivelul acesteia. Ei pot fi puşi în evidenţă la nivelul 
rinichiului prin intermediul tehnicilor de imunofluorescenté sub forma unor 
depozite liniare dispuse de-a lungul MB. Anticorpii anti-MBG se pot doza în ser. 
Anticorpii anti-MBG reacţionează cu antigene de la nivelul MBG. Antigenele care 
intră în structura MBG sunt sechestrate în mod obişnuit, dar, din motive 
necunoscute încă, devin evidente în unele situaţii. Astfel s-au evidențiat anticorpi 
anti MBG indreptati împotriva colagenului de tip IV care intră în structura MBG. 
De asemenea, s-au descris anticorpi anti-enactină. Se constată uneori depunerea 
anticorpilor anti MB şi la nivelul MB tubulare. Anticorpii care afectează şi MB 
pulmonară pot apare în unele GNRP secundare, respectiv în GNRP din sindromul 
Goodpasture. Ei sunt absenţi în GNRP primitive. Nu se constată valori scăzute ale 
complemetului seric. 


b) Tipul II: în circulaţie se formează CIC care se dispun la nivelul MB sau se pot 
forma CI in situ. Imunofluorescenta relevă depozite glomerulare granulare de 
imunoglobuline şi complement. Se constată valori crescute ale CIC în circulaţie şi 
valori scăzute ale complementului seric. 


c) Tipul III: GNRP săracă în depozite imune sau GNRP asociată cu vasculita 
include pacienţi cu anticorpi ANCA pozitivi fără semne de vasculită sistemică. 
Examenul bioptic relevă frecvent leziuni de necroză fibrinoidă la nivelul peretelui 
capilarelor. În serul bolnavilor la 3/4 din cazuri, se evidenţiază anticorpi faţă de 
componente ale polimorfonuclearului neutrofil. Se descriu anticorpii față de 
granulele citoplasmatice de mieloperoxidază - anticorpi de tip P-ANCA (care sunt 
semnalati în GNRP asociată cu poliangeita microscopică), şi anticorpi fata de 
proteinaza serică granulocitară — anticorpi de tip C-ANCA (care sunt semnalati in 
GNRP asociată cu granulomatoza Wegener). La nivelul glomerulilor nu se 

evidențiază depozite de imunoglobuline sau complement sau sunt foarte sărace. 
După Glassock se mai descriu două tipuri mai rare de GNRP primitive: 


d) Tipul IV in care se intâlnesc anticorpii anti MB glomerulara şi ANCA realizând 
o GNRP în care sunt prezente mecanismele patogenice din tipul I şi II de boală. 


e) Tipul V în care imunofluorescenta relevă depozite imune sărace glomerulare, 
dar sunt absenți ANCA. 


Tabloul clinic 


Boala are un debut insidios cu astenie, anorexie, alterarea stării generale, 
inconstant asociat cu o infecţie microbiană, cu o tendinţa redusă spre vindecare 
spontană (Glassock şi colab.).Boala poate apare deasemenea după expunere la 
hidrocarburi. Instalarea este progresivă cu alterarea stării generale, sindrom febril, 
uneori dureri articulare, mialgii, greturi , vărsături. Sindromul edematos este 
prezent fără a fi foarte exprimat. HTA este prezentă, rareori însă atinge valori 
severe. 


Tabloul biologic 
Examenul sângelui: 
o anemie 
o rareori trombocitopenie 
o VSH crescut, fibrinogenul şi proteina C reactivă sunt crescute 
o produşii de degradare ai fibrinei sunt crescuți 
o uneori scăderea complementului seric 


o datele biologice pentru infecția streptococică demonstrează 
absența streptococului hemolitic, reacția ASLO este normală 


= În tipul I de GNRP: 


- valori crescute ale anticorpilor anti MB 
glomerulară în ser 


- crioglobuline — absente 
- CIC - absente in ser 
- ANCA - absenţi 

- complement seric normal sau moderat scăzut ; 
Cla CHso-valori normale 


În tipul II de GNRP : 
- CIC in cantitate crescuta 
-  crioglobuline prezente 
- complement seric scăzut 
- anticorpii anti MB glomerulară — absenţi 
- ANCA - absenți. 
În tipul III de GNRP: 


- ANCA - pozitivi (ANCA sunt Ac de tip IgG, în 
principal IgGl şi IgG4, fata de citoplasma 
polimorfonuclearelor neutrofile) 


- imunoglobuline serice crescute 
- CIC -absente 


- anticorpii anti MB glomerulara - absenți. 


Examenul urinii: 


o hematuria microscopică cu testul dismorfismului eritrocitar 


[9) 


pozitiv 
proteinuria este de tip glomerular neselectiv. Rareori este prezentă 
hematuria macroscopică sau sindromul nefrotic. 


o produşii de degradare ai fibrinei sunt crescuţi 


Probele funcţionale renale: 


O 


afectare funtionala renală, frecvent cu valori crescute ale ureei şi 
creatininei sanguine gi a acidului uric seric 


RFG scăzută 


uneori insuficiență renală importantă 

Examenul morfopatologic 


Microscopia optica: se observa proliferare extracapilara frecvent asociata 
cu proliferare endocapilara predominant formată din celule mezangiale. 
Proliferarea extracapilară realizează semilune formate din monocite şi celulele 
epiteliale ce au suferit procese de proliferare. Uneori asociază celule 
polimorfonucleare şi rare celule gigante. În spatiul extracapilar se extravazează 
fibrină. Proliferarea extracapilară poate comprima lumenul capilar cu reducerea 
funcţiei glomerulului. La nivelul interstitiului se observă un infiltrat inflamator 
interstitial predominant periglomerular. Frecvent există o suferință tubulara 
constând în principal din atrofii tubulare. 


AS 
AN 
NNN 


ie 


Proliferorea celufelor 


Say ioe 
parieliale Cpiteliale 


RupTuri focale 
7 ză 
ale ME 


Fuziunea 
pedicelelor Prokiferarea 


Cêjuieior mezangio ke 
A 


Fig. 


;/ 


Glomerulnefritg cu semiline/? YMA progr esivó J 
Modificat esas Jerelte CI. S Sparge 6.4. 


Figura 1 Glomerulonefrita cu semilune 


Imunofluorescenta relevă in tipul I depozite liniare de Ig. În tipul II 
depozite granulare de Ig şi complement iar în tipul III de boală depozitele sunt 
absente. 


Microscopia electronică relevă în tipul I de GNRP ingosari ale pereților 
capilari, cu zone de discontinuitate şi chiar găuri la nivelul MBG, care permit 

migrarea monocitelor şi a celulelor interstitiale in spaţiul Bowmann. Deasemenea 
sunt prezente rare depozite electrondense. În tipul II de GNRP sunt prezente 
depozite electrondense subendoteliale şi mezangiale în cantitate crescută. În tipul 
III de GNRP, ME nu relevă depozite imune, dar sunt prezente leziuni ditructive 
extinse la nivelul MBG. 


Evoluţia este în general severă. În absenţa tratamentului, boala evoluează 
spre IR în mod rapid, de unde şi numele de GN rapid progresivă. Sub tratament 
susținut se poate observa o regresiune a bolii. Nu se remarcă remisiune spontană. 
Unii bolnavi, chiar şi sub un tratament intensiv evoluează spre IR terminală, 
bolnavii rămânând dependenţi de tehnicile de supleere a funcției renale. 


Prognosticul: este rezervat, este necesară o terapie agresivă. Unele cazuri 
evoluează nefavorabil chiar în condiţiile unui tratament corect aplicat. Factori de 
prognostic negativ: semilune ce afectează mai mult de 80% din glomeruli, prezența 
de semilune fibrozate, alterare funcțională importantă la debut (creatinina >6mg%), 
oliguria, persone în vârstă. 


Complicatii: 
o IRA 
o Insuficienţă respiratorie acuta 
o Edem pulmonar acut 


o Complicatii ale tratamentului corticoterapic, imunospresor 


Tratamentul este complex. Se utilizează scheme de tratament ce asociază 
corticoterapia cu medicatia imunosupresoare (constând din ciclofosfamida sau 
azathioprină). Rezultate favorabile sunt obţinute cu tratament prin plasmafereză. 
Hemodializa se aplică în caz de IR. 


Tratamentul prezintă unele particularităţi, în funcţie de mecanismele 
patogenice implicate: 


GNRP tip I sau GNRP mediată prin anticorpi anti MBG impune tratament 
asociat corticoterapic şi imunosupresor. Dintre imunosupresoare ca opţiune de 
primă linie este ciclofosfamida, administrată pe o perioadă de 6 — 12 luni. 
Ciclofosfamida se administrează fie per os în doză de 2mg/kgc/zi, fie injectabil i.v. 
în doză de 500-700mg/m2, o dată pe lună. Un alt imunosupresor ce poate fi utlizat 


67 


Manual de nefrologie clinica 


este azathioprina in doză de 2mg/kgc/zi, per os pe o perioadă de 12 luni. In GNRP 
din LED ca imunosupresor se poate utiliza mycophenolatul de mofetil. 
Plasmafereza reprezintă un tratament eficace în acest tip de GNRP şi se efectuează 
în asociere cu terapia patogenică (corticoterapie + imunosupresoare). În caz de IR, 
la tratamentul menţionat se asociază hemodializa. Transplantul renal este preferabil 
a se face după ce anticorpii anti MBG au dispărut din circulaţie, fie după ce titrul 
seric al acestor Ac înregistrează o scădere. În aceste cazuri recidiva sub tratament e 
rară. Boala poate recidiva pe rinichiul transplantat, ducând la piederea grefei. 


GNRP tip II sau GNRP mediată prin CI beneficiază de tratament cu 
methilprednisolon în puls terapie, urmat de prednison 1 mg/kgc/zi pe cale orală 
primele două-trei luni de tratament, după care se trece la administrare alternativă la 
2 zile. Ulterior se trece la reducerea progresivă a dozelor. În cazurile cu evoluţie 
severă se asociază corticoterapia cu medicatia imunosupresoare. 


GNRP tip III sau GNRP cu depozite sărace de imunoglobuline şi 
complement, beneficiază de tratament cu methilprednisolon în puls terapie, urmat 
de tratament cu prednison per os Img/kgc/zi. Se asociază tratament cu 
ciclofosfamidă oral sau intravenos, în regim de puls-terapie. Tratamentul prin 
plasmafereză poate aduce beneficii fiind recomandat la pacienţii care necesită 
hemodializă. GNRP poate recădea pe rinichiul transplantat. 


Imunoglobulinele i.v. în doză de 0.4 mg/kgc/zi timp de 5 zile se pot asocia 
tratamentului prin schimburi plasmatice. 


Se mai poate aplica limfocitofereza care are drept obiectiv eliminarea celulelor 
hematopoetice de natură imună din circulaţie (Faruta şi colab). 


Tratamentele în curs de evaluare utilizează infliximab, rituximab, globulina 
antitimocitară. 


Important. Glomerulonefrita rapid progresiva se caracterizeaza printr-un 
tablou morfopatologic sever cu proliferari extracapilare sub forma de semilune, 
printr-o evolutie rapida si progresiva spre insuficienta renala. Tratamentul impune 
utilizarea in asociere a corticoterapiei si medicatiei imunomoduloatoare. Frecvent 
se impune tratament prin plasmafereza si hemodializa. 

Glomerulonefritele rapid progresive secundare 


GNRP secundară sau GNRP asociată altor boli a fost semnalată mai 
frecvent în cursul sindromului Goodpasture, care se manifestă şi prin hemoragii 
pulmonare. Există tendinţa în literatura de specialitate de a se defini bolile cu 
anticorpi anti MB glomerulară într-un termen comun, respectiv boala cu anticorpi 
anti MB glomerulară. Aceasta cuprinde 2 tipuri de afecţiuni: 


1. boala cu anticorpi anti MBG limitată renal 


2. boala cu anticorpi anti MBG care afectează rinichiul şi plămânul sau 
sindromul Goodpasture. Aceasta din urmă va fi tratată într-un capitol 
separat. 


GNRP cu semilune săracă în depozite (GNRP tipul III) este frecvent 
secundară  vasculitelor autoimune în principal poliangeitei microscopice, 
granulomatozei Wegener şi sindromului Churg-Strauss. 


LED prezintă uneori leziuni glomerulare de tipul GNRP, care evoluează 
sever. S-a mai evidenţiat GNRP asociată altor boli infecțioase, crioglobulinemiei, 
policondritei recidivante, neoplasmelor. În toate aceste cazuri prezența leziunilor 
renale de GNRP, imprimă bolii de bază o evoluţie severă. 


De asemenea, s-au evidenţiat cazuri de GNRP după consumul unor 
medicamente cum ar fi: rifampicina, penicilamina, alloprurinol, hidralazina. 


GNRP secundare prezintă pe lângă modificările bolii de bază, o evoluţie 
severă rapid progresivă ce impune încadrarea lor în grupul de GNRP secundare (de 
exemplu în cadrul LED). Dacă semilunele sunt prezente in peste 50% din 
glomeruli, se defineşte GNRP secundară cu semilune. Ele vor necesita o terapie 
complexă menţionată în cadrul GNRP cu semilune idiopatice. 

Capitolul IV 


GLOMERULONEFRITE CRONICE PRIMITIVE 
GHEORGHE GLUHOVSCHI, LIGIA PETRICA 


Glomerulonefritele (GN) se clasifică în GN acute, GN rapid progresive şi 
GN cronice (GNC). 

Etiologia poate fi sau nu cunoscută. Atunci când se cunoaşte etiologia GN 
se defineşte o GN secundară, iar când etiologia GN nu este cunoscută se defineşte 
o GN primitivă. 

Definiţie. GNC primitive reprezintă nefropatii glomerulare cronice care se 
manifestă printr-o suferinţă renală consecutivă unei afectări renale a cărei etiologie 
nu e cunoscută, având o evoluţie cronică, frecvent către insuficienţă renală cronică 
terminală. Afectarea renală nu se însoţeşte de afectarea concomitentă prin acelaşi 
mecanism patogenic a altor organe. 

Frecvența. GNC reprezintă 75 — 80% din totalul GNC. În GNC primitive, 
antecedentele de GNA poststreptococică sau de altă etiologie sunt absente. În unele 
cazuri se constată în antecedente un istoric de GNA primitivă care poate evolua 
spre o GNC primitivă cu persistenta simptomelor sau în absenţa acestora. 

Patogenia. GNC primitive au la bază în principal patogenia imună, fiind 
implicate atât imunitatea de tip celular, cât şi imunitatea de tip umoral. 

l. Mecanismele imunitatii celulare implică atât celulele rezidente 
glomerulare, in principal celulele mezangiale cat si celulele specializate imun care 
provin din măduvă. 

2; Mecanismele imunitatii umorale sunt frecvent observate in 
patogenia GNC primitive, un rol important revenind complexelor imune 
circulante sau formate in situ cât şi sistemului complementar. 

În procesul patologic participă citokine, chemokine, factori de creştere şi 
alti mediatori. Unele nefropatii glomerulare prezintă un proces inflamator de natură 
imună bine exprimat, în timp ce în alte nefropatii cum ar fi boala cu leziuni minime 
acestea lipsesc sau sunt puţin exprimate. Couser, de altfel, clasifică nefropatiile 
glomerulare în nefropatii glomerulare inflamatorii şi nefropatii glomerulare 
noninflamatorii. 


Manifestările clinico-biologice ale GNC primitive 
GNC primitive se caracterizează prin absenţa unui factor etiologic şi a 
semnelor clinico-biologice ale unei boli cunoscute. O GNC primitivă poate urma 

unei GNA acute de etiologie neprecizată, deci, primitivă sau aceasta apare în 
condiţiile în care un astfel de istoric este absent. În cazul în care urmează unei 
GNA primitive ea poate fi consecinţa unei evoluţii cu persistenta semnelor clinice 
ale GNA. Alteori, după o GNA primitivă urmează o perioadăi în care semnele 
clinico-biologice, dar după un timp se constitue tabloul clinico-biologic precum şi 
morfopatologic caracteristic unei GNC. 
Tabloul clinico-biologic al unei GNC primitive poate fi reprezentat prin 
una din următoarele manifestări: 
e sindrom nefritic cronic 
e sindrom nefrotic 
e anomalii urinare asimptomatice 
o proteinurie izolată 
o hematurie izolată 
© uneori proteinurie şi hematurie izolată 


Tabloul histopatologic sub care se prezintă o GNC primitivă este variabil 
descriindu-se mai multe tipuri morfopatologice. 


GNC primitive 


Morfopatologie 

x GN GN GN GN 

GN 
Proliferativ Scleroza segmentala membranoasa mezangiocapilara 
mezangiala si focala 


Pa i 


Depozite Depozite 
mezangiale IgA | mezangiale IgM 


leziuni minime 


Manifestari 
clinice 


l- sindrom nefritic cronic “GNC primitiv” 

2- sindrom nefrotic 

3- anomalii urinare asimptomatice 
-protemurie izolata 


-hematurie izolata 


Figura 2. Manifestarile clinice ale glomerulonefritelor primitive 

Clasificare histopatologica : 


GNC primitive se pot manifesta prin mai multe aspecte morfopatologice. 
Leziunile histopatologice cele mai frecvente sunt : 
1. GNC cu leziuni minime 
2. GNC cu scleroza segmentala si focală (scleroză focala) 
3. GNC proliferativa mezangiala: 


cu depozite de IgA si C3 (nefropatia cu depozite de IgA sau boala 
Berger) 

cu depozite de IgM si C3 (nefropatia cu depozite de IgM) 

cu depozite de C3 şi sărace în Ig 

fără depozite Ig şi C3 

alte tipuri de depozite de Ig şi C3, incluzând şi depunerea liniară a 
imunoglobulinelor 


4. GNC membranoasă 
5. GNC membranoproliferativa 
Leziuni mai putin comune: 

e GN proliferativa endocapilara 


Unii 


GN proliferativa segmentala şi focală, cu sau fără semilune suprapuse 
GN cu leziuni difuze, cu sau fara semilune suprapuse 

GN fibrilară şi imunotactoida 

nefropatia cu membrana bazala subtire 

scleroza mezangiala difuza 

alte leziuni sclerozante cronice 

GN colagenofibrotica (glomerulopatia colagen III) 

glomerulopatia lipoproteica 

nefropatia Clq 

GN cu semilune difuze (Glassock şi colab.). 


autori introduc unele dintre aceste afectiuni la nefropatiile 


glomerulare cronice secundare. Noi am preferat sa le pastram in acest capitol 
deoarece nu au o etiologie precizata. 

În prezent, tratatele de nefrologie evită a clasifica morfopatologice 
nefropatiile glomerulare primitive. De asemenea, s-a schimbat şi titulatura GNC 
primitive: GNC cu leziuni minime a devenit boala cu leziuni minime, GNC cu 
scleroză segmentală şi focală (scleroză focală) este denumită glomeruloscleroza 
segmentala şi focala, GNC proliferativă mezangială cu depozite de IgA si C3 este 

denumită nefropatia cu IgA, GNC membranoasă a devenit nefropatia 
membranoasă. Persista doar termenul de glomerulonefrită membranoproliferativa. 

De menţionat că este dificil a se face o relație între tabloul histopatologic şi 
tabloul clinic deoarece nu există tablouri clinice caracteristice tipului histologic. 
Manifestări clinice asemănătoare pot avea drept substrat tipuri histopatologice 
diferite. Unele manifestări clinice pot fi regăsite în toate formele histopatologice de 
GNC primitive. Totuşi, unele forme histopatologice se asociază mai frecvent cu 
unele forme clinice, ca de exemplu GNLM care se asociază frecvent cu SN. 


Boala cu leziuni minime (BLM) 


GHEORGHE GLUHOVSCHI 


Sinonime: nefroza lipoidică, SN pur cu glomeruli optic normali. 


Definiţie. BLM reprezintă o nefropatie care se caracterizează 
morfopatologic printr-un aspect normal sau foarte putin modificat al glomerulilor 
în microscopia optică, iar clinico-biologic frecvent printr-o proteinurie importantă 
care îmbracă tabloul SN. 


Este o nefropatie foarte frecventă la copii, dar mai rară la adult unde 
constituie 10 - 25% din totalul SN. Există o predispozitie genetică tradusă prin 
incidența crescută la bolnavi a antigenelor de histocompatibilitate. Cele mai 
frecvent intalnite sunt HLA B8, HLA DRW7. (Schnaper si colab.) 


Patogenie. 


BLM este considerată o boală mediată imun. Rolul principal revine 
imunitatii celulare, existând o perturbare a limfocitelor T. Imunitatea celulară este 
afectată în prim plan, boala fiind considerată o perturbare a limfocitelor T. Acestea 
produc o limfokină cu proprietăți toxice care lezează podocitele. Se produce o 
perturbare a grupărilor polianionice glomerulare de tipul heparansulfatului cu 
diminuarea sintezei acestora. În condiţiile alterării barierei de filtrare glomerulară 
reprezentată în principal de polianioni se produce o filtrare crescută a proteinelor şi 
în special albumina cu proteinurie consecutivă. Leziunile podocitare se însoțesc de 
fuziunea proceselor podocitare. Este afectată diafragma cu fantă (al cărei principal 
constituent este nefrina) care este localizată între pedicele. Aceste leziuni 
podocitare contribuie şi ele la producerea proteinuriei. Pierderile mari de proteine 
determină producerea sindromului nefrotic. Nu se cunoaşte natura exactă a acestei 

limfotoxine care acționează ca factor de permeabilitate. Se incrimineaza 
hemopexina. IL12 si IL 18 ar creste productia de factor de permeabilitate vasculara 
de catre limfocitele T. De asemenea rolul jucat de limfocitele T in producerea bolii 
este subliniat şi de faptul că s-a observat o creştere a numărului de limfocite T 
supresoare înaintea recidivei bolii. 


Imunitatea umorală este şi ea implicată, existând o perturbare a 
limfocitelor B. Se constată de altfel, o diminuare a răspunsului limfocitar la 
interleukina 2. O mare atenţie se acordă perturbărilor imunitare care vizează 
hipersensibilitatea de tip imediat. S-a observat la unii pacienți, că există o asociere 
între BLM şi stările atopice. Astfel se constată teste cutanate pozitive la alergeni, 
nivelul IgE seric crescut, iar imunofluorescenta poate evidenția diverse depozite 
glomerulare de IgE. Limfocitele circulante prezintă un număr crescut de receptori 
pentru IgE. 


Studii recente sugereaza implicarea hemopexinei prezente in plasma 
normala. In BLM o izoforma activa a acesteia ar creste permeabilitatea glomerulara 
din cauza unei activitati proteazice crescute. In cursul recaderilor izoforme alterate 
ale hemopexinei determina cresterea activitatii proteazice. 


Tabloul clinico-biologic. 


Debutul este frecvent acut, boala manifestându-se prin tabloul clinico- 
biologic al unui sindrom nefrotic complet cu edeme marcate şi proteinurie 
importantă. Sindromul nefrotic este, de regulă, pur. Tensiunea arterială e normală 
la copii dar poate fi crescută la adulţi. Mai rar, BLM se manifestă ca şi proteinurie 
izolată. Concomitent, la unii bolnavi se constantă fenomene clinice de tip alergic. 
La copii, boala se însoţeşte de tulburări de creştere. Uneori la pacienti cu SN se 
constata efuziuni pleurale, mai rar pericardice. La unii bolnavi se asociaza ascita si 
chiar anasarca. Ascita se poate infecta realizand in special la copii peritonite 


Biologic se evidențiază: 
Examenul sangelui 


e un sindrom disproteinemic cu hipoproteinemie, hipoalbuminemie, hiper 
alfa 2-globulinemie, IgG scăzută 


e sindrom dislipidemic cu creşterea lipidelor totale, colesterolului, 
trigliceridelor şi uneori şi a altor fracțiuni lipidice, lipidurie 


e sindrom inflamator: VSH crescut, proteina C reactiva crescuta, fibrinogen 
crescut 

e tulburări de coagulare: antitrombina III şi plasminogenul sunt scăzute 


e CIC sunt rareori crescute, marea majoritate a bolnavilor prezentând valori 
normale ale proteinelor sistemului complementar 


e rareori se constata creşteri ale produşilor de catabolism azotat 
e activitatea reninei plasmatice e crescută, aldosteronul plasmatic e crescut 
e  hiponatremie frecventă 
° rata de filtrare glomerulara este uneori redusa tranzitor 
Examenul de urină: 


o proteinurie importantă care poate atinge 10-12 grame/ 24ore, cel 
mai frecvent de tip selectiv 


o hematuria de regulă lipseşte, iar când e prezentă este microscopică 
o cilindrii hialini prezenți. 
o In urina se pot evidentia corpi straini ovalari 


o Tulburari functionale tubulare: glicozuria, aminoaciduria, 
hipokalemia si acidoza se semnaleaza ocazional (Meyrier si 
Nioudet) 


Examenul morfologic: 


Microscopia optică evidențiază glomeruli optic normali sau puțin 
modificati, observându-se o discretă hipercelularitate mezangială şi o creştere a 
matricei mezangiale. 


Microscopia electronică relevă o fuziune a proceselor podocitare sau 
aplatizarea acestora, fiind păstrat contactul acestora cu MBG normală. 


Imunofluorescenta: depozitele de Ig şi complement de regulă lipsesc. 
Rareori se observă depozite de IgM. 


Evoluție. Remisiune spontană la 50% din bolnavi. Remisiunea poate fi 
completă sau incompletă. Evoluția spre IRC este foarte rară. In cursul evoluției 
bolii la circa 60% din bolnavi pot apare una sau mai multe recăderi. 


Complicatii cel mai frecvent sunt reprezentate de accidente 
tromboembolice (embolii pulmonare, tromboza venei renale), litiază renală, 
complicații infecțioase (peritonita la copii, stari septice), rareori insuficiență renală 
acută in special la persoanele peste 40 de ani (Cameron). De asemenea, o atenție 

deosebită trebuie acordată complicatiilor secundare tratamentului aplicat, în special 
dupa corticoterapie, imunosupresoare şi diuretice. Este important de semnalat 
reducerea densitatii osoase, probabil datorita efectelor corticoterapiei, uneori 
asociate cu deficienta de VHD (Hogarty si colab.) 


Diagnostic pozitiv- se pune pe baza datelor clinice, biologice şi a 
examenului histopatologic. 


Diagnostic diferenţial: 
=  nefropatii cu leziuni minime secundare altor boli: 


- tumori (limfoame Hodgkin, alte boli limfoproliferative sau în 
cursul unor tumori solide precum carcinoame sau sarcoame) 


- boli virale (virusul imunodeficienței umane, virusul 
mononucleozei infecțioase) 


= nefropatii cu leziuni minime după intepaturi de insecte 


= nefropatii cu leziuni minime după consum de medicamente antiinflamatorii 
non steroidiene, trimethadionă, săruri de aur 


= nefropatii cu leziuni minime după imunizari 
= nefropatii cu leziuni minime post transplant de celule stem 
= nefropatie cu leziuni minime dupa transplantarea celulelor hematopoietice 


= alte nefropatii glomerulare primitive: nefropatia membranoasă, 
glomerulonefrita membrano-proliferativă, glomeruloscleroza focala şi 
segmentală; 


(Audard si colab., Sekhon si colab., Kraft si colab., Horino si colab., Stevenson si 
colab., Brukamp si colab.) 


Tratament 


Înainte de instituirea tratamentului se efectuează punctia bioptică renală. 
Exceptia de la această regulă este reprezentată de prezența bolii la copii, la care 
tratamentul se poate institui fără a se efectua biopsia renală, BLM fiind cea mai 
frecventă leziune glomerulară întâlnită la această grupă de vârstă. Totuşi, în cazul 
în care aceștia nu răspund la tratament corticoterapic se efectuează biopsia renală. 
(Clarkson şi Brenner). 


Tratamentul BLM insoţită de sindrom nefrotic poate să se însoțească de 

remisiune completa (cand proteinuria dispare complet), remisiune incompleta 
(cand proteinuria se reduce dar nu dispare complet) sau de recăderi. 


La copii se utilizează prednison 60mg/m” s.c./zi pe o durată de 4-6 
săptămâni. De obicei remisiunea se obţine dupa 4 săptămâni, când se va trece la 
sevrajul treptat al corticoterapiei. 


La adulți cu BLM se administrează prednison 1 mg/ kgc/zi, 

Doza maximă 80 mg/zi, se administrează dimineaţa in doză unică. 

Durata tratamentului : 8 săptămâni chiar la cei la care s-a obținut 
remisiunea completă. Doza se reduce progresiv 5 mg la 3 — 4 zile pană la 20 — 30 
mg după care doza se reduce cu 2,5 mg la 1 — 2 saptimani. 

La pacienţii care nu au prezentat o remisiune completă durata maximă a 
tratamentului este de 16 săptămâni. O alte schema de tratament este utilizarea 
prednisonului pana la obtinerea remisiunii. Tratamentul se continua dupa remiterea 
proteinuriei cu doza de la inceput inca 4 saptamani dupa care se reduce treptat la 2 
saptamani. Durata totala a tratamentului este 3-4 luni. (Green) 

Dacă după 16 săptămâni nu se obţine remisiunea se consideră 
corticorezistent. 

Doza se reduce progresiv şi se introduce medicatia imunosupresoare. In 
caz de recădere se instituie tratamentul corticoterapic. 

Tratamentul corticoterapic se poate aplica zilnic cu 1 mg/kgcorp/zi sau se 
poate aplica tratament alternativ 2mg/kgcorp la 2 zile. 

Alţi autori recomandă extinderea duratei tratamentului cu doze mari de 
prednison pe o durată de 4-6 luni, cu sevrare lentă timp de alte 4 luni. (Adler şi 
Fairley). 

Cea mai mare parte a bolnavilor cu BLM raspund la tratament 
corticoterapic: numai <7% dintre copii si circa 12% din adulti sunt rezistenti la 
dozele si durata <4 luni de tratament corticoterapic (Nachman si Glassock). 

In general 80-90% din adulti prezinta o remisiune dupa 12 saptamani de 
tratament corticoterapic. (Steddon si colab.) 

Corticorezistenta la adult nu ar trebui diagnosticata inainte de trecerea a 4, 
sau chiar 6 luni de terapie. Cu toate acestea este evident ca o durata atat de lunga cu 
doze mari de corticoizi determina un risc proportional crescut de complicatii 
iatrogene. 

În caz de recădere se reinstituie tratamentul cu prednison pe o durată de 6- 
10 săptămâni. Sub acest tratament se poate obține remisiunea bolii. Unii pacienţi 
pot rămâne corticodependenti. Pacienţii care nu răspund la corticoterapie sunt 
consideraţi corticorezisteti. La adulţi a fost observată o rată a recăderilor multiple 
de 10-20%. 

In afara varstei, tratamentul insuficient poate explica de asemenea unele 
recaderi observate la adult. O corticoterapie lunga initiala cu doze alternante 
urmata de reducerea treptata este efectiva in obtinerea unei remisiuni sustinute in 
BLM a adultului. 

La pacienţii corticorezistenti, la cei care prezintă reacţii adverse la 
corticoterapie si la cei corticodependenti se recomandă tratament imunosupresor: 

e ciclofosfamida este preparatul de electie. Se administrează 2 mg/kgc/zi fara 
a depăşi 150 mg/zi 


e  clorambucilul (Leukeran) este un alt preparat utilizat. Se administrează în 
doză de 0.2 mg/ kgc/zi fără a se depăşi 14 mg/zi. Durata acestor 
tratamente este de 8-12 săptămâni. 


La bolnavii de mai sus frecvent se recomandă asocierea corticoterapiei cu 
medicatia imunosupresoare. 

La cei cu recăderi frecvente se administrează după ce a fost indusă de 
glucocorticoizi medicatia imunosupresoare. 

La pacientii sensibili la glucocorticoizi cu recaderi frecvente se pot da doze 
mici, continui de corticoizi alternativ pentru o durata de 6 — 12 luni sau mai mult 
dacă toxicitatea este minimă sau tolerată. 


e Ciclosporina 5 mg</kg corp în doze împărţite. Se recomandă 
administrarea la pacienţii care prezinta recaderi după tratament cu 
ciclofosfamidă sau unde se doreşte evitarea toxicității ciclofosfamidei în 
principal gonodală. La pacietnii cu rezistenta la steroizi ciclosporina este o 
optiune terapeutica. Ea induce remisiunea la 90% din bolnavi, desi se 
observa recadere la sistarea tratamentului (Clarkson si Brenner) Durata 
tratamentului este de aproximativ 18 luni, doza se reduce la cea mai mică 
doză care menţine remisiunea de obicei 3 mg/kg corp /zi, doza se menţine 
la 18 — 24 luni. 

e Tacrolimusul — este utilizat rar, nu aduce beneficii comparativ cu 
ciclosporina, cu exceptia efectelor pe hiperlipidemie in principal asupra 
hipertrigliceridemiei si absenta hipertricozei si hiperplaziei gingivale 
(Westkoff si colab.). 

e Mycophenolatul de mofetil — la pacienţi cu recăderi frecvente sau 
corticodependenté sau  contraindicaţii la glicocorticoizi sau alte 
medicamente imunosupresoare. Se administreaza in doe de 750 — 1000 mg 
2 ori/zi 6 -26 luni (Novak si colab.). 

e  Azathioprina poate fi utilizat la pacienţii dependenţi la tratamentul cu 
glucocorticoizi sau corticodependenti. Se poate utiliza pe o perioadă de 

mai multi ani. 

e  Levamisol este un medicament imunostimulant. S-au obţinut rezultate la 
copii cu SN corticodependent. 

e Rituximab preparat de anticorpi anti CD20 la bolnavi cu recăderi 
multiple.(Francois si colab.) 

e Mizoribina pare a avea efecte similare cu mycophenolatul de mofetil 

e Doze de prednison reduse : 15 mg la zile alternante este preferat pentru 
menținerea remisiunii indusă din corticoterapie la bolnavi cu recăderi 
frecvente sau corticodependenti. 


Tratament imunosupresor cu ciclofosfamida este de preferat ciclosporinei. 
Daca recăderea apare după tratamentul cu ciclofosfamidă, ciclosporina e de 
preferat curelor repetate de ciclofosfamidă. Tratamentul complicatiilor infectioase 
prin antibioterapie sau chimioterapie. Tratamentul profilactic nu e recomandat 
(Niaudet). 

La pacienţii la care nu se pot utiliza preparatele de mai sus şi la cei la care 
nu s-a obținut un control al proteinuriei se pot administra anfiinflamatoarele 
nesteroidiene, IECA şi BRA. 


Tratamentul BLM insoţită de sindrom nefrotic poate să se însoţească de 
remisiune completă (când proteinuria dispare complet), remisiune incompletă 
(când proteinuria se reduce dar nu dispare complet) sau de recăderi. 


Important. BLM este o nefropatie glomerulara insotita frecvent de sindrom 
nefrotic, mai rar de proteinurie izolata, cu fuziunile proceselor podocitare in 
microscopia electronica si care raspunde bine la tratament corticoterapic si 
imunomodulator. 

Glomerulonefritele proliferative mezangiale 


GHEORGHE GLUHOVSCHI 


Glomerulonefritele proliferativ mezngiale reprezintă un grup de afecţiuni 
inflamatorii glomerulare de natură imună în care leziunea principală constă in 
proliferarea mezangială. 

Se descriu GN proliferativ mezangiale primitive şi secundare. În funcţie de 
tabloul morfopatologic-imunohistochimic, GN proliferativ mezangiale se clasifică 
în: 

N proliferativ mezangiale cu depozite predominente de IgA 

N proliferativ mezangiale cu depozite predominente de IgM 

N proliferativ mezangiale cu depozite predominente de IgG 

N proliferativ mezangiale cu depozite predominente de complement 

N proliferativ mezangiale cu alte tipuri de depozite de Ig şi C3 

N proliferativ mezangiale cu absenţa depozitelor de imunoglobuline şi C 

(Glassock şi colab). 

GN proliferativ mezangiale a căror cauză nu este cunoscută se definesc ca şi 
GN proliferativ mezangiale primitive. Dintre GN primitive cea mai importantă este 
GN proliferativ mezangială cu depozite de IgA 

GN proliferativ mezangiale care apar în cadrul altor boli se definesc ca şi GN 
proliferativ mezangiale secundare: 

e in boli de sistem ca LED, purpura Henoch-Schânlein, vasculita necrozanta 
sistematică, granulomatoza Wegener, boala mixtă a tesutului conjunctiv, 
artrita reumatoida 

e boli maligne 

e boli infecțioase (GN poststreptococică, endocardita infecțioasă, abcese 
viscerale) (Glassock şi colab.). 

Important. Glomerulonefritele proliferative mezangiale se caracterizează printr-o 
mare variabilitate a depozitelor glomerulare de imunoglobuline şi complement. 

Nefropatia glomerulara cu depozite de IgA (NG IgA) 


Glomerulonefritele cu depozite de IgA se clasifica in GN primitive cu IgA 
si GN secundare cu IgA. 


Nefropatia glomerulară primitivă cu depozite de Ig A 


NG IgA este o boală care apare frecvent în relație cu o afecţiune 
respiratorie. Are un tablou clinic dominat de episoade de hematurie, frecvent 
macroscopice. Biologic se constată frecvent un nivel crescut al IgA serice. 
Morfopatologic la nivelul rinichiului se observă depozite mezangiale predominante 
de IgA. NG IgA are o evoluţie cronică, iar simptomele unei boli sistemice sau a 
altor afecţiuni sunt absente. 

NG IgA este cea mai frecventă dintre NG primitive. Ea predomină la 
bărbații tineri, cu debut în special în jurul vârstei de 20-30 ani. 

Patogenie. 

Boala prezintă modificări imune care afectează cu precădere IgA. La 
bolnavii cu NG IgA s-au constatat valori crescute ale IgA seric, in special tipul 
IgA1 în forma polimerică. De asemenea, s-au observat şi o creştere a numărului 
limfocitelor B producătoare de IgA, precum şi o perturbare a limfocitelor T helper 
care ar duce la o sinteză crescută de IgA polimerice de către limfocitele B. La 
nivelul măduvei osoase ar exista o creştere a sintezei de IgA1 cu o translație de 
distribuţie a subclasei IgA către IgA1. 

În NG IgA se constată o galactozilare scăzută a regiunii hinge a IgA]. 
Aceasta se însoţeşte de anticorpi anti- IgAl de tip IgG şi IgM. Se formează 
complexe imune de tip IgAl- IgG şi IgAl-IgM. În alterarea galactozilării IgA 
secretat ar interveni IL 4 şi IL 5. 

S-a observat că limfocitele helper CD4 prezintă o expresie crescută a ARN 
mesager pentru IL 4 şi pentru TGF-beta. 

Perturbarea galactozilării IgA în regiunea hinge are ca şi consecință un 
clearance defectiv la nivelul sistemului fagocitar al complexele imune formate. De 
asemenea, acest deficit de galactozilare determină o fixare mai mare a complexelor 
imune la nivelul mezangiului. Fixarea complexelor imune la nivelul mezangiului 
determină un proces inflamator cu proliferarea celulelor mezangiale şi expansiunea 
matricei mezangiale. Depunerea concomitentă de IgG este un factor agravant. În 
cursul procesului inflamator un rol important revine sistemului complementar prin 

intermediul complexului de atac al membranei, citokinelor, factorilor de crestere, 
etc. 

Factorul genetic este si el incriminat. Astfel, s-a constatat asocierea NG 
IgA cu unele antigene HLA, cel mai frecvent cu HLA DR4, HLA B35, HLA B12, 
respectiv cu locusurile DR Se constata frecvent un nivel crescut al IgA la membrii 
familiilor din care provin bolnavii cu NG IgA. 

NG IgA se asociază cu afectări ale mucoaselor: infecţii ale căilor 
respiratorii (amigdalite, faringite), mai rar infecții ale tractului urinar. Unii autori 
consideră NG IgA o boală a sistemului imun al mucoaselor. 

Tabloul clinic. 

= Debutul bolii are loc după o afecțiune respiratorie şi mai rar după o 
afecțiune digestivă. 

=  Hematuria domină tabloul clinic. Aceasta se prezintă de regulă ca o 
hematurie macroscopică recidivantă. Între pusee poate persista o hematurie 
microscopică. Testul dismorfismului eritrocitar e variabil. Frecvent se evidenţiază 
hematii dismorfe asociate cu hematii eumorfe ce realizează un tablou eritrocitar 
mixt. Alteori sunt prezente numai hematii dismorfe. Hematuria se poate însoți 
uneori de disurie. 

Important. Hematuria, frecvent macroscopică este principalul simptom al NG 
IgA. 

= Proteinuria este de obicei redusă. Poate realiza in 10—20% din cazuri 
tabloul sindromului nefrotic când sunt prezente: sindromul edematos, sindromul 
dislipidemic, hipoproteinemie cu hipoalbuminemie. Rareori proteinuria este 
absenta. 

= HTA este, in general, de alură medie, fiind inconstant prezentă. Rareori 
poate lua o alură severă. 

=  Afectarea funcțională renală prezentă în cursul puseelor de activitate a 
bolii este rareori importantă, astfel că IRA se întâlneşte foarte rar. Totuşi, episoade 
acute de deteriorare a funcţiei renale pot surveni cu ocazia infecțiilor respiratorii ce 
declanşează şi reaparitia hematuriei macroscopice. 

Tabloul biologic. 

e VSH şi proteinele de inflamație (fibrinogenul şi proteina C reactivă) sunt 
crescute în cursul puseului NG IgA 

e IgA este crescută în ser la 50% din bolnavi 

e CIC sunt deseori crescute 

e C3 şi C4 au mai frecvent valori normale, uneori se pot evidenția 
fragmente de scindare ale complementului 

e  Crioglobulinele şi factorul reumatoid sunt rareori semnalate 

e RFG este afectată uneori moderat în cursul puseelor de activiate a bolii. 

Unii bolnavi cu evoluţie îndelungată a bolii dezvoltă IRC. 
Important. Constatarea nivelului IgA crescut în ser în cursul unei 
nefropatii însoţită de hematurie ridică suspiciunea unei NG IgA. 

Examenul morfopatologic. 

În microscopia optică se evidenţiază o glomerulită proliferativă 
mezangială caracterizată in principal prin hipercelularitate mezangială şi 
expansiunea matricei mezangiale. Leziunea poate cuprinde toți glomerulii, iar la 
unii bolnavi poate fi focală. Asociat sunt prezente atrofii tubulare şi un infiltrat 
inflamator limfocitar interstitial. Rareori se observă leziuni de proliferare 
extracapilară. 

Imunofluorescenta evidenţiază depozite mezangiale de IgA asociate uneori 
cu depozite de IgG. Frecvent sunt prezente depozite de C3. Rareori, se pot observa 
depozite ale altor tipuri de Ig sau ale altor fracțiuni ale sistemului complementar. 

Microscopia electronică evidenţiază depozite electronodense în mezangiu 
şi mai rar depozite subendoteliale. 


Pierderi focale ale 
pedice lelor 


Lomplexe imune 


Proliferorea celulelor 


fi po mezangiale 


Fig, 
An ANEI A efits cu deoozre de GA 
Modificate A 6 emere C. 7 și porge BA 


Figura 4 Nefropatia glomerulara cu IgA 

Forme clinice: 
o NG IgA formă cu sindrom nefritic cronic — cel mai frecvent 
o NG IgA formă cu sindrom nefrotic — rar 
o NG IgA cu hematurie izolată. 


Diagnosticul pozitiv se pune pe baza tabloului clinico-biologic şi 
morfopatologic. Din punct de vedere clinico-biologic domină hematuria şi valorile 
crescute ale IgA seric, iar în examenul bioptic, tehnica în imunofluorescenta 
evidențiază depozite predominente de IgA. 
Diagnosticul diferenţial al NG IgA se face cu: 
=  nefropatiile glomerulare în care predomină hematuria: 
- purpura Henoch-Schânlein 
- GNA difuză poststreptococica 
- GNA proliferativa focala si segmentala 
- nefropatie lupica 
- sindromul Alport 
- boala cu membrane subțiri 
= tuberculoza renală 
= litiaza renală 
= tumori de uroteliu 
= alte boli însoţite de nefropatie glomerulară cu depozite de IgA: 
- ciroza hepatică 
- enteropatia glutenica 
- infecția HIV 

= nefropatia familială cu IgA 


Important. Diagnosticul unei hematurii microscopice sau macroscopice 
implică, obligatoriu, investigarea în vederea confirmării sau excluderii unei NG 
IgA. 


Complicatii: 

e ale hipertensiunii arteriale — accidente vasculare cerebrale, insuficiență 
cardiacă 

e JRA în caz de asociere cu leziuni de proliferare extracapilara 

Evoluţia. 


" benigna în 50% din cazuri cu episoade hematurice care se reduc treptat. 
Episoadele de hematurie importantă sunt de regulă în relaţie cu episoade 
infecțioase, vaccinări, exerciţii fizice intense, după amigdalectomie 

= remisiune spontană în mai putin de 5% din cazuri 

= evoluţie rapid progresivă în 10% din cazuri 

= evoluţie lent progresivă spre insuficiență renală cronică terminală in 30- 
40% din cazuri după 20 de ani de evoluţie. 


Prognostic. 
o este favorabil, in general 
© mai putin favorabil cand se insoteste de HTA, SN sau afectare functionala 
renala 
© prognostic sever la cazurile cu evolutie rapid progresiva gi leziuni 
morfopatologice de proliferare extracapilara 
Tratament. 

Tratament igieno-dietetic: regim sărac în substanţe antigenice cu scopul 
reducerii aportului antigenic. La cei cu tulburări digestive se recomandă alimentaţie 
fără gluten ce poate diminua proteinuria. 

Uleiul de peşte bogat în acizi graşi omega 3 ar determina diminuarea 
procesului inflamator interferând cu producţia de prostaglandine. În opinia unor 
autori uleiul de peşte ar determina diminuarea proteinuriei şi microhematuriei la 
unii pacienți. 

Se impune tratamentul antibiotic al proceselor infecțioase de obicei 
amigdaliene. Pe termen lung se poate utiliza tratament antibiotic, de preferat 
tetraciclina (tetraciclina4X0.5g/zi) care ar îndepărta antigenul microbian incriminat 
în declanşarea NG IgA. 

Amigdalectomia ar îndepărta una din sursele antigenice. Este indicată la 
pacienții cu episoade frecvente de amigdalite in special când sunt insotite de 
hematurie macroscopică. S-au constatat efecte favorabile ale amigdalectomiei 
asupra hematuriei macroscopice şi proteinuriei. 

Inhibitorii enzimei de conversie (IECA) şi blocantii receptorilor de 
angiotensină (BRA) acţionează favorabil asupra HTA şi proteinuriei. Efectul 
antiproteinuric este în relație cu modificarea presiunii intraglomerulare şi cu 
modificarea selectivitatii membranare prin acțiune la nivelul podocitelor unde 
blochează acţiunea angiotensinei II de creştere a proteinuriei prin modificarea 
porilor membranei cu diafragmă. Se recomandă reducerea TA la valori <130/80 
mmHg. IECA şi BRA se pot asocia, având efect aditiv atât asupra scăderii HTA, 
cât şi a reducerii proteinuriei. Dacă valorile TA nu se controlează cu ascoierea 
IECA+BRAT, se pot adăuga alte hipotensoare: inhibitori ai canalelor de calciu de 
tip nondihidropiridinic (Alexopoulos), betablocante etc. Dintre IECA se utilizează 
enalapril 2x1 cp/zi, benazepril 10-20 mg x2 ori/zi. Dintre BRA se recomandă 
losartanul 25-50 mg x2 ori/zi. Blocada receptorilor de tip 1 ai angiotensinei II pe 
langa reducerea proteinuriei, intarzie evolutia bolii spre insuficienta renala cronica 
terminala (Ohtake si colab). 

Corticoterapia are rezultate favorabile la bolnavii cu leziuni proliferative 
uşoare cu proteinurie moderată de 1-3 g/zi şi funcţie renală normală. Durata 
tratamentului 6-18 luni. Ca schemă de tratament se recomandă puls-terapia: 
metilprednisolon 1g i.v./zi timp de 3 zile consecutive, lunile 1, 3 şi 5, urmată de 
administrare per os de Prednison în doză de 0.5 mg/kgc, în regim alternativ, timp 
de 6 luni. 

Tratament corticoterapic asociat cu tratament imunosupresor, se aplică la 
bolnavi cu leziuni renale importante. Se recomandă asocierea corticoterapiei cu 
ciclofosfamida, pe o perioadă de 6 luni. După 6 luni ciclofosfamida poate fi 
înlocuită cu azathioprina, tratamentul continuându-se până la 2 ani. 

În GN IgA care asociază leziuni de proliferare extracapilară, se 
administrează tratament agresiv: corticoterapie + imunosupresoare + schimburi 
plasmatice. 

Hematuria şi proteinuria izolată nu necesită tratament agresiv. 

Tratamentul hipolipemiant este recomandat la pacientii cu tulburari 
lipidice; la bolnavii cu hipercolesterolemie se recomanda tratament cu statine. 

Se mai pot utiliza: 

- ciclosporina are efecte importante de diminuare a proteinuriei; 
utilizarea ei e limitata de toxicitate, in caz de intrerupere a 
tratamentului se observa recaderea bolii 

- micofenolat de mofetil în cură de un an de zile are efect favorabil 
asupra funcţiei renale şi proteinuriei; este utilizat la pacientii cu 
proteinurie persistenta > 1g/24ore (Tang si colab) 

- doze mari de imunoglobuline administrate intravenos se utilizeaza la 
pacientii cu proteinurii mari si scaderea rapida a functiei renale 
(Rostoker si colab). 

- antiinflamatoarele nesteroidiene (indometacina, meloxicam) au efect 
antiproteinuric 

- in caz de insuficienta renala se aplica tratament de substitutie al 
functiei renale prin tehnici de dializa 

În cazul transplantului renal, s-a constatat că NG IgA poate recidiva pe 
rinichiul transplantat. Totuşi, sub tratament se constată o supravieţuire bună pe 
termen lung a rinichiului transplantat. 


Nefropatia glomerulară secundară cu depozite de IgA 


În literatura de specialitate sunt recunoscute o serie de afecţiuni care se 
însoțesc de NG IgA: 

boli hepatice: ciroza hepatica alcoolică, boli hepatice cronice virale sau 
criptogenice, schistosomiaza.  Clinico-biologic se manifestă prin 
microproteinurie sau proteinurie. Leziunile renale relevă depozite 
mezangiale IgA şi în cantităţi mai reduse de IgG, IgM şi fracţii ale 
complementului. 

boala celiacă 

boala Whipple 

neoplazii 

boli sistemice:spondilita ankilopoetică, poliartrita reumatoidă, purpura 
Henoch- Schânlein etc. 


Glomerulonefrita proliferativ mezangială cu depozite de 


IgM 


GN proliferativ mezangială cu IgM reprezintă o GN proliferativ 


mezangială in care predomină depozitele mezangiale de IgM. 


Patogenia bolii este necunoscută. După unii autori, GN proliferativ 


mezangială cu depozite de IgM ar reprezenta o etapă evolutivă a NGLM (Hirszel). 
În patogenia bolii ar interveni CIC, care contin IgM si antigene în exces care s-ar 
depune la nivelul mezangiului glomerular unde se evidenţiază depozite de IgM si 
C. De asemenea, este incriminat şi un clearance deficitar al CIC. 


Tabloul clinic — este variabil 

sindromul nefrotic este cea mai frecventă formă de prezentare; în tabloul 
clinic al SN este semnalată uneori HTA 

proteinuria izolată — mai rar 

proteinuria şi hematuria izolată 

Tabloul biologic 

proteinuria este, de obicei, neselectivă 

CIC sunt crescute 

complementul seric e frecvent normal, putând fi scăzut în unele cazuri. 
Examenul morfopatologic. 

Microscopia optică evidenţiază o creştere a celularitatii mezangiale 


asociată cu leziuni de distrofie sau atrofie tubulară. 


Imunofluorescenta relevă depozite mezangiale de IgM asociate frecvent cu 


depozite de complement. 

Evoluţia este în general favorabilă sub tratament. Un număr mic de cazuri 
nu răspund la tratament şi evoluează spre insuficiență renală cronică terminală. 

Tratament. Se administrează tratament corticoterapic cu evoluție 
favorabilă a bolii. Atunci când nu se obţin rezultate favorabile cu tratament 
corticoterapic se asociază tratament imunosupresor. Ca preparat imunosupresor de 
primă intenţie este ciclofosfamida. Se mai pot utiliza clorambucilul şi azathioprina. 
În cazurile cu SN se pot administra antiinflamatoare nesteroidiene (indometacina, 
meloxicam) cu efect antiproteinuric. 

Celelalte GN proliferative mezangiale diferă de GN cu depozite de IgM 
prin natura depozitelor mezangiale. Tabloul clinic şi biologic este asemănător. 

Important. GN proliferativ mezangială cu depozite de IgM se manifestă în 
principal prin tabloul clinic al sindromului nefrotic. 

Glomeruloscleroza focala si segmentala (GSFS) 


GHEORGHE GLUHOVSCHI 


Sinonime: GN cu hialinoză segmentală şi focală, glomerulopatie cu 
scleroză focala.(GSF) 


Definiţie. GSFS este o boală glomerulară definită printr-un tablou 
histologic caracterizat printr-un proces de glomeruloscleroză care cuprinde numai o 
porțiune din glomerul (leziune segmentală) şi numai o parte dintre glomeruli 
(leziune focală). 

GSFS se poate datora unei boli renale primare sau poate fi seundara unei 
boli sistemice. 

Diagnosticul de GSFS este in principal un diagnostic morfopatologic in 
care unii glomeruli prezintă scleroză segmentară. Întrucât se însoţeşte de hialinoza 
este denumită şi glomeruloscleroză cu hialinoză segmentală şi focală. 

În literatura de specialitate este descrisă un tip de leziune în care scleroza 
cuprinde un număr de glomeruli în totalitate, alături de glomeruli neafectati de 
procesul de scleroză. Se consideră că această formă ar reprezenta o formă evolutivă 
a bolii (Glasock). 


Incidenta 


GSFS reprezinta una dintre cele mai frecvente leziuni glomerulare: pana la 
35% din leziunile glomerulare la copiii şi adulţii cu proteinurie. GSFS reprezintă 
una din cauzele cele mai frecvente ale sindromului nefrotic. 


Clasificare 


e GSFS primitive sau idiopatice, se asociază frecvent cu sindrom nefrotic cu 
debut acut 

e GSFS secundare se asociază cu proteinurie care nu atinge decât rareori 
nivelul proteinuriei nefrotice; dintre cauzele de SGFS de menţionat: 

o hipertrofie glomerulară însoțită de hiperperfuzie şi hiperfiltrare ca 
răspuns adaptativ glomerular în diabetul zaharat, obezitate 
morbidă, nefropatia din siclemie 

o scleroza glomerulară ca răspuns fiziologic în situaţia reducerii 
numărului de nefroni în cazul rinichiului unic congenital, în 
displazia renală, grefa renala, hipoplazia segmentala, oligomega- 
nefronia, refluxul vezico-ureteral, boli maligne: limfoame si alte 
boli maligne, boli de cord cianotice ereditare. 

o nefropatia de reflux 

o infecțiile: nefropatia asociată cu HIV, virusul hepatitei B, 
parvovirusuri 

o  toxicele: nefropatia asociată cu consumul de heroină, nefropatia 
secundară toxicității medicamentoase (pamidronat) 

o GSFS constituită pe o leziune glomerulară anterioară ca de 
exemplu nefropatia lupică, glomerulonefrita proliferativă focală şi 
segmentală, glomerulopatiile din vasculite 

o  nefropatii ereditare 

o diverse: nefroscleroza hipertensiva, sarcoidoza, sindromul Alport 
(Sreepada, Rao si Chandert) 


Clasificare pe baza leziunilor histologice (in microscopia optică) 


1. GSFS cu leziuni altfel nespecificate - cea mai frecventă 
(clasica) 


2. GSFS varianta de tip colaps 
3. GSFS varianta perihilara 
4. GSFS varianta celulară 
5. GSFS varianta tip polara. (D’ Agati) 
In continuare prezentam Clasificarea Columbia a variantelor morfologice de 
GSFS 
GSFS Cel putin un glomerul cu crestere | Se exclud alte 
nespecificata segmentala a matricei ce variante definite 
oblitereaza lumenul capilar mai jos 
Pot prezenta colaps segmental al 
MBG fara hiperplazie podocitara 
GSFS varianta Cel putin un glomerul cu Se esclud varianta 
perihilara hialinoza perihilara, cu /fara celulara, tip si 
hialinoza colaps 
Scleroza perihilara si hialinoza 
afectand >50% dintre glomerulii 
cu scleroza segmentala 
GSFS varianta Cel putin un glomerul cu Se exclud 
celulara hipercelularitate segmentala variantele tip si 
endocapilara cu ocluzia colaps 
lumenului, cu sau fara celule 
grasoase si cariorexis 
GSFS varianta Cel putin o leziune segmentala Se exclude 
tip polara afectand domeniul tip (cadranul | varianta colaps 
extern al ghemului capilar in Se exclude daca 
apropiere de originea tubului un glomerul 
proximal) prezinta scleroza 
Polul tubular trebuie identificat 
in leziunea definita 

e  Leziunea trebuie sa contina 
adeziune sau confluenta a 
podocitelor cu celule tubulare si 
parietale la nivelul lumenului 
tubular 

e  Leziunea tip trebuie sa fie 
sclerozanta sau celulara 


GSFS varianta e Cel putin un glomerul cu colaps | Fara excluderi 
de tip colaps segmental sau global si 
hipertrofie sau hiperplazie 
podocitara 
(dupa D’ Agati) 
Patogenie 


GSFS nu poate fi considerata o singura boala fiind mai degraba un termen 
diagnostic pentru un sindrom clinico-patologic care recunoaste cauze $i mecanisme 
patogenice multiple (Clarkson şi Brenner). 

În patogenia GSFS, leziunea primară vizează podocitele. Boala fiind 
considerata o podocitopatie. În GSFS primitivă, leziunea podocitară se datorează 
unui factor toxic iar în GSFS secundară leziunile podocitare se pot produce prin 
mai multe mecanisme.:Cel mai frecvent reprezinta vindecarea unor leziuni 
anterioare prin proces de fibroză, hipertrofia glomerulară nu este însoţită de 
multiplicarea podocitară. 


I. Patogenia GSFS primitive. 

În această formă de boală se produc leziuni podocitare consecutiv acţiunii 
toxice a unui factor circulant care se presupune a fi o limfokină. Acest factor 
circulant toxic poate fi îndepărtat prin intermediul plasmaferezei şi 
imunoadsorbtiei. In urma acestui tratament se constată o ameliorare a leziunilor 
epiteliale glomerulare. Pe lângă factorul circulant toxic, în patogenia GSFS este 
incriminată şi participarea directa a unor citokine. Dintre acestea un rol esențial 
revine TGF beta care stimulează producţia de matrice extracelulară, inhibă 
degradarea matricei şi facilitează adeziunea celulelor inflamatorii de matrice. TGF 
beta intervine şi în activitatea fibroblaştilor ce joacă un rol important în procesul de 
fibroză (Sharma şi Ziyadeh). Un rol în producerea leziunilor podocitare şi creşterea 
permeabilităţii MBG pentru proteine ar reveni IL 2 şi receptorului său. De 
asemenea, s-a evidențiat expresia intrarenală a genelor şi altor citokine produse de 

către limfocitele T (IL 2, Il 4,)a chemokinelor (RANTES, IL 8) şi a unor molecule 
efectorii: Fas-ligand, granzyme B, perforina (Tejani şi Strehlau). 

Podocitele lezate nu au capacitatea de regenerare; ca urmare peretii 
capilarelor raman denudati. La nivelul zonelor denudate are loc o filtrare crescuta a 
proteinelor plasmatice catre spatiul urinar. Moleculele mari de tipul fibrinogenului, 
IgM, fractiuni ale complementului nu pot traversa MBG. Ele se depun 
subendotelial sub forma de depozite care ulterior se organizeaza in depozite de 
hialin, realizind astfel o hialinoză segmentală. Urmează un proces de fibroză, 
respectiv fibroză segmentală. 

Ca urmare a leziunilor podocitelor ansele ghemului capilar aderă de 
capsula Bowman. În zona în care capilarele aderă de membrana Bowman filtratul 
glomerular poate trece in interstitiu unde determină un proces inflamator 
interstitial. Se realizează astfel progresia leziunii segmentale glomerulare către 
scleroză globală cu degenerescenta tubului corespunzător şi fibroză interstitiala. 
Filtrarea în direcție greşită peritubulară poate duce la degenerescenta tubului 
corespunzător şi formarea de glomeruli atubulari. Unii glomeruli atubulari pot să se 
dezvolte în chiste glomerulare atubulare. Alteori filtrarea în direcţie greştă este 
absentă, în această situație procesul de fibroză rămânând limitat la stadiul de 
cicatrice segmentală. 

Procesul de fibroză nu afectează toți glomerulii, unii prezentând un proces 
de fibroză, alții nu. De asemenea procesul de fibroză nu interesează glomerulul în 
totalitate. De aceea se defineşte o glomeruloscleroză segmentală şi focală. GSFS 
poate recidiva pe rinichiul transplantat, factorul toxic circulant prezent în circulație 
acționând asupra grefei renale. 

Podocitul este considerat jucatorul principal in producerea GSFS (Meyrier 
si Niaudet). Leziunile podocitare si ale membranei cu fanta sunt raspunzatoare de 
producerea de producerea proteinuriei cat si de cele de scleroza din GSFS (Kretzler 
M, Johnstone si Holzman, Shankland). 

In ultimul timp se atrage atentia asupra geneticii GSFS respectiv unor 
mutatii ale genelor care codifica proteinele podocitare si membrana cu fanta. Au 
fost descrise la bolnavi cu GSFS mutatii ale genelor care codifica nefrina (NPHS- 
1), podocina (NPHS-2) si actina 4. 

Alte mutatii privesc genele TRPCG ce codifica proteina TRPCG, genele 
care codifica proteinele WT1, gena PLCE1 care codifica fosfolipaza C epsilon 1 
mutatii ale genelor ce codifica proteina CD2AP. Se pune in discutie determinarea 
acestor mutatii la bolnavii cu FSGS (Falk si Glassock), (Nachman si Glassock) 


II. Patogenia GSFS secundare 
Leziunile de GSFS se pot constitui ca urmare a vindecării „cicatriciale” 

prin procese de fibroza, a unor leziuni glomerulare anterioare. Astfel, GSFS poate 
surveni in evolutia unor boli glomerulare: nefropatia diabetica, nefropatia cu IgA, 
nefropatia din lupoeritematoviscerită, leziuni din vasculite. În aceste boli zonele 
afectate pot suferi un proces de fibroza cu leziuni de scleroza consecutive. 

Un alt mecanism implicat in producerea SGFS secundare este reprezentat 
de vasodilatatia renala cu cresterea presiunii intraglomerulare. Acest mecanism este 
responsabil de producerea pe de o parte a leziunilor podocitare iar, pe de altă parte 
de producerea unor denudari ale MBG, modificari ce conduc la leziuni de scleroza. 
Acest mecanism a fost demonstrat cazul leziunilor de SGFS din cursul diabetului, 
obezității morbide, preeclamsiei. 

În cazul reducerii numărului de nefroni se produce o hipertrofie 
compensatorie a nefronilor restanti. Hipertrofia glomerulară nu este însoţită de 
multiplicarea podocitară. Ca urmare, la nivelul MBG apar zone denudate, celulele 
podocitare nefiind capabile să acopere întreaga suprafaţă a MBG. În această 
situație se pierde bariera de filtrare reprezentată de diafragma cu fanta (slit 
diafragm) şi apar zone unde picioruşele podocitelor sunt îndepărtate. Are loc o 
trecere prin spaţiile create a soluţiilor din plasmă ce antrenează albumina şi alte 
proteine plasmatice rezultând proteinuria. Concomitent se produc microtromboze 
capilare, microanevrisme, expansiune mezangială, ocluzia capilarelor prin 
acumulare de hialin. Aceste modificări structurale patologice pot conduce la 
colapsul segmental al ghemului capilar şi depunere de hialin în zona colabată; 
urmează ulterior procesul de fibroză, realizându-se scleroza segmentală sau 
scleroza globală, dacă procesul de fibroză cuprinde întreg glomerulul. 

Există un raport între numărul nefronilor restanti şi SGFS. Reducerea 
masei nefronilorcu mai mult de 50% permite la unii pacienți menţinerea stabilă a 
funcţiei renale, bolnavii având însă un risc pentru proteinurie, glomerulopatie şi 
insuficiență renală progresivă (Novick şi colab). Bolnavii care pierd mai mult de 
75% din masa nefronilor au un risc crescut pentru aceste modificări. 

Forma familială de SGFS are la bază mutații genetice ale nefrinei (NPHS1 
şi NPHS2), podocinei, alfa-actinei 4, proteinei asociate CD2AP ca şi ale genei 
tumorii Wilms. Acestea sunt proteine membranare exprimate de podocit cu rol în 
traficul proteinelor (Korbet). 


Tabloul clinico-biologic al GSFS primitive 


Debutul este frecvent acut cu tabloul clinic şi biologic al sindromului 
nefrotic: proteinurie > 3,5g/24ore, edeme, hipoproteinemie, hipoalbuminemie. 
Sindromul nefrotic se intalneste la aproximativ 90% din copii si 70% din adulti 
(Korbet) Se asociază cu hipertensiune, microhematurie, afectare funcțională renală. 

Uneori se poate realiza aspectul unui sindrom nefritic cronic. Mai rar 

GSFS se poate manifesta ca proteinurie asimptomatică. 
Tabloul biologic relevă în sânge: 
o CIC crescute uneori 
o C3 normal, rareori scăzut 
o IgG frecvent scăzută 
o În caz de sindrom nefrotic: hipoproteinemie, hipoalbuminemie, 
hiper a2 globulinemie, dislipidemie 
Antigenele HLA de tipul DR4 şi DR8 se asociază frecvent cu GSF primitive. 
Examenul urinii: 
o proteinurie frecvent nefrotică > 3,5g/24ore, de tip neselectiv, 
uneori lipidurie asociată 
o microhematurie cu testul dismorfism eritrocitar pozitiv; în caz de 
asociere cu leziuni proliferativ mezangiale se pot întâlni hematurii 
importante. 
Tabloul clinico-biologic al GSFS secundare 


Debutul este insidios. Proteinuria este frecvent sub nivel nefrotic. Se 
asociază elementele clinico-biologice ale afecțiunii care determină GSFS 
secundară: infecție cu virusul imunodeficienței umane, medicamente, consum 
cronic de heroină, etc. 


Examenul morfopatologic 


Forma clasică (sau cu leziuni altfel nespecificate): în microscopia optică 
unii glomeruli prezintă arii segmentale de colaps mezangial şi scleroză. 

Imunofluorescenta poate evidenția IgM şi C3, rareori şi C1 în regiunile de 
fibroză ca urmare a fixării nespecifice a acestora. 

Microscopia electronică relevă fuziunea proceselor podocitare a celulelor 
epiteliale. 

Tehnicile de imunohistochimie relevă expresia TGF — beta care permite 
diagnosticul diferenţial cu BLM în care acesta lipseşte. 

Varianta cu colaps: predomină colapsul şi scleroza întregului glomerul, 
leziunile segmentale fiind mai rare. Sunt prezente leziuni tubulointerstitiale 
importante. De asemenea, se evidenţiază dilatatii microchistice. Podocitele sunt 
edematiate şi vacuolizate, spaţiul endocapilar este redus. În ME MBG este plisată. 
Această variantă are o evoluţie severă, cu prognostic rezervat. GSFS varinata cu 
colaps este întâlnită în infecția cu HIV. 

Varianta tip polară: procesul de fibroză e localizat în apropierea zonei în 
care începe tubul proximal. Sunt prezente celule spumoase. Imunofluorescenta 

releva depozite de IgM si C3. 

Varianta perihilară: procesul de fibroză e localizat în vecinătatea polului 
vascular. Se manifestă cu scleroza şi hialinoză perihilară cu dispoziție segmentala 
şi focală. Cuprinde mai mult de 50% din glomeruli. Este întâlnită în GSFS primară 
şi în formele secundare de GSFS asociate cu creşterea presiunii intraglomerulare 
sau cu agenezia renală. 

Varianta celulară: se evidențiază  hipercelularitate  segmentală 
endocapilară însoţită de o zona de fibroză adiacentă. 

Se mai poate evidenția scleroză focală globală care se deosebeşte de 
scleroza segmentală şi focală prin aceea că glomerulii afectaţi sunt sclerozati în 
totalitate. Ea se întâlneşte la copii mici şi are o evoluție mai bună sub tratament. 

De menţionat ca glomeruloscleroza focală poate însoţi procesul de 
vindecare al oricărei leziuni focale glomerulare. 


Forme clinice: 

- forma comună întâlnită în GSFS primitivă 

- forme asociate în GSFS secundare: rinichi unic, obezitate etc. 

- forme familiale sau genetice sunt întâlnite în copilărie. Au la bază mutații 
ale genelor care codifică nefrina (NPHS1 şi NPHS2) ce realizează SN congenital, 
această mutație definind SN congenital de tip finlandez. Alte mutații întâlnite in 
GSFS ereditare sunt mutatiile genelor care codifică podocina, alfa-actina4, 
CD2AP, etc. 

Varianta cu colaps tinde a fi definita ca o entitate distincta in care leziunile 
sclerotice sunt asociate cu colapsul ghemului capilar. 

Se manifesta prin sindrom nefrotic si evolutie rapida spre insuficienta 
renala. Se aseamana cu GSF secundara care se intalneste in infectiile cu HIV 
(Mason). O forma clinică este cea post adaptativa care se crede ca ar fi consecinta 
unei adaptari structurale (hipertrofie glomerulara) si functionala (hiperperfuzie si 
hiperfiltrare) fie reducerea masei de nefroni sau sau starilor particulare de boala 
(obezitate, siclemie, boli congenitale de inima si altele (Schnaper si colab.) 


Diagnosticul pozitiv se pune baza tabloului clinico-biologic şi se 
precizează prin intermediul examenului morfopatologic (biopsia renală). 


Diagnostic diferential. 

Se face între GSFS primitivă şi GSFS secundare în care sunt prezente 
elementele clinico-biologice ale acestora: infecţie cu virus HIV, reflux vezico- 
ureteral în nefropatia de reflux, consum de heroină, obezitate excesivă, siclemia, 

dupa nefrectomie, la persoanele in varsta. 
Leziuni de GSFS pot fi evidentiate la bolnavi cu LED, vasculite, 
glomerulonefrite proliferative focale, nefroangioscleroza, diabet zaharat, etc. 
Diagnostic diferential se face cu alte nefropatii glomerulare primitive care 
pot prezenta tabloul clinico-biologic al sindromului nefrotic sau nefritic. Biopsia 
renala permite diferentierea acestora $i precizarea diagnosticului. 


Evolutie si prognostic 

GSFS primitiva are o evolutie variabila. Spre deosebire de nefropatia cu 
leziuni minime, evoluţia este frecvent progresivă, evoluând la unii bolnavi spre 
insuficiență renală. Unele cazuri evoluează într-un inteval mai scurt, în câţiva ani, 
dar, cele mai multe cazuri evoluează spre IRC după 10-15 ani. Varianta de GSF cu 
colaps are o evolutie rapida spre insuficienta renala. Pacientii cu variantele 
perihilare, tip si nespecificate sau comuna au o evolutie asemanatoare (Thomas). 

Prognosticul este dependent de gradul proteinuriei, gradul de alterare al 
funcţiei renale, tipul de leziune histologică — forma de GSFS cu colaps având un 
prognostic mai sever, răspunsul la tratament fiind redus. 

Evoluţia şi prognosticul formelor secundare este dependent de etiologia 
bolii. Astfel, există o evoluţie progresivă în caz de nefropatie de reflux. În cazul 
consumului de heroină se poate observa uneori stabilizarea bolii la sistarea 
consumului. În anumite situaţii evoluţia este în strictă relaţie cu evoluţia bolii de 
fond ca de exemplu în cazul infecției cu HIV. 


GSFS se semnalează în perioada de vindecare a unei leziuni focale 
glomerulare: în nefrita proliferativă lupică, vasculite, nefropatia IgA. In aceste 
afecțiuni un rol important revine TGF-beta. 


Tratament 

Tratamentul igieno-dietetic: regim hiposodat — se recomandă în caz de 
edeme şi hipertensiune. În caz de insuficiență renală se impune restricţie proteică, 
regimul hipoproteic fiind adaptat creatininei serice, respectiv ratei de filtrare 
glomerulare. 

Tratament hipotensor: se recomandă utilizarea IEC sau a blocantilor de 
receptori de angiotensină. Aceştia au un efect antiproteinuric. Prin controlul 
valorilor TA şi al proteinuriei se realizează un efect renoprotectiv. În lipsa 
controlului valorilor TA cu aceste medicatii, se pot asocia blocantii canalelor de 
calciu. 

Tratament diuretic: se utilizează pentru controlul edemelor: diuretice de 
ansă: furosemid, torasemid. Se pot asocia cu diuretice tiazidice sau diuretice care 

economisesc potasiul ca spironolactona sau amiloridul. 

Medicatia hipolipemiantă: utilizează statine (simvastatin, atorvastatin etc.), 
fibrati (fenofibrat). 

Tratamentul antibiotic se adresează complicatiilor infecțioase care pot 
insoti afectiunea, in special sub tratament corticoterapic $i imunosupresor. 


Tratamentul patogenic 

1. Tratamentul corticoterapic este utilizat ca tratament initial. 

La copii tratamentul corticoterapic este recomandat de ISKDC -— 
International Study of Kidney Disease in Children. Se administrează 60mg/m” timp 
de 1 lună urmată de administrarea a 40 mg/m? la 2 zile — 1 lună. Urmează apoi 
reducerea progresivă a dozei. Durata tratamentului cu corticoizi recomandată la 
copii cu SN şi GSFS primitivă este de 6 luni. 


La adult prednisonul se poate administra in doze zilnice de Img/kgc/zi, 
doza maximă fiind de 60-80mg/zi sau în regim alternant 2mg/kgc la 2 zile, doza 
maximă 80-120mg/zi. Durata uzuală a tratamentului corticoterapic este la adulți de 
6 luni. Se considera că obținerea remisiunii este asociată cu utilizarea de doze mari 
de prednison 60mg/zi timp de 3 luni. Dacă se optează pentru un tratament prelungit 
se reduce doza cu 0.5mg/kge/zi după 3 luni (Brugess). În caz de remisiune doza se 
reduce progresiv până la sistarea tratamentului. 

În prezent pentru GSFS sunt utilizate următoarele scheme de tratament 
corticoterapic în regim alternativ: 

e Prednison 2mg/kgc la 2 zile timp de 3 luni urmând apoi reducerea 
treptată a dozei la interval de 2 săptămâni; durata tratamentului 
este de 1 an (Tejani şi Strehlau) 

e Prednison 1-1.6mg/kgc până la 100 mg la 2 zile, timp de 3-5 luni 

După Tejani şi Strehlau se apreciază că răspunsul la corticoterapie se 
obţine la 20% din cazuri. 

În cazul în care recăderea survine după o cură de corticosteroizi de 6 luni, 
se efectuează o a doua cură de steroizi. 

Lipsa de răspuns la tratament după 6 luni de terapie semnifică 
corticorezistenta. În această situaţie unii autori recomandă a se începe tratament 
imunosupresor; iar alții continuarea tratamentului corticoterapic până la 12 luni. 

Eficienţa tratamentului e diferită la cei fără alterarea funcţiei renale este de 
remisiune completă sau parțială în 40-60% din cazuri. 

Pacientii cu GSF varianta cu colaps au o evolutie nefavorabila la tratament 
corticoterapic, cei cu varianta cu leziune tip au un raspuns favorabil, iar cei cu 
varianta celulara nu. (Nachman si Glassock). 

2. Medicația imunosupresoare 
Se recomanda la bolnavii cu GSFS la care nu s-au obtinut rezultate cu 
tratamentul corticoterapic, la cei dependenţi de steroizi precum şi la cei cu recăderi 
frecvente. Se pot utiliza mai multe tipuri de medicamente: 
=  Ciclofosfamida per os în doză de 2mg/kg/zi 
=  Clorambucil 0,1-0,2mg/kg/zi 
Durata tratamentului este de 3-4 luni. Tratamentul se asociază uzual cu cel 
corticoterapic. Unii autori recomandă asocierea cu metilprednisolon în puls terapie. 
Ciclosporina: în doză de 5-6mg/kg/zi indicat în GSFS cu SN rezistent la 
tratament. (El Husseini si colab.) Pentru a fi eficientă, ciclosporina trebuie să atingă 
o concentraţie sanguină de 150-300ng/ml. Cu tratamentul cu ciclosporină se obțin 
rezultate bune încă din prima lună. La sistarea tratamentului se constată frecvent 
recăderea, fapt ce limitează utilizarea acestui preparat. (Frassinetti si colab.) 


Micofenolatul de mofetil în doză de 2x1g/zi asociat cu corticoizi în doze 
reduse. Se recomandă utilizarea în cazul în care nu s-au obţinut rezultate favorabile 
cu celelalte preparate (Day şi colab, Cattran si colab.). Efectul este evident asupra 
proteinuriei, fără a influența creatinina serică (Choi şi colab). 

Plasmafereza poate ameliora evolutia bolii. 

Transplantul renal este şi el o altă opţiune terapeutică. Se constată 
recidiva bolii pe grefa renală în 20% din cazuri. Tratamentul recurentei FSGS 
posttransplant utilizeaza corticoterapie si medicatie imunosupresoare. S-au raportat 
rezultate cu plsmafereza in perioada perioperatorie transplantului (Gohh si colab.) 

Alte preparate recomandate în cazul în care cu terapia de mai sus nu s-au 
obținut rezultate: rapamicina, rituximab, sulodexide, imunoglobuline G intravenos. 
Există puţine date privind eficienţa acestor preparate. Sunt în studiu: anti TNF2, 
perfinodone, anti TGF beta, peroxisome proliferator activator receptor antagonist, 
antioxidante. Tratamentul corticoterapic se poate asocia cu cel imunosupresor. 

Glomerulonefrita membranoasa 


LIGIA PETRICA 


Sinonime:glomerulonefrita extramembranoasă, glomerulonefrita epimembranoasa. 
Definitie: Nefropatia membranoasă (NM) reprezintă un tip de nefropatie 
glomerulară caracterizată histopatologic prin îngroşarea difuză a membranei bazale 
glomerulare (MBG) fără/sau cu proliferare celulară minimă. 
Incidenţă: NM reprezintă 20% din cazurile cu sindrom nefrotic la adult şi 
aproximativ 15% din totalul nefropatiilor glomerulare primitive. Acest tip 
morfopatologic de nefropatie glomerulară este cea mai comună forma de 
glomerulonefrită întâlnită la adulți, reprezentând până la 1/3 din biopsiile renale 
[Braden er al.]. 
Etiologie 
e NM primitivă sau idiopatică — 75% din cazuri 
e NM secundare [Reich] 
= Lupus eritematos sistemic (LES) — nefropatia lupică clasa V 
(IRPS-2003) 
=  Colagenoze intricate 


= După administrarea unor medicamente —  Penicillamina, 
Bucillamina, sărurile de aur, terapia anti TNF, (etanercept, 
infliximab, adalimumab), Tioprenin, antiinflamatoarele 


nesteroidiene, Captopril, săruri de mercur 

= Hepatita cronică virusală B 

= Hepatita cronică virusală C (mai rar) 

= ŅNeoplazii (plămân, tub digestiv, hemopatii maligne) 

=  Transplantul de celule hematopoietice 

= Transplantul renal (NM de novo, recurenta NM iniţiale pe grefa 
renala) 

=  Tiroidita Hashimoto 

=  Sarcoidoza (rar) 

= Anemia drepanocitara 
= Sindromul Sjogren (rar) 
= Colangita sclerozanta (rar) 


NM asociată altor nefropatii glomerulare [Reich] 


= Scleroza glomerulară focală şi segmentara 

= Nefropatia diabetică 

= Nefropatia glomerulară proliferativă mezangială cu depozite de 
IgA 

= Nefropatia glomerulară cu proliferare extracapilară mediată prin 
anticorpi anti-MBG sau ANCA 


Patogenie 


Imunitatea umorală. Complexele immune (CI) se pot forma în circulație 
(complexe imune circulante- CIC) sau in situ, la nivel glomerular. 
Formarea CI in situ implică traversarea MBG de către anticorpii de tip Ig 
G circulanti (in special Ig G4) si direcționarea lor împotriva unor antigene 
endogene exprimate pe sau in aproprierea proceselor podocitare 
(endopeptidaza neutră si alte antigene neidentificate) sau a unor antigene 
circulante cationice sau cu greutate moleculară mică, care au traversat 
bariera anionică a MBG (antigene plantate la acest nivel) [Ronco]. În 
formele secundare de NM, aceste antigene sunt reprezentate de ADN dublu 
catenar, nucleosomi, histone (LES), thyroglobulină (tiroidita Hashimoto), 
antigenul HBe (hepatita cronică virusală B), antigene tumorale- antigenul 
carcinoembrionar si antigenul prostatic specific (neoplazii), Helicobacter 
pylori si antigenul treponemic (infecţii specifice).Depunerea CI pe 
versantul extern al MBG, la nivel subepitelial, determină activarea căii 
terminale a complementului, cu formarea complexului de atac al 
membranei (Cs»-9) care induce modificări ale citoscheletului podocitelor şi 
alterarea funcțională a barierei de filtrare glomerulare. Activarea căii 
terminale a complementului determină prin intermediul componentei Csp-9, 
un efect citotoxic asupra podocitelor, având drept consecință producerea 
unei proteinurii semnificative [Nangaku et al.]. 

Imunitatea celulară este implicată în patogenia NM prin intervenţia 
limfocitelor T helper (Th) [Kuroki er al.] 

Predispozitia genetică se remarcă printr-o frecvenţă crescută a markerilor 
genetici de tipul antigenelor DR3, B18 şi B8. 


Morfopatologie 


Microscopia optica 
= Ingrosarea difuză a MBG in toţi glomerulii, fără proliferare 
celulară semnificativă; ansele glomerulare au un aspect rigid 

=  Coloratia prin impregnare argentică relevă depozite argirofile la 
nivelul MBG, dispuse intre prelungirile argirofile ale MBG, 
realizând un aspect în ”spiţă de roată” 

= Leziunile de scleroză glomerulară şi modificările tubulo- 
interstitiale apar progresiv în evoluţia bolii [Reich]. 


e = Imunofluorescenta 
= Depozite granulare de Ig G şi C3 de-a lungul MBG 
e Microscopia electronică 
= Depozite electron-dense situate subepitelial, pe versantul extern al 
MBG; în evoluție, depozitele migrează intramembranos 
=  Desprinderea proceselor podocitare corespunzătoare podocitelor 
din vecinătatea depozitelor imune 
=  Expansionarea MBG prin depunerea de matrice extracelulara 
printre depozitele imune corespunzătoare prelungirilor argirofile 
("spikes") evidenţiate prin coloratie argentica [Reich]. 
Tablou clinico-biologic 
e Sindromul nefrotic — prezent în 80% din cazuri: 
= Proteinurie >3,5g/24 ore, neselectivă 
= Examenul de urină mai poate prezenta corpi lipidici ovalari, 
cilindrii grăsoşi 
=  Hipoproteinemie, hipoalbuminemie 
= Dislipidemie (hipercolesterolemie, hipertrigliceridemie) 
= Sindrom inflamator (creşterea o2-globulinelor, VSH, fibrinogen, 
proteina C-reactiva) 
= CIC sunt crescute în cazul formării lor în circulație; sunt normale 
în cazul formării CI in situ 
= ÇC; prezintă valori normale; rar prezintă valori scăzute 
La acesta se adaugă: 
e Hematurie microscopică — până la 50% din cazuri, testul dismorfismului 
eritrocitar urinar este pozitiv; rareori pot apare şi cilindrii hematici 
e Hipertensiunea arterială apare mai târziu în evoluţia bolii, inițial 70% din 
pacienţi având valori normale ale tensiunii arteriale 
e Insuficienta renală cronică se instalează la aproximativ 50% din cazuri 
după 15-20 de ani de evoluţie 
Prezenţa hipertensiunii arteriale, hematuriei şi insuficientei renale asociate 
SN defineşte un SN impur. 

e Alte forme de manifestare: 

= Proteinuria asimptomatică, izolată sau asociată cu hematurie 
microscopica. 

=  Insuficienta renală acută apare rar şi se datorează hipovolemiei 
induse de o diureză masivă, unei nefropatii interstitiale acute 
indusă de diuretice, suprapunerii unor leziuni proliferative 
extracapilare sau trombozei de venă renală 

=  Glicozurie — în cazul disfunctiilor tubulare severe 


Eplorări paraclinice 
e Examenul radiologic 
= ambii rinichi sunt mariti de volum, cu contur regulat 
e Examenul ecografic 
= ambii rinichi prezintă  ecodensitate crescută a zonei 
parenchimatoase 
e Biopsia renală, confirmă diagnosticul, prezentând modificările descrise la 
examenul morfopatologic 


Diagnosticul pozitiv 
e Tabloul clinico-biologic al sindromului nefrotic la majoritatea cazurilor 
e Proteinuria asimptomatică, izolată, mai rar 
e Biopsia renală confirmă diagnosticul de NM 


Diagnosticul diferențial 
(vezi NM secundare şi NM asociată altor nefropatii glomerulare) 


Evolutie 
Pacientii netratati pot evolua spre: 
e Remisiune completă în procent de 5 până la 30 % din cazuri [Ponticelli 
1995] 
e Remisiune parţială (proteinurie <2 g/24 h) in 25-40% din cazuri [Ponticelli 
1995] 
e Incidenta bolii cronice de rinichi stadiu 5 este de aproximativ 14% la 5 ani 
de la debutul bolii, 35% la 10 ani, şi, respectiv, 41% la 15 ani [Hogan] 
e Răspunsul la tratament este variabil, cu remisiuni complete sau parţiale, in 
funcţie de factorii de risc pentru progresia bolii 

Complicatii 
e Ateroscleroza generalizată datorită dislipidemiei 
e Complicatii trombotice 
e Complicatiile hipertensiunii arteriale (insuficienţa ventriculară stângă, 
accidentele vasculare cerebrale) 
e Complicatii infecțioase 
e  Insuficienţa renală acută (vezi tablou clinico-biologic) 


Prognostic. 
În general, prognosticul bolii este mai bun la copii fata de adulţi. 
e Criterii de prognostic favorabil [Reichert et al., Cattran 2005] 
= Sexul feminin 
= Proteinuria subnefrotica 
= Absența sclerozelor glomerulare si a afectării tubulo-interstitiale 
pe biopsia renală 
e Criterii de prognostic nefavorabil [Reichert et al.; Cattran 2005] 
=" Sexul masculin 
= Vârsta >50 ani 
= Sindromul nefrotic 
= Pacient cu retenţie azotată de la debut 
=  Scleroze glomerulare extinse şi afectare tubulo-interstitiala severă 
pe biopsia renală 


Tratament 
I. Tratamentul patogenic 
e  Corticosteroizii administrati singuri nu şi-au dovedit eficacitatea, fiind 
necesară asocierea cu imunosupresoarele, fapt demonstrat prin studii de tip 
meta-analiză [Perna et al.] 
e Tratamentul imunosupresor este inclus în următoarele scheme 
terapeutice: 

" Regimul alternant prednison (0,5 mg/kgc/zi, per os) + 
chlorambucil (0,2 mg/kgc/zi, per os) timp de 6 luni. Lunile 1, 3, 5 
încep cu puls-terapie cu metilprednisolon, 1 g i.v./zi, 3 zile 
consecutiv, urmate de prednison oral, iar chlorambucilul se 
administrează în lunile 2, 4, 6 [Ponticelli et al.1995]. Actual, 
datorita efectelor secundare severe induse de chlorambucil, acesta 
este inlocuit cu ciclofosfamida (2-3 mg/kg/zi, per os) [Ponticelli et 
al.1998]. 

Ciclofosfamida (1,5-2 mg/kgc/zi, per os) + prednison (0,5 
mg/kg/zi per os), 3-6 luni, cu rezultate similare schemelor de mai 
sus [Jindal et al.]. 
Ciclosporina ( corticosteroizi). S-au propus două scheme de 
terapie: 
>  Ciclosporina (3,5mg/kgc/zi, oral) + prednison 
(0,15mg/kgc/zi oral), 6 luni [Cattran, 2001]. 
> Ciclosporina (3,5mg/kgc/zi, oral), 12 luni [Cattran, 2005]. 
Asocierea ciclosporinei cu corticosteroizii îi creşte eficienţa. 
Tratamentul prelungit, cu doze mici, menține remisiunea 
obținută. Ciclosporina s-a dovedit eficientă la pacienții cu 
deteriorare progresivă a funcţiei renale. Din acest motiv, ea se 
recomandă pacienţilor care nu răspund la alte medicatii 
imunosupresoare sau, ca medicatie de primă intenţie, la cei cu 
declin rapid al funcţiei renale [Cattran, 2005]. 
Mycofenolatul mofetil (1-2g/zi, per os) sau mycofenolatul de 
sodiu + corticoterapie, lan, se indică la pacienţii care nu răspund la 
celelalte medicatii imunosupresoare sau, de primă intenție, la cei 
care au contraindicatii pentru acestea sau prezinta deteriorare rapid 
progresiva a functiei renale. Mycofenolatul mofetil are avantajul 
că este mai putin nefrotoxic decât ciclosporina, iar efectele 
secundare asupra măduvei hematogene, ca şi complicatiile 
infecțioase sunt mai reduse decât ale altor imunosupresoare 
[Cattran, 2005]. 
Rituximab este un anticorp monoclonal chimeric uman/murin 
dirijat împotriva receptorului CD29 de pe suprafaţa limfocitelor B. 
Studii clinice şi experimentale au demonstrat un efect 
antiproteinuric susținut după tratamentul cu rituximab. S-a propus 
şi o schemă cu durata de 1 lună, cu administrarea dozei de 1 g i.v. 
în ziua 1 şi în ziua 15. Până în prezent nu există experienţă clinica 
pe trialuri mari de pacienţi [Ruggenenti et al.]. 
Eculizumab este un anticorp monoclonal umanizat care previne 
clivarea componentului Cs al complementului în elementele sale 
proinflamatorii. Se administrează intravenos în regimuri de două 
doze. Studiile clinice actuale nu au putut demonstra un beneficiu 
net al acestei terapii, deşi efectele secundare au fost mult mai rare 
decât ale medicaţiei imunosupresoare clasice [Appel et al.; 
Cunningham] 

e Tratamentul recăderilor 


=  Ciclofosfamidă (1,5-2mg/kgc/zi, per os), 12 luni + 3x1g pulsuri 
i.v. metilprednisolon, la începutul lunilor 1, 3, 5 + prednison 
(0,5mg/kgc/zi, per os, în schema alternantă), 6 luni. Desi 


rezultatele acestei terapii sunt incurajatoare, efectele secundare 


hematologice şi infecțioase sunt notabile | DuBuf-Vereijken] 


O altă modalitate de abordare a tratamentului patogenic al NM este 
reprezentată de încadrarea pacienţilor în funcţie de stratificarea pe grupe 


de risc pentru progresia spre insuficienţa renală cronică [Cattran | 


ALGORITM DE TRATAMENT AL NM 

Figura 5 Algoritm de tratament al NM 

= Pacienţii cu risc scăzut. Sunt incluşi in acest grup pacienţii care au 
risc de sub 5% pentru progresia NM în următorii 5 ani de la 
diagnostic. Aceşti pacienţi prezintă funcție renală normală şi 
proteinurie < 4g/zi, pe o perioadă de observaţie de 6 luni.La acest 
grup se indică doar tratament conservator: inhibitorii enzimei de 
conversie (IECA) + blocanti de receptori ai angiotensinei II 
(BRA), pentru efectul antiproteinuric şi de control optim al 
tensiunii arteriale | Cattran 2005 ]. 
= Pacienţii cu risc mediu prezintă funcție renală normală şi 
proteinurie persistentă (4-8g/zi) peste 6 luni de observaţie, în ciuda 
măsurilor de tratament conservator susținut. Tratamentul alternant 
lunar corticoterapie/medicatie imunosupresoare, timp de 6 luni este 
cel mai recomandat, cu mențiunea că ciclofosfamida înlocuieşte 
actual chlorambucilul [Cattran 2005; Green]. Scheme propuse: 
> Corticoterapie (metilprednisolon 1 g i.v.) 3 pulsuri, la 
începutul lunilor 1, 3, 5, urmate de prednison 0,5 g/kgc/zi, 
per os, până la sfârşitul lunilor menționate + 
ciclofosfamidă (2,5 mg/kgc/zi,per os), lunile 2, 4, 6 
[Ponticelli et al. 1998]. 
> Ciclofosfamida (1,5 — 2 mg/kgc/zi, per os), 12 luni + 
corticosteroizi (metilprednisolon pulsuri 3xlg i.v., la 
începutul lunilor 1, 3, 5 + prednison 0,5mg/kgc în schema 
alternantă, per os), 6 luni. Această schemă se indică mai 
ales pacienţilor cu proteinurie semnificativă menţionată, 
asociată unei alterări uşoare sau moderate a funcţiei renale 
[Du Buf-Vereijken et al.]. 
>  Ciclosporină 3-4mg/kgc/zi, per os, în 2 doze/zi, 6 luni 
[Cattran et al. 2001]. 
Pacienţii cu risc crescut se definesc prin deteriorarea progresivă a 
funcţiei renale şi/ sau proteinurie persistentă la valori >8g/zi, timp de 6 
luni [Cattran 2005] 
> Ciclosporina — 3-4mg/kgc/zi, per os, în 2 doze/zi, 1 an, 
este recomandata ca terapie de prima intentie la acest grup 
de pacienti [Cattran 2005]. 
> Prednison \mg/kge/zi, per os, cu scădere progresivă la 
0,5mg/kgc/zi pe o perioadă de 6 luni + chlorambucil 0,15 
mg/kgc/zi, per os, 14 săptămâni [Cattran 2005]. 

Monitorizarea tratamentului patogenic 


Controlul sindromului urinar 

Controlul functiei renale 

Măsurarea excretiei urinare de Cs. [Kon et al.]. 

Evaluarea depozitelor de C3, prin imunofluorescenta pe biopsiile renale 
reiterate postterapeutic [Schulze et al.]. 

Monitorizarea efectelor secundare ale medicatiei patogenice 


Legenda: IECA- inhibitorii enzimei de conversie a angiotensinei II, BRA- blocantii 
receptorilor de angiotensina II 


Tratamentul simptomatic 


Tratamentul hipertensiunii arteriale 
= Toate clasele de hipotensoare, cu precădere IECA/BRA pentru 
efectul antiproteinuric adițional, ca şi de scădere a presiunii 
intraglomerulare. 
Tratamentul antiproteinuric 


=" IECA/BRA 
=  Antiinflamatoare nesteroidiene 
Tratamentul dislipidemiei 
=  Statine-au efecte pleiotropice, cardio- şi renoprotective 


Tratamentul complicatiilor tromboembolice 
= Tratamentul anticoagulant 


Tratamentul complicatiilor infectioase- antibiotice, chimioterapice 
Tratamentul osteoporozei secundare corticoterapiei- bisfosfonati 

Glomerulonefrita membranoproliferativa 


LIGIA PETRICA 


Sinonime: glomerulonefrita (GN) mezangiocapilară, GN hipo-comple- 
mentemica. 


Definiţie: GN membranoproliferativa (GNMP) reprezintă o nefropatie 
glomerulara caracterizata prin: proliferarea celulelor mezangiale si endoteliale, cu 
extinderea matricei mezangiale; - îngroşarea pereţilor capilarelor glomerulare prin 
depozite imune subendoteliale in tipul I GNMP, sau intramembranoase (in 
grosimea membranei bazale glomerulare (MBG), in tipul II GNMP (dense-deposit 
disease); - interpozitia matricei mezangiale între peretele capilar şi MBG, conferind 
peretelui capilar aspectul de dublu contur sau de ”linie de tramvai” în microscopia 
optică. 


Incidenţă: GNMP este descrisă sub trei forme (GNMP tipul I, II şi III) a 
căror incidenţă variază între 4-7% din totalul biopsiilor renale efectuate pentru 
diagnosticul sindromului nefrotic la copii şi, respectiv la adulți [Orth er al]. 
Debutul bolii este de obicei la vârstă tânără, înainte de 30 de ani. Se apreciază că 
până la 10% din nefropatiile glomerulare primitive sunt reprezentate de GNMP 
[Kher et al]. GNMP tipul I este mai frecventă la sexul feminin, în timp ce tipul H 
are o distribuţie aproximativ egală între sexe [Kher er al]. 


Etiologie 
I) GNMP primitive sau idiopatice 
=  GNMFP tipul I 
= GNMP tipul II (boala depozitelor dense — dense-deposit 
disease) 
= GNMP tipul III 

Il)  GNMP secundare 


e Boli autoimune 
= Lupusul eritematos sistemic 
= Sindromul Sjőgren 
= Artrita reumatoidă 
=  Sclerodermia 
Boala celiacă 
Deficitul congenital de fractinea C, a 
complementului 


e  Infecţii cronice 
= Hepatita virală B şi C (asociată cu 
crioglobulinemia tip IT) 
= Endocardita bacteriană 
= Malaria 
=  Abcesele viscerale 


e Neoplazii 
= Limfoame 
= Leucemii 
= Carcinoame solide 


e Disproteinemii 
= Crioglobulinemia tip I 
= Macroglobulinemia Waldenstrém 
= Glomerulopatia imunotactoida 
= Glomerulopatia fibrilara 


e Microangiopatii trombotice 

= Sindromul hemolitic uremic 

= Sindromul antifosfolipidic 

= Anemia drepanocitară 

= Policitemia 

= Nefrita de iradiere 

= Nefropatia după transplantul de măduvă 
hematogenă 

Patogenie 

GNMP este mediată imun, fiind recunoscută o implicare diferită a mecanismelor 
imune în raport cu tipurile de GNMP. Hipocomplementemia este o caracteristică a 
tuturor celor trei tipuri de GNMP, valori scăzute ale C; fiind întâlnite în 75 % din 
cazurile cu GNMP [Kher et al]. 


GNMP tipul | 

Complexele imune circulante sunt prezente la 33% din pacienții cu GNMP tip I şi 
sunt depozitate la nivel mezangial şi subendotelial, contribuind asfel la proliferarea 
mezangială şi endotelială. 

e Complexele imune formate in situ prin legarea anticorpilor circulanti de 
antigene fixate ale MBG au un rol secundar in GNMP tip I. 

e Activarea căii clasice a sistemului complementului şi 
hipocomplementemia consecutivă duc la un clearance defectuos al 
complexelor imune. 

= Factorul nefritic NFc al căii clasice a complementului (factorul 
C4 NeF), stabilizează convertaza C4b,2a a căii clasice, potentand 
activarea şi consumul cronic al fracțiunii C3 a complemetului 
[Kher et al]. 


GNMP tipul II 


e Patogenia GNMP tip II este mediata prin depozite dense localizate atat in 
MBG, cât şi la nivelul splinei şi retinei. 
e  Complexele imune circulante nu se evidențiază in GNMP tip II 
e Modificările sistemului complementar sunt în relaţie cu depozitele dense 
localizate în grosimea MBG. 
= Factorul nefritic NFa sau C3NeF stabilizează calea alterna a 
complementului prin comportamentul său de anticorp fata de 
C3b,Bb şi legarea sa de C3b,Bb, care reprezintă convertaza de 
amplificare a căii alterne. Prin aceasta are loc împiedicarea acţiunii 
unor inhibitori care controlează activitatea acestei enzime. Scăpată 
de sub acţiunea factorilor inhibitori, convertaza determină o 
scindare continuă a fracțiunii C3 în componentele sale de clivare, 
explicând nivelul constant scăzut al C; seric la aceşti bolnavi. 
NFa este prezent în 80% din cazurile cu GNMP tip H [Appel et 
al.]. 

= C3 NeF este îndreptat şi împotriva factorului H care stabilizează 
calea alterna a complementului, rezultând scindarea continuă a 
fracțiunii C3, cu hipocomplementemie persistentă. [Appel et al.]. 


e  Lipodistrofia parțială Barraquer —Simon se asociază frecvent cu GNMP 
tip II. Adipsina produsă de adipocite este identică cu factorul D al 
sistemului complementar, ea producând activarea C3b,Bb — convertaza căii 
de amplificare a căii alterne a complementului , cu hipocomplementemie 
secundară. NFa determină liza adipocitelor care produc adipsina, explicând 
distribuţia particulară a stratului adipos la nivel facial [Appel er al.]. 


GNMP tipul IH 


e Activarea căii alterne a complementului este mecanismul principal, 
demonstrat prin evidențierea C3, Cs şi properdinei în depozitele 
glomerulare. Acest mecanism este urmat de activarea căii terminale a 
complementului. 

e Activarea căii clasice şi intervenţia complexelor imune circulante este 
secundară [Kher er al]. 


Morfopatologie 


Microscopia optică relevă aspecte comune în cele trei tipuri de GNMP: 
e Glomeruli măriți de volum, hipercelulari prin proliferare mezangială şi 
extinderea ariei mezangiale, producând aspectul lobular al glomerulilor 
e  Îngroşarea MBG prin interpozitia matricei mezangiale între celulele 
endoteliale şi MBG, dând peretelui capilar un aspect de dublu contur, 
mai exprimat in GNMP tip I, şi evidenţiat prin impregnatia argentica 
Infiltrate glomerulare cu neutrofile şi monocite 
Atrofii tubulare 
Leziuni de fibroză interstitiala 
e Rareori proliferări extracapilare (10% din cazuri) [Kher et al]. 
Tehnicile de imunofluorescenta şi microscopia electronică permit diferenţierea 
morfopatologică a tipurilor de GNMP. 

GNMP tip I 


e = Imunofluorescenta 
=" Depozite granulare de C; Ig G şi Ig M la nivelul mezangiului 
şi de-a lungul capilarelor glomerulare 
= Depozite granulare de Ig A şi fibrină, mai rar. 
e Microscopia electronică 
= Depozite electrondense localizate subendotelial şi în mezangiu 
=" Depozite subepiteliale, mai rar 
= Material MBG-like între celulele endoteliale şi MBG datorat 
interpozitiei matricei mezangiale [Kher et al]. 


GNMP tip II 


e = Imunofluorescenta 
= Depozite granulare de C3, Cu, Ig M şi factori ai complexului 
de atac al membranei Cs,.9 la nivel mezangial şi de-a lungul 
pereţilor capilari 
e Microscopia electronică 
=  Îngroşarea neregulată a MBG prin depozite electrondense in 
interiorul MBG, la nivelul laminei densa, dând aspectul de 
bandă al pereților capilari. Leziuni asemănătoare apar în 
membranele bazale ale celulelor tubulare [Appel et al.]. 


GNMP tipul IH 


e = Imunofluorescenta 
= Depozite granulare de C3, Cs, properdina, Ig G şi Ig M la nivel 
mezangial, subendotelial şi subepitelial 
e Microscopia electronică 
= Depozite electrondense la nivel subendotelial, subepitelial şi 
mezangial 
= Depozitele subepiteliale şi subendoteliale produc fragmentarea 
marcată a MBG şi determină o tendință de stratificare a 
acesteia şi de formare a unei noi MBG [Kher er al]. 


GNMP tipul IV, descris de Glassock, reprezintă o formă mixtă de GNMP şi GN 
membranoasă. 

e = Imunofluorescenta 
= Depozite granulare de imunoglobuline la nivel subendotelial si 
subepitelial 
e Microscopia electronică 
= Depozite electrondense subendoteliale şi subepiteliale 
[Glassock er al]. 


Tablou clinico-biologic 


e Debut 
=  Proteinurie şi hematurie asimptomatică, detectabile în exame- 
nul de urină efectuate de rutină (aproximativ 30% din cazuri) 
= Sindrom nefrotic impur (40 — 60% din cazuri) 
= Sindrom nefritic acut (16 — 30% din cazuri) 
=  Hematurie macroscopică recurentă (10 — 20% din cazuri) 
=  Insuficienţă renală acută, de obicei în asociere cu sindromul 
nefritic acut 
e Forma clinic manifestă 
= Edeme de tip renal 
= Hipertensiune arterială — prezentă în 80% din cazuri; 
agravează prognosticul pacienților cu GNMP 
= Modificările retininene, descrise in GNMP tipul II. Se 
caracterizează prin apariţia leziunii cunoscută ca drusen, 
reprezentată de depozite galbene de material extracelular 
localizate între epiteliul pigmentar retinian bazal şi zona 
colagenică internă a membranei Bruch. Se asociază cu 
neovascularizatie  retiniană,  degenerescență maculara şi 
pierderea acuitatii vizuale [Appel et al.]. 
Lipodistrofia parţială Barraquer-Simon se asociază cu GNMP tipul II şi se 
caracterizează prin atrofia stratului adipos al feţei (bula lui Bichat), cu extensie 
posibilă a acestor modificări la nivelul extremităților si trunchiului [Appel et al.]. 


Explorări de laborator 


e Modificări urinare 
=  Proteinurie, cel mai frecvent nefrotică > 3.5g/24h (50% din 
cazuri); raportul proteine urinare/ creatinină urinară reprezintă 
o estimare corectă a proteinuriei 
=  Hematurie dismorfă, ce caracterizează originea sa glomerulară. 

Modificări sanguine 
= Alterarea funcţiei renale evaluată prin sindromul azotemic 
(creşterea ureei şi creatininei sanguine) şi prin scăderea ratei de 
filtrare glomerulară (RFG — calculată prin formula MDRD 4) 
= Dislipidemie secundară sindromului nefrotic 
=  Hipoproteinemie 
= Anemie hipocroma 
Modificări ale sistemului complementar 
= Valorile C3 sunt constant scăzute în toate cele trei tipuri de 
GNMP 
= Scăderea C1, Co, C4 în GNMP tipul 1 datorită activării căii 
clasice a complementului 
= Prezenţa C4NeF (NFc) in GNMP tipul I. 
=" Prezenţa C;NeF (NFa) în GNMP tipul II, datorită activării căii 
alterne a complementului, se asociază cu scăderea properdinei 
şi a factorului B [Appel et al.]. 
= Componentele căii terminale a complementului (C3NeFt) sunt 
scăzute în GNMP tipul III [Kher et al]. 


Diagnosticul pozitiv se stabileste pe baza datelor clinico-biologice si este 
confirmat prin biopsie renala. 


Diagnosticul diferenţial (vezi GNMP secundare) 


Complicatii 


Hipertensiune arteriala 

Infectii 

Complicatii tromboembolice 

Dislipidemie (hipercolesterolemie, hipertrigliceridemie); creste riscul 
cardiovascular al pacientilor cu GNMP si induce arteroscleroza accelerata 
Malnutritie protein-calorica 

Hipocalcemie 

Anemie feripriva hipocroma 


Evolutie 


Formele secundare de GNMP pot evolua mai favorabil decat formele 
primitive de GNMP intrucat tratamentul poate fi tintit etiologic. 

e Formele primitive de GNMP au evolutie nefavorabilă. Insuficienta renală 
cronică (IRC) se instalează lent progresiv. 

= 50-60% din pacienții netratati evoluează spre boală cronică de 
rinichi stadiul 5 în 10-15 ani [D’Amico; Donadio 1989; 
Cameron et al.; Schena; Little er al.] 

= 25-40% din pacienții netratati isi pot menţine funcţia renală 
normală [D’Amico; Donadio1989; Cameron et al.; Schena; 
Little et al.] 

= Vindecarea spontană se semnalează la sub 10% din cazuri 
[D'Amico; Donadio1989; Cameron et al.; Schena; Little et al.] 

= GNMP tipul II are o tendinţă evolutivă mai rapidă (6-10 ani), 
fată de GNMP tipul I care evoluează mai lent (15-20 ani) spre 
IRC [Appel et al]. 

=  Recurenta GNMP pe rinichiul transplantat: 30% în GNMP 
tipul I şi 80% în GNMP tipul II. 


Prognostic 


Elemente de prognostic nefavorabil [D’ Amico; Donadio1989; Cameron et 
al.; Schena; Little et al.]: 
= Sindromul nefrotic prezent la debutul bolii 
=  Retenţia azotată de la debut 
= Hipertensiunea arterială de la debut 
= Prezența proliferărilor extracapilare şi a modificărilor severe 
tubulo-interstitiale pe biopsiile renale 
= Tipul I de GNMP are cel mai nefavorabil prognostic 
e Elemente de prognostic favorabil 
= Proteinuria şi hematuria asimptomatica 
= Modificări histopatologice focale pe biopsiile renale 


Tratament 


D Tratamentul patogenic 
= Corticosteroizii şi-au dovedit eficiența doar la copii, în toate 
cele trei forme de GNMP, beneficiul acestei terapii fiind redus 
la adulți [Donadio 1989; Schena]. 


e Scheme propuse la copii 
= Prednison — 2mg/kg în schema alternantă la două zile, 
per os, | an, cu scăderea progresivă a dozelor, până la 

o doza de intretinere de 20 mg in schema alternanta, 3- 
10 ani [West; McEnery] 
= Prednison — 2 mg/kg, în schema alternanta, per os, 3 — 
4 ani, cu scăderea progresivă a dozelor [Tarshish et 
al]. 
= Prednison — 2mg/kg/zi per os, până la o doză maxima 
de 60 mg/zi, 8 săptămâni, cu scăderea progresivă a 
dozelor până la 20-30 mg în schemă alternantă. 
Această doză de întreţinere se poate continua câţiva 
ani, în funcţie de severitatea bolii, răspunsul la terapie 
şi apariția recăderilor la reducerea sau întreruperea 
terapiei [Johnson er al.]. 
e Scheme propuse la adulți 


= Prednison — \mg/kg, în schemă alternantă, per os, 14- 
16 săptămâni, cu scăderea progresivă a dozelor până la 
20-30 mg în schemă alternantă. Această doză de 
întreţinere se poate continua câțiva ani, în funcţie de 
severitatea bolii, răspunsul la terapie şi apariția 
recăderilor la reducerea sau întreruperea terapiei 
[Johnson er al.]. 


=  Imunosupresoarele au eficienţă redusă in GNMP. 


=  Ciclofosfamidă- 2-3mg/kg/zi, per os + warfarină + 
dipiridamol [Cattran et al.] 

= Ciclofosfamida- 2-3mg/kg/zi,per os sau azathioprina 
2-3mg/kg/zi, per os sau chlorambucil- 0,2 mg/kg/zi, 
per os + corticosteroizi [Orlowschi et al.]. 

=  Methylprednisolon, 3 pulsuri de 1 1g iv, urmate de 
prednison — Img/kg per os, în schemă alternantă + 
ciclofosfamidă- 2-3 mg/kg/zi, per os [Faedda]. 

= Ciclofosfamida în pulsuri i.v. lunare + corticosteroizi 
[Toz et al.]. 

= Ciclofosfamida,per os + dipiridamol | Kincaid-Smith]. 

= Mycofenolatul mofetil,per os + corticosteroizi [Appel 
et al.; Jones et al.]. Mycofenolatul mofetil blochează 
selectiv inosin-5'-monofosfat dehidrogenaza, enzimă 
în calea de novo a sintezei guanin-nucleotidelor, 

inhiband asfel diferenţierea şi maturarea limfocitelor B 
şi T. 

Ciclosporina sau tacrolimus (+) corticosteroizi [Sacks 
et al]. 

Triptolide este un extras din esenta lemnoasa a unei 
plante de tip viţă de vie originară din China şi Taiwan, 
utilizată experimental în GNMP întrucât scade sinteza 
de complement la nivel renal [Hong et al]. 


= Terapia antiagregantă şi anticoagulantă, aplicată mai ales la 
adulți, este indicată datorită posibilei implicaţii a trombocitelor 
în patogenia GNMP. 


Aspirină- 975mg/zi + dipiridamol- 225 mg/zi, | an 
[Donadio 1989; Donadio 1984]. 

Warfarină + terapia antiplachetară menţionată 
[Cattran]. 

Heparina, s.c., a fost propusă în GNMP tipul II care 
prezintă creşterea matricei extracelulare şi proliferare 
mezangială importantă, alături de modificările MBG. 
Heparina şi glicozaminoglicanii heparin-derivati 
inhibă turn-over-ul matricei extracelulare, proliferarea 
mezangială, restabilesc încărcătura electronegativă a 
MBG şi a podocitelor şi inhibă activarea 
complementului [Floege er al.; Striker]. 


=  Plasmafereza a fost recomandată in GNMP tipul II pentru 
înlăturarea C3 NeF din serul pacienţilor [Kurtz et al]. 


I) Tratamentul etiologic este recomandat formelor secundare de GNMP 
şi se adresează bolii de fond. 


III) Tratamentul simptomatic 
e Hipertensiunea arterială- inhibitorii enzimei de conversie ai 
angiotensinei II şi blocantii de receptori AT» sunt de primă 
intenție datorită efectului antiproteinuric şi nefroprotectiv 


asociat. 


e Dislipidemia- statinele sunt preferate datorită efectelor 
renoprotective asociate celor cardioprotective. 
e  Edemele- diuretice de ansă. 

IV) Tratamentul complicatiilor 
e Infectiile- antibiotice cu spectru larg; chimiotrapice. 
e Complicatiile tromboembolice- tratament anticoagulant. 

Nefropatia cu membrana bazala subtire (hematuria benigna 
familială) 


GHEORGHE GLUHOVSCHI 


Definiţie. Este o boală ereditară care se manifestă ca hematurie 
microscopică recidivantă izolată. 

Incidenta nu este cunoscută dat fiind faptul că diagnosticul corect al bolii 
necesită examenul bioptic în microscopie electronică, numărul de cazuri 
diagnosticate prin acest procedeu fiind relativ redus în literatura de specialitate. 

Se apreciază că cel puţin 1% din populaţie ar prezenta nefropatia cu 
membrană bazală subţire, nu toate cazurile prezentând însă anomalii urinare 
(Steddon şi colab.). 

Un număr important de cazuri nu sunt diagnosticate. Se consideră că este 
cea mai frecventă cauză de hematurie persistentă, alte cauze importante fiind NG 
IgA şi sindromul Alport (Savige şi colab.). 

Etiologie. Afectiunea se prezintă ca o boală ereditară cu transmitere 
dominantă. Se apreciază că aproximativ 2/3 din pacienţii cu nefropatie cu 
membrană bazală subțire prezintă cel putin o altă rudă cu hematurie. Defectul 
genetic interesează colagenul IV. 

Patogenie 

Defectul colagenului IV la nivelul MBG determină tulburări funcționale 
ale acesteia. Defectul genetic are la bază mutații heterozigote ale genelor COL4A3 

sau COL4A4, gene care codifică lanţuri alfa 3 şi alfa 4 ale colagenului. 

Tabloul clinic 

Bolnavii prezintă o hematurie izolată, microscopică persistentă. Hematiile 
sunt dismorfe fapt care pledează pentru originea glomerulară a hematuriei. Alte 
semne clinico-biologice renale sunt absente. Nu prezintă simptome generale. 
Funcţia renală este normală, aproape întotdeauna. 

Examenul bioptic — în microscopia optică aspectul este normal. În 
microscopia electronică se observă reducerea grosimii membranei bazale. Se 
consideră cu MBG are o grosime în jur de 350 nm. În nefropatia cu membrană 
bazală subţire e mai mică de 200 nm. Imunofluorescenta este negativă pentru 
prezenţa depozitelor imune. 

Diagnosticul pozitiv — se pune pe tabloul clinico-biologic care evidenţiază 
hematurie izolată. Hematuria de tip glomerular este microscopică şi persistentă. 

Diagnosticul pozitiv este confirmat de examenul bioptic care relevă în 
microscopia optică glomeruli normali iar, în microscopia electronică se evidenţiază 
îngustarea MBG. 

Diagnosticul diferenţial se face cu: 

e Sindromul Alport în care este prezentă hematuria şi la care se 
asociază factorul ereditar, tulburări auditive cu surditate, anomalii oculare. Sunt 
prezente: hipertensiunea arterială, proteinuria uneori importantă, alterări ale 
funcţiei renale. Boala poate evolua progresiv spre insuficiență renală terminală. 

e Nefropatia IgA care se prezintă cu hematurie persistentă, uneori 
macroscopică recidivantă. E prezentă proteinuria uneori importantă de tipul 
sindromului nefrotic. TA e frecvent crescută. Biopsia renală relevă o 
glomerulonefrita de tip proliferativ cu depozite de IgA uneori asociate cu IgG. 

e Hematuria din nefropatiile uropatice : litiază urinară, tumori de 
uroteliu. 

Evoluţia. 

Nefropatia cu membrană bazală subţire nu evoluează de obicei spre 
insuficiență renală. Hematuria poate dispărea pentru o perioadă de timp. În rare 
cazuri în cursul evoluției poate apare o proteinurie uşoară. Foarte rar unii pacienţi 
pot dezvolta hipertensiune arterială, proteinurie sau chiar insuficiență renală; aceste 
cazuri vor fi tratate patogenic corespunzător. (Tryggvason şi Patrakka). 

Tratament 

Boala fiind o afecțiune benignă nu necesită tratament specific. Pacientii 
necesită monitorizare deoarece foarte rar unii pacienți pot dezvolta hipertensiune 
arterială, proteinurie importantă sau chiar insuficientă renală. Aceste cazuri vor fi 
tratate patogenic corespunzător (Tryggvason şi Patrakka). 

Glomerulopatia fibrilară 


GHEORGHE GLUHOVSCHI 


Frecvența: este cea mai frecventă GN fibrilară nonamiloidica 


Etiologia: nu este cunoscută, unele cazuri se însoțesc de boli 
limfoproliferative. 


Patogenie: se consideră că ar avea loc un proces de cristalizare anormală a 
proteinelor, diferit de cel din amiloidoză. 


Tabloul clinic: proteinurie variabilă, frecvent sindrom nefrotic (60% din 
cazuri), hematurie microscopică, uneori chiar macroscopică, hipertensiune 
arterială. Insuficienta renală e semnalată frecvent. Uneori sunt prezente simptome 
extrarenale reprezentate de hemoragii pulmonare. 


Examen morfopatologice 

Microscopia optică: se prezintă variabil sub forma unor leziuni de GN 
mezangiale difuze sau focale, GN membranoasă. Se semnalează cazuri de 
proliferare extracapilară. Se descrie un tip asemănător amiloidozei — amiloid-like. 
Coloratia cu roşu de Congo este negativă. 

Imunofluorescenta: se semnalează depozite liniare pozitive de imunoglo- 
bulină G, predomină depozite formate de subclasele IgG, şi IgGs, de complement 
C3, de lanţuri uşoare kappa şi lambda. Depozitele predomina in mezangiu (Steddon 
si colab). 

Microscopia electronică: evidenţiază la nivelul mezangiului şi capilarelor 
prezenţa de fibrile neramificate. Aceste fibrile au un diametru mai mare decât cele 
din amiloidoză, respectiv între 12nm si 48nm. Sunt dipuse mezangial şi la nivelul 
MBG. Încorporarea acestor fibrile la nivelul MBG determină îngroşarea acesteia 
(Falk si colab). 

Diagnosticul pozitiv: se pune in baza examenului microscopic, analizat in 
microscopie electronica. Se exclud crioglobulinemia si bolile limfoproliferative 
(Ronco si colab). 


Tabloul clinico-biologic nu permite incadrarea diagnostica. 

Evoluţia: la momentul diagnosticului bolii, jumătate din pacienţi prezintă 
insuficiență renală, evoluţia fiind deci în 40-50% din cazuri spre insuficiență renală 
terminală. 

Tratament: unele cazuri răspund la tratament corticoterapic şi 
ciclofosfamidă. 

Boala recidivează după transplant. 

Glomerulopatia imunotactoida 


GHEORGHE GLUHOVSCHI 


Este un alt tip de nefropatie glomerulara fibrilară care prezintă unele 
asemănări cu nefropatia glomerulara fibrilară. 

Etiologia este necunoscută: se remarcă prezența unei boli 
limfoproliferative la unii pacienţi. Boala se semnaleaza la persoane în varstă. 

Tabloul clinico-biologic se manifesta prin: HTA, hematurie, proteinurie, 
uneori sindrom nefrotic, afectare funcțională renală. 

Examen morfopatologic: 

Microscopia optică: boala se manifestă prin leziuni variabile. Cel mai 

frecvent se evidenţiază îngroşări ale peretelui capilar şi expansiunea matricei 
mezangiale luând aspectul GN mezangiocapilare. 

Microscopia electronică: relevă depozite microfibrilare cu diametrul de 30 
— 50 nm (Falk si colab). 

Diagnosticul impune excluderea  crioglobulinemiei si bolilor 
limfoproliferative (Ronco si colab). 

Evoluție: pacienții care prezintă sindrom nefrotic si HTA evoluează mai 
rapid spre insuficiență renală. 

Tratament: la unii bolnavi se raportează rezultate favorabile cu tratament 
corticoterapic şi ciclofosfamidă. 

De menționat că există conceptul că cele două leziuni, respectiv 
glomerulonefrita fibrilară şi glomerulonefrita imunotactoidă aparțin aceleaşi boli. 


Bibliografie 

Glomerulopatia fibronectinică 


GHEORGHE GLUHOVSCHI 


Definiție: este o glomerulonefrită ereditară asociată cu depozite masive de 
fibronectină. 


Etiologie: boală ereditară cu transmitere autosomal dominantă. 
Frecventa: este o boală rar semnalată. 
Patogenie: la baza ei ar sta un defect genetic transmis autosomal 


dominant. În producerea bolii a fost incriminată uteroglobina, proteină plasmatică 
care are o mare afinitate pentru legarea de fibronectină. (Strom si colab). 

Tabloul clinico — biologic: proteinurie prezentă în mod constant. 
Proteinuria poate lua alura unui sindrom nefrotic. HTA este semnalată inconstant. 
Unii pacienţi prezintă o afectare funcţională renală. Se poate asocia cu acidoză 
tubulară renală cu hiperkaliemie. 


Examen morfopatologic: 

Microscopie optică: glomeruli măriți de volum cu accentuarea lobulatiei şi 
expansiunea matricei mezangiale. Îngroşarea peretelui capilar cu ingustarea 
lumenului se face cu material PAS pozitiv; acesta e negativ la coloratia cu roşu de 
Congo. Nu se observă afectare tubulointerstitiala. 

Imunofluorescenta relevă depozite de fibronectină evidenţiate cu antiser 
specific. Depozitele de imunoglobuline şi complement sunt absente sau rar 
exprimate. 

Microscopia electronica: depozite  electronodense  mezangiale sau 
subendoteliale. Depozitele pot fi granulare sau fibrilare. Fibrilele au dimensiune de 
125 /12 nm şi sunt dispuse neregulat (Prince si Mossey). 


Evoluție: boala poate evolua cu afectare funcţională renală. Se poate 
constitui IR terminală. 


Tratamentul este nespecific. Se utilizează pentru controlul tensiunii 
arteriale inhibitori ai enzimei de conversie, blocanti ai receptorilor de angiotensină. 
Bolnavii cu IR terminală beneficiază de tratament de supleere a funcţiei renale: 
hemodializă, dializă peritoneală sau transplant renal. S-a semnalat recurenta bolii 
pe rinichiul transplantat. 

Glomerulonefrita lipoproteica 


GHEORGHE GLUHOVSCHI 


Etiologia. Boala are la bază tulburări ale metabolismului lipoproteic 
manifestate prin hiperlipoproteinemie de tip III. Se sugerează o anomalie ereditară 
care afectează apolipoproteina E. Legarea de receptorul pentru LDL e redusă. 
Există o afinitate mare pentru heparină. 

Tabloul clinico-biologic: proteinurie care frecvent îmbracă tabloul 
sindromului nefrotic. Biologic: apolipoproteina E e crescută în plasmă, 
hiperlipoproteinemia tipul III e asociată. 

Examenul morfopatologic: evidențiază leziuni particulare — 
microanevrisme capilare, trombi glomerulari şi mezangioliză. Se evidenţiază de 
asemenea, depozite extensive de apolipoproteina E. Imunofluorescenta relevă 
depozite de IgG şi IgA (Karet si Lifton). 

Tratament: este neeficient. Se constată recidiva pe grefa renală. 


Bibliografie 
1. Karet FE, Lifton RP. Lipoprotein glomerulopathy: A new role for apolipoprotein E? J Am Soc 
Nephrol 1997, 8. 840-842 


Glomerulopatia colagenofibrotica 


GHEORGHE GLUHOVSCHI 


Sinonime: glomerulopatia colagenica III. 


Definiţie: este o glomerulopatie rară, consecutivă acumulării de fibrile de 
colagen III la nivel glomerular. 


Frecvența: este o boală rară. 


Etiologie: necunoscută. 

Patogenia: se constata valori crescute serice de peptide procolagenice de 
tip III. 

Tabloul clinico-biologic: edem , proteinurie, uneori afectare funcțională 
renală. 

Biologic: valori crescute de procolagen de tip III în ser. 


Examenul morfopatologic: 

Microscopia optică: aspect de glomerulonefrită membranoproliferativă. Se 
pot pune în evidenţă aspecte de dublu contur a peretelui capilar. 

Examen imunohistochimic — depozite de colagen de tip III la nivel 
mezangial. Sunt absente depozite de imunoglobuline şi complement. 

Microscopia electronică: depozite fibrilare cu periodicitate caracteristică 
pentru colagen.(Gregory si colab). 


Evoluție: către insuficienţă renală. 


Tratament nu există tratament eficace. 


Bibliografie 
1. Gregory MC, Shamshirhaz AA, Kamgar M, Bekheirna MR. Alport syndrome, Fabry disease and 


Neil-Pathele Syndrome. In Schrier. Diseases of the Kidney and Urinary Tract. 8-th ed Lippincott 
Williams and Wilkins, Philadelphia 2007, 540-570 


Nefropatia Clq 
GHEORGHE GLUHOVSCHI 


Este o nefropatie rara. Se evidentiaza pe 0,2% din biopsiile renale. 


Tablou clinico-biologic: se poate prezenta ca proteinurie şi/sau hematurie 
izolată. Sindrom nefrotic este frecvent; acesta se poate asocia cu hematurie. Se 
constata valori normale ale complementului seric. Rata de filtrare glomerulară este 
scazuta la majoritatea bolnavilor. 


Tabloul morfopatologice. MO: se constată leziuni de boală cu leziuni 


minime, glomerulopatie cu scleroză segmentală şi focală, glomerulonefrita 
mezangioproliferativă. 

Imunofluorescenta relevă depozite de Clq. În 50% din cazuri sunt prezente 
depozite de C3, IgG si IgM (Falk si colab). Microscopia electronică: se evidenţiază 
depozite glomerulare electronodense la nivel mezangial. 

Diagnosticul diferenţial se face cu nefropatia lupică, nefropatia din HIV. 

Evoluție: poate progresa spre insuficiență renală. În aceste cazuri se 
constată persistenta proteinuriei de ordin nefrotic. Unele cazuri pot prezenta o 
remisiune spontană. 

Tratament: unele cazuri inclusiv cele cu proliferare extracapilară răspund 
la tratament cu prednison şi ciclofosfamidă. 


Bibliografie 

Capitolul V 
SINDROMUL NEFROTIC 


GHEORGHE BOZDOG 


Este un sindrom clinic caracterizat printr-o proteinurie peste 3,5 g/1,73 m2/zi 
însoţit de hipoalbuminemie, edem, hiperlipidemie şi lipidurie. La baza acestora sta 
o permeabilitate glomerulara crescută consecutivă unor leziuni de cauze diverse. 


Clasificare: 

Sindromul nefrotic se clasifică în: sindrom nefrotic idiopatic sau primitiv şi 
sindrom nefrotic secundar. 

SN primitiv este frecvent la copii. Cel mai adesea se semnalează un SN 
primitiv cu leziuni minime. SN primitiv la copii se intalneste in 90% din cazuri, iar 
cel secundar in 10% din cazuri. 

La adulți SN secundare se întâlnesc în peste 50% din cazuri. 


Etiologie 

SN poate fi primitiv-idiopatic sau secundar. Se mai descrie un SN 
congenital sau familial. 

Sindromul nefrotic congenital primitiv. Prototipul este SN congenital de tip 
finlandez cauzat de o mutatie recesiva a genei NPHSI care codifica nefrina, 
proteina constituenta a membranei cu fanta podocitare. Se mai descrie un SN care 
este defectiv in gene care codifica podocina NPS2, SN defectiv de gena ACTN-4 
care codifica alfa actin 4, sindromul Denys- Drash care este defectiv de gena WT1. 

Sindromul nefrotic congenital secundar : infecţii intrauterine cu virusul 
citomegalic, rubeolă, sifilis. 

Sindromul nefrotic familial sau heredofamilial- poate fi produs de: 
sindromul Alport, diabetul zaharat, siclemie, lipodistrofie, boala Fabry, sindromul 
unghie-rotula , deficiente de lecitin-colesterol acyltransferaza. 


Sindromul nefrotic idiopatic primitiv: se manifesta cel mai frecvent ca: 
boala cu leziuni minime, glomeruloscleroza segmentală şi focala, nefropatia 
membranoasă,  glomerulonefrita membrano-proliferativa, GN mezangio- 
proliferativă, nefropatia cu IgA, glomerulonefrita fibrilară şi imunotactoidă, 
glomerulonefrita cu semilune, etc. 

Sindromul nefrotic secundar : cauze frecvente: infectioase : GN 
poststreptococica, hepatita B, medicamente AINS, lupoeritematoviscerita, purpura 
Henoch-Schonlein, amiloidoza, rejetul de grefa, intepaturi de insecte, etc. 

Cauze mai putin frecvente : infecțioase : malarie, sifilis, lepră, virusul 
imunodeficienței imune, mononucleozei infecțioase, schistosomiaza, filarioza, 
endocardita infecțioasă, nefrita de shunt; medicamente: săruri de aur, săruri de 
mercur, penicilamina, heroină, captopril; boli maligne (boli limfoproliferative, 
cancere de plămân, sân, stomac, colon); boli multisistemice : vasculite, boala 
Goodpasture, dermatomiozita, dermatită herpetiformă, sarcoidoza, sindromul 
Sjögren, artrita reumatoidă, boala mixtă de ţesut conjunctiv; cauze diverse: 
preeclampsia, tiroidită, mixedem, hipertensiunea renovasculară, nefrita interstitiala 
cu reflux vezico-ureteral, etc. 


Cele mai frecvente cauze de SN: 

- boala cu leziuni minime- întâlnită mai frecvent la copii; 

- nefropatia membranoasă — mai frecventă la adult 

- nefropatia cu IgA — nefropatia glomerulară primitivă cea mai 
frecventă, se însoţeşte uneori deSN 

- nefropatia diabetică — nefropatia glomerulară secundară cea mai 
frecventă , se însoţeşte frecvent de SN când se află în stadiul de 
glomeruloscleroză. 


Patogenie 


În SN elementul principal e reprezentat de modificarea permeabilitatii 
peretelui capilar. Ca urmare se produce o proteinurie care atinge valori de 3,5 g 
/1,73 m2 /24 ore. Alterarea filtrului glomerular se datorează mai multor factori: 
depunerea de complexe imune circulante, formarea de complexe imune in situ, 
depunerea de anticorpi anti MB glomerulară sau consecutiv acţiunii anticorpilor de 
tip ANCA prin intermediul polinuclearelor. Mai rar leziunile filtrului glomerular se 
datorează acțiunii unor substanţe cu caracter toxic. 

In cazul sindromului nefrotic congenital există tulburări ale filtrului 
glomerular cauzate de alterări induse genetic ale proteinelor constitutive ale 
acestuia. 

Ca urmare a acestor factori se modifică încărcătura electrică a filtrului 
glomerular, cât şi leziuni morfologice evidente ale acestuia, care au drept 
consecinta o pierdere de proteine în urină. Leziunile fiind importante proteinuria 
este mare atingând valori de 3,5 g/1,73 m2 /24 ore sau mai mult. 

Pierderea de proteine în urină determină hipoproteinemie care nu este 
compensată de sinteza hepatică. Ca urmare va scădea presiunea coloid-osmotică 

care va determina trecerea apei din spatiul extravascular in spatiul interstitial. Se 
produc in consecinţă edemele. In acelaşi timp se constată o creştere a 
permeabilitatii vasculare ce favorizează acest proces. Se produc alterări ale 
complexelor jonctionale intercelulare ce favorizeaza acest proces. 

In urma difuziunii lichidelor în spaţiul extracelular apare scăderea 
volumului plasmatic ce antrenează stimularea sistemului renină-angiotensină- 
aldosteron realizându-se un hiperaldosteronism secundar. Se produce o retenție 
crescută de sodiu însoţită de cea de apă ce favorizează formarea de edeme. 

Retentia de apă e favorizată de acțiunea crescută a ADH, perturbarea 
sintezei hormonului natriuretic atrial ca şi de stimularea sistemului simpatic. Se 
accentuează retentia de sodiu. 

Sindromul dislipidemic survine consecutiv hipoproteinemiei . Se produce 
lipidurie importantă. Tulburările metabolismului lipidic în special creşterea 
colesterolului seric, scăderea HDL colesterolului uneori însoțită de 
hipertrigliceridemie pot determina leziuni aterosclerotice ce pot antrena tulburări 
cardio-vasculare. 

Tulburările filtrului glomerular determină alături de albumină pierderea şi 
de alte proteine: transferina care transportă fierul, proteina care leagă tiroxina, 
proteina care leagă zincul, proteina care leagă cuprul, proteina care transportă 
colecalciferolul ce se insoteste de deficienta de vitamina D, fier, cupru, zinc, T4, 
T3 cu carentele consecutive. 

Pierderea de imunoglobuline şi uneori a fracțiilor complementului 
antrenează stări infecțioase consecutive. 

Se pierde antitrombina III, ce antrenează o stare de hipercoagulabilitate cu 
posibilitatea producerii de tromboze între care si tromboza venei renale. 

In sindromul congenital la copii există tulburări genetice ale proteinelor ce 
intră în structura filtrului glomerular la nivelul podocitelor şi a membranei cu fantă, 
în primul rând a nefrinei cum se observă în sindromul nefrotic congenital de tip 
finlandez. Se constată perturbarea genei care codifică nefrina NPHS1. Sunt 
evidențiate perturbări şi ale altor proteine. 

Modificări ale membranei bazale glomerulare au fost evidențiate în 
sindromul Alport care uneori se poate însoți de SN. La baza acestuia stau 
modificări genetice. 

Patogenia edemului din sindromul nefrotic 


Spatiu interstitial 

Figura 7. Patogenia edemului in sindromul nefrotic 


Tabloul clinico-biologic. 

Tablou clinic 

Sunt prezente simptomele clinice şi biologice comune prezente atât în SN 
primitiv cât şi în cele secundare şi simptome clinice şi biologice specifice bolii 
cauzatoare de SN. 

Edeme, oligurie, uneori transudate pleurale, pericardice, peritoneale, 
rareori anasarcă. 

Tegumente palide, benzi transversale la nivelul unghiilor. 

Hipertensiunea arterială — mai frecventă în unele forme de SN , exemplu: 
Glomerulonefrita membranoproliferativă. SN cu leziuni minime nu prezintă de 
obicei HTA. 

Sindrom astenic, dureri abdominale uneori cu caracter colicativ. 

Sindrom febril : in lupoeritematoviscerita, boli infectioase 

Sindrom infectios : datorită complicatiilor infecțioase 

Modificări specifice bolii: erupție în fluture la nivelul feţei in LED, erupții 
purpurice in vasculite, purpura Henoch-Schânlein, hepatomegalie, infecții cu 
virusul hepatitei B sau C etc. 


Tabloul biologic 
Principalul element: proteinurie de 3,5 g/1,73 m2 suprafața corporală/zi, 
proteinuria poate fi selectivă sau neselectivă în funcţie de eliminarea preponderentă 
de proteine cu greutate moleculară mai mică (sub 100000 Da) în primul caz sau de 
eliminare de proteine cu greutate moleculară mare în cel de al doilea caz. 

Proteinuria se însoţeşte de modificări serice şi urinare. 

Modificări serice. 

Hipoproteinemie,  hipoalbuminemie,  alfa2-globulinele crescute, în 
proteinuria neselectivă scad imunoglobulinele serice. 

Hiperlipidemie: creşterea lipidelor totale serice, respectiv a colesterolului 
şi trigliceridelor serice, ser latescent. 

LDL, VLDL crescute, HDL2 scade, HDL3 uşor crescut. 

Cel mai frecvent este tipul II de hiperlipoproteinemie. 

Tulburări de coagulare : creşte fibrinogenul, factorul VII, VIII, V, 
X, agregarea plachetară crescută, scade nivelul antitrombinei III, activatorul 
plasminogenului scade, antiplasmina scade. 

Anemia: microcitară, hipocromă, scade transferina serică. 

Modificări imune : C3 scăzut în SN secundare, LED, GNA, GN 
mezangiocapilară. Pot scădea şi alti factori complementari Clq, C2, factorul B sau 
properdina; modificarea raportului limfocite helper/supresoare. 

Ionograma serică: uneori hiponatremie sau hipopotasemie sub 
tratament diuretic; VSH crescut, proteina C poate fi crescuta. 

Modificări specifice SN secundare: anticorpi anti ADN, 
antinucleari în LED, anticorpi ANCA în vasculite, glicemie crescută în diabet, 
valori crescute ale transaminazelor, antigenul HBs, anticorpi faţă de virusul C etc. 

Modificări urinare — sedimentul urinar: lipidurie: cristale de 
colesterol, cristale birefringente cu aspect de cristale de Malta; 

e cilindrii hialini (proteici), hematici , rar granuloşi 

e hematuria — in boli glomerulare se constată un 
dismorfism eritrocitar 

e leucociturie — în caz de infecţie urinară 

e  ionograma urinară - sodiul urinar poate fi scăzut 

e urocultura pozitivă în caz de infecţie urinară 
asociate 


Probe funcţionale renale 

Se determină ureea, creatinina, acid uric în ser. 

Se calculează rata de filtrare glomerulară care se urmăreşte în 
dinamică. 


Examenele imagistice 


Ecografia renală: ambii rinichi mariti de volum cu zona parenchimatoasa 
lărgită.Pe măsura progresiei bolii creşte ecodensitatea acestei zone. 


Poate releva factori obstructivi. Se efectuează examen Duplex — Doppler 
pentru a evidenția o eventuală tromboză venoasă. 

Urografia - relevă ambii rinichi măriți de volum. Poate evidenția prezența 
unui factor uropatic 

In caz de tromboză de venă renală unul din rinichi e mult mărit de volum. 

Tomografia cu substanță de contrast (Angio-CT) — poate pune în evidență 
leziuni vasculare renale, iar flebografia tromboza venei renale. 


Electrocardiograma, ecocardiografia, radiografia toracică, examenul de 
fund de ochi — pot evidenția visceralizarea hipertensiunii arteriale ce însoţeşte in 
multe cazuri SN. 


Biopsia renală 

La copii nu se recomandă uzual. Se indică în caz că se constată rezistență 
la steroizi, recidive frecvente sau dependenţă de steroizi, în SN cu manifestări 
cronice nefritice. Se indică la copii cu SN prezent mai mult decât 8 luni de la debut. 
Biopsia renala este utila in SN congenital. 


La adulţi nu se indică la bolnavii la care cauza SN este evidentă: nefropatie 
diabetică, amiloidoză renală, neoplazii. Se indică totuşi la bolnavii cu SN în cazul 
nefropatiei diabetice, în cazul în care există suspiciunea unei alte boli renale 
asociată diabetului zaharat. 


Biopsia gingivală, rectală sau a grăsimii abdominale sunt utile in 
diagnosticul amiloidozei primare sau secundare. 


Evoluţia SN este variabilă în funcţie de leziunea histopatologică. Cel cu 


leziuni minime are în general o evoluţie spre remisiune totală şi vindecare, cel cu 
leziuni membranoase are o evoluţie favorabilă, remisiuni spontane frecvente,cel cu 

leziuni de scleroză segmentala şi focală evoluează frecvent spre IRC, cel cu leziuni 
proliferative — evoluează frecvent spre IRC 


Evoluţia SN se poate face spre remisiune completă, vindecare aparentă, 
remisiune incompletă, cronicizare, evoluţie spre insuficiență renală cronică, exitus. 
Evoluţia este în relaţie cu etiologia SN, răspunsul individual la tratament. 


SN consecutiv glomerulosclerozei diabetice şi amiloidozei evoluează rapid 
spre IRC. 


Complicatii: insuficiența renală acută, insuficiența renală cronică, 
infecțioase, tromboza venei renale, tromboembolism, malnutriție, ateroscleroza şi 
bolile cardiace, hipertensiune, hipovolemie însoțită de hipotensiune, tetanie 
consecutivă hipocalcemiei, reacții adverse la tratament. 


Prognosticul 


SN congenital: prognostic prost, evoluand spre deces. Prognosticul SN cu 
leziuni minime este foarte bun. 

Prognosticul este rezervat în SN secundare în principal din 
glomeruloscleroza diabetică, amiloidoză. 

Apariţia unor complicaţii cardiovasculare de tipul cardiopatiei ischemice 
respectiv a infarctului miocardic, a complicatiilor vasculare cerebrale din 
hipertensiunea arterială indică un prognostic sever. 


Tratamentul sindromului nefrotic 


I - Tratamentul bolii cauzale - primitive sau secundare 
II - Tratamentul complicatiilor 

HI - Tratamentul nespecific al proteinuriei 

IV - Alte tratamente 


Tratamentul sindromului nefrotic 


Tratamentul igieno-dietetic 
Tratamentul trebuie să asigure o cantitate adecvată de calorii, 


corespunzător activităţii pe care o exercită pacientul. 
Se recomandă uzual 1 g de proteine/zi. Unii recomandă administrarea de 
proteine 0,8 g /kg/zi cu o evaluare nutriţională atentă (Steddon şi colab.). La unii 

pacienți diminuarea cantităţii de proteine administrate zilnic poate determina 
scăderea proteinuriei. 

Administrarea de proteine în cantitate crescută (1,5 g proteine/zi) se 
recomandă în SN la copil, întrucât acesta se află în perioada de creştere. 

Se limitează administrarea medicamentelor bogate în colesterol ca şi al 
alimentelor bogate în acizi graşi saturați. Efectul acestor reduceri asupra 
sindromului dislipidemic sunt totuşi limitate. 

Se administrează cantităţi reduse de NaCl 3 g/zi. Limitarea de lichid se 
face în special în caz de edeme severe. 


Tratamentul patogenic al sindromului nefrotic 


Tratamentul corticoterapic — are un efect favorabil in SN din nefropatia cu 
leziuni minime. Se utilizează de asemenea şi în SN din alte forme anatomo-clinice : 
SN din nefropatia membranoasă, din glomeruloscleroza segmentală şi focală, SN 
din nefropatia IgA. 

Dintre SN secundare rezultate favorabile se pot obţine în SN din nefropatia 
lupică. 

Se utilizează prednison tb a 5 mg în doze de 1 — 1,5 mg/kg corp în 
tratamentul de atac după care doza se reduce progresiv. 

Tratamentul corticoterapic se poate utiliza şi în bolus: Methylprednisolon 1 
gr în perfuzie 3 zile consecutiv care se continuă cu tratament corticoterapic per os. 

Medicamente imunosupresoare- imunomodulatorii 

-  Ciclosporina 5 — 10 mg/kg per os. Are un efect antiproteinuric pe lângă 

acțiunea asupra sistemului imun. Proteinuria poate reapare la sistarea 
tratamentului 

-  Ciclofosfamidă: imunomodulator cu acțiune imunosupresoare : 2 

mg/kg/per os. Se poate administra şi pe cale intravenoasă, tratament in 
bolus continuat per os. Este medicamentul imunosupresor utilizat pe 
scară largă atât în tratamentul SN primitive cât şi al unor SN secundare 
ca cel din nefropatia lupică. 

- Leukeran: 0,2 mg/kg corp/zi — utilizat in SN din nefropatia 

membranoasă 

- Mycophenolat de mofetil : utilizat cu rezultate bune în SN din 

nefropatia lupică 1 — 1,5 g divizat în 2 doze. 

-  Azathioprina este un imunosupresor bine tolerat dar cu rezultate mai 

modeste decât celelalte imunosupresoare. 

- Rituximab este un anticorp monoclonal uman/murin dirijat împotriva 
receptorului CD de pe suprafața limfocitelor B. (vezi nefropatia 
membranoasa) 

-  Eculizumab este un anticorp monoclonal umanizat care previne 
clivarea componentului Cs al complementului în elementele sale 
proinflamatorii. (vezi nefropatia membranoasa) 

Tratamentul cu levamisol este rar utilizat in prezent. 

Tratamentul este descris detaliat la capitolele care trateaza afectiunile 

cauzatoare de SN. 


Alte tratamente cu actiune patogenica 


Se mai utilizeaza tratament anticoagulant asociat cu cel antiplachetar in 
GN membranoproliferativa. Heparina este un alt medicament utilizat in sindromul 
nefrotic si in scop de tratament patogenic (vezi GN membranoproliferativa). 
Plasmafereza se poate utiliza in unele forme de sindrom nefrotic (vezi , scleroza 
segmentala si focala) 


Tratamentul diuretic 


Se utilizează în principal diureticele de ansă. Se mai utilizează diureticele 
tiazidice şi diureticele care economisesc potasiu de tip spironolactonă. Ele se pot 
asocia. 


Diureticele de ansă sunt diuretice eficiente. 

Se administrează furosemid 40 mg/zi per os. Doza se poate creşte la 240 
mg/zi. In cazul unor edeme importante furosemidul se administrează intravenos. 
De menţionat că în SN se constată o reducere a absorbției furosemidului care este 
de aproximativ 30%. 

Eficacitatea furosemidului poate creşte prin asociere de albumină. In caz 
de hipoproteinemie din SN, legarea diureticului de proteinele plasmatice e redusă, 
ele difuzând în spaţiul extracelular. Prin aceasta se reduce efectul diuretic. Prin 
administrarea de albumină aceste efecte se reduc. 

Administrarea de medicamente care reduc proteinuria prin corectarea 
hipoproteinemiei corectează răspunsul la diuretice de ansă. 

In cursul proteinuriilor mari, albumina din lumenul tubular fixează 
furosemidul reducându-i acţiunea. Ansa lui Henle poate deveni rezistentă la 
diuretice. Aceste efecte se combat prin administrarea de doze mari de diuretice de 

ansă. Medicatia care reduce proteinuria are un efect favorabil asupra acțiunii 
diureticelor de ansă. 

Bolnavii care nu răspund la diuretic de ansă pot beneficia de aditia unui 
diuretic tiazidic care blochează reabsorbtia de sodiu la mai multe nivele ale 
nefronului. 

Alte diuretice de ansă utilizate în tratamentul SN sunt 

- Torasemida cp 10 mg, 1-2 cp/zi 

- Edecrin 50 mg: 1 —3 cp/zi 

- Mairar bumetanida, cp. de 1 şi 5 mg, 1 — 4 cp/zi 


Diureticele de ansă pot determina hipokaliemie ce e corectată prin 
administrare de potasiu sau de asocierea la diureticele de ansă a unor diuretice care 
economisesc potasiu ca spironolactona sau amilorid. 


Spironolactona — se administreaza in doze de 2 x1 cp de 50 mg/zi sau 4x1 
cp de 50mg/zi. 

Alt preparat este amiloridul. 
Alte diuretice utilizate in SN sunt diureticele tiazidice. 

Hidroclorotiazida: 25 — 50 mg , 1 —2 ori/zi, 

Metolazona 2,5 — 25 mg/zi 

Albumina liberă de sare administrată intravenos : 100 ml de soluţie 20%, 
combinat cu 250 mg de furosemid. 


Tratamentul tulburărilor metabolismului lipidic 

Hiperlipidemia este un factor de risc pentru ateroscleroză în special dacă 
sunt implicaţi şi alti factori de risc. Scăderea colesterolului ar diminua incidența 
evenimentelor coronare, ar induce regresia şi ar preveni progresia leziunilor 
aterosclerotice. Pe lângă scăderea morbiditatii cardiovasculare ar diminua scăderea 
progresivă a funcţiei renale în SN. 

Tratamentul bolii de bază cu corticoizi şi imunosupresoare are efecte 
favorabile asupra bolii de bază influentand mecanismele patogenice. El actioneaza 
si prin reducerea proteinuriei. 

Anomaliile lipidice regresează sub rezoluţia bolii. Acest lucru este evident în SN 
cu leziuni minime dar şi in alte nefropatii. 

Tratamentul igieno-dietetic 

Se evită medicamentele bogate în colesterol 

Se poate utiliza regimul bogat în soia care conţine cantități crescute de 
acizi graşi nesaturati. Aditia de ulei de peşte nu creşte efectul hipolipidemic. 


Statinele reprezintă principala indicație a tratamentului hipolipidemic din 
SN: scad colesterolul total, scade LDL colesterol, lipoproteina a (LpLa) şi într-o 
proporție mai redusă nivelul trigliceridelor. 

Au un efect favorabil asupra evoluţiei bolii în special asupra complicatiilor 
de natură aterosclerotică. 

Unele preparate ca şi cerivastatinul posedă un efect antiproteinuric. 
Efectele secundare sunt reduse. Statinele pot fi asociate cu leziuni musculare care 
pot merge de la mialgii la rabdomioliză. In cazuri severe datorită eliminărilor 
crescute de mioglobină se poate instala IRA. 

Riscul e crescut prin asocierea cu gemfibrozil sau ciclosporină. Toxicitatea 
musculară este redusă pentru pravastatin şi fluvastatin întrucât nu inhibă LYP3A4. 

Simvastatina, Atorvastatina, Lovastatina, Cerivastatina inhibă aceasta 
enzimă. 

Statinele pot scădea sinteza coenzimei Q10 (COQ10, ubiquinone) care 
intervine în producerea energiei în celula musculară. 

Se recomandă suplimentarea cu COQ10 150 — 200 mg/zi înainte şi in 
cursul terapiei cu statine. 

Fibratii au un efect mai redus decât statinele asupra colesterolului. Au un 
efect mai important asupra trigliceridelor. Sunt de preferat la cei cu 
hipertrigliceridemie. 

Preparate utilizate : clofibrat, benzofibrati, fenofibrati. 

Efecte secundare: leziuni musculare. 

Se evită asocierea fibratilor cu statinele. 

Acidul nicotinic 1-6 g/zi 

Gemfibrozil : efect favorabil asupra trigliceridelor. Scaderea colesterolului 
este de 10 — 30%. Nu se recomandă asocierea cu statine. Prezintă risc de miopatie. 

Probucol — efecte moderate asupra colesterolului total şi LDL. Are efecte 
antioxidante. 

Sechestranţii de acizi biliari (colestipol şi colestiramina) deşi au un efect 
favorabil în scăderea colesterolului nu sunt utilizați în practică din cauza efectelor 
secundare. 

Inhibitorii enzimei de conversie şi blocantii de receptori de angiotensină au 
un efect hipolipemiant cu reducerea colesterolului total, LDL colesterolului şi 
lipoproteinei a. Aceasta ar fi în relație cu reducerea proteinuriei. 


II. Tratamentul complicatiilor 

Tratamentul hipotensor: se utilizează cu precădere IEC şi blocantii 
receptorilor de angiotensină care pe lângă efectul hipotensor are şi un efect 
antiproteinuric. 

Obiectivul tratamentului hipotensor este de a atinge valori de 125/75 
mmHg. 

Tratamentul anticoagulant- utilizat in complicatii trombotice 

Se instituie initial tratament cu heparină continuat cu dicumarinice. Se 
recomanda la bolnavii cu elemente clinice tromboembolice. Unii recomanda 
administrarea pe durata persistentei unei proteinurii severe ca tratament profilactic 
al accidentelor tromboembolice. 

In cazul accidentelor tromboembolice se începe cu heparină şi se continuă 
6 luni după tratamentul cu heparină. 


Tratamentul antibiotic. 

Se utilizează pentru tratamentul infecțiilor care pot apare ca o complicatie 
a SN. Se datorează scăderii IgG. 

Este necesar a se administra antibiotice față de microorganismele 
incapsulate de tipul pneumococului. In cazul unui SN persistent se recomandă 
vaccinarea fata de germeni de tipul pneumococului. 

Tratamentul chimioterapic : antimalaricele de sinteză se utilizează în 
tratamentul malariei care poate să realizeze o nefropatie glomerulară însoţită de 
SN. 

Prevenirea osteoporozei 

Administrarea de vit. D în cazul în care SN are o evoluţie cronică şi nu 
răspunde la tratament. Tratamentul tulburarilor metabolismului fosfo-calcic 
beneficiaza de tratament cu bifosfonati. 

Medicația antiagreganta plachetară 

Dipiridamolul 250 — 350 mg/zi, se poate administra tratament cu aspirină 
în doze mici 150 — 250 mg/zi. (vezi glomerulonefrita membranoproliferativa), 
Plavix 1 tb/zi 


III. Tratamentul antiproteinuric 


Medicația  patogenică de tipul  corticoterapiei şi medicatiei 
imunosupresoare are un efect favorabil asupra evoluţiei SN şi implicit asupra 
proteinuriei. 

Unele medicamente desfăşoară un efect antiproteinuric fără a influența 
direct mecanismele imune implicate în patogenia diverselor afecţiuni, de multe ori 
stau la baza SN. Ele pot corecta tabloul clinico-biologic şi fără a influenţa de multe 
ori cauza care a determinat boala de bază. 

Inhibitorii enzimei de conversie (IEC) şi blocanţii receptorilor de 
angiotensină II (BRA) au pe lângă efectul hipotensor şi un efect antiproteinuric. Ei 

acționează in principal prin reducerea presiunii intraglomerulare fapt care 
determină reducerea proteinuriei. 

Blocantele canalelor de calciu de tip nondihidropiridinic de tipul 
diltiazemului pot avea efect antiproteinuric. Se administrează în principal la 
pacienții cu SN care au indicaţii pentru utilizarea acestui preparat. 

Antiinflamatorii nonsteroidiene (AINS) 


Au un efect antiproteinuric dovedit. 


Indometacina, AINS neselectiv cu efect preponderent pe cicloxigenaza 1, 
are un efect favorabil asupra proteinuriei dar mai puţin asupra evoluţiei bolii. Se 
administrează în doze de 2 x 25 mg/zi, doza se poate creşte la 100 mg/zi. Efecte 
secundare digestive îi limitează acțiunea. 

Meloxicamul este un inhibitor selectiv al cicloxigenazelor (COX) având 
acțiune atât asupra COX 1 cât şi asupra COX2. S-a dovedit un medicament 
antiproteinuric eficace. Se poate administra pe o perioadă lungă de luni până la 1 
an. Efectele digestive sunt moderate, uşor de controlat cu inhibitori de protoni ai 
secreției gastrice. 

AINS specifice inhibitoare de cicloxigenază 2 (celecoxib, rofecoxib) 

Nu sunt raportate date privind utilizarea lor în SN. Nu prezintă efecte digestive 
secundare. S-au raportat efecte adverse cardiovasculare. 

Sulodexidul — preparat de glicozaminoglicani. 


Este un medicament cu acțiune antiproteinurică. Are un efect favorabil în 
nefropatia diabetică. S-a demonstrat un efect şi în alte glomerulonefrite primitive 
nondiabetice. 


In nefropatia diabetică se poate administra sulodexid 50 mg/zi pe cale 
orală. Durata tratamentului pană la 12 luni (Achour şi colab.). 

Pentoxifilina are un efect vasodilatator dar şi cu acțiune anti TNF alfa. S-a 
demonstrat un efect antiproteinuric . Se administrează preparat cu acțiune retard 1 
sau 2 tb/zi a 400mg/zi 


Combinarea IEC şi BRA determină efecte de reducere a proteinuriei 
superioare tratamentului unui singur medicament. 


AINS se pot asocia cu IEC sau BRA : Captopril şi Ibuprofen, 
Indometacină şi Lisinopril. 


IV Alte tratamente 

Transplantul renal 

SN poate recidiva pe rinichii transplantati. 

SN primitiv care are la bază leziuni de FSGS, NGlgA, GN membrano- 
proliferativă. 

SN secundar lupoeritematovisceritei. 
Tratamentul profilactic 
Se trateaza preventiv bolile care pot cauza SN. 


Tratamentul edemelor refractare din sindromul nefrotic 


Eficacitatea diureticului în SN poate fi redusă din cauza hipoalbuminemiei, 
a reducerii volumului circulant. 

In SN se poate produce o legare a diureticului de albumina filtrată în urină 
ce le reduce eficacitatea. 

Se pot efectua mai multe tipuri de terapie. 

- Administrarea de albumină asociată cu diuretice de ansă: se poate 

administra 6,25 — 12,5 g de albumină desodată asociată cu doze de 40 
— 80 mg de furosemid. 

- Asocierea furosemidului la albumină ar creşte cantitatea de diuretic livrat 
rinichiului. In acelaşi timp, furosemidul este menţinut în spaţiul vascular. 

Administrarea de diuretice de ansă, în principal a furosemidului în cazul 
edemelor refractare din SN se poate face în bolus sau prin perfuzie continuă. 
Terapia în bolus se poate repeta de 4 ori/zi. 

Se poate administra terapia iniţială în bolus urmată de tratament diuretic în 
perfuzie. Aceasta ar susține efectele terapiei în bolus. 

Dozele recomandate pentru perfuzie sunt de 20 mg/h care poate creşte la 
40 mg/zi. Creşterea dozei are în vedere riscurile. 

Terapia cu furosemid în bolus se administrează până la doze de 240 — 320 
mg. In cazul în care nu a răspuns la aceste doze nu se recomandă terapia în 
perfuzie. 

Se consideră că doza maximă efectivă a furosemidului administrat 
intravenos este de 80 — 120 mg/h. Se evită creşterea acestor doze. 

Alte diuretice de ansă utilizate : bumetadina : se administrează în perfuzie 
de 1 mg/h, se poate creşte la 2 mg/h; torasemidul se administrează în perfuzie în 
doză de 10 mg/h. Doza se poate creşte la 20 mg/h. 


Important. Diureticele de ansă se pot asocia cu diureticele tiazidice. 
Reabsorbtia de sodiu poate fi blocată în mai multe locuri la nivelul nefronului prin 
acțiunea concomitentă a unui diuretic tiazidic. 


Se poate administra initial pe cale orală hidroclorotiazidă urmată la 30 — 60 
minute de un diuretic de ansă. Un preparat tiazidic utilizat este metolazona. 
Hemofiltrarea: ultrafiltrarea poate îndepărta 500 — 1000 ml lichid/ora. 

Se considera ca un pacient care este rezistent la furosemid e improbabil sa 
răspundă la o doză similară a unui alt diuretic de ansă ca bumetadina sau 
torasemid. 

Singura problema este ca in starile edematoase se absoarbe numai 50% din 
furosemidul administrat pe cale orală. Soluţia este de a mări doza sau a trece la 
celelalte medicamente diuretice de ansă care au o absorbţie mai bună. Doza orală 
de furosemid trebuie să fie de două ori mai mare ca cea administrată pe cale 
intravenoasă. 

Riscul terapiei cu furosemid îl reprezintă ototoxicitatea . Acesta este 
dependent de starea funcţională renală şi de doză. Astfel există un risc crescut, în 
această situaţie la doze mari (de peste 240 mg/h) sau datorită asocierii cu 
aminoglicozidele. 


Tratamentul bolii cauzale a SN 


Reprezintă un tratament de bază întrucât el determină rezoluția bolii care e 
urmată de cea a SN. 

Boala cu leziuni minime (BLM) beneficiază de tratament corticoterapic. 
Unii bolnavi răspund favorabil în special SN la copii. In general durata 
tratamentului corticoterapic este de 15 săptămâni. Bolnavii cu SN cu leziuni 
minime pot prezenta recăderi, una sau mai multe sub tratament corticoterapic. Unii 
bolnavi nu răspund la tratamentul corticoterapic şi pot deveni corticorezistenti. Alţi 
bolnavi devin corticodependenti. In cazurile acestea se administrează 
ciclofosfamida. 

Medicația corticoterapica şi imunosupresoare se pot asocia. 

Alte medicamente care se pot utiliza în tratamentul SN cu leziuni minime: 
azathioprina, mycophenolat de mofetil, ciclosporina. 

Glomeruloscleroza focală şi segmentală (GSFS). 

La bolnavii cu proteinurie mai mică de 3 g/1,73 m2/24 ore se indică ca 
terapie de primă linie terapia cu inhibitori de enzimă de conversie sau cu blocanti 
de receptori de angiotensină. Aceste medicamente au o acţiune hipotensoare 
asociată cu acțiune anti-proteinurică. 

La adulți cu proteinurie nefrotică se recomandă tratament inițial 
corticoterapic. Durata tratamentului initial este de 16 săptămâni. Tratamentul 
trebuie să ducă la remisiune completă care se obține în 3 — 4 luni. Durata 
tratamentului corticoterapic la adulti este de 6-12 luni. 

Corticoterapia se asociază în caz de rezultate modeste cu medicatia 
imunosupresoare, in primul rand cu ciclofosfamida. 

Tratamentul imunosupresor se poate utiliza ca atare , in special cand 
corticoterapia a fost ineficientă sau prezintă contraindicatii. 

Se poate administra tratament cu ciclosporină în cazurile care nu au 
răspuns la tratament corticoterapic. 

Se mai poate utiliza plasmafereza atât la adulți cât şi la copii. 

Nefropatia membranoasă. Un număr important de bolnavi cu SN 
evoluează favorabil fără tratament corticoterapic şi imunosupresor. 

Unii indică în cazurile cu evoluţie benignă, fără complicaţii, tratament 
antiproteinuric: inhibitori de enzimă de conversie ai angiotensinei II, blocanti de 
receptori ai angiotensinei II, AINS. 

In cazurile cu evoluţie severă, cu complicaţii se utilizează tratament 
corticoterapic şi imunosupresor. O schemă utilizată este cea a lui Ponticelli care 
recomandă un tratament de 6 luni alternând corticoterapia care se administrează în 
lunile 1 , 3 şi 5 de tratament, cu leukeran care se administrează în lunile a doua, a 
patra şi a şasea. Alte medicamente utilizate sunt ciclofosfamida, ciclosporina, 
micofenolat de mofetil, anticorpi monoclonali (rituximab, eculizumab) (vezi 
nefropatia membranoasa). 


Glomerulonefrita membranoproliferativa. Se obtin rezultate modeste cu trata- 
mentul actual si se utilizeaza mai multe scheme dintre care mentionam: 
Dipiridamol, Warfarina, trat corticoterapic si imunosupresor. (vezi GN 
membranoproliferativa). 

Lupusul eritematos sistemic — nefrita lupică_. SN răspunde la tratamentul 
corticoterapic şi/sau imunosupresor. Cel mai frecvent utilizată este ciclofosfamida. 

Diabetul zaharat — nefropatia diabetică însoţită de SN beneficiază de 
tratament cu IEC sau blocanti de receptori de angiotensină care au efect hipotensor 
şi antiproteinuric. 

Tratamentul corect al diabetului zaharat cu controlul strict al valorilor 
glicemiei, cât şi al dislipidemiei sunt deosebit de importante. 

Sulodexidul s-a dovedit util în tratamentul nefropatiei diabetice, având pe 
lângă acțiunea asupra endoteliului şi un efect antiproteinuric. 


Sindroamele  nefrotice secundare infecțiilor necesita tratament 
antiinfectios. 

Sindroamele nefrotice consecutive bolilor maligne beneficiază de: 


intervenţie chirurgicală, tratament chimioterapic, tratament radioterapic. Se 
asociază tratament patogenic. 


Sindroamele nefrotice consecutive expunerii la medicamente: se sistează 


administrarea de medicamente. 

Capitolul VI 
ANOMALIILE URINARE ASIMPTOMATICE 


GHEORGHE GLUHOVSCHI 


Proteinuria izolată 


Proteinuria izolată reprezintă eliminarea proteinelor în urină în cantitate de 
peste 150 mg/24 h în absenţa unor simptome clinico-biologice ale unei boli renale. 
La gravide se consideră proteinurie la valori peste 300 mg/24 h. Microalbuminuria 
se defineşte o excretie de 30 — 300 mg albumină/zi. Se decelează prin dipstickuri 
speciale nefiind decelată de dipstickurile uzuale. 

Proteinuria izolată este de regulă o proteinurie uşoară care poate fi : 

- tranzitorie: în cursul febrei, post exerciţiu, ortostatică 

- permanentă sau fixă 


Proteinurie tranzitorie 

Proteinurie funcțională: este o proteinurie tranzitorie non-nefrotica 
benignă, în relație cu factori hemodinamici ce duc la creşterea fluxului, respectiv 
presiunii în fiecare nefron. 

Se întâlneşte în stări febrile, postexercitiu, insuficiență cardiacă, stări 
hiperadrenergice sau hiperreninemice (Fehally şi Johnson). 

Proteinuria ortostatică: este o proteinurie care apare tranzitoriu numai în 
poziţie ortostatică; în poziţie de decubit proteinuria este absentă. 

Proteinuria ortostatică se semnalează mai frecvent la adolescenţi, se 
accentuează cu efortul fizic şi nu depăşeşte uzual 1 g /24 h. Ea se determină în 
poziţie ortostatică la 2 ore de la trecerea în această poziţie şi golirea vezicii 
colectându-se urina în continuare pe o perioadă de 8 — 12 ore. 

Conduita în fața unei proteinurii ortostatice : se urmăreşte pacientul prin 
examene repetate la 6 — 12 luni interval. Prognosticul proteinuriei ortostatice e bun, 
ea dispărând în timp. 


Proteinurie izolată permanentă sau fixă 


Este o proteinurie permanentă, prezentă în toate probele de urină, la 
investigaţii repetate. Cauzele proteinurie izolate fixe sunt în principal bolile 

glomerulare primitive sau secundare. De mentionat prezenta unei proteinurii fixe la 
bolnavii cu GNA vindecata cu defect. 

Proteinuria izolată fixă se însoţeşte uneori de prezenţa de cilindii hialini, 
hematurie. 

In practică proteinuria este detectată uzual prin examinarea cu bandelete 
specifice, dipstick. Ea detectează proteinuria la valori de peste 30 mg/dl. 

Intrucât dipstickul nu detectează albuminuria mai mică de 30 mg %, 
examinarea cu bandelete nu permite detectarea microalbuminuriei, element 
important în decelarea unei nefropatii diabetice. 

Microalbuminuria are valori de 30 — 300 mg/24 h. 

Decelarea unei proteinurii persistente cu dipstick e urmată de evaluarea ei 
prin metode cantitative exprimându-se fie ca proteinurie / 24 h fie ca proteinurie/ 
creatinină urinară. 

Se caracterizează electroforetic şi imunoelectroforetic ca proteinurie 
glomerulară selectivă sau neselectivă. 

Biopsia renală poate evidenția unul din tipurile de leziuni morfopatologice 
renale întâlnite în nefropatiile glomerulare primitive: NG IgA, glomerulopatie 
membranoasă, boala cu leziuni minime, glomeruloscleroză segmentală şi focală, 
uneori boala cu leziuni minime , uneori examenul bioptic relevă o proteinurie care 
poate fi primul simptom al unei boli sistemice cu afectare renală: LED, amiloidoză 
etc. 

Biopsia renală poate clarifica diagnosticul. Uneori proteinuria izolată 
atinge valori de până la 2 g/24 ore sau mai mult. Se efectuează biopsia renală care 
ne decelează o boală cu leziuni minime sau mai rar o glomerulopatie membranoasă 
sau glomeruloscleroză focală şi segmentală. 

Proteinuria şi hematuria asimptomatică se pot asocia. Pot fi prezenti 
cilindrii hematici. La aceşti pacienţi se indică biopsia renală întrucât aceasta 
asociere coincide cu o nefropatie glomerulară care poate evolua ulterior cu 
hipertensiune şi sindrom edematos, iar ulterior cu insuficienţă renală. 

Gamapatiile monoclonale pot determina o proteinurie compusă din lanţuri 
libere asociate sau nu cu eliberări de alte proteine în special imunoglobuline. 

Lanţurile libere nu se decelează prin metode uzuale, evidenţierea lor 
necesitând metode speciale. 

Tehnicile de electroforeză şi imunoelectroforeză pot pune în evidență o 
bandă monoclonală. 

In leucemia mieloidă sunt raportate excretii crescute de lizozim produse de 
către celule leucemice. Acestea determină o proteinurie consecutivă. 

Proteinuria glomerulară fixă necesită a fi diferențiată de proteinuriile din 
bolile tubulointerstitiale. Aici proteinuria e în jur de 0,5 — 1 g/24 h şi se prezintă ca 

o proteinurie tubulară. 

Evoluţia: proteinuria fixă poate dispare la bolnavii cu nefropatii 
glomerulare cu evoluţie favorabilă. 

De asemenea ea poate dispare la persoanele cu proteinurie fixă la care 
examenele nu au relevat etiologia ei. 

Proteinuria asimptomatică se biopsiază şi impune tratament dacă sunt 
prezente şi alte simptome : hipertensiunea arterială, hematurie, alterarea funcției 
renale. 

Hematuria izolata 


Hematuria izolată este o hematurie care nu prezintă alte manifestări din 
partea aparatului urinar. 

Hematuria izolată de origine glomerulara se datorează unei boli 
glomerulare în absenţa altor simptome clinice şi biologice de afectare a aparatului 
urinar. Hematuria izolată poate avea şi numeroase cauze nonglomerulare. 

Se defineşte hematuria prin prezenţa la examenul urinii a 2 sau mai multe 
eritrocite în sedimentul urinar resuspendat al urinii centrifugate, examinate prin 
microscop optic cu un obiectiv cu putere mare (mărire de 400 ori).(Glassock). 

Se considera că centrifugarea trebuie să se facă la 3000 rotatii/min. 


Patogenia hematuriei glomerulare 

Hematuria glomerulară are la bază mici rupturi sau discontinuități ale 
peretelui capilar. Ele sunt semnalate în glomerulonefrite, nefropatia cu MB subțire, 
nefropatia diabetică 

In nefropatia  diabetică microhematuria se poate datora rupturii 

microanevrismelor din capilarele glomerulare (Glassock). 

In nefropatia IgA rupturile interesează MB de lângă zona mezangiala, 
procesul de mezangioliza interesand peretele capilar de vecinatate (Cameron). 

Diagnosticul hematuriei. Trece prin mai multe etape. 

1. Diagnosticul de hematurie respectiv evidenţierea hematiilor in urină 
prin prezența în urină a 2 hematii / câmp în sedimentul urinar în 
microscopia optică, examinarea sedimentului urinar efectuându-se cu 
un microscop cu obiectiv cu putere mare. 

2. confirmarea hematuriei prin repetarea examenului urinii 

diagnosticul cauzei hematuriei: 
- nefropatie glomerulară: testul dismorfismului eritrocitar , 
asocierea cu o proteinurie de tip glomerular 
- nefropatie nonglomerulara 

4. diagnosticul diferențial al hematuriei glomerulare cu hematurie 
nonglomerulară. 

Confirmarea originii glomerulare a hematuriei se face prin testul 
dismorfismului eritrocitar care se refera la morfologia respectiv diametrul 
hematiilor. Hematuria de tip glomerular = hematii dismorfice cu volum 
corpuscular mediu scăzut. Se ia în consideraţie pentru biopsie renală. Hematuria 
nonglomerulară = hematii izomorfe cu volum mediu normal. 

Nu e cunoscută exact cauza dismorfismului eritrocitar. O explicaţie ar fi 
disruptia fizică a membranei hematiei prin pasajul prin MB glomerulara. 

Disruptia hematiilor ar putea avea loc şi prin pasajul lor prin tubii distali 
cât şi ca urmare a lezării lor prin intermediul enzimelor tubulare şi a altor substanțe 
cu acțiune hemolitică. 

Pentru dismorfismul eritrocitar pledează prezenţa de acantocite care sunt 
celule cu formă de inel cu una sau mai multe protruzii de tip nodular. 

De asemenea prezenţa 0,5% sau mai mult de celule doughnut —like care 
prezintă mai multe protruberante în formă de vezicule ar acorda o sensibilitate de 
100%. 


(95) 


Constatarea a cel puţin 15% din hematii cu dismorfism eritrocitar pledează 
pentru o sursă glomerulară a hematuriei cu o mare sensibilitate şi specificitate. 

Volumul eritrocitar mediu este 50 umc sau mai putin în cazul nefropatiei 
glomerulare în timp ce în boli urologice este de 90 — 100 um3. 

Celulele dismorfe se determină cu ajutorul unui microscop cu contrast de 
fază a urinii necentrifugate. 

Microhematuria se asociază cu situații fără relație cu o afectare 
glomerulară ca de exemplu exerciţii intense, nefropatii tubulo-interstitiale, afecțiuni 
urologice, diateze hemoragice. 

Hematuria de origine glomerulară trebuie diferențiată de celelalte tipuri de 
hematurii. 

Intr-un studiu recent Szeto şi colab. raportează pe un lot de pacienți adulți 
care au prezentat hematurie izolată şi li s-a efectuat o biopsie renală că 
glomerulonefritele cronice inclusiv nefropatia IgA au fost prezente în 63% din 
cazuri, nefropatia glomerulară cu membrană bazală subţire în 26% din cazuri iar 
morfologia normală la 13% din cazuri. Bolnavii cu GNC inclusiv nefropatia IgA au 
avut un raport IgA/C3 în ser mai mare la cei cu nefropatie cu membrană bazală 
subţire sau cu biopsie renală normală. (Szeto şi colab.). 

Evoluție: 

Se consideră că hematuria izolată este o condiţie benignă ce se rezolvă 
spontan în 20% din cazuri. 

In alte 20% din cazuri hematuria se însoţeşte în cursul evoluţiei de apariția 
altor simptome de afectare renală: proteinurie, hipertensiune arterială, alterarea 
probelor funcționale renale. 

Asocierea cu aceste simptome pledează pentru tendința evolutivă a 
nefropatiei. Prognosticul este bun în condiţiile în care hematuria se asociază cu 
funcţia renală normală, TA normală şi proteinurie redusă mai mică de 0,5 g/zi. 

Bolnavului care prezintă hematurie i se fac examene repetate de control. 

Fig. 1. Glomerulonefrita acuta cu exudat in spatiul subcapsular (col. Actina 
x100) — colecţie personală 


Fig. 2. Glomerulonefrita rapid progresivă cu prezența unor proliferări 
subcapsulare- semilune epiteliale (col. PAS x40 ) - colecţie personală 

Fig. 3. Leziuni glomerulare minime cu discreta proliferare mezangială şi ectazii 
capilare (col. CD34 x100) - colecţie personală 


Fig. 4. Glomerulonefrita proliferativ mezangială cu dispariția pe alocuri a 
spațiului subcapsular (col. PAS x100) - colecţie personală 

Fig. 5. Glomerulita membranoasă, depozite PAS pozitive la nivelul capilarelor 
glomerulare şi in spațiul mezangial. (col PAS x200) - colecţie personală 

Fig. 6. Glomerulonefrita focala si segmentala cu depozite masive de material 
PAS pozitiv si inlocuirea structurilor glomerulare (col. PAS x100) - colectie 
personală 

Fig. 7. Glomerulonefrita mezangiocapilara cu hiperplazia celulelor mezangiale 
şi uşoară tendinţă la lobulare (col. HE x100) - colecţie personală 


Fig. 8. GNC cu glomeruli în etape diferite de fibroza şi hialinizare (col. PAS x40) 
- colecţie personală 

Fig. 9. GSFS cu depozite PAS pozitive mezangiale, tendința la lobulare; prezența 
unei semiluni epiteliale în glomerulul din dreapta. (col. PAS x100) - colecție 
personală 


Fig. 10. Glomerulonefrita proliferativ mezangială cu marcată hiperplazie a 
celulelor mezangiale (col. Actina x100) - colecţie personală 

Fig. 11. GSFS cu largirea spatiilor mezangiale prin depozite PAS pozitive, si 
tendința la lobulare (col. PAS x200) - colecţie personală 

Capitolul VII 


GLOMERULONEFRITELE SECUNDARE 


GHEORGHE GLUHOVSCHI, LIGIA PETRICA, 
FLORICA GADALEAN 


Nefropatia lupica 


LIGIA PETRICA 


Lupusul eritematos sistemic (LES) reprezintă o boală autoimună cu 
determinare multisistemică şi expresie clinico-biologică variabilă, in funcţie de 
organele implicate. Complexitatea sa rezidă în posibilitatea afectării concomitente 
a sistemului musculoscheletic şi cutanat, precum şi a plămânilor, cordului, 
rinichilor şi sistemului nervos central. Determinările multiple de organ au la bază 
un mecanism imun similar, în relație cu autoanticorpi circulanti indreptati 
împotriva unor variate antigene celulare. Afectarea renală din cursul LES cuprinde 
nefropatia glomerulară lupică, leziunile renale tubulo-interstitiale şi leziunile 
vasculare renale. 


Prevalenta nefropatiei lupice este variabilă, apariția acesteia fiind 
semnalată de la debutul LES în 25-50% din cazuri, restul pacienţilor dezvoltând 
afectare renală glomerulară la 5 ani de la debutul bolii [Cameron]. Prevalenta 
nefropatiei lupice variază între 40-75% din pacienții cu LES, limite care sunt 
determinate atât de diferenţe rasiale, cât şi de diferenţe între criteriile de definire şi 
diagnostic a nefropatiei lupice [Seligman et a/]. Trebuie subliniat faptul că forma 
cunoscută ca nefropatie lupică silenţioasă rămâne adesea nediagnosticata în absența 
biopsiei renale care sa evidentieze leziuni proliferative mezangiale sau chiar 
proliferative focale sau difuze la pacienţi clinic asimptomatici [Seligman et al]. 


Patogenie 
Mecanismele patogenetice implicate în leziunile glomerulare din 


nefropatia lupică sunt în relaţie cu locul de formare a complexelor imune. Acestea 
se compun în principal din ADN-anticorpi anti ADN pe de o parte, iar pe de altă 

parte complexele imune pot include agregate formate din nucleosomi, cromatină, 
C,,, laminină, Sm, La (SS-B), Ro (SS-A), ubiquitina şi ribosomi [Masson er al]. 

e Depozitele imune de la nivelul mezangiului şi spațiului 
subendotelial se află în proximitatea membranei bazale glomerulare, având astfel 
acces spre spaţiul vascular. Astfel, se va iniția activarea complementului, cu 
producerea de componente C3, şi Csa şi influxul consecutiv de neutrofile si 
mononucleare. Din punct de vedere morfopatologic, aceste mecanisme determină 
leziuni glomerulare proliferative mezangiale, proliferative focale sau proliferative 
difuze, iar din punct de vedere clinic, acestea vor corespunde cu proteinurie, un 
sediment urinar activ (hematurie, leucociturie, cilindrii granuloşi) şi un declin 
semnificativ al funcţiei renale [Masson et al]. 

e Depozitele imune de la nivelul spaţiului subepitelial nu determina 
influxul celulelor inflamatorii întrucât fractiunile chemoatractante rezultate din 
activarea complementului sunt separate de circulaţie prin interpozitia membranei 
bazale glomerulare. În aceste circumstanţe, leziunile glomerulare implică doar 
celulele epiteliale glomerulare, fapt ce corespunde din punct de vedere 
morfopatologic cu nefropatia glomerulară membranoasă. Clinic, pacienţii dezvoltă 
proteinurie semnificativă, cel mai adesea de nivel nefrotic [Masson et al]. 

Mecanismele de formare, ca şi cele de depozitare ale complexelor imune, 
în cadrul nefropatiei lupice sunt partial dovedite, iar unele încă ipotetice. 

e Se consideră că antigenele anionice din complexele imune de 
dimensiuni mari se depun la nivelul mezangiului şi la nivelul spațiului 
subendotelial. 

e Antigenele cationice care traversează membrana bazală glome- 
rulară, cât şi autoanticorpii directionati împotriva antigenelor celulelor epiteliale, 
pot contribui la formarea depozitelor imune subepiteliale [Masson et al]. 

e Formarea complexelor imune poate fi determinată atât de 
încărcătura electrică a anticorpilor, cât şi de regiunea de legare a antigenului de la 
nivelul anticorpilor, având în vedere faptul că anticorpii se pot lega de antigene la 
nivele diferite ale capilarelor glomerulare, ducând astfel la leziuni histologice şi 
manifestări clinice variabile. S-a arătat că nucleosomii inglobati la nivelul 
membranei bazale glomerulare devin ţinta anticorpilor anti- ADN dublu catenar. De 
altfel, se consideră că aceşti anticorpi nu au efect nefritogenic direct, în absenţa 
intervenţiei nucleosomilor (componente ale cromatinei nucleare ce conţin domenii 
electronegative de ADN dublu catenar şi domenii electropozitive de histone) 
[Kalaaji er al; Berden et al]. 

La ora actuală se subliniază trei mecanisme patogenice principale 


ale anticorpilor anti ADN dublu catenar cu rol potențial în apariţia nefropatiei 


lupice: 


Legarea directa a anticorpilor anti ADN dublu catenar prin 
reacție încrucişată de antigene glomerulare intrinseci non- 
nucleosomale. Această legare directă de antigene non- 
nucleosomale s-ar explica prin încărcătura electronegativă a 
anticorpilor anti- ADN dublu catenar, fapt ce ar favoriza 
fixarea de proteoglicanii de tip heparan-sulfat din membrana 
bazală glomerulară. De asemenea, anticorpii anti ADN dublu 
catenar au structuri comune cu membrana bazală glomerulară, 
precum grupările fosfodiester din fosfolipide. Ar interveni şi 
un mecanism de "molecular mimicry” al structurilor ADN 
dublu catenar, care ar favoriza interacţiunea cu a-actinina din 
membrana bazală glomerulară [van Bavel et al]. 

Legarea complexelor imune care contin anticorpi anti-ADN 
dublu catenar printr-un mecanism mediat de nucleosomi. 
Acest proces apare mai ales atunci când nucleosomii se află în 
complexele imune ce conțin anticorpi anti- ADN dublu catenar 
sau anticorpi anti-nucleosomali. Legarea anticorpilor anti- 
nucleosomali sau a anticorpilor anti-ADN dublu catenar de 
nucleosomi va contribui la mascarea încărcăturii lor 
electronegative, facilitând astfel legarea fragmentelor N- 
terminale ale histonelor electropozitive de componentele 
electronegative de tip heparansulfat şi colagen tip IV din 
membrana bazală glomerulară [Berden et al; van Bavel et al]. 
Autoanticorpii nefritogeni se leagă de structuri cromatinice 
apoptotice de la nivelul membranei bazale glomerulare, 
respectiv de nucleosomi şi ADN dublu catenar. În această 
ipoteză se consideră că  nucleosomii sunt  localizaţi 
intramembranar la nivelul membranei bazale glomerulare, 
devenind astfel ţinta anticorpilor anti-ADN dublu catenar. 
Disponibilitatea de cromatină extracelulară, care se va depune 
în structura membranei bazale glomerulare, provine din 
celulele glomerulare apoptotice. Depozitarea  cromatinei 
extracelulare la nivelul membranei bazale glomerulare, devine, 
astfel, obligatorie în iniţierea legării autoanticorpilor la nivel 
glomerular şi în perpetuarea procesului inflamator. Aceste 
fenomene se însoțesc de perturbarea mecanismelor de 

apoptoza a celulelor glomerulare, caracterizate fie prin 
predominenta factorilor care stimulează apoptoza, fie prin 
scăderea mecanismelor care inhibă apoptoza [Kalaaji et al]. 


e Mecanisme patogenice secundare care intervin în nefropatia 
lupica 

= Anticorpii anti- ADN dublu catenar se pot lega direct de 
celulele mezangiale in vitro, inducând producerea de 
substanţe proinflamatorii [Du et al]. 

= S-au demonstrat la nivel glomerular anticorpi anti Cq care 
se leagă de componenta C,, a complementului, rezultând 
un aflux de celule inflamatorii [Marto et al]. 

= Are loc activarea unor molecule de adeziune la nivel 
endotelial, fapt ce duce la recrutarea de leucocite 
proinflamatorii şi iniţierea leziunilor autoimune [Masson 
et al]. 

= Celulele glomerulare lezate şi infiltratele de macrofage şi 
celule T produc citokine proinflamatorii cu potenţial de 
inițiere şi perpetuare a leziunilor renale (TNF,, Il-6, TGFs, 
PDGF, interferon y, chemokine) [Vielhauer et al]. 


e Leziunile glomerulare sunt favorizate şi de un ansamblu de 
anomalii imune descrise la pacienții cu LES şi care se caracterizează prin pierderea 
tolerantei imune fata de antigenele proprii şi declanşarea unui răspuns autoimun 
[Masson et al]: 

= Scăderea celulelor T citotoxice şi supresoare 

= Alterarea activității citolitice a limfocitelor T policlonale 

= Creşterea limfocitelor T helper 

= Activarea policlonală a celulelor B şi anomalii ale 
receptorului celulelor B 

= Defecte ale tolerantei celulelor B în relație cu defecte de 
apoptoză şi/sau deficit de complement 

=  Anomalii funcţionale ale Toll-like receptorilor TLR-7 şi 
TLR-9 şi creşterea expresiei TLR-9 pe limfocitele B şi 
plasmocitele periferice. 

e Unele anomalii genetice pot reprezenta condiții predispozante în 
inițierea şi perpetuarea LES şi a nefropatiei lupice [Masson er al]: 

= Prezența antigenelor HLA-B8, HLA-DR2, HLA-DR3, 
DQWI1 

= Deficitul de complement, fractiunile C2, Cig, C4 

="  Polimorfismul unor citokine şi chemokine 

= Unele alele ale proteinei C-reactive 

=" Deficiențe ale alelelor receptorului Fcy3 de la nivelul 
macrofagelor. 


Morfopatologie 
Încadrarea morfopatologică a leziunilor renale din cursul LES implică 
efectuarea biopsiei renale, uneori fiind necesară reiterarea acesteia datorită marii 
variabilitati şi a potenţialului de transformare in timp a modificărilor 
histopatologice iniţiale. 
e Indicaţii pentru biopsia renală in LES [Contreras et al, 2002; 
Ponticelli et al,1998]: 
=" Stabilirea formelor morfopatologice de nefropatie lupică şi 
a leziunilor renale asociate, în vederea evaluării 
prognosticului şi abordării terapeutice 
= Identificarea şi aprecierea severitatii afectării tubulo- 
interstitiale si a leziunilor vasculare sau a prezenței de 
trombi datorată anticorpilor antifosfolipidici 
= Evaluarea unui pacient cu diagnostic incert de LES, cu 
proteinurie nefrotică sau non-nefrotică, fără un sediment 
urinar activ, cu sau fără serologie specifică pozitivă pentru 
LES 


e Biopsia renală reiterată este utilă în evaluarea răspunsului la 
terapia patogenica la pacienții care nu au un răspuns adecvat si la cei care prezintă 
semne de recădere în cursul evolutiei bolii [Bajaj et al]: 

= Sindrom nefrotic persistent după efectuarea unei terapii 
complete 
= Sediment urinar persistent activ sau recurenta activității 
sedimentului urinar (hematurie, cilindrii) după obținerea 
remisiunii 
= Creşterea brutală şi neexplicabila a creatininei serice 
Trebuie subliniată importanța deosebită a repetării unei biopsii renale 
pentru a diferenția recurenta tardivă a activității bolii de fond, față de cronicizarea 
unor leziuni inflamatorii preexistente. Această diferențiere permite reluarea 
tratamentului patogenic în prima situație, orientând spre un tratament simptomatic 
în cea de a doua [Bajaj et al]. 

e Clasificarea morfopatologica a nefropatiei lupice propusă şi 
adoptată de Societatea Internaţională de Nefrologie şi Societatea Internaţională de 
Patologie Renală, cunoscută ca şi clasificarea ISN/ RPS-2003, cuprinde descrierea 
atât a leziunilor glomerulare, cât şi a celor tubulo-interstitiale, la care se asociază 
încadrarea leziunilor vasculare şi a unor forme particulare de podocitopatii 
[Weening et al]. În criteriile morfopatologice de încadrare a nefropatiei lupice se 
menționează procentul de glomeruli afectaţi, proporția de glomeruli cu leziuni 
active sau cronice, cu leziuni segmentale sau globale, cu leziuni de necroză 
fibrinoidă sau proliferare extracapilară (semilune celulare). De asemenea se fac 
referiri la gradul de afectare tubulo-interstițială (atrofii tubulare, inflamație sau 
fibroză interstitiala), leziuni de  arterioscleroză, combinaţii între clasele 
histopatologice [Weening er al; Markowitz et al]. 

Clasificarea ISN/RPS (2003) cuprinde 6 clase morfopatologice: 

Clasa I — nefropatia lupică mezangială minima 

Clasa II — nefropatia lupica proliferativă mezangială 

Clasa III — nefropatia lupica focală (<50% din glomeruli) 
III (A): leziuni active 
III (A/C): leziuni active şi cronice 
III (C): leziuni cronice 

Clasa IV — nefropatia lupica difuză (> 50% din glomeruli) 
e Difuză segmentala (IV — S) sau globală (IV — G) 
IV (A): leziuni active 
IV (A/C): leziuni active/cronice 
IV (O): leziuni cronice 

Clasa V — nefropatia lupică membranoasaă 

Clasa VI — nefropatia lupică cu scleroze glomerulare 
avansate (> 90% glomeruli sclerozati, fără 
activitate reziduală) 

Evaluările histopatologice efectuate în microscopia optică, imuno- 
fluorescenté şi microscopia electronică permit încadrarea detaliată a aspectelor 
morfopatologice ale nefropatiei lupice în clasele menţionate. 

Clasa I se caracterizează prin aspect normal al glomerulilor în microscopia 
optică, cu evidenţierea depozitelor imune mezangiale prin imunofluorescenta sau 
microscopie electronică. 

Clasa II prezintă hipercelularitate mezangială de diferite grade sau 
expansiune de matrice mezangială în microscopia optică, însoţite de depozite 
imune mezangiale evidenţiate prin imunofluorescenta sau microscopie electronica. 

Clasa III, în care sunt afectaţi sub 50% din glomeruli cu leziuni active sau 
cronice, segmentale sau globale, proliferative endocapilare sau extracapilare, 

asociate cu depozite imune subendoteliale, pot fi prezente si leziuni mezangiale. 
Această formă histopatologica apare în 10-20% din cazuri. 

Clasa IV cuprinde peste 50% din glomeruli în leziuni proliferative endo- şi 
extracapilare, segmentale sau globale, active sau cronice, cu depozite imune 
subendoteliale, mai exprimate în fazele de activitate a bolii. Uneori se pot asocia 
leziuni proliferative mezangiale. 

Clasa V sau nefropatia lupică membranoasă se caracterizează prin 
îngroşarea difuză a membranei bazale glomerulare şi depozite imune subepiteliale. 
Această formă se întâlneşte la 10-20% din cazuri. 

Clasa VI se caracterizează prin cuprinderea a peste 90% din glomeruli în 
leziuni sclerotice globale care reprezintă vindecarea cicatriciala a proceselor 
inflamatorii anterioare. Se regăseşte în 4% din biopsiile renale efectuate la pacienţii 
cu LES [Weening et al; Markowitz et al; Cameron]. 

În afara afectării glomerulare din LES, in evaluările morfopatologice se 
mai descriu şi alte tipuri de leziuni precum nefropatia tubulo-interstiţială, boala 
vasculară renală, leziunile lupus-like induse de droguri şi mai recent, nefropatii 
podocitare sau podocitopatii [Weening et al; Markowitz et al; Kraft et al; Appel et 
al]. 

Nefropatia tubulo-interstitiala 

Leziunile tubulo-interstitiale (infiltratele interstitiale, leziunile tubulare), cu 
sau fara depozite imune de-a lungul membranei bazale tubulare, se asociaza 
frecvent cu leziunile glomerulare. În afara acestor situaţii, însă, afectarea tubulo- 
interstitiala a fost descrisă ca unică manifestare renală a nefropatiei lupice, in 
relaţie cu forme clinice cu alterare semnificativă a funcţiei renale [Weening et al] 
sau de suferințe tubulare de tip acidoză tubulară renală distală [Ponticelli er al, 
2005]. 

Boala vasculară renală 

Implicarea vascularizatiei renale în cursul nefropatiei lupice cuprinde 
leziuni de vasculită, microangiopatia trombotică şi tromboza venei renale [Appel et 
al]. 

e Vasculita renală lupică poate fi observată la 10% din pacienții cu 
nefropatie lupică proliferativă difuză şi are la bază depozite imune vasculare 
localizate de regulă sub endoteliul intact, fără producerea unui fenomen inflamator 
local. Ulterior pot apare leziuni de necroză fibrinoidă, cu îngustrea consecutivă a 
lumenului vascular (vasele interesate sunt arteriolele şi arterele interlobare). 
Pacienţii care dezvoltă vasculopatie necrotizantă prezintă hipertensiune arterială 
severă şi un declin rapid al funcţiei renale [Appel er al]. 

e Prezența anticorpilor antifosfolipidici determină formarea de 
trombi glomerulari şi vasculari, cu apariţia unei microangiopatii trombotice [Appel 
et al]. 

e Tromboza venei renale se insoteste de sindrom nefrotic şi apare 
mai frecvent în contextul nefropatiei lupice membranoase. 

Nefropatia lupică indusă de medicamente 

O serie de medicamente pot induce un sindrom lupus-like, cum sunt 
hidralazina, procainamida, izoniazida. Leziunile renale sunt rar semnalate şi pot fi 
reprezentate de glomerulonefrita proliferativă difuză [Ponticelli et al, 2005]. 

Podocitopatii glomerulare 

Recent s-a descris o formă particulară de atingere glomerulară în cadrul 
LES reprezentată de leziuni podocitare de tipul detaşării difuze a proceselor 
podocitare ale celulelor epiteliale viscerale, fără depozite imune, fiind încadrată ca 
nefropatie cu leziuni minime. Mai rar, în acelaşi cadru al podocitopatiilor, se 
descrie în LES şi glomeruloscleroza focală şi segmentală, forma cu colaps 
glomerular [Kraft et al; Markowitz et al]. 


Tabloul clinic 

În tabloul clinic al nefropatiei lupice se asociază, pe lângă semnele renale, 
şi manifestările extrarenale ale LES. 

e Manifestările renale se corelează cu formele morfopatologice ale 
nefropatiei lupice. Doar 25-50% din pacienţii cu nefropatie lupică dezvoltă semne 
renale de la debutul LES [Cameron]. 

Pacienţii se pot prezenta cu proteinurie sau microhematurie asimptomatică, 
sindrom nefritic, sindrom nefrotic, insuficiență renală acută sau, mai rar, de la 
debut cu insuficienţă renală cronică [Ponticelli et al, 2005]. 

e Manifestările extrarenale 

= Manifestări cutanate: - rash-ul malar; leziunile discoide, fotosensibilitatea 

= Manifestări articulare: - artrita la nivelul articulaţiilor mici şi medii 

= Manifestări seroase: - pleurezie, pericardită lupică 

= Manifestări cardiace: — miocardita lupică, endocardita abacteriană cu 
leziuni valvulare mitrale şi aortice; coronarita lupică 

= Manifestări neuro-psihice: - epilepsia; psihoze majore; depresie 

= Manifestări hematologice: - anemia, leucopenia, trombocitopenia 

= Manifestări digestive: - hepato-splenomegalia, vasculita mezenterica; 

pancreatita acută 
= Manifestări pulmonare: - pneumonia lupică pe fond vasculitic 

= Manifestări oculare: - vasculită retiniana; cherato-conjunctivita sicca 
= Manifestări vasculare: - sindrom Raynaud; purpură la nivelul membrelor 
inferioare 
Trebuie subliniat faptul că atât manifestările extrarenale, cât şi, unele 
manifestări renale din cadrul nefropatiei lupice au la bază leziunile de vasculită 
necrotizantă şi infarctizări ale vaselor mici din organele implicate. 


Tablou biologic 
= Sindrom inflamator: VSH crescut, fibrinogen crescut, proteina C 
reactivă crescută 
= Anemie, leucopenie, trombocitopenie 
= Ig G crescută 
= Date imunologice: 
> anticorpi antinucleari 
> anticorpi anti-ADN dublu catenar 
> anticorpi anti Sm ( prezenți numai în LES, au specificitate 
de 100%) 
> anticorpi anti-Ro, anticorpi anti-La 
> anticorpi anti-Cl, 
> anticorpi antiendoteliali 
> anticorpi antifosfolipidici (anticardiolipinici, anti beta 2 
glicoproteina 1, antiprotrombinici, anticoagulantul lupic); 
pot fi prezenți în 40-50% din cazuri 
> scăderea fractiunilor C3, Clq, Cy C2 
Mai pot fi detectate si alte tipuri de anticorpi, in relatie cu 
manifestarile extrarenale: anticorpi antihepatocitari, anticorpi antimitocondriali, 
anticorpi antineuronali, anticorpi antitrombocitari, anticorpi antilimfocitari, 
anticorpi antieritrocitari, anticorpi antileucocitari. 


Diagnostic pozitiv 

Conform clasificării Societăţii Americane de Reumatologie, pentru 
diagnosticul de lupus eritematos sunt necesare şi suficiente oricare 4 criterii din 
următorele 11: 

1. rash malar 

lupus discoid 
fotosensibilitate 
ulcere orale 
artrita 
serozita (pleurezie sau pericardită) 


PB 9 

7. nefropatia lupică (pe baza elemetelelor clinice, paraclinice şi 

morfologice menţionate) 

manifestările neuro-psihice 

modificări hematologice 

10. anticorpi anti ADN dublu catenar sau celule lupice sau anticorpi 
anti-Sm 

11. anticorpi antinucleari [Ponticelli et al, 2005]. 


=. 


Diagnostic diferenţial 
Nefropatia lupică trebuie diferențiată de alte nefropatii glomerulare care 
pot avea un tablou clinico-biologic asemănător: 
= Purpura Henoch-Schânlein 
= Endocardita bacteriană 
= GNA poststreptococică 
= Sindromul Goodpasture 
= GNC primitive 


Complicatii 
=  Insuficienta renală acuta 
= Insuficienta renală cronică 
= Hipertensiunea arterială 
= Acidoza tubulară distală 
= Infectiile bacteriene, virale (virusul citomegalic, virusul 
varicelo-zosterian) 
=  Neoplazii, limfoame maligne 
=  Complicaţii cardiace: infarctul miocardic 
= Complicatii trombotice: prezenţa anticorpilor antifosfolipidici 
determină tromboze arteriale şi venoase extinse, simptome neurologice, avorturi 
spontane repetate, trombocitopenie, anemie hemolitică, leziuni valvulare 
endocardice. Impactul sindromului antifosfolipidic la nivel renal se remarcă prin 
tromboze ale vaselor renale mari, cu alterare brutală de funcție renală. 


Evolutie 
= Unii pacienți pot prezenta anomalii urinare asimptomatice o 
perioadă lungă de timp, chiar până la 10 ani 
= Aproximativ 50% din pacienți dezvoltă hipertensiune arterială 
şi insuficiență renală cronică dupa 10 ani de evoluţie [Ponticelli et al, 2005]. 

Prognostic: 


In evaluarea prognosticului nefropatiei lupice sunt deosebit de importante 
încadrările morfopatologice şi asocierea cu manifestări extrarenale. Formele 
mezangială minimă şi proliferativă mezangială au un prognostic mai bun decât 
formele proliferative focale şi difuze, care se însotesc de alterare severă a funcției 
renale şi proteinurie semnificativă. Nefropatia lupică membranoasă are un 
prognostic variabil, unii pacienţi atingând remisiune parțială sau completă, 
spontană sau sub terapie patogenică. La această formă histopatologică prognosticul 
devine mai rezervat în cazul asocierii cu leziuni din clasa III sau IV [Korbet et al ]. 

Totuşi, diagnosticul precoce de nefropatie lupică şi inițierea unei terapii 
adecvate se pot însoţi de evoluţie favorabilă, independent de clasa histopatologică. 
Progresia tardivă a leziunilor renale spre insuficiență renală cronică se datorează, în 
mare parte, unor factori non-imunologici [Contreras et al, 2005]. Sarcina poate 
agrava evoluția nefropatiei lupice, mai ales atunci când se asociază şi cu sindromul 
antifosfolipidic. 


Tratament 


Premizele alegerii unei scheme terapeutice adecvate implică încadrarea 
unor noțiuni definitorii în aprecierea eficienţei tratamentului aplicat. Astfel, de 
importanță practică majoră sunt elementele legate de: 

e  Remisiune incompletă (parțială) (American College of 
a e = 2006) 
Creatinină serică < 1.2 mg/dl şi creşterea cu 25% a 
clearance-ului de creatinină dacă valorile inițiale au fost 
scăzute 
=  Proteinurie între 0.21-2g/24h 
e Remisiune completă 
= Creatinină serică < 1.2 mg/dl şi o creştere cu 25% a 
clearance-ului de creatinină dacă valorile bazale au fost 
anormale 
=  Proteinurie < 0.2g/24h 
= Sediment urinar inactiv definit ca < 5 eritrocite/câmp 
microscopic cu putere mare (high power field); < 5 
leucocite/hpf; absența cilindrilor urinari 

Tratamentul patogenic 

Alegerea schemelor de terapie patogenică se face în raport cu formele 
anatomo-patologice de nefropatie lupică, încadrate în cele 6 clase propuse de 
ISN/RPS. 

Clasa I si clasa I au un prognostic relativ bun. Din acest motiv tratamentul 
initial este simptomatic, non-imunologic (antihipertensiv, antiproteinuric, 
hipolipemiant). Doar formele clinice cu aspect evolutiv (proteinurie semnificativa, 
sediment urinar activ) vor fi tratate mai agresiv cu medicatie patogenetica. 

Clasa III şi clasa IV au prognostic mai rezervat şi vor fi, de regulă, 
abordate cu scheme terapeutice adecvate, care de cele mai multe ori implică 
asocieri între corticoterapie şi imunosupresoare [Illei et al, 2001; Illei et al, 2002; 
Contreras et al, 2004]. 

Clasa V, având în vedere evoluţia imprevizibilă şi adesea progresivă, este 
tratată cu scheme terapeutice patogenetice. Formele de nefropatie lupica 
membranoasă cu proteinurie subnefrotică şi funcţie renală normală vor fi abordate 
cu ciclosporină în cură scurtă, în asociere cu corticoterpie, inhibitori ai enzimei de 
conversie ai angiotensinei II şi statine. Pacienţii cu sindrom nefrotic şi cei cu 
tendință la progresie vor fi trataţi cu scheme care utilizează pulsuri cu 
ciclofosfamidă iv, mycofenolat de mofetil sau azatioprină, în asociere cu 
corticosteroizi. În cazurile care asociază la nefropatia membranoasă leziuni din 
clasa III sau IV, tratamentul va fi cel din formele de nefropatie lupică proliferativă 
[Waldman er al; Illei et al, 2001; Illei er al, 2002]. 

În tratamentul patogenetic al nefropatiei lupice, abordarea practică implică 
o terapie de inducţie a remisiunii şi o terapie de menţinere a acesteia. 

e Tratamentul de inducţie cuprinde corticosteroizii şi imunosupresoarele, 
asociate în scheme diferite ca doze si durată de administrare. Obiectivele terapiei 
de inducție sunt de a obține rezoluția simptomelor extrarenale, de a corecta 
manifestările serologice şi de a controla semnele nefropatiei lupice cu privire la 
hematurie, proteinurie şi la reducerea sau stabilizarea creatininei serice. 
Tratamentul de inducție se adresează în mod special claselor III şi IV ale 
nefropatiei lupice. Există câteva studii de referință care demonstrează utilitatea 
asocierii corticosteroizilor cu medicatia imunosupresoare. 

În practica clinică tratamentul nefropatiei lupice se efectuează conform 
recomandărilor National Institutes of Health (NIH) şi Euro-lupus Nephritis Trial. 

= National Institutes of Health (NIH) utilizează asocierea: 

— metilprednisolon — pulsuri de 1g i.v./zi 3 zile consecutiv, 
urmate de metilprednisolon 0.5 mg/kgc/zi, oral, 8 săptămâni, cu scăderea 
progresivă până la doza de întreţinere de 0.25 mg/kgc în regim alternant la două 
zile, timp de minimum 2 ani, plus 

— ciclofosfamidă — pulsuri de 750 mg/m’s.c, i.v./luna, 6 luni 
consecutiv, urmate de cate un puls la 3 luni, timp de 24 de luni [Boumpas et al; 
Illei et al, 2001]. 

După primii 2 ani de terapie, se continuă terapia cu azatioprină 2 
mg/kgc/zi, oral, plus prednison 10 mg/zi, oral, 2 ani. Prednisonul, în doză de 0.25 
mg/kgc/zi, se administrează încă un an. 

=  Euro-lupus Nephritis Trial [Houssiau et al] recomandă: 

— ciclofosfamidă —500 mg i.v. / la 2 săptămâni, 6 pulsuri 
(doza totală de 3g) sau 0.5 g/m’ i.v./lună, 6 pulsuri, plus 

— metilprednisolon — 750 mg i.v./zi în 3 pulsuri, urmate de 
prednisolon 0.5 mg/kgc/zi, oral, 4 săptămâni, cu scăderea progresivă a dozei pana 
la doza minimă de întreţinere (10 mg/zi, în regim alternativ). 

La 2 săptămâni de la ultimul puls de ciclofosfamidă, se 
continuă terapia cu azatioprină, 2 mg/kgc/zi, oral, timp de minimum 30 luni. 
= Regimuri care utilizează în terapia de inducţie mycofenolatul de 
mofetil 

Acidul mycofenolic, metabolitul activ al mycofenolatului de mofetil, este 
un inhibitor al enzimei implicate in sinteza de novo a guanozin-nucleotidelor. 
Deoarece limfocitele nu posedă o cale de salvare pentru sinteza acestor 
nucleotiode, mycofenolatul de mofetil determină blocada selectivă a proliferării 
celulelor B şi T. 

Această medicatie poate fi o alternativă la inducția cu ciclofosfamida, în 
cazul pacienţilor cu efecte secundare majore sau contraindicatie la ciclofosfamida. 
S-au remarcat rezultate deosebite pe termen lung, atât în forme de severitate 
moderată, cât şi în forme de severitate crescută ale nefropatiei lupice prin utilizarea 
mycofenolatului de mofetil ca terapie de inducție. 

Se recomandă utilizarea mycofenolatului de mofetil: 2g/zi , 24 luni, plus 
prednison oral [Ginzler et al]. 

Terapia de inducţie cu pulsuri i.v. de ciclofosfamidă, urmate de terapia de 
întreţinere cu azatioprină sau mycofenolat de mofetil, se însoţeşte de remisiuni 
complete sau parțiale durabile, şi reprezintă o opţiune terapeutică prioritară in 
nefropatia lupica [Mok et al; Contreras et al, 2004; Balow et al]. 

Regimurile cu mycofenolat de mofetil par a fi superioare celor cu 
ciclofosfamidă, mai ales la pacienţii cu funcţie renală normală şi proteinurie 
moderată [Contreras et al, 2007]. 

= Plasmafereza nu pare să aducă beneficii adiționale în terapia de 
inducţie a nefropatiei lupice, cu excepţia cazurilor care se insotesc de prezența 
anticorpilor antifosfolipidici [Waldman et a/]. 

=  Rituximab este un anticorp monoclonal împotriva receptorului 
CD de pe suprafaţa limfocitelor B, determinând depletia acestora. S-a utilizat 
doar în studii restrânse ca număr de pacienţi cu nefropatie lupica clasa III-IV, în 
doze de 0.5-1g i.v., două administrări la interval de 2 săptămâni (ziua 1 şi 15), în 
asociere cu corticosteroizi, plus azatioprină sau mycofenolat de mofetil sau 
metotrexat sau ciclofosfamidă | Walsh er al, 2007]. 

Se află în curs de evaluare în nefropatia lupică mai multe tipuri de 
terapii: ciclosporina, leflunomid, globulinele imune i.v., terapia ablativă cu 
chimioterapice urmată de transplantul de celule stem hematopoietice (în formele cu 
cerebrită lupică, vasculita). Alte terapii în curs de evaluare sunt: imunoadsorbtia, 
pentoxifilina, inhibitorii  complementului (anticorpi anti-Cs), terapia cu 
oligonucleotide împotriva anticorpilor anti-ADN dublu catenar, chemokine, 
citokine (Il-6, Il-10, Il-18, TNFa), molecule de adeziune de tip Toll-like receptori. 

Blocada căii costimulatoare a cooperării limfocitelor T şi B prin 
interferarea moleculelor costimulatoare de pe limfocitele T reprezintă un 
tratament de perspectivă în lupus. Activarea celulelor T necesită două semnale. 
Primul semnal apare atunci când antigenul este prezentat receptorului de pe celule 
T în contextul moleculelor complexului major de histocompatibilitate clasa II de pe 
celula prezentatoare de antigen. Al doilea semnal este dat de interacțiunea dintre 
moleculele costimulatoare de pe limfocitele T si celulele prezentatoare de antigen. 
Blocarea celui de-al doilea semnal costimulator nespecific duce la întreruperea 
răspunsului imun sau autoimun. 

Au fost testati experimental anticorpii monoclonali umanizati anti CD-40L 
(testat şi clinic) şi antigenul 4 al limfocitului T citotoxic (CTLA-4) analog 
structural al antigenului CD>s exprimat de limfocitele T citotoxice, dar şi de 
limfocitele T helper, având rol reglator în răspunsul imun al celulelor T. CTLA-4 
intră în competiţie cu CDs pentru aceeaşi liganzi B7 de pe celulele prezentatoare 
de antigen, având însă o mai mare aviditate pentru aceştia decât CDs. Astfel 
captarea B7 de către CTLA-4 antagonizează costimularea dependentă de CD2¢ 
[Waldman et al]. 


e Tratamentul de întreținere al nefropatiei lupice 
După efectuarea tratamentului de inducție regimurile de întreținere 
utilizează: 
= Pulsuri de ciclofosfamidă — 750 mg/m’s.c./la 3 luni, 2 ani sau 
=  Azatioprină — 2 mg/kgc/zi, 2 ani sau 
= Mycofenolat de mofetil — 1-2g/zi, 2 ani 
=  Ciclosporină — 2 ani 

Studiile efectuate demonstreaza superioritatea mycofenolatului de mofetil 
şi a azatioprinei vs. ciclofosfamidă în tratamentul de întreţinere in formele 
proliferative de nefropatie lupică şi în cele care asociază tipul membranos cu 
formele proliferative [Contreras et al, 2004; Moroni et al, 2006; Moroni et al, 
2007]. 

=  Prednisonul se continuă în paralel cu tratamentul imunosupresor 
menţionat, cu reducerea treptată a dozelor cu 5-10 mg/saptamana, iar apoi mai lent, 
cu aproximativ | mg/zi/lună, începând de la doze sub 10 mg/zi. 

La ora actuală se află în curs de desfăşuarare un studiu multicentric 
randomizat (MAINTAIN Nephritis Trial) condus de The European Working Party 
on Systemic Lupus Erythematosus, care compară eficiența şi toxicitatea 
mycofenolatului de mofetil şi a azatioprinei fata de ciclofosfamida i.v. în terapia de 
întreţinere a nefropatiei lupice. 


e Tratamentul recăderilor de tip nefritic sau de tip nefrotic impune 
reconsiderarea oportunitatii reiterarii tratamentului de inductie. Uneori este 
necesară repetarea biopsiei renale pentru a diferenţia leziunile renale active de cele 
cronice, care pot da aspecte biologice similare. Modificarea izolată a serologiei 
LES nu justifică reluarea tratamentului de inducție [Waldman et al; Balow et al]. 

Strategiile practice de abordare a nefropatiei lupice clasa III si IV 
sunt prezentate mai jos, dupa Waldman si Appel: 


Inductie 


Metilprednisolon iv 1 gx3zile 
şi/sau prednison oral, 1mg/kgc, 
cu scădere lentă 


Ciclofosfamidă 
0.5-1g/m2 sc. i.v/lună x6 Mycofenolat de mofetil 


sau 500mg i.v/2 săptămâni x6 2-3g/zi, 6 luni 
sau 1-2mg/kge/zi, oral, 3 luni 


Răspuns absent 


Se face trecerea pe un alt agent imunosupresor 
ciclofosfamida <=> MMF 


sau 
se asociază rituximab sau imunoglobuline 1.v. 


Fig 8. Algoritm de tratament de inducție (după Waldman şi Appel) 

Mentinere 


Prednison, doză mică 


Azatioprină 
MMF 1-2g/zi, 2ani sau 


1-2mg/kg/zi, 2ani 


Fig 9. Algoritm de tratament de intretinere (dupa Waldman si Appel) 


e Tratamentul sindromului antifosfolipidic impune, după o cură iniţială de 
heparină, tratament continuu cu anticoagulante dicumarinice sau warfarină care să 
asigure un INR de 2.5 [Ponticelli et al, 2005]. 


e Tratamentul simptomatic asociat tratamentului patogenic 
= Tratamentul antihipertensiv şi antiproteinuric cu inhibitori ai 
enzimei de conversie a angiotensinei II şi blocanti ai receptorilor de angiotensină II 
trebuie să asigure o tensiune arterială țintă de 130/80 mmHg şi o proteinurie < 500 
mg -1g/24h. 
= Tratamentul hipolipemiant cu statine care să asigure un nivel al 
LDL-colesterolului < 80-100 mg/dl. 

e Tratamentul profilactic al efectelor secundare osoase ale 
corticoterapiei 
= Suplimente de calciu, oral 
= Vitamina D 
= Bifosfonați 

Vasculitele sistemice 
LIGIA PETRICA 
Definitie 


Vasculitele reprezintă un grup de afecţiuni care au la bază leziuni vasculare 
induse de un proces inflamator localizat în unul sau mai multe organe, această din 
urmă situaţie fiind caracteristică vasculitelor sistemice. Leziunile inflamatorii sunt 
determinate de celule inflamatorii care penetrează în structurile peretelui vascular, 
determinând edem al celulelor endoteliale, modificări de tip necroză fibrinoidă, 
până la rupturi vasculare. Afectarea integrităţii peretelui vascular duce la pierderea 
activității antitrombotice a endoteliului vascular, şi la modificarea permeabilitatii 
vasculare [Stegeman et al]. 

Vasculitele sistemice cuprind diferite situaţii clinice şi morfopatologice 
care implică multiple organe, inclusiv rinichiul prin lezarea unor vase renale de 
dimensiuni variabile. Afectarea vaselor mici intrarenale duce la dezvoltarea unei 
glomerulonefrite necrotizante focale, iar implicarea vaselor renale de dimensiuni 
mai mari determină infarcte renale şi ischemie consecutivă [Gaskin]. 


Clasificare 


Vasculitele sistemice se pot clasifica în funcție de dimensiunile vaselor 
afectate, cât şi în relație cu mecanismele patogenice de producere a leziunilor 
vasculare, aşa cum a fost propus în consensul de la Chapel Hill, în 1993 [Jennette 
et al, 1994]. 


e Clasificarea vasculitelor sistemice în funcţie de dimensiunea şi tipul 
vaselor afectate 


= Vase de dimensiuni mari 
> Arterita cu celule gigante (arterita Horton sau complexul arterita 
temporală -— polimialgia reumatică) reprezintă o vasculita 
necrotizantă la nivelul arterelor de dimensiuni mari şi medii, 
implicând în special ramurile craniene ale arterelor care emerg din 
aortă, precum arterele carotide. 

Arterita Takayasu, care implica ramurile toracice sau abdominale 
ale aortei, putand lua un caracter generalizat la nivelul aortei. 


= Vase de dimensiuni medii 


> 


> 


Poliarterita nodoasă reprezintă o vasculită sistemică necrotizanta 
care cuprinde artere de tip muscular de dimensiuni medii şi mici, 
caracterizată prin hipertensiune arterială severă, mialgii, mono- sau 
polineuropatie, serologie pozitivă pentru infecţie cu virus hepatitic 
B, ezinofilie, anomalii angiografice de tip microanevrismal, 
infarcte renale şi mai rar, leziuni de glomerulonefrită necrozantă 
focală. 

Boala Kawasaki — vasculită a arterelor de dimensiuni mari, medii 
şi mici, în special arterele coronare, se asociază cu un sindrom 
cutaneo- mucos şi adenopatii cervicale, este mai frecventă la copii. 
Vasculita izolată granulomatoasă a sistemului nervos central 
cuprinde vasele medii şi mici care irigă o arie difuză a sistemului 
nervos central, fără implicarea vaselor extracraniene. Diagnosticul 
este stabilit prin corelarea semnelor clinice neurologice cu 
angiografia cerebrală şi biopsia de leptomeninge. 


= Vase de dimensiuni mici 


> 


> 


> 


> 


Granulomatoza Wegener — vasculita sistemica ce cuprinde arterele 
medii şi mici, precum şi arteriolele şi venulele. Se însoţeşte de 
inflamatia granulomatoasă a tractului respirator superior şi 
inferior, la nivel renal determină o glomerulonefrită necrotizantă 
pauci-imună. 

Poliangeita (poliarterita) microscopică — vasculită sistemică a 
capilarelor, venulelor şi arteriolelor; poate cuprinde şi vase mici şi 
medii, afectarea renală implică o glomerulonefrită necrotizantă 
pauci-imună. 

Arterita (sindromul) Churg-Strauss cuprinde vasele medii şi mici 
cu localizare  cutanată si pulmonară, asociază leziuni 
granulomatoase vasculare şi extravasculare; se însoţeşte de 
eozinofilie şi infiltrat eozinofilic în peretele vascular; afectarea 
renală este mai rară şi de severitate redusă. 

Purpura Henoch-Schonlein — vasculită sistemică caracterizată prin 
depunerea de complexe imune conţinând IgA la nivel tisular şi 
vascular (vase mici, în special venule post capilare) prezintă 
manifestări cutanate, digestive, articulare, renale. 

> Crioglobulinemia mixta esentiala mediata prin complexe imune ce 
contin crioglobuline (proteine serice ce precipită la + 4 grade C). 

> Vasculita de  hipersensibilizare (vasculita  leucocitoclastică) 
implică vasele mici (venulele postcapilare) şi apare ca o reacţie de 
hipersensibilitate după expunere la medicamente; purpura cutanată 
este definitorie 

>  Vasculitele secundare colagenozelor (LES, poliartrita reumatoidă, 
boala Behçet, policondrita recidivanta) 

>  Vasculitele infecțioase 

> Vasculitele paraneoplazice 


e Clasificarea vasculitelor sistemice în funcţie de mecanismele patogenice 


= Vasculite sistemice mediate prin anticorpi anticitoplasmă polimorfo- 
nuclear neutrofil (ANCA) 

Granulomatoza Wegener 

Poliangeita microscopică 

Sindromul Churg-Strauss 

Vasculita limitată la nivel renal 

Vasculite ANCA - asociate induse de medicamente 


VVVVV 


= Vasculite sistemice mediate prin complexe imune 
Purpura Henoch-Schénlein 
Crioglobulinemia mixta esentiala 
Vasculita din colagenoze 
Vasculita hipocomplementemică 
Boala Behçet 

Sindromul Goodpasture 

Boala serului 

Vasculite induse de medicamente 
Vasculite infectioase 

Vasculite paraneoplazice 


VVVVVVVVVV 


Afectarea renală este comună mai multor forme de vasculite sistemice, 
dintre care cu importanţă în nefrologie sunt poliarterita nodoasă, granulomatoza 
Wegener, poliangeita microscopică, sindromul Churg-Strauss, purpura Henoch- 
Schénlein şi crioglobulinemia mixtă esențială. Modificările vasculitice renale 
determină apariţia unor leziuni necrotizante la nivelul arterelor, arteriolelor şi 

ghemului capilar (glomerulonefrită necrotizantă cu formare de semilune) [Savage]. 

Diagnosticul biopic renal in imunofluorescentaé permite diferenţierea 
leziunilor vasculitice ANCA-mediate (absenta depozitelor imune-glomerulonefrite 
pauci-imune) față de leziunile mediate prin complexe imune, depozitate la nivel 
vascular si glomerular [Jennette et al, 1994]. 


Vasculitele vaselor mici mediate ANCA 


Din punct de vedere nefrologic, vasculitele vaselor mici mediate ANCA 
prezintă un interes deosebit datorită severitatii atingerii renale, reprezentată de o 
glomerulonefrită necrotizantă rapid progresivă, precum şi datorită prognosticului 
rezervat pe termen lung, cu evoluţie spre insuficiență renală cronică. 


Incidenta vasculitelor vaselor mici cu determinări renale în SUA este de 30 
pacienti/milion populatie/an, iar în Europa este de 10-20 cazuri/milion 
populatie/an, prevalenta fiind de 150-200/milion populatie/an (Watts). Vasculitele 
ANCA-mediate reprezintă cauza majoră de glomerulonefrite rapid progresive 
(80%), fiindu-i atribuite 5% din cazurile referite terapiilor de supleere a functiei 
renale [Booth et al, 2004]. 


Etiologie 


Sunt recunoscuţi câțiva factori de risc pentru apariţia vasculitelor ANCA-pozitive: 

e  portajul nazal de stafilococ aureu este considerat ca şi cauză principală a 
granulomatozei Wegener şi a recăderilor acesteia 

e factorii genetici — polimorfismul functional al receptorilor Fe de pe 
suprafaţa neutrofilelor; polimorfismul inhibitorului autoantigenului de tip 
proteinaza  3-alfa-l  antitripsina;  polimorfismul unor citokine 
proinflamatorii 

e expunerea la inhalarea prafului de siliciu 

e deficitul de alfa-l-antitripsină (inhibitor al proteinazei 3 din citoplasma 
neutrofilelor) ar contribui la apariția granulomatozei Wegener 

e expunerea la unele medicamente: propiltiouracil, penicilamina, hidralazina 


Patogenie 


Mecanismul imun din cursul vasculitelor ANCA-mediate este reprezentat 
de formarea de autoanticorpi indreptati împotriva unor epitopi descoperiți din 

situsuri criptice de la nivelul autoantigenelor. Raspunsul prin anticorpi formati 
initial se poate generaliza la restul moleculei antigenice sau la nivelul altor 
componente ale unui complex proteic macromolecular, prin fenomenul de dispersie 
a epitopilor. Aceşti neoepitopi se pot forma la locul injuriei tisulare inițiale 
[Stegeman et al]. 


Procesul de formare a autoanticorpilor, cât şi realizarea leziunilor 


vasculare, cuprind mai multe secvențe succesive, a căror etape se pot întrepătrunde 
sau pot avea efecte sinergice. 


Mecanismele implicate în formarea leziunilor vasculitice 

Pregătirea (priming) neutrofilelor de către citokine (TNF-a, TGF-ß Il-8) 
duce la transclocarea antigenelor de tip mieloperoxidaza (MPO) şi 
proteinaza 3 (PR3) la suprafața neutrofilelor, unde acestea devin 
disponibile pentru legarea de anticorpii anticitoplasmă polimorfonuclear 
neutrofil (ANCA). Anticorpii ANCA de tip IgG se leagă de antigenele 
exprimate la suprafața neutrofilelor prin intermediul portiunii lor F (ab') si 
declanşează activarea neutrofilelor prin cuplarea cu receptorii Fey de pe 
neutrofile (FeyRlla şi FeyHIb). Legarea anticorpilor de antigene duce la 
inițierea unei "explozii" respiratorii cu eliberarea unor specii reactive de 
oxigen şi leukotriene, degranularea granulatiilor azurofile şi secreția de 
citokine proinflamatorii [Stegeman er al; Savage]. Există şi alte tipuri de 
antigene care pot determina formarea ANCA, precum elastaza, lactoferina, 
cathepsina G,  catalază,  lizozim,  beta-glucuronidază,  inhibitorul 
permeabilitatii bactericide a căror semnificaţie patogenică în procesul 
vasculitic nu este pe deplin elucidată [Stegeman er al]. 


ANCA pot induce o apoptoză accelerată a neutrofilelor, proces care 
depinde de pregătirea neutrofilelor cu TNFa, şi de activarea neutrofilelor. 
Rezultatul acestui proces de apoptoză inadecvată constă în declanşarea 
unei explozii respiratorii celulare cu consecințele sale specifice. Datorită 
faptului că apoptoza accelerată a neutrofilelor este inadecvată, aceasta ar 
duce la un clearance defectuos al neutrofilelor care au intrat în apoptoză, 
rezultînd astfel progresia neutrofilelor spre necroză şi iniţierea fenomenului 
de leucocitoclazie intravasculară care caracterizează leziunea vasculitică 
[Savage]. Neutrofilele pregătite de TNFa, cât şi cele care suferă procesul 
de apoptoză inadecvată cu un clearance defectuos al moleculelor 
apoptotice, au o expresie crescută de PR3 [Brachemi et al]. 

Activarea neutrofilelor de către ANCA poate produce leziuni endoteliale 
urmate de adeziunea fermă a neutrofilelor la nivel endotelial. Această 
retenţie intravasculară a neutrofilelor, care şi-au pierdut proprietatea de 
rulare laxă de-a lungul peretelui vascular, duce la migrarea întîrziată sau 
chiar blocarea neutrofilelor în sistemul capilar, inclusiv la nivel 
glomerular. Creşterea adeziunii neutrofile-endoteliu determină activarea 
locală a neutrofilelor, cu eliberarea consecutivă de specii reactive de 
oxigen, enzime proteolitice, citokine proinflamatorii, mieloperoxidază, 
oxid nitric şi necroza secundară a neutrofilelor, toate aceste fenomene 
contribuind la inițierea şi perpetuarea leziunilor endoteliale [Savage; Little 
et al]. 


Monocitele pot exprima şi ele MPO şi PR3, astfel interactionand cu ANCA 
şi amplificând leziunile vasculare [Stegeman et al; Savage]. 


Endoteliul poate contribui la declanşarea şi progresia leziunilor vasculitice 
atât prin creşterea adezivitatii şi a proprietăţilor sale protrombotice, 
datorate răspunsului la citokine, cât şi prin faptul că endoteliul are 
capacitatea de a servi ca ţintă pentru legarea antigenelor specifice ANCA. 
Atit PR3, cât şi MPO se pot lega de celule endoteliale prin receptori 
specifici de pe suprafața celulelor endoteliale. Legarea ANCA de 
antigenele fixate pe aceşti receptori specifici de suprafață induce lezarea 
endoteliului. La acest proces pot contribui şi anticorpii antiendoteliali 
prezenţi la unii pacienți, şi care ar preceda iniţierea leziunilor endoteliale 
induse de ANCA [Savage]. Receptorul solubil al proteinei C endoteliale se 
leagă de neutrofilele activate prin interacțiunea cu PR3, contribuind la 
inflamatia vasculară şi perturbarea cascadei coagulării, cu creşterea 
riscului de evenimente trombotice [Holmen et al]. De asemenea, există 
dovezi pentru existența unor anticorpi antiendoteliali cu specificitate de 
organ, inclusiv rinichiul, în care unul din posibilele antigene este heat- 
shock protein [Holmen et a/]. Anticorpii MPO ANCA determină creşterea 
expresiei de molecule de adeziune (ICAM-1) de către celulele endoteliale, 
ducând la activarea acestora şi creşterea adezivitatii neutrofilelor de 
endoteliu [Nagao et al]. 


S-a descris pierderea tolerantei imune fata de antigenele PR3 si MPO. 
Întrucât ANCA sunt anticorpi de tip IgG cu afinitate crescută, se consideră 
că celulele B cu memorie (memory B-cells) s-au dezvoltat la nivelul 
centrului germinal ganglionar cu ajutorul celulelor T, ca parte a unui 

răspuns imun secundar. In stadiile tardive ale injuriei vasculitice, 
contribuţia ANCA este redusă, fiind depăşită de monocitele/macrofagele şi 
celulele T recrutate la locul leziunii vasculare. Pacienţii cu formă activă de 
granulomatoză Wegener au un nivel mult mai crecut de limfocite T CD4+ 
decât pacienţii aflați în remisiune. De asemenea, tot la aceşti pacienţi se 
remarcă nivele crescute de citokine Thl (TNFo, şi interferon gamma). 
Această eliberare de cantități crescute de citokine Thl are loc sub acţiunea 
interleukinei 12 eliberată de monocitele activate. Există şi o reducere a 
frecvenţei unei alele inhibitorii de tip CTLA-4, fapt ce ar contribui la 
creşterea activării celulelor T la aceşti pacienți [Marinaki et al, Abdulahad 
et al]. 


Morfopatologie 


Leziunea histologică caracteristică şi comună vasculitelor vaselor mici 
ANCA-mediate este necroza fibrinoidă focală a capilarelor şi venulelor, cel mai 
adesea cuprinzând şi arteriolele şi venulele mici. Uneori pot fi afectate şi vasele de 
dimensiuni medii şi mari, mai ales în poliangeita microscopică. La nivel renal se 
descrie glomerulonefrita necrozantă segmentala focală, asociată cu semilune 
(crescente) şi, uneori, cu ruptura capsulei Bowman şi inflamație tubulointerstitiala 
periglomerulară datorată dispersiei mediatorilor inflamatiei. 

Imunofluorescenta şi microscopia electronică demonstrează prezenţa unor 
depozite reduse de imunoglobuline la nivelul vaselor şi glomerulilor, ceea ce ar 
permite definirea glomerulonefritei ca fiind "pauci-imuna", spre deosebire de 
glomerulonefritele rapid progresive mediate prin complexe imune (cu depozite 
imune granulare) sau cele mediate prin anticorpi anti-membrană bazală 
glomerulară (cu depozite imune liniare) [Jennette et a/,1994; Savage; Hauer et al]. 


Diagnostic pozitiv 


Vasculitele sistemice necrozante ANCA-pozitive prezintă semne clinice şi 
biologice superpozabile, cu unele diferenţe între entitățile care le reprezintă. Din 
punct de vedere practic suscită interes granulomatoza Wegener şi poliangeita 
microscopică, în cadrul cărora atingerea renală este semnificativă, alături de semne 
sistemice. 


e  Granulomatoza Wegener este o formă de vasculită sistemică ce afectează cu 
precădere tractul respirator superior şi inferior, şi rinichii. 

= afectarea renală se manifestă ca insuficiență renală acuta şi GN rapid 
progresivă, hematurie, cilindrii hematici şi proteinurie. Leziunile renale 
glomerulare sunt cele descrise mai sus, extrem de rar pot apare în rinichi 
leziuni inflamatorii granulomatoase formate din neutrofile, monocite, 
macrofage, limfocite. 

= afectarea tractului respirator superior si inferior manifestată prin rinoree 
purulentă sau sanguinolentă, ulceratii orale, deformare "în sa" a piramidei 
nazale, hemoptizie, tuse, dispnee. Aspectul radiologic este reprezentat de 
noduli (uneori cavitari), opacitati alveolare, opacitati pleurale sau 
granuloame pulmonare. 

= afectare articulară şi musculară: mialgii, artrite 

= afectare oculară: conjunctivită, ulceratii corneene, episclerita, neuropatie 
optică, vasculită retiniană, uveită 

= afectare tegumentară 

= afectarea sistemului nervos central şi periferic 


Asociat, mai pot fi cuprinse tractul gastro-intestinal, cordul (pericardită, 
miocardită, tulburări de conducere), tiroida, ficatul; pot fi prezente frecvent 
tromboze venoase profunde. 

Conform crieriilor Colegiului American de Reumatologie, diagnosticul de 
granulomatoză Wegener are o sensibilitate de 88% şi o specificitate de 92% dacă 
sunt întrunite două din 4 criterii de bază: inflamație nazală sau orală; radiografie 
pulmonară cu modificări specifice; sediment urinar cu hematurie, asociat sau nu cu 
cilindrii hematici; inflamație granulomatoasă pe biopsiile de arteră sau zonele 
perivasculare [Gaskin]. 

Diagnosticul de laborator al granulomatozei Wegener relevă leucocitoză, 
trombocitoză, markeri de inflamație, anemie normocitară, normocromă. În mod 
caracteristic, sunt prezenţi anticorpii de tip ANCA cu localizare citoplasmatică- c- 
ANCA (predominant) şi perinucleară - p-ANCA, evidentiati prin imuno- 
fluorescență indirectă. Tipizarea antigenelor împotriva cărora sunt directionati 
aceşti anticorpi se face prin teste enzimatice ELISA şi sandwich ELISA, care 
relevă anticorpi împotriva proteinazei 3 (PR3), care corespund anticorpilor c- 
ANCA şi anticorpi împotriva mieloperoxidazei (MPO), care sunt de tip p-ANCA. 

Apoximativ 90% din pacienţii cu granulomatoză Wegener generalizată au 
anticorpi ANCA, doar 10% dintre aceştia fiind ANCA negativi. Totuşi absenţa 
anticorpilor ANCA nu exclude diagnosticul, dacă sunt întrunite criteriile clinice 
[Booth et al, 2004]. Dintre pacienţii cu granulomatoză Wegener ANCA pozitivi, 
80-90% prezintă anticorpi PR3-ANCA, restul având anticorpi MPO-ANCA. Foarte 
rar pot fi prezente ambele tipuri de anticorpi. Trebuie subliniat faptul că până la 

40% din pacienţi pot asocia anticorpi anti-membrană bazală glomerulară, fapt ce 
amplifică sindromul pulmonar-renal şi pretează la confuzii de diagnostic cu 
sindromul Goodpasture [Gaskin; Levy et al]. 

Biopsiile de organ (piele, plămân, rinichi) evidenţiază o vasculita 
leucocitoclastica la nivel cutanat, leziuni granulomatoase vasculare si perivasculare 
in plămân, iar la nivel renal - glomerulonefrită necrozanta focala pauci-imună cu 
proliferare extracapilară [Gaskin; Savage; Jennette et al, 1994]. 


e Poliangeita microscopică se caracterizează prin afectare renală dominantă, 
fiind uneori asociată cu manifestări pulmonare, articulare şi digestive. 

Din punct de vedere clinic prezintă interes posibila suprapunere cu leziuni 
vasculare arteriale medii, similare celor din periarterita nodoasă (PAN), conferind 
astfel o severitate mai mare tabloului clinic şi evolutiv (hipertensiunea arterială 
severă, asocierea la leziunile glomerulare a celor de artere renale, arcuate, 
interlobare, cu infarcte renale şi ischemie secundară). PAN clasică nu se asociază 
cu anticorpi PR3 sau MPO-ANCA. 

Aproximativ 70% din pacienții cu poliangeită microscopică prezintă 
anticorpi ANCA, majoritatea de tip MPO-ANCA [Booth et al, 2004]. La fel ca şi 
în granulomatoza Wegener, 10-40% din cazuri se pot asocia cu anticorpi anti- 
membrană bazală glomerulară [Gaskin; Levy et alj. 

Afectarea renală se manifestă prin declin rapid al funcţiei renale, hema- 
turie, proteinurie, iar morfopatologic se evidenţiază leziuni de glomerulonefrita 
necrozantă focală pauci-imun cu proliferare extracapilară [Jennette er al, 1994]. 


Diagnosticul diferenţial al vasculitelor ANCA-mediate implică entităţi în al 
căror tablou clinic pot fi elemente superpozabile cu cele din vasculitele sistemice 
necrozante: 


lupusul eritematos sistemic 
displazia fibromusculară 

embolia cu emboli de colesterol 
embolia din mixomul atrial 
endocardita bacteriană 

limfoame maligne 

embolia din anevrismele micotice 
septicemiile 

infecțiile cu rickettsii 

e amiloidoza sistemică 
e purpura Henoch-Schânlein 
e  crioglobulinemia mixtă esențială 


Evoluție. Prognostic 


e Vasculitele sistemice necrozante ANCA-mediate, dacă sunt netratate, prezintă 
o mortalitate de 80% din cazuri în primul an de la debut. Predictori importanţi 
pentru o evoluţie nefavorabilă sunt vârsta şi valorile creatininei serice la debut, 
extensia bolii şi severitatea diagnosticului comform cu scorul de activitate 
Birmingham (Birmingham Vasculitis Activity Score-BVAS) [Booth er al, 
2003; Nachman et al, 1999; Luqmani et al]. 


e Insuficienta renală cronică în stadiul terminal se inregistrează la 20-25% din 
cazuri, in ciuda schemelor terapeutice actuale. În acest sens au valoare 
predictivă aspectele histopatologice de pe biopsiile renale iniţiale: leziunile 
acute (semilunele celulare, necroza fibrinoidă) au un prognostic recuperator 
mai bun, iar leziunile cronice (glomeruloscleroza, fibroza interstitiala şi 
atrofiile tubulare) se corelează negativ cu evoluţia pacienților [Neumann et al]. 
Tot în relaţie cu prognosticul renal sunt nivelul creatininei serice la debut 
(considerat cel mai important factor predictiv), nivelul proteinuriei şi rata 
recăderilor postterapeutice. De asemenea, nivelul anticorpilor PR3-ANCA la 
diagnosticul bolii au valoare predictivă cu privire la răspunsul la terapie şi la 
evoluţia funcţiei renale [Hauer er al; Nachman et al, 1999]. 


e Factorii de risc pentru recăderi sunt reprezentaţi de diagnosticul de 
granulomatoză Wegener sau prezența PR-3 ANCA de la debut, persistenta sau 
creşterea nivelului ANCA in cursul remisiunii clinice, al reducerii sau 
întreruperii terapiei imunosupresive şi portajul nazal de stafilococ aureus în 
granulomatoza Wegener. Aproximativ 65% din recăderi sunt precedate de 
creşteri ale ANCA şi cel putin 60% din creşterile ANCA sunt urmate de 
recăderi [Boomsma et al]. Recăderile sunt mai frecvente la pacienții PR-3 
ANCA (c-ANCA) pozitivi şi la pacienţii la care terapia inițială nu a inclus 
ciclofosfamida. Anticorpii ANCA reapar sau persistă la aproximativ jumătate 
din pacienţii care recad. Totuşi, recăderile pot apare şi în absenţa anticorpilor 
ANCA, precum şi reversul este valabil - doar la jumătate din cazurile la care 
ANCA reapar vor fi prezente şi semne clinice de vasculită recurentă. Intervalul 
mediu dintre creşterea titrului ANCA şi recădere este de aproximativ 7 

săptămâni. Majoritatea recăderilor cuprind aceleaşi organe care au fost afectate 
initial, dar afectarea renală poate debuta şi odată cu recăderea [Jayne er al, 
2003]. 


e Complicatiile care grevează prognosticul pacienților pot fi prezente în până la 
90% din cazuri, mai ales la acelea unde s-a întârziat instituirea terapiei 
patogenice, la pacienţii cu progresia subclinică a bolii şi la cei cu tendinţă la 
recăderi. Aceste complicaţii includ disfuncţii în sfera ORL, insuficienţa 
respiratorie şi alterarea funcțională renală de grade variabile (42% din cazuri). 
Nu trebuie neglijate complicațiile legate de terapia cu corticosteroizi si 
imunosupresoare, în special infecțiile, depresia maduvei hematogene şi 
neoplasmul vezicii urinare induse de ciclofosfamidă [Savige et al]. 


Tratament 


În tratamenul vasculitelor sistemice necrozante sunt concepute scheme de 
terapie de inducţie a remisiunii şi scheme terapeutice de menţinere a acesteia. Din 
punct de vedere al alegerii medicatiilor, dozelor şi asocierilor terapeutice s-au 
delimitat cazuri cu forme localizate de boală şi cazuri cu forme generalizate, 
inclusiv cu atingere renală. Şi acestea din urmă comportă o structurare în forme de 
vasculită renală cu alterare moderată a funcţiei renale (creatinină serică < 
500micromol/l) şi forme cu alterare severă a funcţiei renale (creatinină serică 
>500micromol/l) [Rasmussen et al]. 

Din punct de vedere al abordarii practice este importanta incadrarea unor 
termeni precum remisiunea completa şi incompletă, recăderea, rezistenţa la terapie 
(formele refractare) şi rezistența specifică la ciclofosfamidă, mai ales în formele cu 
recăderi multiple. 

Remisiunea este reprezentată de stabilizarea sau ameliorarea funcției renale 
(evaluată prin creatinina serică), dispariția hematuriei, şi a manifestărilor 
vasculitice extrarenale. Persistenta proteinuriei nu indică activitatea bolii. 

Rezistența la tratament se manifestă prin scăderea progresivă a funcției 
renale cu persistenta unui sediment urinar activ, persistenta sau apariția de novo a 
unor manifestări extrarenale vasculitice în ciuda tratamentului imunosupresiv. 
Rezistenţa la ciclofosfamidă este relativ rară în cursul vasculitelor ANCA-mediate 
şi se defineşte ca prezenţa unei boli active cu afectarea unui organ major, în ciuda 
unor doze zilnice adecvate de ciclofosfamidă şi corticosteroizi. 

Recăderea se încadrează prin prezența unuia din următoarele criterii: 
creşterea rapidă a creatininei serice însoțită de un sediment urinar activ; biopsia 

renala cu leziuni de necroza activa sau semilune in formare; hemoragie pulmonara; 
vasculită activă a tractului respirator sau gastrointestinal; irită sau uveită; 
neuropatie de novo; leziuni de vasculită necrotizantă identificată prin biopsie de 
organ, indiferent de localizarea acestora. Proteinuria nu reflectă activitatea bolii în 
afara unui sediment urinar activ (hematurie) sau a creşterii creatininei serice, 
întrucât persistenta sa poate fi în relaţie cu leziunile renale cronice, în special cele 
tubulointerstitiale [Nachman et al, 1996]. 


Tratamenul de inductie 


In tratamentul de inductie al vasculitelor ANCA-mediate sunt incluse 
medicatii imunosupresive cu mecanisme variate de actiune, asociate in diferite 
tipuri de protocoale terapeutice care se utilizează in situaţii clinice bine definite. 
Din punct de vedere practic, interesează in special protocoalele care se referă la 
formele generalizate de boală, cu precădere cele cu glomerulonefrită rapid 
progresivă şi declin brutal al funcţiei renale. 


e Protocolul NIH (National Institutes of Health) în care se compara 4 scheme: 
=  ciclofosfamidă, per os, 1.5-2 mg/kg/zi + prednison — 1 mg/kgc/zi, per os 
=  ciclofosfamidă, per os, 1.5 mg/kgc/zi 
=  altimunosupresor în afara ciclofosfamidei + corticoterapie 
=  corticoterapie (prednison - 1 mg/kgc/zi, per os) 


Cele mai bune rezultate pe termen lung au fost obţinute cu asocierea 
ciclofosfamidă + prednison [Hoffman et al]. 


e Protocolul CYCAZAREM, actual unanim acceptat şi utilizat ca protocol 
standard în majoritatea centrelor nefrologice cu preocupări în vasculite şi care 
este etalonul atât al terapiei de inducţie, cât şi al celei de întreţinere a 
remisiunii: 
=  ciclofosfamidă 1,5-2 mg/kgc/zi, per os, plus metilprednisolon, 3 pulsuri 
i.v. de 7-15 mg/kgc, până la o doză maximă de lg/zi, 3 zile consecutiv, 
urmate de metilprednisolon/prednison — 1 mg/kgc/zi, per os, cu scăderea 
progresivă până la 20 mg/zi la finele celei de-a doua luni de terapie, apoi 
cu sevrare treptată, schema completă de corticoterapie este de 6-9 luni. 

=  azatioprina — 2-3 mg/kgc/zi, se introduce în terapie în locul ciclofosfa- 
midei, după 3-6 luni, şi se va administra până la finele protocolului în 
asociere cu corticoterapia | Savage; Jayne et al, 2003; Pusey et al]. 

Protocolul CYCLOPS, care utilizează în schema de inducție ciclofosfamida in 
pulsuri lunare i.v.- 0.5g/m” suprafață corporală, plus metilprednisolon în 3 
pulsuri i.v., continuat per os ca in schema de mai sus. Studiul se află în curs de 
desfăşurare, iar rezultatele preliminare nu dovedesc superioritatea administrării 
ciclofosfamidei în puls-terapie [de Groot et al, 2001]. 


Protocolul NORAM aplicat pacienţilor cu granulomatoză Wegener, în formele 
uşoare de boală, cu atingere renală minimă (creatinina serică 1.4-2 mg/dl), 
constă în asocierea dintre corticosteroizi şi metotrexat (20-25 mg per 
os/săptămână). Această asociere a fost comparată cu ciclofosfamida (2 
mg/kgc/zi, per os), în locul metotrexatului. Tratamentul cu corticosteroizi 
(prednisolon — 1 mg/kgc/zi, per os) a fost administrat cu scăderea progresivă 
timp de 12 luni în ambele brațe ale studiului. 

Terapia cu metotrexat s-a însoțit de efecte favorabile similare 


ciclofosfamidei, dar pacienții tratați cu metotrexat au avut o rată de recăderi mai 
semnificativă. Datorită acestor observaţii, se consideră că metotrexatul trebuie 
rezervat doar formelor de vasculită cu creatinina serică < 2 mg/dl, iar atunci când 
se administrează, metotrexatul nu trebuie asociat cu trimetoprim-sulfametoxazolul, 


dat 


fiind potentarea toxicității medulare a celor două medicatii [de Groot er al, 


2005]. 

Protocoalele care includ plasmafereza. Schimburile plasmatice au drept scop 
epurarea plasmei de componentele imune implicate în geneza leziunilor 
vasculitice, în special anticorpii ANCA. 

Indicaţiile majore se adresează pacienţilor cu afectare renală severă 
(creatinina serică > 500micromol/1=5.8 mg/dl), mai ales celor care beneficiază 
şi de dializă; pacienților cu afectare pulmonară (hemoragie pulmonară severă); 
pacienţilor care prezintă concomitent şi anticorpi anti-membrana bazală 
glomerulară. 

Plasmafereza se efectuează în asociere cu terapia patogenica 
(corticoterapie+ imunosupresoare) şi la cazurile severe, în asociere cu 
hemodializa. 

Se consideră eficiente cel putin 7-10 şedinţe de plasmafereză 
(3l/sesiune sau 60ml/kgc/sesiune) plus 3 pulsuri i.v. metilprednisolon, apoi 
prednison oral, plus ciclofosfamida (fie pulsuri - 0.5g/m” suprafaţă corporală, 
sau 2-3 mg/kgc/zi, per os); medicatia patogenică se administrează, in general, 
în protocolul standard CYAZAREM [Brusselle; Lionaki et al, Rasmussen et 
al; Jayne et al, 2007]. 

Eficienţa plasmaferezei a fost evaluată în studiul MEPEX 

(Methylprednisolone versus Plasma Exchange) adresat pacientilor cu 
granulomatoza Wegener şi poliangeită microscopică, cu afectare renală severă 
(creatinina serică > 5.8 mg/dl). Pacientilor li s-au administrat fie 7 şedinţe de 
plasmafereză în primele două săptămâni de la diagnostic, fie metilprednisolon, 
3 pulsuri i.v. de 1g/zi. Asociat pacienţii au primit prednisolon 1 mg/kgc/zi per 
os, sevrat in 6 luni şi ciclofosfamida - 2.5 mg/kgc/zi, per os, 3 luni, urmată de 
azatioprină 2-3 mg/kg/zi, pentru menţinerea remisiunii. În acest studiu, 
plasmafereza a dus la scăderea semnificativă a progresiei bolii şi a diminuat 
rata complicatilor şi a mortalităţii. De asemenea, s-a redus semnificativ 
dependența de dializă. Aceste efecte s-au menţinut la 12 luni de la inițierea 
studiului, creatinina a fost de 2.25 mg/dl la cei care au recuperat funcția renală 
şi nu s-au înregistrat recăderi la această categorie de pacienţi [Booth er al, 
2003; Jayne et al, 2007]. 


e Mycofenolatul de mofetil se poate utiliza in schemele terapeutice de inducție 
în doză de 2-3 g/zi. S-au comparat două scheme de terapie de inducție: 
metilprednisolon, 3 pulsuri de lg i.v., apoi prednisolon, per os, 0.6-0.8 
mg/kgc/zi, cu sevrare 5 mg/săptămână, până la 10 mg/zi, în asociere cu 
ciclofosfamida - 2 mg/kgc/zi, 6 luni. A doua schemă a constat din 
corticoterapie conform dozelor de mai sus plus mycofenolat de mofetil 2-1.5 
g/zi, 6 luni. 

Eficienţa şi securitatea mycofenolatului de mofetil au fost mai 
semnificative față de regimul cu ciclofosfamidă, ameliorand prognosticul pe 
termen lung al pacienţilor cu vasculită ANCA-mediată, în special MPO- 
ANCA. Acest regim este rezervat in special pacienţilor cu intoleranta la 
ciclofosfamidă [Hu et al]. 


Tratamentul de menţinere a remisiunii 


După obţinerea remisiunii cu una din schemele de mai sus, tratamentul de 
menţinere a remisiunii se poate face cu variate tipuri de medicatii imunosupresoare, 
unele cu eficiență comfirmată în practica clinică, iar altele în curs de evaluare. 


e În cadrul protocolului standard de inducţie, se acceptă continuarea terapiei 
imunosupresive în schemele de întreţinere cu azatioprină - 2-3 mg/kgc/zi până 
la 18 luni. Asociat azatioprinei, s-a administrat prednisolon, sevrat treptat la 
0,25 mg/kgc/zi la 12 săptămâni de la iniţierea terapiei de inducţie, apoi 10 
mg/zi până la 1 an, iar apoi 7.5 mg/zi, până la 18 luni. La pacienţii care 

prezintă recăderi multiple la întreruperea terapiei de întreţinere, la reluarea 
schemelor de inducţie, tratamentul de întreţinere se poate prelungi la 24 de luni 
| Savage; Pusey et al; Jayne et al, 2003]. 


e Mai rar, ciclofosfamida (1.5 mg/kgc/zi) se prelungeşte la 1 an, ca în protocolul 
NIH [Hoffman et al]. 


e Metotrexatul se utilizează în formele de vasculite cu afectare renală moderată, 
după obţinerea remisiunii cu protocolul standard, inițial în doză de 0.3 
mg/kgc/saptamana (doza maximă 15 mg), cu creşterea dozei cu 2.5 
mg/săptămână până la 20-25 mg/saptamana. Asociat, datorită riscului de 
leucopenie, se administrează leukovorin (5-10 mg pentru stimularea 
leucopoezei) [de Groot et al, 2005]. 


e Mycofenolatul de mofetil, în doze de 2g/zi, plus prednison — 10 mg/zi, 
minimum 15 săptămâni [Langford et al; Koukoulaki et al]. 


e Ciclosporina nu şi-a dovedit eficiența în tratamentul de întreţinere al 
vasculitelor ANCA-mediate. 


e Etanercept, agent modulator al TNF alfa, a fost testat ca medicatie de 
intretinere dupa schemele de inductie cu ciclofosfamida. Studiul WGET, in care 
s-a utilizat etenercepttcorticoterapie, rezultatele nu au fost satisfăcătoare, rata 
recăderilor a fost semnificativă, iar numărul complicatiilor a fost foarte mare, 
inclusiv neoplazii [Stone et al]. 


e  Trimetoprim-sulfametoxazolul se poate administra în granulomatoza Wegener 
pentru preventia recăderilor initiate de portajul nazal de stafilococus aureus, 
160/80 mg/zi, dar numai în asociere cu schemele standard de întreţinere 
[Savage]. 


Tratamentul recăderilor şi a formelor de vasculite rezistente la terapia 
standard 


Se consideră vasculite cu recăderi multiple formele clinice care recidivează 
după două sau mai multe cure succesive în cursul terapiei imunosupresive sau 
prezintă reacutizarea semnelor clinico-biologice după două sau mai multe cure 
succesive în decurs de 12 luni de la întreruperea terapiei imunosupresoare (care a 

fost sevrată conform schemei standard). Recăderile multiple, ca şi cele tardive in 
evoluţia unei vasculite, se tratează cu o schema completa de inducţie şi menţinere a 
remisiunii [Gaskin]. Se utilizează medicatii variate in scheme care uneori diferă de 
cele utilizate la primele cure, mai ales la cazurile la care se constată rezistență la 
ciclofosfamidă. 


Mycofenolatul de mofetil se poate utiliza în schema de inducţie, iniţial în doză 
de 2x500 mg/zi, per os, cu creştere până la 2x1 g/zi, timp de 24 de săptămâni, 
în asociere cu prednison, per os, 3 luni [Joy et al; Koukoulaki et al]. 


Terapia anti-TNFa cuprinde medicatii care antagonizează TNFa şi inhibă 
funcţia monocitelor (Il-10). 

= etanercept- proteină de fuziune a receptorului p75TNFa dimeric solubil 
"infliximab - anticorp chimeric anti-TNFa [Booth et al, 2004] 

= adalimumab - anticorp uman anti-TNFa 


Aceste medicatii au efecte secundare severe, mai ales infectioase, iar 
eficienta lor este limitata. 


Rituximab - anticorp chimeric uman-murin anti-CD20 de pe suprafața 
limfocitelor B, determinând depletia acestora, administrat în doze de 375 
mg/m2 suprafață corporală, 4 doze, 1 doză / săptămână, în asociere cu doze 
mari de corticosteroizi; în unele studii s-au asociat şi alte imunosupresoare 
(ciclofosfamida, mycofenolat de mofetil), pentru a preveni formarea de 
anticorpi la rituximab [Keogh et al]. 

Deşi efectele clinice inițiale sunt favorabile, recăderile sunt frecvente 
la întreruperea terapiei cu rituximab. Scăderea titrului anticorpilor ANCA este 
mai lentă decât depletia celulelor B, dar titrurile de anticorpi nu cresc la 
întreruperea terapiei, moment în care celulele B periferice încep să crească 
[Walsh er al]. Studii recente în curs de desfăşurare susțin eficiența 
rituximabului în asociere cu prednisolon (studiile RITUXVAS şi RAVE) 
[Walsh et al; Wong]. 


Anticorpii anti-celule T 

= combinația a doi anticorpi monoclonali umanizati (unul direcționat 
împotriva unui antigen situat pe toate celulele mononucleare şi unul anti- 
CD4) 

= globulina anti-timocitară (ATG) [Schmitt er al, 2004]. 

e Etoposide — chimioterapic utilizat în formele refractare de granulomatoza 
Wegener; rezultate incerte 


e 15-Deoxyspergunalina — efect antiproliferativ pe celulele B stimulate de 
antigene, în asociere cu corticoterapia [Schmitt et al, 2005]. 


e Imunoglobuline intravenos, azatioprina intravenos, terapia de iradiere nu şi- 
au dovedit eficienţa 


e  Transplantul de celule stem hematopoietice după chemoterapie mielo-ablativă 
în doze mari s-a utilizat cu succes într-un număr restrâns de cazuri cu vasculite 
refractare [Kotter et al]. 


Atitudinea generală, în fata formelor cu recăderi multiple, ca şi a formelor 
refractare de vasculite, este de a reintroduce protocolul standard de inducţie cu 
corticoterapie + ciclofosfamidă. Terapia de întreţinere poate fi efectuată prin 
prelungirea administrării de ciclofosfamidă, sau prin trecerea la azatioprină sau 
mycofenolat mofetil (acesta din urmă este preferat la pacienţii cu insuficiență 
renală cronică) [Gaskin; Savige et al]. 


Tratamentul prin tehnici de substituție a funcţiei renale 


Hemodializa şi dializa peritoneală sunt indicate în substitutia renală 
cronică. Datorită faptului că recăderile pot fi frecvente chiar şi în cursul 
tratamentului prin dializă, se recomadă efectuarea unui protocol standard de 
inducție la pacienții dializati. Tratamentul de întreținere trebuie efectuat cu 
azatioprina, dar durata acestuia nu este standardizată. Mycofenolatul de mofetil nu 
se utilizează la pacienţii dializati datorită efectelor sale toxice semnificative 
[Haubitz et al]. 


Transplantul renal 


Pacientii cu vasculite ANCA-mediate pot beneficia de transplant renal, dar 
manifestarile clinice renale si extrareanale pot reapare post-transplant. Vasculitele 
ANCA-mediate prezintă recurenta bolii de fond în 20% din cazuri la cei trataţi cu 
ciclosporina ca medicatie imunosupresoare de transplant, si la 17% din cazuri la cei 
trataţi cu toate celelalte imunosupresoare [Nachman et al, 1999]. 

Rezultate mai bune par să aibă pacienții tratați posttransplant cu 
corticosteroizi plus mycofenolat mofetil şi tacrolimus [Gera er al]. 

Momentul transplantului trebuie amânat timp de cel putin 6 luni de la 
debut sau de la cea mai recentă recădere. Prezenţa anticorpilor ANCA în momentul 
transplantului nu pare să fie predictivă pentru recurenta bolii pe grefa renală. Din 
acest motiv, prezenţa anticorpilor ANCA la un pacient în remisiune clinică nu 
reprezintă o contraindicatie de transplant [Nachman er al, 1999]. 

Prognosticul pe termen lung al grefei renale este relativ bun, cu 
supraviețuirea pacienților în procent de 87% la pacienții cu vasculite vs. 90% din 
pacienții transplantati pentru alte cauze de boală cronică de rinichi [Moroni et al]. 


Vasculite sistemice ale vaselor mici mediate prin complexe 
imune 


Purpura Henoch-Schânlein 

Definiţie. Purpura Henoch-Schânlein reprezintă o vasculită sistemică a 
vaselor mici cu determinare predominant cutanată, dar şi articulară, digestivă şi 
renală. Acest tip de vasculită se întâlneşte în 90% din cazuri la copii, la care, în cea 
mai mare parte a cazurilor, boala este limitată la nivel cutanat, articular şi 
abdominal, atingerea renală fiind mult mai rară decât la adult [Coppo et al, 2005]. 

Patogenie 

Purpura Henoch-Schânlein este o vasculită mediată imun, fiind asociată cu 
depozitarea de Ig A la nivel tisular, cu realizarea unei vasculite leucocitoclastice 
însoţită de prezenţa complexelor imune ce contin Ig A în organele afectate. 

Biopsia cutanată relevă în leziunile purpurice implicarea vaselor mici, mai 
ales venulele post capilare din derm. Imunofluorescenta evidenţiază depozitele de 
Ig A , C; şi fibrină în pereţii vasculari. La nivel renal se observă depozite de Ig A, 
C3, fibrină şi Ig G în celulele endoteliale şi mezangiale. Pacienţii cu purpură 
Henoch-Schénlein prezintă nivele serice de Ig A crescute, complexe imune 
circulante care contin Ig A, alterări ale glicozilării moleculei de Ig A, nivele 
crescute de anticorpi anticardiolipinici de tip Ig A şi de factor de transformare al 
creşterii B. Dintre subtipurile de Ig A, doar Ig A; se evidențiază în infiltratele 
inflamatorii [Saulsbury et al/. 

Tabloul clinic 

Boala se caracterizează prin tetrada : 

= Purpura palpabila — 75-80% din cazuri 

=  Artralgii/artrită — 40% din cazuri 
= Dureri abdominale -20-30% din cazuri 
= Boală renală — 20-50% din cazuri [Coppo et al, 2005; Yang et al; 
Trapani et al; Saulsbury et al]. 

În anul 2006, un consens pediatric a inclus ca şi criterii de diagnostic 

=  Purpură palpabilă, fără trombocitopenie sau alte anomalii de coagulare, 
considerată criteriu definitor, plus unul sau mai multe din următoarele 
criterii: 

= Dureri abdominale difuze 

= Artrita, artralgia 

= Orice biopsie de organ în care se evidențiază depuneri predominante 

de Ig A [Ozen et al]. 
° Afectarea renală are similitudini patogenice şi clinice cu nefropatia 
glomerulară cu depozite de Ig A. Ea apare în 20-50% din cazurile cu purpură 
Henoch-Schénlein. 

Se manifestă ca şi hematurie şi/sau proteinurie izolată, fără alterarea 
funcţiei renale, sau ca nefropatie glomerulară severă, cu insuficiență renală. 
Implicarea renală apare la aproximativ 4 săptămâni de la debutul clinic al bolii 
[Trapani et al; Saulsbury et al; Chang er al]. 

Afectarea renală din purpura Henoch-Schânlein este mai frecventă la adult, 
având o severitate mai mare şi necesitând o terapie mai agresivă [Coppo er al, 
2005; Kellerman]. 

Formele de manifestare renală cuprind [Pillebout et al; Coppo et al, 
2005]: 

e = La copii 


=  Hematurie microscopică  asimptomatică + 
proteinurie 
= Funcție renală normală (foarte uşor modificată) 
e La adult 
= Sindrom nefrotic 
=  Hematurie macroscopică 
=  Hipertensiune arterială 
=  Insuficienté renală acuta 
Morfopatologia leziunilor renale 
e În microscopia optică se evidenţiază leziuni glomerulare variate de 
la proliferare mezangială focală izolată, la proliferare segmentală şi 
focală sau glomerulonefrită crescentică 

e Imunoflorescenta relevă depozite de Ig A în mezangiu şi uneori 
depozite de Ig G, Ig M, fibrinogen şi C3 [Coppo er al, 2005; 
Emancipator et al]. 
Există o foarte bună corelație între tabloul morfopatologic şi severitatea 
atingerii renale [Habib et al]. 
e Hematuria microscopică asimptomatică se insoteste de proliferare 
mezangială focală 
e Proteinuria se asociază cu proliferare mezangială marcată, mai ales 
atunci când este de tip nefrotic 
e Alterarea funcţiei renale corespunde formării de semilune, asociate 
leziunilor proliferative mezangiale. Procentul de glomeruli cu 
semilune reprezintă cel mai important factor de prognostic sever. 
De asemenea, s-a remarcat o corelație între intensitatea depozitelor de Ig A 
de la nivel renal si tabloul clinico-biologic [Halling et al]. 
Diagnostic pozitiv 
Purpura Henoch-Schönlein se încadrează diagnostic prin: 
e Tetrada clinica 
e Afectarea renală manifestă mai ales prin sediment urinar activ, cu 
hematurie, cilindrii hematici cu sau fără proteinurie [Uppal et al; 
Halling et al]. 
e Biopsia renală + cutanata 
Diagnostic diferential 
Purpura Henoch-Schânlein trebuie diferențiată de alte vasculite ale vaselor 
mici mediate prin complexe imune (LES, crioglobulinemii, vasculite de 
hipersensibilizare) şi de vasculitele ANCA-mediate. In mod particular este 
importantă delimitarea de nefropatia glomerulară cu depozite mezangiale de tip Ig 
A, în care sunt absente celelalte semne clinice. Această din urmă entitate poate fi 
primitivă sau în relaţie cu alte situaţii clinice [Coppo er al, 2005]. 
Prognostic 
e Prognosticul pe termen scurt al afectării renale din purpura 
Henoch-Schânlein este în general, foarte bun, cu rezoluţie 
completă mai ales în formele de hematurie şi proteinurie izolată, 
care dispar în câteva luni. 
e Recurenta bolii este un fenomen obişnuit, la aproximativ 1/3 din 
cazuri, mai ales la cei cu afectare renală severă 
e  Prognosticul pe termen lung este rezervat la formele cu recăderi 
renale multiple sau afectare renală persistentă şi progresivă. 
Elementele de prognostic nefavorabil sunt sindromul nefrotic, 
hipertensiunea arterială, glomerulonefrita cu semilune care are > 

Tratament 


50% semilune, afectare tubulo-interstitiala severă şi insuficiența 
renală [Habib et al; Coppo et al, 2006; Ronkainen et al; Shin et al; 
Shrestha et al]. 


Simptomatic — în formele fără atingere renală sau cu atingere 
renală uşoară 
Patogenic — în formele cu leziuni renale severe demonstrate 
bioptic şi care se însoțesc de proteinurie semnificativă şi/sau declin 
al funcţiei renale. În aceste cazuri se consideră că terapia cu 
prednison sau ciclofosfamidă în doze uzuale nu este suficientă, 
fiind recomandată o terapie mai agresivă. Astfel, se apreciază ca 
eficiente următoarele scheme [Tarshish et al; Kawasaki et alJ: 
=  Metilprednisolon,  puls-terapie, lg  iv/zi, 3 zile 
consecutive, urmate de prednison, per os, 1 mg/kgc/zi, 3 
luni apoi cu scădere progresivă. 
=  Corticosteroizit+azatioprină, 2-3 mg/kgc/zi, per os, 3 luni 
=  Corticosteroizi+ciclofosfamidă, 2-3 mg/kgc/zi, per os, 3 
luni +dipiridamol 
= Corticosteroizi + ciclofosfamida + heparină/warfarină + 
dipiridamol 
= Plasmafereza, asociată la schemele de mai sus; eficiență 
discutabilă şi efecte secundare notabile 
Tratamentuil de supleere a funcţiei renale prin dializă — adresat 
cazurilor cu insuficiență renală cronică 
Transplantul renal. Având în vedere recurenta potenţială a bolii la 
nivelul grefei renale, se recomndă efectuarea transplantului renal 
după 12-24 de luni de la dispariția purpurei. 
Recurenta histologică, exprimată prin proliferarea mezangială, cu 
depozite de Ig A este mai frecventă şi, cel mai adesea, subclinică. 
Formele recurente clinic manifeste apar la 35% din cazuri la 5 ani 
de la transplant. Aproximativ 10% din pacienţi pot dezvolta 
pierderea grefei renale datorită recurentei bolii de fond [Meulders 
et al]. 


Crioglobulinemia mixtă esențială 


Crioglobulinele sunt imunoglobuline care precipită la rece (+4 grade C) şi 
se dizolvă la reîncălzire. S-au descris 3 tipuri de crioglobuline: 

e Tipul I care este reprezentat de o imunoglobulină monoclonala în 
contextul mielomului multiplu sau al macroglobulinemiei 
Waldenström. 
e Tipul II sau crioglobulinemia mixtă esențială, în care 
crioglobulinele conțin atât Ig G policlonală (care se comportă ca 
antigen sau ca anticorp îndreptat împotriva unui antigen) şi Ig M 
monoclonală tip factor reumatoid dirijată împotriva Ig G. Această 
situație se asociază cel mai frecvent cu infecția cu virus hepatitic C 
şi, mai rar, cu virus hepatitic B si virus Epstein-Barr. 
e Tipul III, caracterizat tot printr-o crioglobulinemie mixta, dar atât 
IgG, cât ti IgM tip factor reumatoid sunt policlonale. Această 
condiție se întâlneste în boli inflamatoriii cronice şi în boli 
autoimune (LES,  vasculita  leucocitoclastică), boli limfo- 
proliferative şi în aproximativ jumătate din cazurile cu infecție cu 
virus hepatitic C [Tarantino]. 
Majoritatea formelor de crioglobulinemie mixtă includ în tabloul clinic: 
= Purpura palpabilă 
=  Artralgii 
=  Limfadenopatii 
=  Hepato-splenomegalie 
=  Neuropatie periferică 
= Afectare renală 
e Afectarea renală este întâlnită la aproximativ 20% din 
pacienți în momentul diagnosticului. Aceasta apare la cel 
puţin 35-60% din cazuri în cursul evoluției crioglo- 
bulinemiei tip II, fiind mult mai putin frecventă în tipul III, 
repectiv 12% din cazuri [Rocatello et al]. 
Patogenie 
Mecanismul imun al leziunilor glomerulare este in relatie cu complexele 
imune conţinând particule virale ale virusului hepatitic C. Acest aspect a fost 
demonstrat histologic prin evidenţierea de antigene HCV de-a lungul capilarelor 
glomerulare şi în mezangiu [Sansonno et a/,1997; Tarantino]. 
Morfopatologie-aspecte sugestive pentru glomerulonefrita membrano- 
proliferativă: 
-  Proliferare mezangială marcată 
-  Îngroşarea membranei bazale glomerulare 
- Influx masiv de macrofage în glomerul 
La aceste modificări se asociază modificări specifice crioglobulinemiei: 
trombi intraluminali, depozite difuze de IgM în capilarele glomerulare; depozite 

subendoteliale de crioglobuline, cu aspect de amprentă digitală (’fingerprint’’) 
[Sinico et al; Tarantino; D' Amico]. 
Tabloul clinic 

- Hematurie (41% din cazuri) 

- Sindrom nefrotic (21% din cazuri) 
Sindrom nefritic (14% din cazuri) 

-  Insuficienta renală acută (9% din cazuri) 

-  Insuficienţă renală cronică (12% din cazuri) [Rocatello]. 

Prognostic 

Afectarea renală din cursul crioglobulinemiei induse de infecția cu virus 
hepatitic C are un prognostic variabil. O treime din bolnavi intră în remisiune 
parțială sau completă, în timp ce restul evoluează lent progresiv spre insuficiență 
renală cronică, cu perioade de exacerbare. 

Tratament 

Tratamentul formelor acute de boală impune o schemă agresivă care 
cuprinde [D' Amico]: 

=  Metilprednisolon, puls terapie, 1g iv./zi, 3 zile consecutiv, urmate 
de prednison, 1 mg/kgc/zi, per os, 6-12 luni, cu sevrare progresivă, 
plus 

=  Ciclofosfamidă — 2-3 mg/kgce/zi, 3 luni, plus 

=  Plasmafereză- 7-10 şedinţe 

Tratamentul formelor cronice de boală nu include corticoterapia şi 
tratamentul imunosupresiv care pot creşte gradul viremiei. La aceşti pacienţi se 
recomandă terpia combinată 

= Interferon alfa-2b pegylat-lug/kgc/săptămână, plus 

= Ribavirinad — 1000 mg/zi, în scheme cu durata variabilă, de la 48 de 
săptămâni [Mazzaro et al], 14 luni [Cacoub er al] la 18 luni [Alric 
et al]. Acest din urmă regim de 18 luni este actual aprobat de 
sistemele medicale din SUA şi Europa. 

Interferonul pegylat, ca şi ribavirina, nu dializează şi nu se recomandă 
pacienților cu un clearance de creatinină sub 50ml/min. La aceşti pacienţi se aplică 
regimuri care contin doar interferon alfa-2a sau interferon alfa-2b (+ ribavirină, în 
funcţie şi de severitatea clinică a manifestărilor extrarenale), pe durata de 6 luni 
[Missiani et al; Zuckerman et al]. 

Se considera responderi la aceste terapii antivirale pacientii care se 
negativează viral şi menţin răspunsul virusologic exprimat prin viremie HCV 
negativă timp de cel puţin 6 luni. La această categorie de responderi, purpura 
dispare iar proteinuria se reduce sau dispare, dar nu se constată ameliorarea funcției 
renale şi a fenomenelor polineuropatice. Scăderea titrului de crioglobuline nu se 

corelează cu scăderea transaminazelor si a viremiei, iar manifestările clinice ale 
bolii pot persista sau reapare chiar şi după negativarea virusologică obţinută prin 
terapia antivirală [Levine et alJ. 


=  Rituximab — anticorp chimeric uman-murin anti — CD20, care duce 
la depletia limfocitelor B, este indicat în formele severe de boală, 
non-responsive la medicatia antivirală. Se administrează în 1 
doză/săptămână, 4 săptămâni consecutiv. Deşi se obține o 
remisiune parțială clinică şi biologică, nivelul viremiei poate creşte 
până la de două ori fata de nivelul anterior terapiei [Sansonno et al, 
2003; Zaja et al; Quartuccio et al]. 

= Hemodializa si dializa peritoneală se indică la pacienţii cu 
insuficiență renală cronică terminală. Supravietuirea pacienţilor 
prin aceste metode de supleere a funcţiei renale este similară cu 
aceea a pacienților dializati pentru alte cauze de boală cronică de 
rinichi, deşi uneori mortalitatea poate fi mai mare [Tarantino]. 

= Transplantul renal este aplicat cu succes la pacienţii cu 
crioglobulinemie mixtă secundară infecției cu virus hepatitic C. 
Recurenta clinică a bolii se întâlneşte la 50-70% din cazuri, chiar şi 
la pacienţii aflaţi în remisiune clinică şi serologică în momentul 
transplantării. Aceste date nu contraindică transplantul renal în 
crioglobulinemie având in vedere că şi in cazul recurentei bolii la 
nivelul grefei renale, aceasta nu işi pierde funcţionalitatea 
[Tarantino]. 

Sindromul Goodpasture 


GHEORGHE GLUHOVSCHI 


Sinonime: boală mediată prin anticorpi anti MB glomerulară. 

Definiţie. Sindromul Goodpasture defineşte o boală mediată prin anticorpi 
anti MB glomerulară circulanti, care este reprezentată prin afectare simultană 
renală manifestă prin glomerulonefrită şi afectare pulmonară exprimată prin 
hemoragii pulmonare difuze. Uneori poate fi prezentă numai afectarea glomerulară, 
respectiv o glomerulonefrita. 

Prevalenţă. GN consecutivă anticorpilor anti MG glomerulară are o 
prevalența redusă: 1/1.000.000 de persoane. Sindromul Goodpasture realizează 
frecvent o glomerulonefrită cu formare de semilune (Pusey). 

Patogenie. Sindromul Goodpasture este o boală autoimună (Hellmark şi 
colab). Se incriminează anticorpi anti MB glomerulară. Aceştia acționează cu 
precădere asupra MB glomerulare, dar şi asupra MB pulmonare, leziunile acesteia 

explicând manifestările hemoragice pulmonare. Ei pot acţiona şi asupra MB 
tubulare. Anticorpii din sindromul Goodpasture sunt autoanticorpi, fiind indreptati 
impotriva domeniului non-colagenic al colagenului de tip IV; epitopul cel mai 
frecvent este un peptid de la nivelul lanţului alfa 3 al acestui domeniu (Kalluri). 
Genele care codifică acest epitop se află la nivelul cromozomului 2, respectiv în 
regiunea g***” (Adler si colab.). 

Anticorpii anti MB sunt în principal IgG, mai rar IgA şi se dispun liniar la 
nivelul MB glomerulare şi de-a lungul membranelor capilare de la nivelul 
alveolelor pulmonare. 

De asemenea, limfocitele T reacționează cu lanţul alfa3 al colagenului de 
tip IV. 

Predispozitia genetică e relevată de asocierea bolii cu antigenele HLA 
DR2. Se consideră că cei cu HLA DRw15 şi DR4 au un risc crescut, iar cei cu DR1 
un risc redus de a dezvolta boala. 

Morfopatologie 

e În microscopia optică, cea mai importantă leziune este GN proliferativa si 
focală asociată frecvent cu proliferare extracapilară; rareori se observa GN 
segmentală şi focală asociată cu necroză segmentală; excepţional se 
descriu leziuni minime. 

e  Imunofluorescenţa relevă IgG dispus liniar de-a lungul MB glomerulare. 

e Microscopia electronică evidențiază perforatii la nivelul MB care iau 
aspect de găuri; Microscopia electronică evidenţiază leziuni şi la nivelul 
MB pulmonare. 

Tablou clinico-biologic 

Boala predomină la adulţi, mai frecvent la tineri, debutul fiind in relaţie cu 
o infecţie respiratorie, etichetată frecvent ca şi viroză, gripă sau cu expunere 
recentă la solvenţi organici sau consumul unor medicamente. 

e manifestări renale: hematurie, uneori cu caracter recurent de tipul 
microhematuriei, rar hematurie macroscopică, proteinurie moderată, HTA, 
frecvent insuficienţă renală cu caracter progresiv. 

e manifestări respiratorii: hemoptizii recurente, uneori importante, tuse, 
dispnee. 

e alterarea stării generale, dureri articulare, infiltrate pulmonare bazale 
evidenţiate radiologic. 

e in sânge sunt prezenți anticorpi anti MB glomerulară, anemie hipocroma 
consecutivă hemoragiilor, VSH crescut 

e  produşii de catabolism azotat sunt crescuţi în sânge la cazurile însoțite de 
afectarea funcţiei renale: valori crescute ale ureei, creatininei şi acidului 
uric seric, concomitent cu scăderea clearence-ului la creatinină. 

e uneori se asociază cu prezenţa anticorpilor de tip ANCA, fapt ce sugerează 
o vasculită concomitentă. 


Important: Diagnosticul pozitiv de sindrom Goodpasture se pune în condiţiile 
unei glomerulonefrite cu evoluţie severă, frecvent însoţită de afectare 
funcţională renală, asociată cu hemoptizii. 


Important: Diagnosticul pozitiv se bazează pe prezența anticorpilor anti MB 
glomerulară în sânge şi pe examenul morfopatologic care relevă cel mai 
frecvent o GN proliferativă segmentală şi focală, cu proliferare extracapilară. 
Absența proliferării extracapilare nu exclude diagnosticul. 

Imunofluorescenta care evidenţiază Ig dispuse în bandă liniară este foarte utilă 
în diagnosticul bolii. 


Diagnosticul diferenţial se face cu bolile în care sunt prezente cele 2 simptome 
principale — boală renală de tipul GN şi afecţiune pulmonară însoţită de hemoragie 
pulmonară: 
e purpura Henoch-Schânlein 
granulomatoza Wegener 
LES 
angeita de hipersensibilizare 
crioglobulinemia mixtă 
tromboza venei renale cu embolie pulmonară etc. (Glassock şi colab.). 
Complicatii: sindrom anemic, IRA, IRC. 
Evolutie: este în general severă, rareori benignă. 
Prognostic: este rezervat, ameliorat de tratament. 


Tratament: Se asociază corticoterapia cu imunosupresoarele şi schimburile 
plasmatice prin care sunt îndepărtați anticorpii anti MB. In caz de IR se instituie 
tratament prin hemodializă. 


Pacienţii cu o formă mai puţin severă de boală pot beneficia de tratament cu 
metilprednisolon în puls-terapie, urmat de prednison pe cale orală. 
Boala poate prezenta recăderi pe rinichiul transplantat. 

Afectarea renala in artrita reumatoida 


GHEORGHE GLUHOVSCHI 


Aceasta poate fi cauzata de poliartrita reumatoida sau de catre medicatia 


utilizată în scop terapeutic. De obicei, cauzele afectării renale sunt dificil de 
diferențiat. 

Glomerulopatia membranoasa este semnalată în cazuri de artrită 
reumatoidă independent de tratamentele medicamentoase. Aceasta se 
manifestă prin proteinurie care în unele cazuri, rare, poate lua aspectul 
sindromului nefrotic (Appel şi colab). În cursul tratamentului cu săruri de 
aur sau penicilamină se constată frecvent o glomerulopatie membranoasă. 
S-a descris o nefropatie membranoasă în relaţie cu tratamentul cu preparate 
anti-TNF alfa. 

Un alt tip de afectare renală în artrita reumatoidă este reprezentat de 
glomerulopatia proliferativ mezangială. De asemenea, acest tip de leziune 
glomerulară poate fi întâlnită uneori independent de terapia aplicată. Se 
poate manifesta prin hematurie microscopică şi proteinurie uşoară. 

Atât  glomerulopatia membranoasă cât şi cea proliferativ 
mezangială în relaţie cu artrita reumatoidă au o evoluţie în general benignă. 
Glomerulonefrita proliferativă şi glomerulonefrita  necrozantă sunt 
evidenţiate foarte rar în artrita reumatoidă. 

Amiloidoza este observată destul de frecvent în artrita reumatoidă în 
general după o evoluţie de peste 10 ani. Pacienţii prezintă proteinurie care 
poate în unele cazuri lua tabloul unui sindrom nefrotic. Leziunile constau 

din amiloid de tip AA (Steddon şi colab). Amiloidoza renală evoluează 

frecvent spre insuficienţă renală, unele cazuri necesitând tratament prin 

mijloace de supleere a funcţiei renale. 

e Artrita reumatoidă se poate însoţi de leziuni tubulo-interstitiale. Ele se 
asociază frecvent unui tratament cu antiinflamatoare nesteroidiene. 

e Leziunile vasculare sunt semnalate rar în artrita reumatoidă. Ele se pot 
manifesta ca o vasculită sistemică cu morbiditate şi mortalitate importantă. 

Artrita reumatoidă juvenilă se poate asocia cu glomerulonefrită focală, cu 
îngroşarea membranei bazale şi cu leziuni tubulointerstitiale. Uneori se intalnette 
amiloidoză. 

De menţionat că la pacienții cu artrită reumatoidă trataţi cu analgezice se 
pot evidenția leziuni de nefrită interstitiala cronică însoțită uneori de necroză 
papilară. 

Întreruperea terapiei artritei reumatoide cu preparatele menţionate mai sus 
e urmată de obicei de reversibilitatea leziunii renale pe care acestea o induc. 

Afectarea renala in spondilita ankilopoetica 


GHEORGHE GLUHOVSCHI 


La unii bolnavi se poate evidentia o nefropatie cu depozite de IgA. Clinico- 
biologic sunt prezente hematuria $i proteinuria. 

Se mai semnalează amiloidoza cu afectare renală. Aceasta se poate însoți 
de proteinurie importantă, chiar sindrom nefrotic. 

La bolnavii tratati cu analgezice pot fi prezente leziuni de nefropatie 
interstitiala analgezica (Appel şi colab). 

Nefropatia din cursul reumatismului articular acut 


GHEORGHE GLUHOVSCHI 


Nefropatia din cursul reumatismului articular acut se observa la unii 
bolnavi care prezintă tabloul clinico-biologic al unui reumatism articular 
acut si al unei glomerulonefrite uşoare cu hematurie microscopică şi 
proteinurie moderată. Sindromul nefrotic nu este semnalat. 

Examenul morfopatologic relevă în microscopie electronică leziuni 
de glomerulonefrită proliferativă focală sau de glomerulonefrită prolifera- 
tivă difuză. Uneori sunt prezente şi leziuni de nefropatie interstitiala. 

Evoluţia este favorabilă. 

Nefropatii glomerulare din neoplazii 


GHEORGHE GLUHOVSCHI 


In cursul proceselor neoplazice se produc anticorpi fata de numeroşi antigeni 
tumorali care împreună pot forma complexe imune.Acestea se depun la nivelul 
rinichiului determinând apariţia unei nefropatii glomerulare. 


216 


Manual de nefrologie clinica 


Prevalenta este rară , mai mica de 1 %. 

Se semnaleaza mai frecvent in neoplazii ale tumorilor solide de la nivelul 
tubului digestiv, (stomac, colon), aparatului respirator (plamân), sângelui, 
organelor genitale (ovar), limfoame, leucemii. Afectarea renală în cadrul 
neoplaziilor se manifestă prin sindrom nefrotic sau chiar proteinurie/hematurie 
izolată, fapt care ne obligă a efectua un examen clinico-biologic complet in direcția 
unei posibile neoplazii. 


Importanţa practică: la orice persoană în vârstă constatarea elementelor 
unui sindrom nefritic, sindrom nefrotic sau chiar a unei proteinurii/hematurii 
izolate ne obligă la efectuarea unui examen clinico-biologic complet în vederea 
elucidării unui proces neoplazic asociat. 


Patogenie: 

În producerea GN din neoplazii sunt incriminate mecanisme imune. Ca 
antigene pot participa antigene asociate tumorii sau antigene fetale reprimate. S-au 
evidențiat antigene provenite din carcinoame bronşice, colonice, gastrice, 
prostatice în depozitele glomerulare (Davison). În boala Hodgkin e prezentă 
afectarea glomerulară cu leziuni minime în care sunt incriminate mecanismele 
imunitatii celulare, fiind implicate limfocitele T. 


Tablou clinico-biologic 

Sunt prezente elementele clinice ale unui proces neoplazic de organ . 
Alături de acestea sunt prezente manifestări renale. Formele clinico-biologice de 
manifestare pot fi: proteinurie izolată, sindrom nefrotic mai rar sindrom nefritic sau 
hematurie izolată. 

Biologic se constată: VSH crescut, fibrinogen crescut, alte date biologice în 
funcţie de organul afectat, prezența de markeri tumorali specifici. CIC pot fi 
crescute, iar la unii bolnavi se constată crioglobuline crescute. 

Uneori semnele clinico-biologice ale unei neoplazii de organ sunt absente, 
poate fi prezent însă un VSH crescut. 


Forme morfopatologice 

Glomerulonefrita membranoasă este cea mai frecventă formă de 
manifestare a afectării renale din neoplazii, mai ales în carcinoamele tubului 
digestiv, bronşic, boala Hodgkin. 

Nefropatia cu leziuni minime este semnalată mai frecvent în boala 
Hodgkin. 

Glomerulonefrita mezangiocapilară 

Se asociază cel mai frecvent cu limfoamele maligne, respectiv leucemia 
limfatică cronică. Pot fi prezente crioglobuline în serul bolnavilor. 

Alte tipuri de nefropatii din cursul neoplaziilor: glomerulonefrita rapid 
progresivă. Uneori sunt prezente leziuni de vasculită (Appel şi colab). Amiloidoza 
a fost semnalată în unele boli maligne: carcinom renal, boala Hodgkin, leucemie 
limfatică cronică. Boala poate apare şi la bolnavi cu neoplasme latente (Birkeland 
şi colab). 


Diagnostic: 

Prezenţa unei leziuni renale şi în special a sindromului nefrotic la 
persoanele în vârstă impun efectuarea de investigații în vederea excluderii 
etiologiei neoplazice a acestora. Evidenţierea unei hematurii, proteinurii, sindrom 
nefritic, sindrom nefrotic la un bolnav neoplazic impune suspiciunea unei 
nefropatii secundare procesului tumoral. 


Diagnostic diferenţial: cu alte afecțiuni renale care pot fi prezente la un bolnav 
neoplazic. 


Evoluție: sindromul nefrotic apare după o evolutie de 1.5 ani a carcinoamelor, 
unele cazuri evoluează spre insuficiență renală. Exceptional pot lua tabloul unei 
GNRP. 


Complicatii: tromboza venei renale 


Prognostic: este în relatie cu afecțiunea tumorală: în general prezenţa leziunii 
renale influenţează în puține cazuri evoluţia bolii. 


Tratament: este cel al afecțiunii neoplazice — tratament chirurgical, chimioterapic, 
radioterapic. Tratament simptomatic: medicatie diuretică, antiproteinurică (AINS). 
Inhibitorii enzimei de conversie şi blocantii de receptori de AII controlează HTA şi 
proteinuria. Sindromul dislipidemic în cadrul sindromului nefrotic se controlează 
cu statine. 

Nefropatia diabetica (ND) 
GHEORGHE GLUHOVSCHI 


Definiţie. Nefropatia diabetică este un sindrom clinic caracterizat prin 
prezenţa la un pacient cu diabet zaharat a unei albuminurii peste 200ug/min sau 
mai mare de 300mg/24h, care e confirmată cel puţin la 2 determinări la o distanță 
de 3-6 luni, un declin continuu al ratei de filtrare glomerulare (GFR) şi creşterea 
TA. Valorile de mai sus ale albuminuriei echivalează cu o proteinurie mai mare de 
500mg/24h. Diagnosticul definitiv se stabileşte histologic (Mindel). 

ND se poate manifesta ca şi o complicatie atât a DZ insulinodependent, 
unde este mai frecventă (30-40% din pacienţi), cât şi a DZ insulinoindependent 
(20-30% din pacienți) (Epstein si Sowers). 

Există o susceptibilitate genetică. In SUA se constată o incidență mai 
crescută la populaţia de culoare. Bărbaţii au un risc mai mare de a dezvolta o 
nefropatie de diabetică. Diabeticii cu un control necorespunzător al glicemiei, cu 
perioade lungi de hiperglicemie, prezintă mai frecvent ND. 

Patogenie 

În producerea ND sunt incriminate mai multe mecanisme patogenice: 

- hiperfiltrarea glomerulară împreună cu hipertensiunea glomerulară; în producerea 
leziunilor fibrotice un rol important se atribuie angiotensinei II — s-a observat că 
blocarea angiotensinei II are şi un efect antifibrotic favorabil blocând activitatea 
profibrotică a acesteia 

- hiperglicemia poate induce direct expansiunea şi leziunea regiunii mezangiale; 
glicozilarea proteinelor tisulare joacă un rol important în producerea leziunilor 
renale şi a microangiopatiei diabetice în general 

- un rol important se atribuie produşilor de glicozilare avansată (advanced 
glycosilation end products — AGE) 

- citokinele şi în principal TGF-beta au de asemenea un rol important; TGF-beta 
este incriminată in procesele de hipertrofie tisulară şi sinteza de colagen, fiind 
implicată în producerea leziunilor de glomeruloscleroză 

- perturbări ale expresiei nefrinei — proteina transmembranară exprimată de 
podocite 

- susceptibilitatea genetica (Bakris) 

Stadializare. Nefropatia diabetică trece prin 5 stadii (Mogensen): 

1.Stadiul de hiperfiltrare si hipertrofie renală prezintă: o rata de filtrare 
glomerulara crescută, fluxul plasmatic renal crescut, rata de filtrare a albuminei 
crescută. Proteinuria este absentă sau crescută tranzitor. Ecografic şi radiografic 
ambii rinichi sunt mariti de volum. MB glomerulară este normală în microscopie 
electronică. 

2.Stadiul asimptomatic sau silențios: TA este normală, rareori crescută 
tranzitor, rata de filtrare a albuminei este normală, proteinuria e absentă, uneori 
crescută tranzitor. Rata de filtrare glomerulară (RFG) este crescută. Microscopia 
optică nu relevă leziuni. Microscopia electronică evidențiază îngroşarea MB şi 
proliferare mezangială. 

3.Nefropatia diabetică incipientă sau microalbuminuria: TA creşte pozitiv 
şi lent în cursul bolii; monitorizarea pe un interval de 24 de ore arată diminuarea 
sau absenţa scăderii fiziologice nocturne a TA, aceasta menținându-și valorile din 
cursul zilei. Filtrarea glomerulară diminuă. Microalbuminuria poate atinge 
300mg/24 ore. în ME leziunile prezentate în faza precedentă sunt mai accentuate. 
Modificările structurale ale MB stau la baza microalbuminuriei. 

4.Nefropatia diabetică în stadiul clinic manifest: macroalbuminurie, 
valorile excretiei albuminei urinare depăşind 300mg/24 ore, rata de filtrare 
glomerulară diminuă progresiv. Aceasta se manifestă prin: 

-semnele clinice şi biologice ale diabetului zaharat 

-semnele clinice şi biologice ale nefropatiei diabetice 

-semnele clinice şi biologice ale complicatiilor diabetului zaharat. 

Semnele clinico-biologice sunt cele comune ale diabetului zaharat. 
Nefropatia diabetică se prezintă variabil: 

e  proteinurie izolată de tip neselectiv, de regulă redusă, nedepăşind 0,5- 
19/24 ore 

e SN impur tradus prin manifestările clinice şi biologice ale SN: proteinurie 
de 3,5g/24 ore, de tip neselectiv, hipoproteinemie, hipoalbuminemie, 
hiperalfa-2  globulinemie, sindrom dislipidemic, sindrom edematos. 
Frecvent se asociază HTA, microhematurie şi afectare funcțională renală 
ce determină aspectul de SN impur. 

e insuficiență renală cronică în diverse etape, uneori insotita de episoade de 
acutizare sau chiar veritabile episoade de IRA, de regulă suprapuse unei 
nefropatii diabetice cronice. Sunt prezente: proteinuria moderată, 
neselectivă, HTA, microhematuria, alterarea progresivă a funcțiilor renale. 

e unele cazuri evoluează cu HTA asociată cu proteinurie şi microhematurie. 

Nefropatia diabetică este un factor important in dezvoltarea HTA la 
diabetici, în special în tipul I. 

Semnele clinice şi biologice ale complicatiilor diabetului zaharat sunt 
reprezentate în primul rand de microangiopatia diabetică, cât şi de complicațiile 
determinate de macroangiopatia diabetică. Dintre acestea, nefropatia diabetică se 
corelează ca şi gravitate cu retinopatia diabetică. 

Sunt prezente frecvent coronaropatia diabetică şi uneori arteriopatia 
membrelor inferioare. Se evidențiază de asemenea neuropatia diabetică, cataracta 
precoce, leziuni hepatice care pot evolua de la steatoză la steatofibroză şi chiar 
ciroză hepatică. 

Ecografia: ambii rinichi sunt mariti de volum, cu ecodensitate crescută a 
regiunii parenchimatoase. 

Morfopatologie: macroscopic, ambii rinichi sunt mariti de volum. 

Microscopic leziunile sunt reprezentate de glomeruloscleroza difuză 
diabetică (glomeruloscleroza intracapilară) şi de glomeruloscleroza nodulară care 
se intâlneşte mai frecvent în tipul I de diabet zaharat. 

Se mai evidențiază uneori leziuni glomerulare exudative care nu sunt 
specifice DZ şi leziuni de hialinoză si scleroza glomerulară; leziuni vasculare: 
hialinizarea arteriolelor aferente şi eferente; leziuni tubulointerstitiale: expansiune 
interstitiala, atrofii tubulare. 

În această fază este asociată frecvent infecția urinară care se poate 
manifesta sub forme clinice diverse: bacteriurie asimptomatică, PNA, PNC, mai rar 
sub forma abcesului renal sau perirenal. 

5. Nefropatia diabetică în stadiul de insuficienţă renală terminală. 

ND reprezintă în SUA şi țările Europei de vest cauza principală de 
insuficiență renală terminală care este supusă tratamentului prin dializă. 

Se traduce prin simptomele clinice şi biologice specifice stadiului de 
insuficiență renală terminală. 

Se observă o toleranță mai bună la tratamentul antidiabetic. Simptomele 
clinice ale diabetului zaharat evoluează astfel: TA are în general o evoluţie mai 
severă, SN diminuă, persistă microhematuria. În sânge cresc produsii de catabolism 
azotat odată cu diminuarea funcţiei renale. Examenul morfopatologic evidenţiază 
scleroză glomerulară. 

Diagnostic pozitiv 

Diagnosticul pozitiv al ND se susţine pe baza semnelor clinice şi biologice. 
Un rol esențial în depistarea ND îl are monitorizarea pacientului diabetic privind 
apariția microalbuminuriei care permite diagnostiicul precoce al ND. Se consideră 
că microalbuminuria are o valoare predictivă pentru instalarea ND (Parving şi 
colab). 

Pacinetul cu diabet zaharat poate prezenta gi alte nefropatii glomerulare ce 
pot fi dignosticate pe baza simptomelor, semnelor clinice si biologice dar in 
principal pe baza examenului morfopatologic al fragmentului tisular obtinut prin 
punctie biopsie renală. 


Complicatii 

Bolnavul cu ND prezintă asociat complicațiile uzuale ale diabetului 
zaharat, cele mai importante fiind microangiopatia diabetică, boala cardio-vas- 
culară şi tulburările metabolismului lipidic. Microangiopatia diabetică evoluează în 
general paralel cu microalbuminuria, respectiv cu ND. Neuropatia diabetica 
reprezintă a altă complicatie întâlnită la bolnavii cu ND (Vora şi Ibrahim). 

Evolutie si prognostic 

Boala are o tendință la evoluţie progresivă, cu prognostic rezervat, in 
special când s-a instalat insuficienţa renală. Se apreciază că în decurs de 5 ani de la 
decelarea ND, aceasta evoluează spre IRC stadiul terminal. 

Tratament. Preventiv se recomandă controlul strict al glicemiei. 
Nefropatia nu se întâlneşte în absenţa hiperglicemiei (Marks şi Raskin). 

Diabetes Control and Complications Trial (DCCT): tratamentul intensiv 
reduce microalbuminuria cu 39% şi albuminuria cu 64%. Deşi ACE-I previn 
dezvoltarea microalbuminuriei la pacienţii cu DZ normoalbuminurici de tip I şi II, 
chiar în absenţa HTA utilizarea lor la aceşti pacienti nu a intrat în practica curentă. 

Tratamentul igieno-dietetic: aport caloric adaptat fiecărui caz, aport de 
lipide şi glucide corespunzător fiecărui caz, aportul de sodiu, potasiu şi fosfor în 
raport cu funcția renală şi prezenţa HTA. 

Se inițiază dieta hipoproteică: 0,6-0,8g/kg corp/zi care are un efect pozitiv 
asupra diminuării excretiei urinare de albumină. Se recomandă control strict al 
glicemiei: hemoglobina glicozilată sub 7%. Se evită alimentele bogate în potasiu. 

Tratamentul medicamentos. Biguanidele sunt contraindicate la valori ale 
clearance-ului la creatinină de 60ml/min sau creatinină serică mai mare de 1,5mg% 
la bărbaţi şi 1,4mg% la femeie, având risc de acidoza lactică. 

Deoarece derivații de sulfoniluree sunt metabolizati în rinichi trebuie 
redusă utilizarea lor. 

Thiazolidindionele sunt agonisti ai PPAR (Peroxisome Proliferator 
Activated Receptor) si au efect de scădere a glucozei sanguine in DZ tip II. Se 
consideră că exercită un efect renoprotectiv (reducerea fibrozei, proliferării 
mezangiale şi inflamatiei). Efectul antifibrotic este prezent atât în nefropatia 
diabetică cât şi în boala renală cronică non-diabetică (Li şi colab). Din această clasă 
se utilizează în practica clinică pioglitazona şi rosiglitazona). Thiazolidindionele 
pot agrava edemul şi insuficienţa cardiacă congestivă. 

In caz de insuficientă renală cu retenţie azotată se instituie tratament cu 
insulină. Doza de insulina este mai redusă ca la alti bolnavi, in parte în relaţie cu 
faptul că insulina este metabolizată la nivelul rinichiului. 


Tratamentul hipotensor 


Obiective: Valorile TA sub 130/80 mmHg la toţi pacienţii diabetici, TA 
sub 125/75 mmHg la bolnavii cu ND cu proteinurie mai mare de | g/zi. 


Inhibitorii enzimei de conversie se indică la bolnavii cu DZ tip 1 cu ND 
clinic manifestă. Inhibitorii enzimei de conversie asociaţi cu blocanti de receptori 
de angiotensină se indică la bolnavii cu DZ tip 2 cu ND incipientă sau clinic 
manifestă (Mogensen şi colab). 

Tratamentul hipolipemiant. Se utilizează statine care pe lângă efectul 
hipolipemiant au şi un efect direct nefroprotectiv. 

Obiective : atingerea valorilor colesterolului sub 100 mg% şi a 
trigliceridelor sub 100 mg% şi HDL colesterol peste 40 mg%. 

Tratamentul diuretic se recomandă la pacienţii cu edeme. 

Tratamentul cu sulodexide are efect favorabil în ND. Aduce aport de 
glicozaminoglicani cu efect antiproteinuric şi efect vasculotrop general. 

Tratamentul complicatiilor DZ. Pentru complicatiile vasculare se preferă 
Doxium şi Dipiridamol. În tratamentul cardiopatiei ischemice se aplică derivați de 
nitroglicerină, iar în caz de insuficiență cardiacă tratament tonicardiac. 

În stadiul terminal se recomandă : hemodializă, dializă peritoneală, 
transplant renal. 

Bolnavii cu DZ tip 2 hemodializati prezintă supravieţuire de 30% după 5 
ani, având o supravieţuire mai mică decât bolnavii cu glomerulonefrită cronică 
nediabetici aflați în program de hemodializă (Wolfe şi colab). Mortalitatea prin 
boli cardiovasculare este mai mare de 50 % la bolnavii hemodializati diabetici. 

La pacienții cu transplant renal supraviețuirea e mai mică decât la 
nediabetici. 


Important: Nefropatia diabetică este o complicatie importantă şi frecventă 
a diabetului zaharat. Evidenţierea la un bolnav cu diabet zaharat a unei 
microalbuminurii sau chiar a unei proteinurii, a unei microhematurii, a HTA si a 
edemelor de tip renal sau a afectării probelor funcționale renale impun evaluarea 
bolnavului în vederea unei nefropatii diabetice. 

Sindromul Alport 
FLORICA GADALEAN 


Definiţie. Este o nefropatie ereditară în care este afectat colagenul A4 şi 
care se manifestă printr-o boală glomerulară cu evoluţie progresivă asociată cu 
leziuni neurale, auditive şi anomalii oculare (Steddon şi colab). 

Frecvența. Boala reprezintă 0,3 — 2,3% din adulţii cu IRC din Statele 
Unite şi Europa. 

Patogenie. Aceasta are la bază tulburări ale MB glomerulare, de la nivelul 
cohleei şi la nivelul ochiului. La baza acestora stau mutații ale colagenului IV. 

Sindromul Alport în 85% din cazuri se datorează unei boli legată de 
cromozomul X sau în 15% se află în relație cu cromozomul 2, în aceasta situatie 
boala fiind autosomal recesivă . Mutaţia cromozomului 2 interesează genele 
COL4A3 şi COL4A4 care codifică lanţul alfa 3 şi alfa 4 ale colagenului IV. 
Examen morfopatologic: 

Microscopie optica: glomerulonefrita proliferativa asociata cu scleroza segmentala 
şi focala, mai rar GN cu proliferare segmentala şi focala sau GN proliferativa 

difuza. Este prezent frecvent un infiltrat interstitial cu celule spumoase, uneori sunt 
prezente fibroze interstitiale. 

Microscopia electronica: MB glomerulara si tubulara ingrosata focal sau difuz si 
rupta pe alocuri. 

Imunofluorescenta nu releva depozite de imunoglobuline şi complement. 

Tablou clinico-biologic: Clinic se manifesta prin hematurie recurenta, proteinurie 
minima. Hipertensiunea este prezenta în special la barbati. Acestea se asociaza cu 
surditate, manifestari oculare (conus lenticular anterior, retinopatie, distrofie 
corneana) 

Evolutie lenta spre insuficienta renala. 

Tratamentul este simptomatic. Inhibitorii de enzima de conversie sau blocantii de 
receptor de angiotensina II controleaza hipertensiunea arteriala şi au efect 
antiproteinuric. 

Boala Fabri 
FLORICA GADALEAN 


Incidenta. 1 la 40 — 60000 din persoanele de sex masculin; prevalenta 
bolnavilor cu boala Fabri din cei propusi hemodializei este de 0,1 — 0,5%. 
Patogenia. Boala are la bază o deficiență de alfagalactozidază. Ca urmare 
se acumulează în diverse organe glicosfingolipidele de tipul globotriaosylceramida 
şi galabiosylceramida la nivelul endoteliului vascular a diverselor organe. 
Tulburările ischemice pe care le generează duc la suferința mai multor organe. 
Leziunea podocitară se datorează acumulării globotriaosylceramidei. 
Semnele clinico-biologice ale bolii Fabri : 
e leziuni cutanate: angiokeratoame; 
e leziuni ale sistemului nervos : neuropatie pe periferică şi autonomă; 

e leziuni cardiovasculare: ischemie miocardica, aritmie; 

e manifestări oculare: opacitate corneană, cataractă, leziuni vasculare ale 
retinei şi ale vaselor conjunctivale. 

e semne de afectare renală: hematurie, proteinurie, uneori sindrom nefrotic; 
afectare funcțională renală cu evoluţie către insuficiență renală. 
Morfopatologie. Celulele epiteliale glomerulare prezintă vacuolizari cu 

aspect spumant. 
Diagnostic: dozarea alfa-galactosidazei A în sânge. 


Tratament: de substituție administrat la 2 săptamâni cu Fabrazyme™ 
(agalsidase beta). 

Sindromul unghie — rotulă (osteo-onicodisplazia ereditară) 


GHEORGHE GLUHOVSCHI 


Se caracterizează prin displazie unghială şi aplazie patelară. Mai pot fi 
prezente şi alte anomalii osoase. Se descrie displazia cotului. 

Sindromul unghie — rotulă se poate asocia cu anomalii oculare (cataractă 
congenitală, microcornee, pigmentatia marginei interne a irisului, glaucom 
congenital) 

Afectarea renală e prezentă la unii pacienţi, manifestată prin anomalii 
urinare: proteinurie, hematurie, uneori sindrom nefrotic, hipertensiune, edem. 

Boala e benignă. Uneori poate apare în insuficiența renală. 

Alte modificări la nivelul aparatului urinar : litiază renală, pot fi prezente şi 
anomalii ale tractului urinar. 

Boala ar fi în relaţie cu o genă anormală localizată pe porţiunea terminală a 
braţului lung al cromosomului 9. Se constată o exprimare anormală a colagenului 
de tip IV şi posibil şi a colagenului de tip III. 

Lipodistrofia 
GHEORGHE GLUHOVSCHI 


Lipodistrofia este o afectiune insotita frecvent de manifestari renale care 
iau aspectul unei glomerulonefite mezangio-capilare. Se prezintă sub forma unei 
lipodistrofii parțiale, difuze sau totale. Se evidenţiază frecvent scăderea fracțiunii 
C3. 

Afectiunile renale determinate de mutatii ale proteinelor 
podocitare 


GHEORGHE GLUHOVSCHI 


1. Sindromul nefrotic de tip finlandez 

Se datorează afectării genei NPHS1 care coordonează producerea nefrinei, 

principala proteină componentă a membranei cu fantă a podocitelor. 

Gena este localizată pe cromozomul 19. 

Tabloul clinico-biologic este cel al sindromului nefrotic. Se semnalează la 
copii care prezintă o dezvoltare deficitară, policitemie. Boala se asociază cu 
anomalii digestive: stenoză pilorică şi reflux gastroesofagian. 

Evoluţia este progresivă în câţiva ani spre insuficiență renală. 

Complicatii: infecțioase 


Tratament 
- tratament antiproteinuric: inhibitori ai enzimei de conversie, 
indometacină 


- tratament prin dializă, transplant renal. 

2. Sindromul nefrotic autosomal recesiv datorat podocinei 

Se datorează afectării genei NPHS2 care e localizată pe cromozomul 1, 
respectiv 1q25 — 1 q31. Aceasta coordonează sinteza podocinei. 

Podocina este un component al membranei cu fantă, alături de nefrină. 

Tabloul clinico-biologic este acel al sindromului nefrotic. 

3. Sindrom nefrotic autosomal dominant datorat alfa actinin -4 

Este o boală familială asociată de o formă autosomală de scleroza 
segmentală focală. Se manifestă prin proteinurie care nu atinge valorile din SN. 

Funcţional se constată o insuficiență renală progresivă. 

Tabloul morfopatologic este cel al sclerozei segmentale focale. 

Deficienta de lecitin-colesterol acyl transferaza (LCAT) 


GHEORGHE GLUHOVSCHI 


Etiologie. Este boală autosomal recesivă. Defectul este localizat pe 
cromozomul 16 q 22. Boala are debut lent evidenţiat după 30 ani. 

Tablou clinic 

e Semne generale 

-anemie normocitară 

-opacitati corneene 

-ateroscleroza timpurie 

Lipoproteinele cu densitate scăzută sunt crescute. 

Patogenie. Deficiența LCAT determină valori crescute ale lipoproteinei X 
care ar determina o creştere a producției chemokinei MCP-1 de către celulele 
mezangiale cu infiltrat inflamator şi formare de celule spumoase ce ar conduce la 
glomeruloscleroză. Apar perturbări ale celuleleor endoteliale cât şi ale membranei 
bazale glomerulare cu proteinurie (Appel şi colab). 

e Semne de afectare renală: 

-hipertensiune arterială 

-proteinurie care poate lua aspectul unui sindrom nefrotic 

-afectare funcțională cu IRC progresivă (Glassock) 

Examen biologic — lecitin-colesterol acyl transferaza este absentă sau 
foarte redusa in ser 

Examen morfopatologic 

La nivel glomerular se remarca 

- prezența de celule spumoase 

-  îngroşarea MB cu podocite aplatizate 

- hiperplazia intimei 

Diagnosticul este sugerat de triada: anemie-sindrom nefrotic-opacitati 
corneene (Appel şi colab). Determinarea enzimei LCAT în sânge relevă absenţa ei 
sau valori scăzute. Anomalii lipidice: plasma cu turbiditate crescută, valori serice 
ale colesterolului neesterificat crescute, trigliceride crescute, fosfatidilcolina 
crescute, lipoproteina X crescută, HDL-crescut. 

Tratament: rezultate ineficiente 

Glomerulonefritele din cursul bolilor infectioase bacteriene 


GHEORGHE GLUHOVSCHI 


Glomerulonefrita din endocardita bacteriana 


Este semnalata atât in endocardita bacteriană acuta, cât şi în cea subacuta. 

Etiologie. Streptococul viridans este agentul etiologic cel mai frecvent 
incriminat în endocardita subacută, iar stafilococul auriu este agentul etiologic cel 
mai des semnalat în endocardita acută. Dintre alti germeni implicaţi, de remarcat 
este enterococul. Sunt incriminati mai rar şi alti germeni: alte tipuri de streptococi 
(decat streptococul viridans, pseudomonas aeruginosa, candida albicans, etc. 

Patogenie. în endocardita bacteriană exista o antigenemie prelungită cu 
formarea continuă de complexe imune. Acestea se pot depune la nivel glomerular 

realizand depozite imune subendoteliale si subepiteliale. Concomitent are loc o 
activare a sistemului complementar, in principal pe cale clasică cu hipocomple- 
mentemie consecutiva cu scăderea fractiunilor C3 şi C2. Imunofluorescenta relevă 
depuneri de complement si imunoglobuline la nivel glomerular. 


Tablou clinico-biologic 

Semne de endocardita bacteriana 

Bolnavul prezintă o afecțiune valvulară, uneori protezată, cu modificări ale 
zgomotelor cardiace. Alte semne ale endocarditei bacteriene: tegumente palide, de 
culoare galbuie, corespunzătoare sindromului anemic, splenomegalie. Tabloul 
clinic e dominat de sindromul febril prelungit. HTA este rareori prezenta. 

Alte semne biologice: VSH crescut, fibrinogen şi proteina C crescute, C3 
scăzut, prezente crioglobuline, test latex pozitiv, CIC. E prezenta frecvent 
hematuria microscopica şi proteinuria. Uneori sunt semnalate valori crescute ale 
produşilor de catabolism azotat (uree sanguină, creatinina serică). Hemoculturile 
sunt pozitive pentru germenul cauzal. 

Forme clinice. Cel mai frecvent se prezintă ca hematurie izolată, cu sau 
fără proteinurie. 

Alte forme imbracă aspectul sindromului nefritic sau nefrotic. Uneori se 
semnaleaza IRA în special la bolnavi în varsta. 

Morfopatologie. Se evidenţiază cel mai frecvent leziuni de GN 
proliferativa focală şi segmentală. Mai pot fi prezente uneori leziuni de GN 
membranoasă sau de GN membranoproliferativa. Sunt descrise cazuri de GN 
proliferativă endocapilară şi extracapilară. (Kanan şi Mattoo). Au mai fost 
evidenţiate leziuni de vasculită. (Majumdar şi colab). 

In 31 % din cazuri se pot evidenția leziuni de infarcte renale consecutive 
unor embolii. Necroza corticală a fost semnalată la unii bolnavi. 

Diagnostic pozitiv: Se pune pe baza semnelor clinice ale endocarditei la care se 
asociaza hematurie, proteinurie şi uneori sindrom nefritic sau chiar nefrotic. 
Diagnosticul diferenţial se face cu alte afecţiuni întâlnite în cursul endocarditei 
bacteriene: nefrita interstitiala indusa de antibioticele utilizate în tratamentul 
bolii: peniciline, cefalosporine. în cursul acesteia se semnaleaza insuficienţa renală 
în cazuri severe. în forme uşoare sunt prezente hematuria, piuria, cilindrii 
leucocitari, uneori eozinofilie, eozinofilurie. în cursul tratamentului cu 
aminoglicozide se pot semnala leziuni renale care pot determina o afectare 
importantă funcțională renală cu IRA, uneori chiar necroză tubulară acută. 

Evoluție. Afectarea renală din endocardita bacteriană evoluează de obicei 
favorabil concomitent cu leziunea cardiacă sub tratament antibiotic. Unele cazuri 
prezintă o evoluţie severă, progresivă. 

Tratamentul glomerulonefritei din endocardita bacteriană implica 
tratamentul antibiotic al endocarditei bacteriene care influențează şi evoluția 
leziunii renale. Uneori se asociază tratament antiinflamator. 


Important: Prezenta semnelor clinice şi biologice de afectare renala: hematurie, 
proteinurie, uneori sindrom nefritic sau nefrotic, impun o urmarire a acestora pe 
parcursul evolutiei şi tratamentului endocarditei bacteriene. 

Nefrita de shunt 


Nefrita de shunt este o glomerulonefrită mediată prin complexe imune 
asociata cu shunturi ventriculo-atriale inserate pentru tratamentul hidrocefaliei 
(Haffner şi colab). 

In tratamentul hidrocefaliei se utilizează în prezent mai multe tipuri de 
shunturi. Acestea pot să se infecteze în principal cu staphylococcus albus. 
Formarea de complexe imune poate duce la formarea unei nefropatii glomerulare. 

Semne clinice generale: stare septică, febră, stare generală alterată, 
astenie, paloare, hepatomegalie, splenomegalie, limfadenopatie. 

Semne biologice: anemie, VSH crescut, proteina C crescută, reacția latex 
pozitivă, crioglobuline prezente. 

Semne clinico-biologice de afectare renală: proteinurie care uneori ia 
alura unui sindrom nefrotic; hematurie macroscopică 

Probe imunologice: valori scăzute ale complementului seric, CIC sunt 
crescute. 

Probele funcționale renale sunt afectate pe masura evoluţiei bolii. 

Tratament: antibiotic, îndepărtarea  cateterului. Pacienţii necesita 
monitorizare pentru o posibilă progresie spre insuficiență renală terminală (Haffner 
şi colab). 

Glomerulonefritele din cursul focarelor septice viscerale 


Infectiile viscerale pot lua aspectul unor focare septice localizate. Acestea 
se pot insoti de o afectare renala de tipul unei GN. 

Afectarea glomerulară a fost semnalatăîn cursul abceselor abdominale de 
tipul apendicitei supurate, abcesului hepatic, abcesul retroperitoneal, precum şi în 
cursul abceselor pulmonare. 

Etiologia este variabilă. Hemoculturile sau culturi din probe recoltate din 
aceste focare pot evidenția germenul cauzal. 

Mecanism patogenic : afectarea glomerulară se produce prin intermediul 
complexelor imune în relație cu antigenele eliberate de la nivelul focarului 
infecțios. 

Tabloul clinico-biologic se manifestă prin : 

- simptomele clinice ale abcesului visceral in care domină starea septica. 

Sunt prezente semnele de localizare ale abcesului visceral: dureri la 
nivelul hipocondrului drept în caz de abces hematic, dureri la nivelul 
fosei iliace în caz de abces consecutiv unei apendicite supurate. 

- biologic : leucocitoză cu deviere la stânga, VSH crescut, complexele 
imune circulante pot fi crescute, crioglobuline prezente, valori scăzute 
ale C3. 

- manifestări renale: hematurie microsopică, mai rar macroscopică, 
proteinurie de 1 — 2 g, rar sindrom nefrotic, hipertensiune arterială e de 
obicei absentă, uneori pot fi prezente edeme, se constată frecvent 
creşterea produşilor de catabolism azotat. 

GN din cursul focarelor viscerale se însoţeşte frecvent de IRA, poate lua 

aspectul unei GN rapid progresive. Uneori se manifestă ca un sindrom nefrotic. 

Examenul bioptic_: se pot evidenția leziuni de GN proliferativă difuză, 
GN proliferativă segmentală şi focală, GN proliferativă endo şi extracapilară. 

Evoluţia — prin tratament antibiotic şi chirurgical al focarului septic 
visceral se poate obşine rezoluția GN. în unele cazuri poate evolua spre IRC. 

Tratament antibiotic , tratament chirurgical al focarului infecțios. 

Alte glomerulonefrite postinfectioase 


Glomerulonefrita asociată cu stafilococul rezistent la meticilină 

Se prezintă ca şi GN consecutive stafilococului auriu rezistent la 
meticilină. Cel mai frecvent se asociază cu abcese pleurale sau abdominale. 

Clinic: se poate prezenta ca şi GN rapid progresivă, uneori ia tabloul 
sindromului nefrotic. 

Unele cazuri se asociază cu manifestări de tip vasculită. 

Tabloul biologic. C3 valori normale, IgA şi IgG crescut, hemoculturile 
evidenţiază prezenţa stafilococului auriu. Testarea acestuia privind sensibilitatea 
microbiană relevă rezistenţa la meticilină. 

Examenul morfopatologic. Biopsiile renale relevă GN  proliferativă 
mezangială la care se asociază proliferare extracapilară. Uneori se evidențiază şi 
proliferare endocapilară. 

Evoluţia - favorabilă sub tratament, unele cazuri rare evoluează spre 
insuficiență renală terminală. 

Tratament : antibiotic în funcţie de sensibilitatea germenului, s-au descris 
în cazuri rare rezultate favorabile prin tratament corticoterapic. 


Glomerulonefrita asociată cu Brucella 

In infecțiile cu brucella se constată la unii bolnavi prezența de micro- 
hematurie, proteinurie uneori SN; uneori se constată o afectare funcțională renală. 

Afectarea renală poate evolua favorabil sub tratament antiinfectios. La unii 
bolnavi afectarea renală poate persista. 

Examenul bioptic poate releva leziuni de GN proliferativă segmentală şi 
focală, GN proliferativă mezangială difuză, uneori proliferare extracapilară. 


Glomerulonefrita asociată cu leptospira 

GN din cursul leptospirozei: infecția cu leptospire se însoţeşte frecvent de 
nefropatie tubulointerstitiala care poate evolua cu IRA. în cazuri rare se evidenţiază 
leziuni de GN proliferativ mezangială. 

Glomerulonefrita din cursul febrei tifoide 

GN din cursul febrei tifoide este rară şi răspunde de obicei la tratament 
antibiotic. Se poate insoti de anomalii urinare, C3 scăzut, biopsia renală relevă 
leziuni de GN proliferativ mezangială. Imunofluorescenta poate evidenția depozite 
de IgG, IgA şi C3.GN postinfectioasé poate să prezinte manifestări clinico- 
biologice reduse, fie să fie clinic asimptomatică. 


Infectiile pneumococice 

Acestea se pot insoti de hematurie, proteinurie, iar uneori imbraca tabloul 
unei glomerulonefrite acute. 

Examenul morfopatologic relevă leziuni de GN proliferativ mezangiala 
difuză sau focala, uneori proliferări extracapilare asociate. Examenul in 
imunofluorescență evidentiaza depozite de imunoglobuline şi fracții ale 
complementului. Uneori se poate detecta antigenul pneumococic. 

Prezintă evoluţie favorabilă. 


Bibliografie 


1. Appel G.B., Radhakrishnan J, D’Agati V. In Brenner B.M. Brenner and Rector’s Secondary 
glomerular disease. The Kidney 7-th ed. Ed Saunders Philadelphia, 1380-1481. 

2.  Rodriguez-lturbe B., Burdmann E.A., Ophascharoensuk, V., Barsoum R.S.: Glomerular diseases 
associated with infection in Johnson, R.J., Feechally J., Comprehensive Clinical nephrology 2 nd 
Ed. Ed. Mosby Edinburgh 2004, 373-384 


Sifilisul 


Atât sifilisul congenital cat si cel dobândit se pot însoţi de o 
glomerulonefrită secundara. 

Se manifestă clinic ca proteinurie izolată, uneori luand aspectul 
sindromului nefrotic. 

Morfopatologic, cel mai frecvent se remarca leziuni de GN membranoasa; 
uneori se constată leziuni proliferative. Imunofluorescenta relevă depozite de 
imunoglobuline şi complement. 

Tratament. Boala răspunde la terapie cu penicilină 

Lepra 


La bolnavii de lepra se poate constata prezenta unei proteinurii, uneori 
sindrom nefrotic, hematurie. La unii dintre bolnavi se remarca afectare functionala 
renala cu retentie azotata. 

Glomerulonefritele din cursul infectiilor virale 


GHEORGHE GLUHOVSCHI 


In cursul mai multor boli virale s-au descris afectări renale. Unele dintre 
acestea prezintă elementele clinice şi biologice ale unei nefropatii glomerulare. în 
unele nefropatii virale examenele morfopatologice pe biopsii renale au relevat 
afectare glomerulară sub forma unor leziuni de glomerulonefrită. Aceasta se 
manifestă prin leziuni variabile de GN proliferativă, membranoasă, membrano- 
proliferativă. 

Etiologie. Aceste glomerulonefrite se asociază cel mai frecvent cu 
hepatitele produse de virusurile B şi C. Afectarea renală poate fi uneori importantă 
în infecțiile cu virusul imunodeficienței imune. 

Alte virusuri asociate cu nefropatii glomerulare sunt: virusurile Hanta, 
virusul citomegalic, virusul BK, virusul febrei galbene, virusul parotiditei 
epidemice, virusul varicelei. 

Au mai fost descrise manifestări renale şi în infecțiile cu alte tipuri de 
virusuri în care au fost prezente elemente clinico-biologice de afectare glomerulară. 

Patogenie. în producerea nefropatiilor glomerulare induse de către virusuri 
sunt implicate mecanisme imune mediate prin intermediul complexelor imune 
circulante. Mai pot fi produse prin complexe imune formate în situ. Sunt prezente 

şi fenomene autoimune. Virusurile pot afecta şi direct celulele glomerulare 
desfăşurand un efect citopatic. 

Examenele de laborator identifică agentul viral incriminat. Particulele 
virale pot fi identificate la nivelul complexelor imune, prin examenul preparatelor 
de biopsie renală prin PCR (polymerase chain reaction)- tehnici de hibridare/ PCR. 


Glomerulonefritele secundare din bolile hepatice 


Glomerulonefritele secundare bolilor hepatice sunt produse în principal de 
infecțiile cu virusul hepatitic B şi virusul hepatitic C. Afectarea glomerulară renală 
mai este prezentă şi in hepatitele autoimune şi ciroza hepatică, fără a se putea 
demonstra în toate cazurile asocierea cu virusurile hepatitice, fiind tratate în acest 
capitol pentru a păstra unitatea acestei patologii. 


Glomerulonefrita din cursul infecţiei cu virusul hepatitic B 


Patogenia: mecanism imun mediat prin intermediul CIC ce contin antigene 
HBs sau HBc, HBe şi anticorpii corespunzatori. 


Tabloul clinico-biologic. Se manifesta cel mai frecvent prin hematurie şi 
proteinurie. Uneori se asociaza HTA, rareori este importanta realizând SN. Sunt 
prezente semnele clinice ale afectarii hepatice: sindrom astenic, dispeptic, 
hepatomegalie, splenomegalie, artralgii. Uneori semne de vasculita, manifestari 
cutanate, vasculare. 


In sange pot fi evidentiate teste de afectare hepatica pozitive: valori 
crescute ale transaminazelor, timp de protrombina prelungit, hipergamaglo- 
bulinemie etc.Antigenele HBs, HBc, HBe ca şi anticorpii corespunzatori pot fi 
evidentiate în sange. CIC crescute, C uneori scazute, crioglobuline uneori prezente. 


Examen morfopatologic: cel mai frecvent GN membranoasa. Mai rar GN 
membranoproliferativa, GN proliferativa difuza. 


Tratament: cu Interferon şi Lamivudină. Utilizarea vaccinarii a redus 
semnificativ numărul de cazuri cu HBV şi implicit nefropatia cauzată de acest 
virus. 

Glomerulonefrita din cursul infecţiei cu virusul hepatitic C 


Patogenia Se poate produce prin intermediul virusului C în componenta 
carora ar intra ARN viral şi anticorpi anti HCV în exces. în compozitia lor mai pot 
intra IgM; complexele IgM-IgG au capacitate de a precipita la frig. Sunt prezente 
în circulatie. Aceste crioglobubine pot determina o leziune glomerulara. CI se pot 
forma şi în situ. 


Tabloul clinico-biologic este cel al unei hepatite cronice sau ale unei ciroze 
hepatice. 


Afectare renală: HTA, sindrom edematos manifestari extrahepatice şi 
extrarenale inconstante: purpura, sindrom Raynaud, manifestari dermatologice, 
lichen plan. 


Biologic: ARN viral prin PVR, anticorpi anti HVC prin teste serologice, 
crioglobulinemie frecventa, uneori factor reumatoid prezent proteinurie care este 
uneori importanta, luând tabloul SN: microhematorie, alterare functionala renala. 


Examenul  morfopatologic: evidențiază cel mai frecvent o GN 
mezangiocapilara, mai rar o GN membranoasa, GN proliferativa endocapilara. 


Tratament: după Kumar şi colab. se recomandă: 


A. Bolnavii cu proteinurie moderată şi cu insuficiență renală progresivă care 
nu este rapid progresivă 


- tratament simptomatic 
- tratament anti HCV pentru cel putin 12 luni: 
o Interferon alfa 3 MU x 3 ori/zi sau 


o Pegylat interferon alfa 1,5 ug/kg/sapt. 

o Ribavirina: doza se adaptează clearance-ului cu creatinina. 
B. Bolnavii cu proteinurie nefrotică şi/sau insuficiență renală progresivă. 
- tratament simptomatic: furosemic, IEC singur sau combinat cu BRA 
- tratament antiviral ca mai sus 
- methyprednisolone pulses 0.5 — 1 g/zi pentru 3 zile consecutive 


- schimburi plasmatice: 3 1 de plasmă x 3 ori/săptamană pentru 2 — 3 
săptămani 


- rituximab: 375 mg/m2/sapt. Pentru 4 săptămani sau ciclofosfamida 2 
mg/kg/zi pentru 2 — 3 saptamani. 


Se pot administra perfuzii cu rituximab in cazul in care se constata recaderi 
timpurii dupa tratament conventional. 


Bibliografie 

Afectarea renala in hepatita autoimuna 


Afectarea renală se traduce prin manifestări clinice şi biologice ale unei 
glomerulonefrite. Biopsia renală poate releva leziuni de glomerulonefrita 
membranoasă sau de glomerulonefrită membranoproliferativă. 

Uneori se manifestă prin leziuni de nefrita interstitiala Poate fi prezentă o 
afectare funcțională renală cu insuficiență renală consecutivă. 

Clinic şi biologic sunt prezente elementele clinice ale hepatitei cornice. 
Biologic pot fi prezente complexe immune continand IgG şi U1 ribonucleoproteina 
(Appel si colab.). 

S-a incercat tratament imunosupresor cu rezultate incerte. 

Afectarea renala in ciroza hepatica 


Ciroza hepatica se insoteste rareori de afectare renala de tipul GN. Clinic 
sunt prezente manifestarile clinice si biologice ale cirozei hepatice.Afectarea renala 
se prezintă ca o GN mezangioproliferativa. 

Imunofluorescenta releva depozite mezangiale de IgA uneori associate cu 
depozite de IgG şi IgM. Sunt prezente depozite de C3. 

Microscopia electronică relevă depozite mezangiale şi subendoteliale. 

Uneori examenul histologic poate releva uneori o scleroză glomerulară 
cunoscută şi sub numele de scleroză glomerulară cirotică (Appel şi colab.). 

Boala evoluează frecvent latent, afectarea renală fiind suspicionată în cazul 
prezenţei în examenul de urină a unei microhematurii şi/sau a unei proteinurii. 

Examenul sîngelui decelează în 50% din cazuri valori crescute ale IgA . 

Glomerulonefrita asociata cu virusul imunodeficientei 
imune 


Incidenta. Acest tip de glomerulonefrita este evidentiat la 3,5% din 
pacientii cu testul HIV pozitiv. 

Patogenie. Nefropatia asociată cu virusul imunodeficientei imune ar fi în 
relatie cu prezenta virusului la nivelul glomerulului: celule mezangiale, endoteliale 
şi epiteliale, cat şi la nivelul celulelor epiteliale tubulare. Aici se induce un proces 
inflamator cu leziuni consecutive. Glomeruloscleroza segmentală şi focală este 
asociată cu proliferarea podocitelor şi dediferentierea lor (barisoni şi colab) 
Bolnavii prezintă o scădere importantă a limfocitelor CD4. 

Tablou clinico-biologic: proteinurie variabilă, uneori sindrom nefrotic, 
microhematurie, piurie. 

Ecografic: rinichii sunt normali sau mariti de volum, cu ecodensitate net 
crescută atât a zonei sinusale, cat şi a celei parenchimatoase, realizând rinichi 
hiperecogeni. 

Examen morfopatologic relevă  glomeruloscleroză segmentala şi focală, 
formă cu colaps a ghemului capilar (Appel şi colab). 

Evoluție. Nefropatia progresează rapid spre insuficiență renală terminală. 

Complicatii. Cele infecțioase sunt cele mai severe, care datorită stării de 
imunodeficienta pot duce la decesul bolnavului. 

Tratament: terapia antiretrovirală- Zidovudina. 

Prognostic. Tratamentul modern are efect favorabil asupra bolii, inclusiv 
asupra insuficientei renale. 

Glomerulonefritele din cursul infectiilor parazitare 


GHEORGHE GLUHOVSCHI 


Glomerulonefrita din schistosomiaza 


Leziunile glomerulare sunt întâlnite în infectiile cu schistostoma Mansoni. 
Antigenul acesteia a fost evidentiat pe preparatele bioptice renale. 

Se manifesta variabil: leziuni de GN proliferativ mezangiala, glomerulo- 
scleroza segmentală si focală, nefropatie membranoasé, GN mezangiocapilara, 
uneori GN cu semilune, amiloidoză (Barsoum). Boala poate evolua spre 
insuficiență renală cronică terminală. 

Leziunile nu par a răspunde la tratamentul antiparazitar. 

Glomerulonefrita din filarioza 


Glomerulonefrita din filarioză se poate însoți de leziuni renale. 

Clinico-biologic se manifestă prin hematurie, proteinurie care îmbracă 
uneori tabloul sindromului nefrotic. 

Examenul morfopatologic releva glomerulonefrita proliferativ mezangiala 
cu depozite de C3, uneori leziuni de glomerulonefrită segmentală şi focală, forma 
cu colaps (Pakasa şi colab). 

Glomerulonefrita din leishmanioza 


Glomerulonefrita din leishmanioza se poate manifesta prin leziuni de GN 
proliferativ mezangială difuză cu depozite de imunoglobuline IgG, IgM şi C3. 
Uneori sunt prezente leziuni de amiloidoza. (Appel şi colab). 

Glomerulonefritele din cursul infectiei cu protozoare 
GHEORGHE GLUHOVSCHI 


Glomerulonefritele din cursul malariei 


Etiologie. Se întâlnesc in cursul infecţiei cu plasmadium malarie, 
plasmadium falciparum şi mai rar în cursul infecţiei cu plasmodium ovale şi 
plasmodium vivax. 

Patogenie. Boala se realizează prin intermediul complexelor imune, cu 


depunere de antigene malarice şi imunoglobuline in glomerul (Appel şi colab). 


GN acute — sunt produse de plasmodium ovale şi plasmodium falciparum. 
Manifestări clinice 

generale: cele ale infecţiei in care predomină sindromul febril ciclic 

caracteristic şi sindromul anemic, afectarea stării generale. 

manifestări renale: 

-sindrom nefrotic 

-sindrom nefritic 

-microhematurie 

-proteinurie 

date biologice: 

-în sânge se evidențiază parazitul 

-hipocomplementemie cu scăderea C3 şi C4 

-complexele imune circulante sunt crescute 


Morfopatologie 
- microscopia optică: leziuni de glomerulonefrita proliferativa 
mezangială, glomerulonefita membrano-proliferativa sau 
membranoasă (Appel şi colab). 
- imunofluorescenta: depozite granulare de IgM şi C3 
- microscopia electronică: depozite electrondense 
Evoluție. GNA are o evoluţie tranzitorie evoluând în paralel cu tratamentul 
antimalaric. Se poate manifesta ca insuficiență renală acută (Eiam şi colab). 
În caz de evoluţie favorabilă a bolii retrocedează şi semnele GNA. 
GN cronică: este produsă în principal de plasmodium malarie şi mai rar de 


plasmodium falciparum. 


Patogenie. Boala este mediată prin intermediul complexelor imune. 
Tablou clinic. Sunt prezente semnele clinice ale bolii cu febră ciclică, 


anemie, hepatomegalie, splenomegalie. 

e manifestări renale: cel mai frecvent sindrom nefrotic. în cursul 
evoluţiei cronice apare hipertensiunea arterială şi afectarea 
funcţională renală. 

e biologic: 

-in sange este pus in evidenta in hematii parazitul. 
-CIC sunt crescute, complementul seric poate fi scăzut, factorul 
reumatoid este prezent. 

Morfopatologie 
- microscopia optică relevă mai frecvent leziuni de 
glomerulonefrită membranoproliferativă. Se mai semnalează şi alte tipuri de 
leziuni: GN membranoasă, GN proliferativa, GN cu scleroză segmentala si focală. 

- imunofluorescența evidentiază depozite de IgG, IgM şi C3. 

- microscopia electronica releva depozite subendoteliale la 
nivelul MB şi lacune la nivelul MB (Adler şi colab.). Lacunele 
s-ar datora reabsorbtiei complexelor imune (Rodriguez - Iturbe 
şi colab.). 

Boala evoluează frecvent spre insuficienţă renală cronică. 
Tratament. Se administrează preparate antimalarice. Tratamentul 
corticoterapic este discutabil. 

GN din cursul infectiei cu toxoplasma gondi 


Este prezent tabloul clinico-biologic al infecţiei cu toxoplasma gondi: 
febră, alterarea stării generale, adenopatie, uneori erupții cutanate, hepato- 
splenomegalie. Febra are frecvent un tablou ciclic. în toxaplasmoza congenitală se 
constată corioretinită. Manifestările renale sunt de tipul sindromului nefrotic. 

Examen morfopatologice 

- microscopie optică: GN mezangioproliferativa. 

- imunofluorescenta: depozite granulare de IgM; se pot evidenția 
în depozite antigene toxoplasmice. 

- microscopie electronică: depozite electron-dense sub- 
endoteliale. 

Patogenie. Boala este mediată prin intermediul complexelor imune. Au 
fost evidențiate în sânge anticorpi față de toxoplasma gondi iar antigene 
toxoplasmozice au fost evidențiate în glomeruli (Lesavre şi colab). 

Tratament antibiotic —claritromicina; patogenetic-corticoterapie. 

Glomerulonefritele secundare drogurilor, medicamentelor si 
imunizarilor 


GHEORGHE GLUHOVSCHI 


Glomerulonefritele asociate cu drogurile 


Nefropatia asociata cu heroina - se intalneste la consumatori cronici de 
heroina. 

Se manifesta in principal prin tabloul clinico-biologic al sindromului 
nefrotic. Examenul morfopatologic evidenţiază leziuni de glomeruloscleroza 
segmentală şi focală. 

Imunofluorescenta poate releva depuneri de IgM şi C3 in zona afectată de 
procesul de scleroză. 

In cursul evoluției bolii se poate instala insuficiența renală care poate 
evolua progresiv. 

Sistarea consumului drogului poate duce la oprirea evoluţiei bolii şi chiar 
dispariția afectării funcţionale renale. 

S-au mai descris manifestări asemănătoare la consumatori de alte droguri: 
pentazocina,tripelennamina. 

Glomerulonefritele asociate cu medicamentele 


Saruri de aur: Medicatia cu saruri de aur face parte din arsenalul terapeutic 
al poliartritei reumatoide. in cursul tratamentului cronic cu preparate terapeutice pe 
bază de săruri de aur, se manifestă principal prin leziuni de nefropatie 
membranoasă. Rareori leziuni de boală cu leziuni minime. Manifestările clinico- 
biologice: sindrom nefrotic. 

Captoprilul: se poate asocia cu leziuni de nefropatie membranoasă. 
Clinico-biologic se manifesta prin proteinurie care poate lua tabloul 
clinico.biologic al sindromului nefrotic. 

D-penicillamina: utilizarea cronică a acestui preparat poate duce la leziuni 
renale variabile. Clinico-biologic se manifestă prin proteinurie care frecvent ia 
aspectul tabloului sindromului nefrotic. 

Leziunea morfopatologică cea mai frecvent întalnită este cea din 
nefropatia membranoasă. Rareori se constată boala cu leziuni minime sau leziuni 
de glomerulonefrita. 

Sistarea tratamentului - se poate observa regresia proteinuriei. 

Tratamentul cu Interferon se poate asocia cu leziuni minime, cu leziuni de 
scleroză segmentala şi focală şi cu leziuni de GN proliferativă cu semilune. 

Tratamentul cu litiu se poate asocia cu leziuni glomerulare: boală cu 
leziuni minime, cu leziuni de glomeruloscleroză segmentală şi focală, nefropatie 
membranoasă. 

Tratamentul cu anticonvulsivante de tipul thrimethadionei şi paradionali 
pot prezenta pe parcursul bolii manifestări renale de tipul sindromului nefrotic. 


Bibliografie 

Leziunile renale din cursul vaccinarilor 


Vaccinarile prin introducerea in organism a unor antigene determina 
producerea de anticorpi, respectiv producerea de CI. Acestea pot determina o 
exacerbare a unei glomerulopatii anterioare vaccinării, prin depunerea de CI. În 
acelaşi timp, vaccinarea determină ea însăşi o GN, prin CI. După vaccinare s-au 


245 


Manual de nefrologie clinica 


evidentiat diferite tipuri de leziuni glomerulare, in principal leziuni de GN 
proliferativa. Nefropatii post vaccinale au fost descrise dupa: 
e  vaccinări cu virusuri: virusul rujeolic şi virusul poliomielitic 
e  vaccinări antimicrobine: vaccinarea  antidifterica,  antitetanică, 
antitifoparatifică şi antiholerică. 


Se recomandă evitarea vaccinărilor la pacienţii cu glomerulonefrite acute sau 
cronice acutizate. 

Glomerulonefritele secundare disproteinemiilor si 
paraproteinemiilor 


GHEORGHE GLUHOVSCHI 


Leziunile glomerulare din gamapatia monoclonala benigna. 
Hiperglobulinemia esentiala 


Este o gamapatie monoclonală de cauză necunoscută. Are la bază o 
displazie medulară cu producere excesivă de plasmocite. Acestea sintetizează în 
exces imunoglobuline monoclonale. 

Afectarea renală are o incidență redusă. Se manifestă prin microhematurie 
şi/sau proteinurie. 

Microscopia optică releva o leziune glomerulară de tip proliferativ focal. 

Alte leziuni mult mai rar semnalate sunt cele de tip leziuni minime, 
nefropatie membranoasă, glomerulonefrita membranoproliferativă. 

Imunofluorescenta poate evidenția depozite de imunoglobuline (IgG şi 
IgM) şi complement (C3). 

Nefropatia prin depuneri de lanturi de imunoglobuline 


Se descriu depuneri de: 
- lanturi usoare 
- lanturi grele 
- lanturi usoare si grele 
Cauza acestei nefropatii este reprezentata de o perturbare sistemică a 
producerii şi asamblării lanțurilor de imunoglobuline. 


Boala depunerii de lanţuri uşoare 


Nefropatia se caracterizează prin depunerea de lanţuri uşoare la nivelul 
glomerulilor. Acestea pot fi lanţuri kapa sau lambda. 

Glomerulopatia nodulară se evidenţiază atât în mielomul multiplu, cat şi în alte boli 
însoţite de eliminări de lanţuri uşoare( macroglobulinemia Waldenstrom). 

Morfopatologie. în microscopia optica, se prezintă ca o glomerulopatie 
nodulară care se manifestă ca o depunere de material amorf, eosinofilic. Se 
realizează noduli compuşi din lanţuri uşoare şi proteine care se depun în matricea 
extracelulară. Procesul începe în mezangiu. 

Infiltratia cu celule plasmocitare este semnalată uneori în cazul mielomului 
multiplu. 
Amiloidoza AL este semnalată la bolnavii cu mielom multiplu. 

Studiile în imunofluorescență relevă lanţuri uşoare de un singur tip(kapa 
sau lambda). 

Microscopia electronica: depozite de lanţuri uşoare subendoteliale 
dealungul peretelui capilarului glomerular. Ele mai poat fi observate dea lungul 
MB tubulare. Depozitele pot fi prezente şi în mezangiu. 

Tablou clinico-biologic. Boala se insoteste de  proteinurie, care poate 
îmbrăca uneori tabloul unui sindrom nefrotic, microhematurie, hipertensiune 
arteriala, alterarea funcției renale. 

Diagnosticul pozitiv se pune pe baza tabloului clinic — paloare, astenie, 
dureri osoase; biologic: anemie marcată, VSH crescut, proteine de inflamație 
crescute, calciu seric crescut, acid uric crescut, creatinina serică crescută, 
electroforeza urinară şi serică cu banda monoclonala, proteine serice crescute, 
imunocantitatia valori crescute ale IgG sau IgA sau ale lanțurilor uşoare. Metodele 
imunohistochimice identifică tipul de mielom. 

Examenul de urină relevă proteinuria, proteinele Bence Jones fiind 
frecvente. Examenul radiologic relevă leziunile de osteoliză. Biopsia medulară cu 
peste 10% plasmocite clarifică diagnosticul. 

Diagnosticul diferenţial se face în primul rând cu alte gamapatii 
monoclonale: gamapatia monoclonală benignă. 

De asemenea, se face cu alte hemopatii maligne; se semnalează 
plasmocitoame care sunt tumori delimitate constituite din celule plasmatice. 

Evoluție. Boala poate evolua spre mielom multiplu sau boala 
Waldenstrom, acestea se pot insoti de amiloidoza. Mielomul multiplu complicat cu 
afectarea renală are o durată de supravieţuire redusă, în medie 3 ani. Tratamentul 
modern aplicat cat mai precoce prelungeşte durata de viata. 

Complicatii 

- boala evoluează rapid spre insuficienţă renală cu retenţie azotata; 

- bolnavii prezintă complicaţii ale sindromului de hipervâscozitate 
sanguină din partea aparatului cardiovascular. 

- deoarece rezistența la infecţii este scăzută sunt prezente numeroase 
complicații infecțioase. 

Prognostic. Sub tratament se obţine o rată mai bună de supravieţuire. 

Tratament 

e  Corticoterapia este asociată cu chimioterapie(melphalan) şi are ca obiectiv 
diminuarea producerii de paraproteine. 
e Tratamente moderne: Talidomida şi inhibitori proteozomali. 
e Se creşte consumul de /ichide pentru a realiza o bună hidratare, pentru 
combaterea sindromului de hipervâscozitate. 
Tratamentul anemiei: apelează la transfuzii;eritropoietina. 
Tratamentul hiperuricemiei: Allopurinol 
Tratamentul hipercalcemiei: bisfosfonati 
Schimburi plasmatice: au un efect de îndepărtare a paraproteinelor aflate în 
circulație. 
e  Transplantul de celule stem reprezintă o opţiune terapeutică modernă care 
are drept obiectiv restabilirea sistemului hematopoetic la parametrii 
anterior declanşării bolii. Reprezinta un tratament de perspectiva. 

e Tratamentul profilactic: se evita stările de deshidratare, utilizarea 
diureticelor de ansă, a antiinflamatoarelor nesteroidiene, a substanţelor de 
contrast. 


Leziunile renale din boala lanțurilor grele 


Se datorează unei discrazii plasmocitare cu producerea în exces de lanţuri 
grele care se depozitează în diverse ţesuturi, inclusiv la nivel renal, unde realizează 
o nefropatie asemănătoare cu nefropatia din boala lanțurilor uşoare. Există şi o 
formă mixtă în care se produc în exces atât lanţuri uşoare cât şi lanţuri grele. 

Tablou  clinico-biologic:  proteinurie, uneori sindrom nefrotic, 
hipertensiune arterială, altererea funcțională renală. 

Electroforeza şi imunoelectroforeza pun în evidență în ser şi urină bandă 
monoclonală. 

Tehnicile imunohistochimice precizează diagnosticul. O caracteristică a 
acestei afecțiuni o reprezintă hipocomplementemia. 

Examen morfopatologice 

Microscopia optică: afectarea renala se manifestă printr-o leziune 
glomerulară sclerozantă nodulară. Uneori sunt prezente zone de proliferare 
extracapilară. 

Imunofluorescenta: este pozitivă pentru lanţuri grele ale imunoglo- 
bulinelor. 

Tratament 

e melphalan si corticoterapie; 
e de perspectivă: transplant de celule stem. 

Nefropatia din macroglobulinemia Waldenstrom 


Tablou clinic : sindrom astenic, scadere in greutate, hepatomegalie, 
splenomegalie, paloare, sindrom hemoragipar manifestat prin sângerări, neuropatie, 
tulburari vizuate. 
Tablou biologic: anemie, sindrom de hipervascozitate, VSH crescut, 
electroforeza cu banda monoclonala in zona beta. 
Imunoelectroforeza evidentiaza cresterea valorii IgM. 
Examenul urinii: hematutrie microscopica, proteinurie uneori importanta 
Probele funcţionale renale : arată afectarea funcţiei renale, uneori se 
instalează IRA. 
Examenul ecografic: rinichi mariti de volum 
Forme clinice 
- IRA : examenul morfopatologic releva glomeruli cu trombi ocluzivi 
intraglomerulari, imunofluorescenta identifică la nivelul trombilor 
IgM. 

-  Glomerulonefrita mezangio-proliferativă în cazul prezenţei de 
crioglobulinnne I şi H 

-  Nefropatie prin depunere de cilindrii intratubulari asemănătoare celei 

din mielomul multiplu 

- Amiloidoza 

Tratament 

-  corticoterapie + agenți alkilanti 

-  plasmafereza 

- transplantul de celule stem 

- interferon alfa 

- rituximab 

-  fludarabina, clodribina. 

Leziunile renale in mielomul multiplu 


Mielomul multiplu este o afecțiune maligna cauzată de producerea 
anormală cantitativ de către plasmocite, a unei imunoglobuline de tip IgG sau IgA 
sau de lanţuri uşoare sau grele. 

In cursul mielomului multiplu (MM) afectarea renală se produce la 
aproximativ jumătate din pacienţii. Această complicatie imprimă variate forme de 
manifestare. 

După Clarkson şi Brenner, afectarea renală din MM se manifestă prin una 
din următoarele: 

- nefropatia prin depozite de cilindrii (myeloma cast nephropathy) 

- boala depunerii de lanţuri uşoare 

-  amiloidoza AL 

-  infiltratia de celule plasmatice 

-  glomerulonefrita 

Atingerea renala din mielomul multiplu se poate prezenta sub forma unei 

IRA sau a unei IRC. 

Apariţia acestora poate fi precipitată de către: hipercalcemie, deshidratare, 
hiperuricemie, infecţii, hipervâscozitate, medicamente nefrotoxice. 

In situaţii rare au fost semnalate glomerulonefrita rapid progresivă sau 
glomerulonefrita membranoproliferativă (Clarkson şi Brenner). 

Etiologia bolii nu este cunoscută. Boala este mai frecvent întâlnită la vârsta 
înaintată, respectiv peste 60 de ani, la bărbaţi. 

Tabloul clinico-biologic al mielomului multiplu e prezent pe tot 
parcursul nefropatiei. 

Tabloul clinic: paloare, astenie, scădere în greutate uneori, calciu seric 
crescut, acid uric seric crescut, proteine toate crescute, electroforeza cu bandă 
monoclonală ce migrează în zona beta. Banda monoclonală este prezentă şi la 
examenul efectroforetic al proteinelor urinare. Imunoelectroforeza serică şi urinară 
evidențiază proteina patologică. 

Imunocantitatia releva IgG sau IgA crescute; determinarea lanțurilor 
uşoare kapa sau lambda prezintă valori crescute. 

Examenul urinii evidentiaza proteinurie Bence Jones. Determinarea prin 
dipstik în urină poate fi negativă (nu decelează lanţurile uşoare). 

Sedimentul urinar este sărac, uneori microhematurie. Pe măsura evoluţiei 
bolii fenomenele clinico-biologice se accentuează, se evidențiază valori crescute 
ale creatininei serice, insuficiența renală evoluând rapid. Unii bolnavi prezintă 
proteinurie importantă. 

Examinarea rinichilor evidenţiază rinichi normali ca mărime, cu 
ecodensitate crescută a zonei parenchimatoase. 

Examenul radiologic al oaselor este important în diagnosticul bolii 
deoarece evidenţiază leziuni osteolitice la nivelul oaselor late ale craniului, aspecte 
caracteristic osteoporoză, uneori fracturi patologice. 

Biopsia medulară evidenţiază prezenţa de plasmocite. Se consideră că dacă 
peste 10% din celulele medulare sunt reprezentate de plasmocite, biopsia medulară 
în contextul clinico-biologic pledează pentru mielom. 


Nefropatia prin depozite de cilindrii (myeloma cast nephropathy) 


Patogenia are la bază eliminarea în urină a unei cantități crescute de 
lanţuri uşoare. Acestea perturba funcţia rinichiului la nivel tubular prin două 
mecanisme : 

-precipitare masivă în tubi cu formarea de cilindrii, de unde şi numele de nefropatie 
prin depozite de cilindrii; -acțiune toxică directă a lanțurilor uşoare asupra tubilor 
proximali. 

Producerea nefropatiei prin depozite de cilindrii este initiata de diminuarea 
cantității de urină eliminată, ca şi de alți factori care favorizează precipitarea 
acestora. în formarea cilindrilor participă proteina Tamm Horsfall. Starile care se 
însoțesc de depletia de volum, respectiv stările de deshidratare inclusiv dupa 
administrarea intempestivă de diuretice au un rol important. De asemenea, boala 
poate apare după administrarea de antiinflamatore nesteroidiene. Hipercalcemia şi 
hiperuricemia sunt de asemenea factori favorizanti. 

Tablou clinic 

- semnele clinice şi biologice ale mielomului multiplu 

- semne biologice de suferință a tubului proximal, sindrom Fanconi, 

glicozurie de origine renală. 

Examen morfopatologice 

Microscopia optică: 

- glomerulii sunt neafectati sau prezintă o creştere a matricei mezangiale 
sau o îngroşare discretă a MB glomerulare. 

- tubii prezintă depozite multiple sub formă de cilindrii, acestia sunt 
frecvenți în tubul proximal, în cel distal şi colector având un aspect fragmentat. 

In jurul cilindrilor se constată celule gigante multinucleate, tubii prezintă 
leziuni inflamatorii de tubulită. Interstitiul leziuni inflamatorii. 

Imunofluorescenta poate releva natura depozitelor respectiv lanţuri uşoare 
de tip kapa şi lambda. Rareori se constată cristale glomerulare însoțite de o reacție 
granulomatoasă. 


252 


Manual de nefrologie clinica 


Tratament. Profilactic se recomanda evitarea factorilor favorizanti. Se 
aplica tratamentul chimioterapic al mielomului multiplu; unii autori recomanda 
plasmafereza. 

Amiloidoza renala 


Reprezintă depunerea de amiloid la nivelul rinichiului cu patologia 
consecutivă acesteia. Amiloidoza renală face parte din cadrul unei boli complexe 
care afectează mai multe organe între care şi rinichiul. 

Se descrie o amiloidoză primară de etiologie necunoscută şi o amiloidoză 
secundară asociată cu boli inflamatorii cronice: artrita reumatoidă (frecvent), 
spondilita  ankilopoietică, artrita  psoriazică, boli infecțioase  supurative 
(bronşiectazii, osteomielite, ulceratii cronice infectate, tuberculoză), procese 
neoplazice (boala Hodgkin, mielomul multiplu, carcinomul renal) etc. Este 
cunoscută o amiloidoză primară în cursul febrei mediteraniene. Se descrie şi o 
forma de amiloidoză la bolnavii hemodializati cronic. 

Amiloidul reprezintă o familie de proteine cu structură fibrilară. Se cunosc 
20 de tipuri diferite de amiloid denumite în funcție de proteina precursoare care 
polimerizează pentru a produce amiloid (Sanders). Amiloidul este o substanță 
extracelulară care conţine fibrile de 8-10 nm în diametru la microscopia electronică 
(Joss şi Boulton-Jones). Amiloidul constă din fibrile fine şi un component 

plasmatic cu structură pentagonală definit ca şi componentul P. Se descriu mai 
multe tipuri de fibrile precursoare: 

e tipul AA: proteina serică a amiloidului A în amiloidoza secundară; 

e tipul AL: lanţuri uşoare monoclonale, în amiloidoza primară, în 
mielomul multiplu; 

e tipul APM: beta2microglobulina, la bolnavii hemodializati; 

e tipul Af: proteina B (sau APP) în boala Alzheimer; 

e tipul ATTR: transthyretrina în amiloidoza senilă sistemică cu 
incriminarea predominent cardiacă etc. 

Rinichiul este unul din cele mai frecvente locuri de depunere a amiloidului 
în amiloidoza AL, AA şi unele amiloidoze ereditare (Dember). 

Tablou clinico-biologic. Clinic, boala se traduce prin manifestările 
afectiunii de bază, manifestările extrarenale ale amiloidozei şi manifestările 
consecutive afectării renale. 

Manifestările renale 

e Proteinurie variabilă: se prezintă în practică sub forma unei 
proteinurii izolate sau a unui SN, de regulă impur. 

e Microhematurie constantă; 

e HTA este semnalată rar, în special în formele izolate; în cursul 
evoluţiei se produce frecvent alterarea funcţională renala cu IR. 

e Rareori se evidenţiază alterare funcțională renală de tipul 
sindromului Fanconi; uneori se poate instala tromboza venei 
renale. 

e Urografia şi ecografia evidenţiază rinichii mariti de volum. 

Manifestările extrarenale 

e la nivelul tubului digestiv: macroglosie, sindrom diareic cronic, 
leziuni evidențiate prin biopsie gingivală sau rectală, rareori 
hematemeză sau melenă; 

e Ja nivelul cordului: amiloidoza se traduce prin tulburări de ritm, 
insuficiență cardiacă; 

e manifestări articulare; 

e  hepatomegalie, uneori splenomegalie. 

Diagnosticul se confirmă prin intermediul examenului bioptic gingival, 
rectal sau renal. Se pot evidenția în ser valori crescute ale amiloidului seric A. 

Microscopia optică utilizează coloratia cu roşu de Congo si thioflavina 
(produce o fluorescenta galben/verzui). 

Depozitele de amiloid se dispun mezangial intercapilar. Ele pot duce la 
îngroşarea MB glomerulare. Uneori depozitele iau o forma nodulară. Ele mai pot fi 
prezente în arterele mici, arteriole şi tubi. 

Imunofluorescenta este negativă pentru complement şi imunoglobuline in 
amiloidoza secundară. Se observa depozite de lanţuri monoclonale lambda sau 
kappa în forma primară. 

Microscopia electronică evidenţiază depozite formate din fibrile de 8-10 
nanometri, predominent mezangiale, între MB glomerulara şi celulele endoteliale, 
în MB şi subepitelial. 

Depozitele de amiloid se întâlnesc în diverse organe, inclusiv la nivelul 
tractului digestiv, utilizându-se biopsia mucoasei bucale şi rectale în scop 
diagnostic. 

Biopsia renală este utilă pentru a diferenția amiloidoza AL primară de 
amiloidul secundar. În amiloidoza AL primară imunofluorescenta relevă depunerea 
de lanţuri uşoare monoclonale lambda şi kappa. Imunofluorescenta este pozitivă cu 
ser antiproteina AA în amiloidul secundar (Appel şi colab). 


Important: suspicionam o amiloidoză renală atunci când constatăm la un 
bolnav cu proces inflamator cronic prezenţa unei proteinurii sau a unui sindrom 
nefrotic, rinichii fiind măriţi de volum la examenul ecografic sau radiologic. 
Prezența afectării altor organe: tub digestiv, cord, ficat, articulaţii, pledează în 
favoarea diagnosticului. Examenul bioptic confirmă diagnosticul. 


Amiloidoza renală trebuie diferențiată de alte afecţiuni renale cu 
evocronica: GN primive sau secundare, cu SN primitiv, cu proteinurie izolată. 


Evoluție. Boala are o tendinţă la evoluție progresivă. în cazul apariției IR 
cu retenție azotată evoluţia este rapidă. 
Prognosticul este rezervat. 
Tratament 
Amiloidoza primară nu are un tratament particular efectiv. Se raportează 
rezultate prin utilizare de 
e melphalan 
e melphalan şi prednison 
e Recent sunt raportate rezultate prin transplant de celule stem 
e In amiloidoza secundară se face tratament cu colchicină cu unele 
rezultate;  amiloidoza din mielomul multiplu beneficiază de 
tratament cu melphalan şi prednison. 
e  dimethylsulfoxid, în amiloidoza primară sistemică; 

e doze mari de dexametazona şi 4’-iodo-4’ deoxydoxorubicină care 
are afinitate pentru fibrele de amiloid. 
e Cel mai recent se studiază un preparat CPHPC care inhibă legarea 
proteinei serice a amiloidului de fibrele de amiloid; 
e  /Fibrillex - perturba fibrilogeneza. 
Tratamentul prin dializă (hemodializa/dializă peritoneală) se aplică cu 


rezultate favorabile la bolnavii cu IR în stadiul uremic. 


Transplantul renal are rezultate mai bune la bolnavii cu amiloidoză 


secundară. 


Important. Manifestările renale cele mai frecvente sunt proteinuria şi 


sindromul nefrotic. Acestea se întâlnesc în % din cazuri (Sezer şi colab). 

Capitolul VIII 


MICROANGIOPATIILE TROMBOTICE 
GHEORGHE GLUHOVSCHI 


Sunt boli sistemice care se caracterizeaza prin triada: 
e hemoliza, 
e trombocitopenie, 
e ischemie tisulară 
datorită agregării plachetare şi ocluziei trombotice a vaselor mici (Steddon şi 
colab.). 
Principalele boli microvasculare ale rinichiului sunt: 
- sindromul hemolitico-uremic 
- purpura trombotică-trombocitopenică 
- scleroza sistemică 
- nefrita de iradiere 
- boala renala atero-embolică 
- rinichiul in siclemie (Karnib si Badr). 
În acest capitol alaturi de afectiunile mai sunt enuntate mai este prezentat si 
sindromul anticorpilor antifosfolipidici. 


Sindromul hemolitico-uremic (SHU) — Purpura trombotică 
trombocitopenică (PTT) 


Reprezintă 2 sindroame cu evoluție acută care au multe trăsături comune 
clinico-biologice şi care prezintă anomalii sistemice. 

Cele două afecțiuni prezintă manifestări care sunt prezente la majoritatea 
bolnavilor, fapt care face să fie prezentate împreună. Unii pacienți prezintă trăsături 
care diferă sau predomină față de cele comune. Astfel în SHU predomină 
insuficiența renală iar manifestările neurologice sunt puțin reprezentate pe când în 
PTT predomină manifestările neurologice, fiind evidențiată şi o deficiență în 
activitatea unei enzime care scindează factorul von Willebrand. 

Întrucât clinico-biologic unele cazuri de SHU şi PTT nu pot fi diferențiate 
cu usurinta termenul larg de SHU/PTT este încă uzual (Clarkson si Brenner). 

Etiologia SHU-PTT cuprinde cauze şi asociații diverse. 

In copilărie se descrie un SHU care urmează unui sindrom diareic cauzat 
de o tulpină de E. coli producătoare de verotoxină : E.coli 0 157:H7. 

Tot în copilărie s-a evidenţiat o formă rară idiopatică. 

SHU-PTT la adult poate fi asociat pe lângă E.coli producator de verotoxina 
şi cu alte infecții bacteriene: shigella dysenteriae mai frecvent, si mai rar asociată 
cu alte infecţii: Salmonella typhi, streptococcus pneumoniae, campylobacter jejuni, 
yersinia pseudotuberculosis, bacteroizi etc. 

Infectii virale virusurile Coxsackie, virusul cytomegalic, virusul rubeolic, 
virusul imunodeficienței umane, virusurile ECHO etc. 

SHU-PTT poate fi asociat cu : medicamente utilizate ca imunosupresoare: 
ciclosporina, tacrolimus, medicamente chimioterapice: cisplatina, gemcitabina etc, 
medicamente contraceptive, alte medicamente: chinina, ticlopidina, clopidogrel, 
valacyclovir, interferon alfa. 

Alte asocieri ale SHU-PTT: 

- cu boli autoimune: sindromul anticorpilor antifosfolipidici, lupusul 

eritematos sistemic, sclerodermia 

- postpartum mai rar prepartum 

- transplantul de celule hematopoietice 

- mairar cu boli maligne, periarterita nodoasă. 

Patogenia bolii: 

In PTT s-a evidenţiat o deficiență enzimatică care stă la baza bolii. 

Factorul von Willebrand este eliberat de celulele endoteliale ca un polimer 
de mari dimensiuni. El suferă un proces de clivare pentru a forma polipeptidul final 
care acționează ca o matrice pentru homeostazie prin intermediul unei 
metaloproteaze definită ADAMTS 13. 

In condițiile în care se formează anticorpii de tip IgA față de această 
protează, multimeri mari de factori von Willebrand pătrund în circulaţie, se leagă şi 
activează plachetele. Se va produce o agregare plachetară cu formare de trombi 
(săraci în fibrină) şi microangiopatie sistemică. 

Sindromul hemolitico-uremic se clasifică după asocierea toxinei produsă 
de E. coli 0 157: H7, verotoxina în 2 categorii: 

- forma de SHU asociată acestei toxine 

- forma neasociată cu această toxină (în infecţii nonenterice, LED, 

sindromul antifosfolipidic, preeclampsia) 

Sindromul hemolitico-uremic la copil este precedat de o boală diareică. Ca 
agent etiologic este incriminată E. coli tulpina 0157:H7. Se cunosc 2 toxine 
denumite verotoxine 1 şi 2. Mai sunt denumite toxine Shiga-like 1 şi 2 din cauza 
asemănării cu toxinele eliberate de shigella dysenteriae. Toxina pătrunde in 
circulaţie la nivelul țesutului lezat al colonului. 

Ea determina în circulaţie leziunea celulei endoteliale şi activarea 
plachetară. La nivelul rinichiului leziunea vizează capilarele glomerulare, se 
produce un edem al celulelor endoteliale. Acesta se detaşează de MB glomerulară 
acumulându-se material ce rezultă din procesul inflamator între celula endotelială 
şi MB glomerulară. 

Forma familială: se evidențiază o deficiență a factorului H, factor care 
intervine în reglarea căii alterne a complementului. 

Tabloul clinico-biologic al SHU/PTT 

Unele elemente sunt comune SHU şi PTT astfel că diagnosticul se va baza 
în principal pe 5 elemente: 

- anemia hemolitică microangiopatica 

- purpura trombotica trombocitopenica 
insuficiența renală acuta 
- febra 
simptome neurologice. 

Leziunile morfopatologice în SHU- PTT se manifestă prin trombi în 
principal plachetari în organele lezate. 

La nivelul rinichiului leziunile histologice sunt manifestate prin trombi în 
glomeruli şi arteriole, îngroşarea peretelui capilar în microscopie electronică 
datorită materialului fibrin-like. 

In cursul evoluţiei se constată o îngroşare a intimei şi o hipertrofie 
asemănătoare foilor de ceapă la nivelul arteriolelor interlobare. 

Trombii amorfi hialin-like şi trombi ce conţin fibrină pot obstrua vasele, 
uneori se evidentiază leziuni de tipul proliferării endoteliale. 


SINDROMUL HEMOLITICO- UREMIC 


Tabloul clinic. SHU se manifestă în principal prin insuficiență renală 
acută oligoanurică. Aceasta are o frecvenţă până la 90% din cazuri. 

Simptomele neurologice sunt rare. 

Boala prezintă tulburări digestive: greturi, vărsături persistente, sindrom 
diareic. Clinic se observă paloare corespunzătoare anemiei, hipertensiune arterială, 
febră. 

Examenele de laborator evidenţiază: 

e Anemie hemolitică macroangiopatica cu prezența de schizocite 
LDH crescut 
Creşterea creatininei serice 
Transaminazele pot fi crescute 

e Timpul de protrombina şi timpul de tromboplastină parțială 
uzual sunt normale 
Trombocitopenie 
Bilirubina poate fi crescută 
Examenul de urină: proteinurie, cilindrii leucocitari, hematici 
Examenul de scaun: E.coli 0157:H7. 

Evoluţia : este favorabilă la copii şi tineri, este severă la adulţi în formele 
secundare. 


PURPURA TROMBOTICĂ TROMBOCITOPENICĂ 


Se manifestă în principal prin: purpură trombocitopenică şi afectează 
sistemul nervos: anomalii neurologice de la cefalee, pareze până la convulsii. 

Se mai constată: febră, anemie hemolitică microangiopatică, afectarea 
renală e mai puţin severă ca în SHU, de la anomalii urinare la insuficiență renală, 
tensiunea arterială poate fi crescută. 

Examenele de laborator: 

e numărul plachetelor este redus 
e creşterea moderată a creatininei 
e scăderea activităţii proteazei care clivează factorul von Willebrand 
(ADAMTS 13) 
e inhibitorul proteazei este prezent. 
Evoluţia este uneori severă datorită leziunilor cerebrale. 


Tratamentul sindromului hemolitic uremic/ purpurei trombotice 
trombocitopenice 


Întrucât nu există o distincţie după Rose, Kaplan şi George între SHU şi 
PTT la adulţi, tratamentul lor este similar. 

Are la bază următoarele obiective: 

e restabilirea efectelor consumului plachetar, asigurând corectarea deficitului 
de protează specifică factorului von Willebrand (ADAMTS 13). 

e îndepărtarea autoanticorpilor câştigaţi fata de ADAMTS-13 si a 
multimerilor factorului von Willebrand 

e prin aceasta se împiedică agregarea plachetară crescută. 
Aceasta se realizează prin schimburi plasmatice şi prin administrarea de 
plasmă proaspătă congelată. De asemenea, se urmăreşte reducerea pro- 
ductiei de autoanticorpi prin corticoterapie, medicatie imunosupresoare şi 
rituximab. 

Schimburile plasmatice 

Au la bază 2 obiective: împiedicarea formării de trombi; înlăturarea 
simptomelor clinice. 

Reprezintă terapia inițială chiar în condiţiile in care diagnosticul nu e sigur. 
In cazul în care se constată alt diagnostic terapia se opreşte. La terapia inițială se 
poate asocia corticoterapia. 

Există 2 alternative. 

e Răspuns bun se continuă cu schimburi plasmatice zilnic până plachetele 
revin la normal. 

e Răspuns slab: se pot utiliza steroizi, rituximab, imunosupresoare, 
schimburile plasmatice se pot face de 2 ori pe zi. 

Dacă se obţine remisiunea se opreşte tratamentul prin schimburi 
plasmatice, se reduc progresiv dozele de steroizi. 

In cazul în care remisiunea persistă se îndepărtează cateterul de 
plasmafereză şi se supraveghează pacientul. 

In cazul în care boala prezintă recurenţă în primele 30 de zile de schimburi 
plasmatice se revine la tratamentul inițial. 

In cazul in care apare recurenta după oprirea schimburilor plasmatice şi 
reducerea steroizilor, se revine la tratamentul initial (George, J.N.). 

Prin schimburi plasmatice se asigură infuzia de plasmă, corectia deficienței 
proteazei specifice care clivează factorul von Willebrand denumită ADAMTS-13 şi 
se îndepărtează multimerii cu greutate mare ai factorului von Willebrand. 

Se obține corectarea numărului de trombocite, se împiedică formarea de 
trombi şi corectarea tabloului clinic. 

Tratamentul prin schimburi plasmatice se poate asocia cu corticoterapia, 
medicatie imunosupresoare şi cu rituximab. 

Tratamentul se opreşte în caz de alt diagnostic decât cel de SHU — PTT. 

Dupa Rose tratamentul cu schimburi plasmatice nu se recomanda in 
general ci numai în situații speciale. SHU la copii de regula se vindecă spontan. 
Tratamentul cu schimburi plasmatice se recomandă la aceşti bolnavi daca boala 
persistă sau e recurentă (Rose şi colab.). 

George şi colab. consideră că eficacitatea tratamentului sindroamelor de tip 
SHU şi PTT din cursul transplantului de celule hematopoietice alogene rămâne 
încă o dilemă, nefiind demonstrată utilitatea sa. 

Plasma proaspătă/ congelată poate determina atunci când e utilizată în 
cantități mari şi este recoltata de la mai multi donatori reacţii secundare tratate prin 
corticoterapie, eventual efedrină sau diphenhydramină. 

Plasma proaspata congelata aduce factorul deficient la aceşti bolnavi, 
respectiv proteaza care clivează factorul von Willebrand (ADAMTS -— 13). 

Efecte secundare: in cantitati mari pot favoriza formarea de trombi 
plachetari. Aceasta se poate datora aportului de multimeri de factor von 
Willebrand. De aceea se recomandă utilizarea de plasma cu o cantitate redusă de 
crioprecipitat, plasma completă fiind utilizată intermitent. 

In prezent se utilizează determinarea activităţii ADAMTS 13 atat în 
diagnostic cat şi în monitorizarea terapiei. 

Plasma săracă în crioprecipitat se apreciază a avea efecte superioare celei 
cu plasma congelată, factorul von Willebrand fiind îndepărtat în cantitate crescută. 


Aplicarea tratamentului : 

Se inițiază tratamentul cu schimburi plasmatice până la normalizarea 
numărului de plachete şi oprirea hemolizei. De obicei se observă efectul 
terapiei, respectiv se obţine remisiunea după una sau 2 săptămâni deşi 
uneori tratamentul necesită a fi prelungit. În cursul tratamentului prin 
plasmafereză se poate evidenția apariția trombocitopeniei. Tratamentul cu 
schimburi plasmatice se utilizează în PTT- SHU din cursul sarcinii. 


În cazul în care PTT- SHU apare după utilizarea medicamentelor se 
întrerupe administrarea lor. 


Administrarea de schimburi plasmatice este controversat. Se raportează cu 
acest tratament rezultate si la adulţi care prezintă PTT -SHU in relatie cu E.coli 
0157. De asemenea se raporteaza utilizarea tratamentului antibiotic in aceste forme. 
Rezultatele acestuia nu sunt inca confirmate. 


Alte medicamente utilizate rar si la care sunt raportate rezultate 
ocazionale: 

Imunoglobuline administrate intravenos (Wong şi colab.) ar neutraliza 
anticorpii față de toxinele cauzatoare ale bolii. 

Vincristina — se poate asocia cu schimburile plasmatice ca terapie inițială 
în tratamentul purpurei trombocitopenice (Ziman şi colab.). 

Alte imunosupresoare - ciclosporina, ciclofosfamida şi azathioprina. Au 
fost raportate rezultate izolate. 

Alte tratamente cu eficacitate nedemonstrată - aspirina: se apreciază că ar 
putea avea efecte în asociere cu schimburile plasmatice. 

Transfuziile plachetare prezintă un risc potenţial la pacienţii cu PTT- SHU. 
Sunt menţionate accidente trombotice cerebrale. 

Corticoterapia 

Se recomandă tratament cu prednison 1 mg/kg/zi sau methylprednisolone 


125 mg iv. x 2 ori/zi la bolnavi cu PTT-SHU chiar in absenţa măsurătorilor 
activitatii ADAMTS 13. Nu se recomanda in cazul cand apare in relatie cu 
administrarea unor medicamente sau după transplant de celule stem (Allford şi 
colab.). 


George recomandă corticoterapie în caz de trombocitopenie care nu 


răspunde la tratament cu schimburi plasmatice sau recidivează în condiţiile 
reducerii sau sistării acestui tratament. 

Boala ateroembolica renala 


Sinonim: embolia cu cristale de colesterol, embolism colesterolic 


Reprezintă un embolism arterio-arterial produs de către microcristale de 
colesterol de la nivelul unei placi de aterom, de la nivelul aortei sau mai rar de la 
nivelul altei artere, la nivelul vaselor mici arteriale. 


Boala e întalnită la persoanele in varsta fiind asociată de obicei cu 
ateroscleroză sistemică. Alţi factori favorizanti sunt diabetul zaharat, hiper- 
tensiunea arterială. Boala se poate asocia cu anevrismul aortic. 


Boala ateroembolică poate fi declanşată cu ocazia unor intervenții 
vasculare operatorii, cateterizare cardiacă, angioplastie, angiografii. (Meyrier) 


Debut : brusc, uneori insidios. 

Manifestări sistemice: febră, mialgii, cefalee, pierdere în greutate. 

Manifestări cutanate : livedo reticular, haluce cu aspect purpuriu sau aspect 
de gangrenă, noduli eritematoşi, purpură şi peteşii. 

Manifestări viscerale din partea sistemului nervos, oculare (plăci retiniene 
de culoare orange), dureri ischemice abdominale datorită leziunilor ischemice , 
mezenterice şi pancreatice, cianoză. Semne de ateroscleroză sistemică, diabet 
zaharat , hipertensiune arterială. 

Manifestări renale: principala manifestare o reprezintă insuficienţa renală 
acută intalnita la cca 50 % din bolnavi; uneori este necesar tratamentul prin 
hemodializă. Hipertensiunea arterială poate fi prezentă. (Nachman si Glassock) 

Examenul singelui: VSH crescut, leucocitoză, eozinofilie, hipocomple- 
mentemie. 

Examenul urinii: microhematurie, eozinofilurie, uneori cilindrii hialini şi 
granuloşi. 

Examenul morfologic: asigură diagnosticul cu certitudine. Se evidenţiază 
cristale de colesterol birefringente în lumina polarizată în vasele din micro- 
vasculatura renală respectiv vasele arcuate, interlobare şi arteriolele terminale. Sunt 
prezente la nivelul vaselor polimorfonucleare eozinofile, macrofage, celule gigante 
la nivelul lumenului. 

Dacă afecțiunea se cronicizează apare proliferare endotelială, îngroşarea 
intimei, fibroză concentrică vasculară. 

Examenul morfologic macroscopic poate evidenția zone de infarct 
triunghiular, reducere in dimensiuni a rinichiului. 

Diagnostic pozitiv : suspiciunea de boala ateroembolica renala se pune la 
un bolnav cu manifestari aterosclerotice in relatie cu manevre invazive arteriale, cu 
manifestări renale de tip insuficiență renală cat si cu manifestările cutanate şi 
viscerale.(Karnib si Badr). 


Diagnosticul diferențial se face cu vasculite sistemice, tromboză de arteră 
renală, tromboembolism renal, nefrită interstițială indusa de medicamente, 
nefropatii induse de substanţe de contrast. 

Evoluţia: deces în 64 — 81% din cazuri; insuficienţă renală care necesită 
dializă. Decesul e mai mare la cei care evoluează spre insuficiență renală. Funcţia 
renală poate să revină la valorile anterioare. 

Tratamentul este fără eficacitate sigură. Se utilizează dar fără rezultate 
demonstrabile vasodilatatoare, blocante ale sistemului simpatic, corticoizi, expan- 
deri plasmatici; foarte discutabil este tratamentul anticoagulant .Se recomanda 
tratament hipotensor, statine, bolnavii fiind de obicei hipertensivi si dislipidemici. 

Nefropatia din siclemie 


Sinonime: manifestari renale in siclemie 


In siclemie se produce o afectare renală prin ocluzia vaselor capilare la 
nivelul rinichiului. Aceasta se datorează modificării hematiilor care iau forma de 
seceră de unde provine şi numele. 


Boala se datorează unei modificări de natură genetică a hemoglobinei. La 
baza ei stă o substituție a valinei cu acid glutamic la nivelul lanţului beta al 
hemoglobinei fapt ce duce la formarea HbS. Aceasta, ca urmare a polimerizarii pe 
care o suferă, duce la modificarea formei normale a hematiei. 

Boala este întalnită la homozigoti cat şi la heterozigoti, la ultimii in 
asociere cu alte modificări ale hemoglobinei (Bunn şi colab.). 

Patogenia: eritrocitele modificate isi pierd flexibilitatea. La nivelul vaselor 
ele se aglomereaza şi obstruează in special vasele capilare cu precădere unde sunt 
prezente şi zone de hipoxie. La nivelul rinichiului acest loc de electie este regiunea 
medulară unde există şi o osmolaritate crescută şi un pH acid. Vasele afectate 
preponderent sunt vasele recta. Se constată la acest nivel valori crescute ale 
activatorilor celulelor endoteliale; sunt activate totodata polimorfonuclearele, 
macrofagele, coagularea şi creste expresia moleculelor de adeziune în principal P 
selectina ce favorizează atracția plachetelor. Ocluzia capilarelor este favorizată şi 
de modificările serologice însoţite de creşterea vascozitatii sangelui. 

Leziunile ischemice pot afecta şi regiunea papilară realizand necroza 
papilară. 

Se produce concomitent o ischemie glomerulară care duce progresiv la 
fenomene de glomeruloscleroză. 

Manifestări clinice: tabloul clinic e dominat de anemie hemolitică. 
Fenomenele ocluzive pe care le realizează siclemia se pot însoţi de fenomene 
dureroase cu caracter acut. Sunt interesate organe diverse. 

Manifestări renale: hematurie microscopică, mai rar macroscopică. Poate fi 
prezentă proteinuria şi hipertensiunea arterială. iar consecutiv afectării tubulare 
diminuarea capacităţii de concentrare, acidoză tubulară renală, diabet insipid renal, 
tulburări funcţionale ale tubului proximal cu reabsorbtie crescută de fosfati şi 
hiperfosfatemie. 

Necroza papilară şi infarctele renale pot fi prezente datorită leziunilor 
ischemice. 

De asemenea, se descrie şi o insuficiența renala acută în relație cu leziunile 
ischemice dar şi cu alti factori: stări septice, rabdomioliza etc.(Ter Maoten şi 
colab.) 

Insuficienta renală cronică: se constată peste 30 ani o alterare progresivă a 
ratei de filtrare glomerulară care poate duce la insuficiență renală în stadiul 
terminal. 

Examenul morfopatologic: microscopia optică: glomerulii mariti de volum, 
leziuni de ischemie şi fibroză a glomerulilor. Sunt descrise leziuni medulare cu 
edem, fibroza interstitiala şi zone de cicatrizare focală. Poate fi prezent un infiltrat 
cu polimorfonucleare şi atrofii tubulare. In tubii proximali pot fi evidente depozite 
de fier şi cilindrii pigmentari.. 

Microscopia electronică poate releva fuziuni ale podocitelor dispuse focal 
şi îngroşări ale membranei bazale. In citoplasma celulelor mezangiale poate fi 
evidenţiat material electronodens cu structură granulară sau lamelară (Hassel şi 
colab.). 

S-au semnalat leziuni de glomeruloscleroză focală si segmentala (Falk şi 
colab.). 

De asemenea, sunt descrise leziuni asemănătoare glomerulonefritei 
mezangiocapilare fără a se evidentia depozite imune la nivelul nefronului. 


Complicatii: 

- infecții repetate: infecții urinare, pneumonii bacteriene, 
meningite, osteomielite, stări septice, 

- atacuri ischemice frecvent cerebrale, 

- tulburări cardiace uneori infarct, 

- ulcere ale membrelor. 

Tratament: se impune o bună hidratare a bolnavilor . Se administrează 
soluţii hipotone şi bicarbonat de sodiu pentru alcalinizarea urinii. Se recomanda 
administrarea de vasopresină. Rareori, in caz de infarcte renale se impune 
nefrectomie. 

Bolnavii necesită în stadiul de insuficiență renală terminală hemodiliază. 
Transplantul renal se poate însoţi de recurenta bolii. 

Carcinoamele renale cu evoluţie severă pot fi observate în cursul evoluţiei 
siclemiei. 

Sclerodermia — scleroza sistemica 


Sclerodermia este o boală sistemică care afectează rinichiul la aproximativ 
50% din cazuri. 

Patogenie: în producerea leziunilor din sclerodermie sunt incriminati mai 
mulți factori. 

Se constată modificări vasculare şi endoteliale care preced alte manifestări. 
În producerea acestor modificări este implicată endotelina I care contribuie la 
disfunctia vasculară şi dezvoltarea de leziuni fibrotice. De asemenea, s-au 
evidenţiat tulburări în vasculogeneză şi prezența de factori citotoxici fata de 
celulele endoteliale. În sclerodermie se constată o activitate anormală a 
fibroblaştilor şi prezenţa autoanticorpilor care reacționează cu fibroblaştii. Bolnavii 
cu sclerodermie prezintă o creştere a expresiei moleculelor de adeziune la nivelul 
celulelor endoteliale ca şi a formei lor solubile. Ar exista o activitate crescută a 
citokinelor care pot activa fibroblastii. 

Manifestari clinice : 

e leziuni cutanate: edem cutanat, scleroză tegumetară cu degete 
lucioase,  efilate,  sclerodactilie, rareori  ulceraţii digitale, 
telangiectazii, microstomie, fenomene Raynaud 

e afectare musculară şi articulară: mialgii, miopatii, artrite, 
radiculopatii 

e aparat digestiv: esofag hipomobil, diminuarea tonusului sfinite- 
rului esofagian inferior 

e afectare pulmonară:  fibroză pulmonară cu hipertensiune 
pulmonară 

e afectare cardiacă: fibroză miocardică cu aritmii, pericaridită 

e manifestările renale: proteinurie, HTA, scăderea ratei de filtrare 
glomerulară ; în sclerodermie s-a raportat prezenţa crescută a bolii 
renovasculare; hipertensiunea severă , respectiv malignă se poate 
însoţi de IRA. în caz de IRA se aplică tratament prin hemodializă. 


Sclerodermia se poate prezenta ca o boală lent progresivă sau sub forma 
crizei hipertensive. 

Criza renală din sclerodermie: e prezentă la 15% din bolnavii cu 
sclerodermie difuză şi foarte rar la cei cu boală localizată. Se manifesta prin 
hipertensiune severă, chiar hipertensiune maligna cu encefalopatie hipertensiva şi 
insuficiență ventriculară stângă. Este prezentă IRA. Modificările urinare sunt putin 
exprimate: proteinurie, hematurie, uneori e prezentă o microangiopatie trombotică. 


Examene biologice: anticorpi antitopoizomeraza (Scl70), alti anticorpi: 
fata de factorul antinuclear, anticentromer, anticorpi anti ARN-polimeraza . 

Examene paraclinice : capilaroscopie la nivel unghial: vase dilatate; ECG: 
hipertrofie ventriculară stângă. 

Examenul morfopatologic: 

- leziuni cutanate - scleroza tegumentară şi a țesutului subcutanat; 
vasculopatie obstructivă ; leziunile pot fi difuze sau limitate. 

- leziuni renale: vasele arcuate şi interlobare lezate prezintă hipertrofia 
concentrică a intimei sub formă de foiţă de ceapă, necroza fibrinoidă şi trombi de 
fibrină; glomerulii sunt ischemici şi colabati. 

În forma cronică: modificările proliferative afectează vasele arcuate şi 
interlobare cu duplicarea fibrelor elastice. Leziunile vasculare sunt mai putin 
accentuate comparative cu forma acuta. Glomerulii sunt sclerozati, e prezentă 
fibroza interstitiala. 

Evoluţia: Sclerodermia are o evoluţie progresivă. Controlul valorilor TA 
cu inhibitori ai enzimei de conversie încetineşte progresia bolii. 

Unele forme asociază ANCA putând dezvolta o vasculită. Uneori e 
prezentă o microangiopatie trombotică. 

Transplantul renal are o durară de supravieţuire mai redusă decât în alte 
nefropatii. S-a observat recurenta bolii pe rinichiul transplantat. 

Tratamentul sclerodermiei utilizează mai multe tipuri de medicatii 
adresate bolii de bază, dar eficienţa lor e modestă. Se utilizează: 

e medicatie imunomodulatoare : corticoterapie, ciclofosfamidă, ciclosporina 

e medicatie antifibrotică: D-Penicilamina, Relaxin, Interferon gama 
(inhibitor al sintezei de colagen), tratament anticitokinic şi anti TGF-beta 

e tratament cu celule stem — rezultate încă nevalidate. 

Nefrita de iradiere 


Iradierea terapeutică sau accidentală se poate însoți de afectarea 
organismului inclusiv a rinichiului. 

Leziunea renală se datorează unei iradieri care depăşeşte 2500 razi, cel mai 
frecvent in scop terapeutic. Incidenta nefritei de iradiere este in prezent rară 
datorită măsurilor de protecție luate in cursul aplicării terapeutice a tratamentului 
prin iradiere. 

După Karnib şi Badr nefrita de iradiere se poate manifesta ca : 

- nefrită acuta de iradiere 

- nefrită cronică de iradiere 

- proteinurie benigna 

- hipertensiune benignă 

- hipertensiune malignă 

Nefrita acută de iradiere: apare la un interval de 6 — 12 luni de la iradiere. 
Debutul e brusc, boala manifestandu-se prin hipertensiune arterială care poate lua 
aspectul unei hipertensiuni severe chiar maligne, sindrom edematos, 
microhematurie, proteinurie moderata, rareori nefrotică. 

Boala se insoteste de afectare funcțională renală, evoluand uneori spre 
insuficiență renală terminală. 

Examenul sângelui: anemie; unori e prezentă şi trombocitopenia. 

Evoluția este frecvent spre insuficiență renală terminală. Complicatiile 
hipertensiunii arteriale sunt frecvente: insuficiență cardiacă, hemoragie cerebrală. 

Nefrita cronică de iradiere: debut la cca. 18 luni pana la 14 ani de la 
iradiere. 

Tabloul clinic e manifestat prin hipertensiune arterială, proteinurie, 
microhematurie, alterarea progresivă a funcției renale. 

Examenul ecografic evidențiază ambii rinichi micgorati de volum. 

Proteinuria benignă: este o altă formă de manifestare a nefropatiei de 
iradiere. Ea apare după mai mulți ani de la iradiere. Funcția renală e normală. 
Evoluţia e favorabilă. 

Hipertensiune arterială benignă şi hipertensiunea arterială maligna apar 
după mai multi ani de la iradiere. Se poate constata uneori în cadrul nefritei de 
iradiere şi o hipertensiune renovasculară prin leziunea arterelor renale. 

Nefrita de iradiere poate apare si după transplant medular asociat cu 
iradierea totală a organismului urmat de tratament chimioterapic.Boala se 
manifestă prin hipertensiunea arterială, anemie, proteinurie care poate lua aspectul 
unui sindrom nefrotic, microhematurie. Are loc concomitent o afectare funcţională 
renală. 


Patogenia: în urma iradierii se evidenteaza leziuni endoteliale cu afectare 
funcţională renală. Se produc tromboze intracapilare consecutive. 

In urma leziunilor vasculare se produce o ischemie care ar favoriza 
dezvoltarea leziunilor fibrotice ale nefronilor. Scleroza glomerulară e consecutivă 
proceselor, inflamatorii, degenerative cat şi celor trombotice. Fibroza interstitiala 
se asociază cu ingroşarea MB tubulare. Tubii suferă un proces de atrofie. 

Procesele de fibroză au tendinţa spre o evoluţie progresivă. 


Examenul morfopatologic: 

Examenul în microscopia optică evidenţiază edemul celulelor endoteliale şi 
rupturi ale membranelor bazale. Leziunile glomerulare se pot prezenta ca 
modificări mezangiale cu creşterea matricei mezangiale şi mezangioliză. Se poate 
produce o necroză fibrinoidă arteriolară şi a capilarelor glomerulare. 

In unele anse capilare se observă pierderi ale celulelor endoteliale fiind 
prezentă mezangioliza. Regenerarea celulară e perturbată, fapt care duce la 
denudarea atat a capilarelor glomerulare cat şi a tubilor. 

Leziunile mezangiale progresează cu creşterea matricei mezangiale cu 
scleroză mezangială şi ulterior glomeruloscleroză. 

Edemul interstitial e urmat de fibroză interstitiala şi atrofii tubulare. 
Arteriolele prezintă îngroşări ale intimei, vasele mari pot prezenta proliferări 
intimale izolate, îngroşarea intimei şi necroză fibrinoidă (Walker). 

Microscopia electronică: se observă depunerea de material asemănător MB 
adiacent de celulele endoteliale (Karnib şi Badr). 

Imunofuorescenta e negativă. 

Tratament: se utilizează pentru tratamentul hipertensiunii inhibitorii 
enzimei de conversie (Cohen şi colab.). Un efect similar au şi blocantii receptorilor 
de angiotensină II. Acest tratament ar avea şi un rol renoprotectiv. 

Se recomandă tratament preventiv al expunerii la iradiere. 


271 


Manual de nefrologie clinica 


Bibliografie 


1. Walker R.G.: Chronic interstitial nephritis in Johnson R.J., Feehally J.: Comprehensive Clinical 
Nephrology 2-nd Ed. Mosby Edinburgh 2004, 793 — 807 

2. Cohen E.P., Lowton C.A., Moulder J.E.: Treatment of radiation nephropathy with captopril 
Rad.Res. 1992, 132, 346 — 350 

3. Karnib H.H., Badr K.F.: Microvascular diseases of the kidney in Brenner B.M.: Brenner and 
Rerctor’s the Kidney 7-th ed. Ed.Saunders 2004, vol.II, 1601 — 1623. 


Sindromul anticorpilor antifosfolipidici 


Sinonime: Sindromul antifosfolipidic. 
Definiţie. Sindromul antifosfolipidic reprezintă un sindrom întâlnit în mai 


multe afecțiuni care, frecvent au şi afectare renală sau poate fi primitiv. Se 
caracterizează prin prezenţa anticorpilor antifosfolipidici şi a proceselor trombotice 
consecutive. 


colab]. 

Anticorpii antifosfolipidici se remarcă prin diversitatea lor [Joseph şi 


- anticorpi anticardiolipinici 

- anticorpi care dau o reacție fals pozitivă VDRL 
-  anticoagulantul lupic 

- anticorpi fata de beta-glicoproteina 1 


Anticorpii anticardiolipinici determină în organism: 
- manifestări trombotice 
- afectarea endoteliului 
o creşterea producţiei de adezine 
o permite fixarea la peretele endotelial a LDL oxidate; prin 
aceasta favorizează procesele de ateroscleroză. 
Sindromul antifosfolipidic poate fi 
- primitiv sau 
- secundar: 
o cel mai frecvent în cadrul LES 
o alte afecțiuni — stări infecțioase infecțiile cu virusurile HIV, 
virusul hepatitei C 
o la bolnavii cu insuficiență renală terminală supuşi 
hemodializei, la bolnavii cu grefă renală,. 

Sindromul antifosfolipidic se poate intalni la 2% din indivizii normali, de 
regula cu titru scazut. 


Manifestari clinice 


Sunt dominate de manifestări trombotice cu ischemie consecutivă, tromboze 
venoase, tromboze arteriale; în sarcină poate determina avorturi consecutive unor 
tromboze placentare, infarcte cerebrale, hipertensiune pulmonară. 


Simptome generale: alterarea stării generale, sindrom astenic, febră 

Manifestări renale: tromboze vasculare, tromboze ale capilarelor 
glomerulare până la tromboze ale vaselor mari cu infarcte renale. Se poate întâlni 
tromboza venei renale. Se manifestă prin proteinurie, hematurie, hipertensiune 
arterială, alterarea funcției renale. Afectarea arterei renale determină infarct renal. 
Acesta, ca de altfel şi tromboza venei renale, se pot manifesta cu colică renală, 
uneori disurie, dureri lombare. Tromboza areterei renale se poate însoți de 
hipertensiune malignă. În unele cazuri tromboza vaselor renale poate fi silentioasa. 


Morfopatologic: leziunile renale se prezintă în funcție de localizarea 
fenomenelor trombotice: 

- tromboze ale capilarelor glomerulare 

- tromboze ale vaselor mari renale 

- tromboze ale venei renale 


Tratament 

- tratamentul bolii de bază 

- tratament anticoagulant — se poate utiliza heparina clasică sau heparine 
cu greutate moleculară mică; de asemenea, în tratamentul anticoagulant 
cronic se poate utiliza warfarina 

- tratament antiagregant: aspirina, clopidogrel 

- hidroxiclorochina — diminuă activarea plachetară [Espinola şi colab]. 


Prognostic: rezervat, exista riscul de recidivă; mortalitatea este 


ridicată, fiind în jur de 50% din cazuri (cu tot tratamentul anticoagulant aplicat) 
[Adler şi Nast]. 

Capitolul IX 
INFECTITLE TRACTULUI URINAR 


GHEORGHE GLUHOVSCHI 


Infecția tractului urinar (ITU) este definită prin prezența microorga- 
nismelor patogene la nivelul tractului urinar, însoţită de un răspuns din partea 
gazdei. 

La nivelul tractului urinar, cu excepţia uretrei anterioare nu se constată 
prezenţa de germeni. 


Epidemiologie 

ITU este una dintre cele mai frecvente infecții bacteriene întâlnită în 
practica medicală. 

In SUA unde există statistici complexe se raportează într-un an: 

- mai mult de 7 milioane de vizite oficiale pentru ITU 

- 1 milion de consultaţii pentru ITU în departamentele de urgență 

- ITU contribuie la mai mult de 100.000 de internări în spital 

- 50% din femei au cel putin o ITU în cursul vieţii [Foxman şi colab.] 

- 11 milioane de femei în SUA au avut cel putin o ITU tratată în 1995 

[Hooton] 

- cel putin 250.000 episoade/an de pielonefrită acută în SUA [Aslam] 

Incidenta ITU simptomatice la barbatul adult mai tanar de 50 de ani este de 
5 — 8 la 10.000 bărbaţi anual. [Hooton] 

La naştere, ITU are aceeaşi prevalenta la ambele sexe. Persoanele de sex 
feminin, cu varste intre 16 si 35 ani femeile au o sansa sa dezvolte ITU de 40 ori 
mai mare decât bărbaţii de vărstă similară. După vârsta de 60 de ani, aceasta 
discrepanta scade în principal datorită adenomului de prostată [Mc.Laughlin]. 

Referitor la epidemiologia ITU nosocomiale, datele statistice pentru SUA 
semnalează mai mult de 1 milion de ITU nosocomiale în fiecare an [Stamm şi 
Hooton]. Cateterizarea tractului urinar e responsabilă pentru aproape 40% din 
infecțiile nosocomiale, crescând riscul de bacteriemie consecutivă [Stamm]. 

Clasificarea ITU 


Clasificarea ITU are la bază prezenţa factorilor favorizanti ai ITU cât şi 
recurenta ITU: 

- ITU necomplicate cuprind: cistita, pielonefrita si bacteriuria 
asimptomatica 

- ITU complicate — se referă la ITU in relaţie cu factori predispozanti. 
Cuprind ITU la pacienţii cu anomalii structurale şi funcţionale ale tractului urinar 
[Clarkson şi Brenner]. ITU complicate se asociază cu un risc crescut de complicaţii 
grave sau de ineficienta tratamentului. ITU uropatică se defineşte în relație cu 
factori obstructivi de tipul litiazei urinare, corpi străini, adenom de prostată ce 
necesită intervenţie terapeutică pentru îndepărtarea lor. Alţi factori care pot acţiona 
obstructiv sunt anomaliile anatomice de căi urinare, chiste renale, rinichii 
polichistici etc. Disfunctiile neurologice ale vezicii urinare reprezintă factori 
predispozanti care complica ITU, la fel ca şi refluxul vezico-urinar. Alţi factori de 
risc pentru complicarea ITU sunt: diabetul zaharat, sarcina, rinichi transplantati, 
boli metabolice, stări de imunodeficienta 

- ITU recurente — se caracterizează prin episoade simptomatice, 
alternând cu intervale fără simptome. Se defineşte ca recădere o ITU recurentă cu 
acelaşi germene ca acela care a produs ITU prima dată. În cazul sexului feminin, 
recăderea survine la un interval scurt de la terminarea tratamentului. La bărbat 
acest interval este mai lung. Reinfectia reprezintă o ITU recurentă cu alt 
microorganism dacât cel care a produs primul puseu. Reinfectia reprezintă 80% din 
ITU recurente [Stamm]. 

Clasificarea ITU în funcție de localizare: 

- ITU joasă: reprezintă localizarea infecţiei la nivelul vezicii urinare 
(cistita), la nivelul uretrei (uretrită) şi la nivelul prostatei (prostatită) 

- ITU înaltă se manifestă mai frecvent ca pielonefrită acută (PNA) sau ca 
pielonefrită cronică (PNC). Rareori ITU inalta se manifesta ca un abces renal sau 
perirenal. 

În funcţie de prezenţa sau absenţa simptomelor ITU poate fi simptomatică 
sau asimptomatică. În relaţie cu durata bolii: ITU se clasifică în ITU acută sau ITU 
cronică. 

Eliminarea germenilor în urină se defineşte bacteriurie. Ea poate fi 
însoțită de semne clinice, fiind definită ca şi JTU manifestă sau simptomele clinice 
sunt absente când se defineşte ca bacteriurie asimptomatică. 

Prezența germenilor în urina recoltată pentru investigaţiile de laborator 
poate fi datorată contaminării urinii. Pentru a diferenţia bacteriuria simptomatică de 
alte situaţii s-a introdus termenul de bacteriurie semnificativă. 

După Kass, bacteriuria semnificativă este definită de prezenţa unui număr 
mai mare de 100.000 germeni/ml la două determinări consecutive. Acest criteriu 
are o mare utilitate în practica clinică. Deoarece în practică s-au evidenţiat ITU 
clinic manifeste şi cu un număr mai mic de germeni decât cel implementat de Kass 
şi întrucât aceste ITU au necesitat tratament medicamentos pentru rezolvarea lor s- 
a considerat că acest criteriu trebuie individualizat. Astfel, după Johnson se 
defineşte o bacteriurie semnificativă în următoarele situaţii: 

1. >10° germeni coliformi /ml, respectiv peste 10° germeni neco- 
liformi/ml la o femeie simptomatică 

2. >10° germeni/ml la un bărbat simptomatic 

3. >10° germeni/ml la pacient asimptomatic, la 2 probe consecutive 

4. orice creştere a bacteriilor la cateterizarea suprapubiană, la un pacient 
simptomatic 

Aceste criterii tind să se utilizeze în practică cu scopul de a diferenţia ITU 
de contaminarea urinii. 

De menționat că într-o ITU nu este obligatorie prezenţa germenilor în 
urină, ca de exemplu într-un abces renal care nu este deschis în căile urinare. 

Din acest motiv, în caz de suspiciune a unei ITU fără bacteriurie se 
recomandă efectuarea unei hemoculturi. Hemocultura poate fi pozitivă în 14 din 
ITU înalte, fiind utilă în identificarea germenelui şi în alegerea unei antibioterapii 
tintite în funcţie de rezultatul antibiogramei. 


Etiologia ITU 


În producerea ITU intervin cel mai frecvent bacterii şi mult mai rar alti 
germeni, virusuri, fungi, micoplasme. Foarte rar ITU este în relaţie cu factori fizici, 
chimici sau procese inflamatorii de vecinătate. 

Etiologia bacteriană. 

ITU este produsă cel mai frecvent de germeni gram negativi, mai rar 
germeni gram pozitivi şi foarte rar germeni anaerobi. 

E. coli este germenul cel mai frecvent întâlnit în ITU. Se întâlneşte în 70 — 
95% din infecțiile necomplicate şi în 21 — 54% din cele complicate. 

Proteusul este un germen întâlnit destul de frecvent în ITU în special în 
ITU complicate în relație cu un factor favorizant al ITU. Cel mai frecvent este 
întâlnit proteus mirabilis şi mult mai rar proteus vulgaris. Proteusul este o bacterie 

care produce ureaza. El se asociază cu litiaza urinară pe care o favorizează prin 
descompunerea ureei. Deoarece produce un mediu urinar alcalin in eradicarea lui 
se recomandă acidifierea urinii. 

Klebsiella, respectiv diversele sale tulpini sunt semnalate atat în ITU 
complicate cat şi în ITU necomplicate. 

Alţi germeni gram negativi mai rar întâlniți în ITU sunt: pseudomonas 
aeruginosa (întâlnită în ITU dobândite în mediu spitalicesc, în ITU secundare 
manevrelor urologice cât şi în ITU asociate cu uropatii obstructive); serratia 
marcescens, enterobacter, citrobacter, providencia, morganella. De asemenea 
acesti germeni sunt frecvent rezultatul infectiilor nosocomiale. 

Stafilococii sunt germeni întâlniți in ITU, cu o frecvență demn de 
semnalat. Cel mai frecvent este întâlnit staphilococcus saprophyticus. Este întâlnit 
cel mai frecvent în ITU necomplicate.Acest germen ar sta la baza a 5 — 20% din 
ITU. Alte tulpini, mai rar întâlnite sunt staphylococcus aureus şi staphilococcus 
epidermidis. În cazul identificării în urocultură a stafilococului, trebuie exclusă o 
contaminare a probei de urină recoltată. Staphilococcus aureus este observat mai 
frecvent în două situaţii: la cei la care s-au efectuat manevre instrumentale la 
nivelul tractului urinar şi la cei cu litiază renală. 

Alţi germeni gram pozitivi sunt reprezentați de enterococ, streptococi din 
grupul B. 

Germenii anaerobi (bacillus anitratus, bacteroides) sunt întâlniți la 
bolnavii imunodeprimati. 

Neisseria gonorrheae este un germen care produce ITU joase. Uretrita 
gonococica este localizarea uzuală a infecției gonococice. Infectiile gonococice 
afectează frecvent sfera genitală. Cele două localizări se pot asocia. 

Chlamydiile sunt incriminate în producerea ITU joase. Infecția cu 
chlamydii este întâlnită frecvent în patologia genitală. Cel mai frecvent se 
întâlneşte uretrita cauzată de chlamidii. Germenul cel mai des semnalat este 
chlamydia trachomatis. 

Mycoplasmele, mai frecvent mycoplasma hominis şi ureaplasma 
urealyticum sunt implicate în producerea ITU joase. Au fost izolate la pacienţii cu 
prostatite acute, şi rareori la pacinti cu pielonefrite acute. 

Infectiile cu candida, în principal cu candida albicans sunt semnalate mai 
frecvent în ITU joase. Ele pot avea rareori şi o localizare înaltă cand se manifesta 
sub forma unei pielonefrite focale. Ele pot apare la indivizi ce au urmat tratamente 
antibiotice de durată şi la cei cu predispozitii pentru infecţii cu candida. Infectiile 
cu candida pot uneori recidiva. ITU cu candida se pot asocia cu infecţii genitale cu 
candida. Candida este considerată cea de a doua cauză a ITU nosocomiale şi 

trebuie suspicionata la pacienţii care nu răspund corespunzător la tratament 
antibiotic [Mc Laughlin şi colab.]. 

Alţi germeni bacterieni foarte rar întâlniți în cursul ITU sunt: gardnerella 
vaginalis, nocardia, acinetobacter, yersinia, mycobacterium, lactobacillus. 

Virusurile pot produce ITU. Etiologia virală a ITU este mai rar 
identificată în practică. În etiologia cistitelor hemoragice au fost incriminate 
adenovirusurile. Alte virusuri semnalate în ITU sunt: virusul herpetic, virusurile 
ECHO, virusul polyoma, virusul cytomegalic. 


Asocierile de germeni în ITU este rar semnalată: cel mai frecvent a fost 
observată ITU la bolnavii cu cateter vezical de durată. În această situaţie se verifică 
dacă urina nu a fost contaminată. Infecţiile urinare produse prin asociere de 
germeni se observă în 3— 5% din ITU. 

După Mc.Laughlin cele mai frecvent semnalate bacterii în ITU sunt: 

> în ITU necomplicate : E. Coli, Staphilococcus saprophiticus, 
tulpini de Klebsiella, enterococcus faecalis 

> in ITU complicate: E. Coli, Klebsiella, Enterobacter cloacae, 
Serratia marcescens, Proteus mirabillis, Pseudomonas aeruginosa, Enterococcus 
faecalis, streptococi din grupul B, specii de candida [Mc Laughlin si colab.]. 


Patogenia ITU 


Tractul urinar nu prezintă germeni cu excepţia uretrei anterioare. In 
anumite condiții germenii pot coloniza şi alte zone ale tractului urinar. Colonizarea 
tractului urinar se produce pe două căi principale: calea ascendentă care este cea 
mai frecventă şi calea hematogenă mult mai rară. Alte căi posibile de realizare a 
ITU, mai rar implicate, sunt prin contiguitate de la organele învecinate în caz de 
inflamație a acestora din urmă sau pe cale limfatică. 


Calea hematogenă 

De la nivelul unor focare infecțioase în organism se eliberează în circulație 
germeni care realizează o stare septică. Aceşti germeni „dintre care unii potențiali 
uropatogeni ca staphylococcus aureus, ajung la nivelul rinichiului pe care îl 
însămânţează în special cand e prezent şi un factor obstructiv la nivelul căilor 
urinare. 

Calea ascendenta 

Germenii care colonizează regiunea periuretrală pot pătrunde la nivelul 
uretrei şi de aici în vezică. Cea mai mare parte provin de la nivelul intestinului fiind 
reprezentaţi în principal de enterobacteriacee. De asemenea la nivelul zonei 
perineale se pot întâlni şi stafilococi. 

În uretra anterioară în mod normal se pot întâlni germeni de tipul 
lactobacililor, difteroizilor şi unele tipuri de streptococ şi stafilococ. 

Germenii de la nivelul perineului ca şi cei de la nivelul uretrei anterioare în 
condiţii propice pot să ascensioneze, să colonizeze uretra posterioară şi să pătrundă 
în vezica urinară. Factorii de apărare locali se opun ataşării germenilor la acest 
nivel. 

În condiţiile în care rezistenţa uroteliului de la nivelul uretrei şi vezicii 

urinare este depăşită, germenii ce au reuşit să colonizeze uretra posterioară şi 
vezica pot determina un proces inflamator la acest nivel. În prima situaţie ei 
declanşează o uretrită iar în cea de a doua o cistită. 
Germenii patogeni contin mai multi factori de virulență prin intermediul cărora 
acționează asupra organismului gazdei. Dintre principalii antigeni ai E. Coli 
antigenul somatic O şi antigenul H nu par a avea un rol important în virulenta 
acestui germene. În schimb, antigenul capsular K are un efect patogen direct. E. 
Coli inhibă fagocitoza cât şi activitatea bactericidă mediată de complement. 
Virulenta E. Coli se exercită şi prin producerea de hemolizind cu efect citotoxic 
asupra celulelor epiteliale tubulare. Deasemenea sideroforele acţionează ca şi 
chelatoare a fierului. Una dintre aceste siderofore este proteina care leagă fierul la 
aerobactin;ea oferă bacteriilor capacitatea de a rezista efectului bactericid al serului 
uman. Protectinele conferă rezistență la fagocitoză. 

Factorul citotoxic necrotizant este o substanță toxică care are acțiune 
asupra epiteliului tubular stimulând producția de citokine proinflamatorii atât la 
nivelul celulelor epiteliale cât şi la nivelul celulelor endoteliale. 

Adeziunea germenilor la epiteliului tractului urinar reprezintă un element 
foarte important în producerea ITU. Se defineşte o adeziune nespecifică realizată 
prin legături electrostatice şi alte interacțiuni şi o adeziune specifică ce se 
realizează prin interacțiunea dintre structuri proteice dispuse la suprafața bacteriei, 
definite ca liganzi, cu receptori specifici de la nivelul celulelor epiteliale ligandul 
potrivindu-se cu receptorul celular precum cheia cu lacătul 

Germenii, respectiv E. Coli posedă la nivelul suprafeței lor prelungiri 
fibrilare care poartă numele de fimbrii sau pili. Prin intermediul lor germenii se 
fixează la nivelul tractului urinar legându-se de receptori specifici. Ei fac parte din 
grupul adezinelor. 

Fimbriile sau pili a căror aderenta este blocată de manoza sunt definiti ca 
pili de tip 1. Pilii care nu sunt blocaţi de manoza la aderarea de uroteliu se definesc 
ca pili de tip 2. 

Fimbriile de tip 1: prin intermediul acestei adeziuni E. Coli se leaga si de 
rezidurile de manoză de la nivelul proteinei Tamm-Horsfall, de porțiunea 
carbohidrata a IgA secretor şi de fagocite. Acestea au rol de a împiedica contactul 
bacteriei cu epiteliul tubular, iar fagocitele de a fagocita şi distruge bacteriile. Astfel 
din randul acestor fimbrii face parte familia AFA/Dr care este asociată cu ITU, în 
special cu pielonefrita „din cursul sarcinii. 

Fimbriile de tip 2 sau fimbriile P se leagă de receptorii care au în structura 
lor dizaharide de tipul alfa 2 Gal (1 — 4) beta D Gal, receptori care au o structură 
asemănătoare cu structura antigenelor de grup sanguin p. E. Coli prin intermediul 
fimbriilor se pot fixa şi la nivelul fibronectinei, putând realiza astfel ataşamentul 
bacteriilor de matricea extracelulară. 

Alte adezine de la nivelul E. Coli: fimbriile S care se fixează atât pe 
celulele epiteliale cât şi pe fagocite, fimbriile X,si adezine Dr. care se leagă la 
nivelul uroteliului de antigenul CD55, etc. 

Klebsiella posedă fimbrii de tip 1. Alţi germeni ca de exemplu proteusul 
exprimă alte tipuri de pili, diferiți de cei ai E. Coli. Capacitatea de aderenta a 
enterococului de uroepiteliu prin fimbrii este de asemenea importantă [Tolkoff — 
Rubin şi colab]. Au mai fost descrise adezine fibrilare ce sunt întâlnite la bacteriile 
gram pozitive. În jurul bacteriilor au mai fost observate o multitudine de proteine 
globulare, fără o organizare bine definită, care sunt responsabile de adeziune. 

Prezența adezinelor depinde de structura genetică a germenilor. De 
asemenea aderenţa germenilor de uroepiteliu depinde şi de structura genetică a 
gazdei, care exprimă sau nu receptori pentru pilii germenilor care produc ITU. 

Există o susceptibilitate diferită a aparatului urinar la diverşi germeni. Unii 
dintre aceştia produc mai frecvent ITU. Astfel au fost definite serogrupuri cu 
patogenitate crescută respectiv uropatogene. Serogrupurile E. coli 01, 02, 04, 06, 
07, 075, 0150 sunt cele mai cunoscute serogrupuri uropatogene. Ele posedă factori 
importanţi de virulență dintre care se remarcă acele structuri ce favorizează fixarea 
acestora la uroepiteliu. 

Ataşarea germenilor este partial împiedicată de către proteina Tamm- 
Horsfall de care se fixează germenii patogeni şi sunt ulterior eliminați împreună cu 
aceasta. Proteina Tamm-Horsfall e produsă de celulele tubulare. Aderenta 
germenilor e împiedicată şi de IgA. 

Răspunsul rapid la infecțiile bacteriene se face prin intermediul Toll-like 
receptorilor (TLR), dintre care TLR4 recunoaşte lipozaharidul bacterian actionand 
împreună cu alte molecule ale gazdei CD k, M Da şi LPS bilding proteina. 

În urma fixării germenilor la suprafața epiteliului prin intermediul 
receptorilor se declanşează procesul inflamator. Răspunsul inflamator este iniţiat 
prin participarea mai multor factori. Factorul 1 necrozant citotoxic induce pe de o 
parte, necroza celulelor epiteliului urinar şi exfolierea lor, iar pe de altă parte, 
interferează cu activitatea bactericidă a neutrofilelor. Un rol important în inițierea 
răspunsului inflamator îl al fimbriile de tip P şi endotoxina produsă de E. Coli 
[Tolkoff-Rubin şi colab]. 

În cursul procesului inflamator la nivelul tractului urinar se eliberează 
numeroase citokine: interleukina 1, interleukina 6, interleukina 8 şi factorul de 
necroză tumorală alfa (TNF alfa). IL6 este un pirogen endogen care determină 
sinteza de reactanți de fază acută si induce secreția de IgA. IL 8,care are rol de 
chemokina, determină migrarea transepitelială a polimorfonuclearelor. În acelaşi 
timp se produce TGF beta, cu rol în procesele de cicatrizare din cursul vindecării 
leziunilor produse în pielonefrită. 

De menţionat că medulara renală este mai susceptibilă la infecţie 
comparativ cu zona corticală. Aceasta ar putea fi datorată unui chemotactism 
scăzut al polimorfonuclearelor datorită unei osmolaritati crescute, pH-ului scăzut, 
fluxului sanguin scăzut în această zonă, pO2 scăzute. Susceptibilitatea crescută a 
medularei renale la infecții se poate datora şi unor concentraţii mari de amoniu la 
acest nivel care inactivează complementul. 

Germenii care au declanşat procesul inflamator tubulointerstitial determină 
o inflamație acută a rinichilor definită ca pielonefrita acută. Procesul inflamator 
poate fi urmat după episoade repetate de infecţie urinară insotite de procese de 
fibroză, realizând o pielonefrita cronică care poate evolua spre insuficiență renală. 

Mucoasa uroepitelială va reacţiona față de bacterii. În urma interacțiunii 
dintre acestea şi germeni se produce supresia dezvoltării germenilor, fapt 
demonstrat pe celulele uro-epiteliale in vitro. Activarea mecanismelor de apărare a 
celulelor uroepiteliale se face pe calea adenilciclazei [Mannhardt şi colab]. 

Celulele epiteliale ale mucoasei sunt primele care intră în acțiune. Ulterior 
are loc o recrutare a polimorfonuclearelor. Prezenţa germenilor la nivelul 
interstitiului determina prin intermediul factorilor chemotactici atracția 
polimorfonuclearelor şi a macrofagelor. Examenul morfopatologic evidențiază 
prezența infiltratelor cu celule inflamatorii de tipul polimorfonuclearelor şi 
macrofagelor la nivelul rinichiului. 

Fagocitoza germenilor de către polimorfonucleare se face cu şi fără 
ajutorul opsoninelor. Principalele opsonine sunt IgG, IgA şi anumite componente 
ale sistemului complementar. În urma fagocitozei, germenii sunt distrusi si 
îndepărtați. În cursul proceselor de fagocitoză se eliberează radicali liberi de oxigen 
în mediul înconjurător ce vor determina leziuni tisulare. Unele componente de 

suprafață ale bacteriilor ca fimbriile de tip 1 precum şi adezina Fim H pot media 
fagocitoza. 

În cursul infecţiei tractului urinar organismul reacţionează prin intermediul 
mecanismelor imunitatii celulare şi umorale. La nivelul tractului urinar sunt 
prezente limfocitele B şi T. Limfocitele predomină în infiltratul inflamator pe 
măsură ce procesul evoluează spre cronicizare. 

În ITU acută respectiv în pielonefrita acută şi cistita acută, în primele ore 
cresc limfocitele T. Limfocitele T delta acționează principal ca limfocite helper. 
Pentru imunitatea mucoasei sunt importante si limfocitele T gama ce pot contribui 
la repararea epiteliilor. 

În cursul pielonefritei acute, imunitatea umorală intervine şi ea prin 
amorsarea producţiei de anticorpi. Sinteza de anticorpi poate fi locală la nivelul 
parenchimului renal, cât şi sistemică. Astfel, în urină se pot evidenția anticorpi de 
tip IgA, IgG şi excepțional IgM. În ITU joase productia locală de anticorpi nu are 
loc. Anticorpii se pot dispune pe suprafaţa bacteriilor, evidenţierea bacteriilor 
acoperite de anticorpi putând fi utilizată ca un test de diferențiere între ITU înalte şi 
joase, acest proces având loc doar în cazul localizării ITU la nivelul tractului urinar 
superior. 

Anticorpii protejează organismul pe mai multe căi: 

- ei pot actiona ca opsonine pe PMN, rezultând o opsoninfagocitoza 

- anticorpii față de adezine pot inhiba ataşarea bacteriană al nivelul 

celulelor epiteliului urinar 

- anticorpii pot aglutina microorganismele prin mecanisme imune 

- anticorpii faţă de hemolizine au un rol în neutralizarea acestora. 

În producerea leziunilor renale intervine şi sistemul complementar care 
poate fi activat pe calea clasică sau alternă. Opsonizarea bacteriilor se poate face şi 
cu ajutorul fibronectinei plasmatice. 

Susceptibilitatea la infecţie a tractului urinar ar fi şi în relaţie cu factori 
metabolici, microangiopatia diabetică, tulburări neurologice cu perturbarea 
dinamicii căilor urinare precum şi perturbări imune în special ale funcţiei 
polimorfonuclearelor. Stările de imunodeficienté conferă o susceptibilitate 
crescută la ITU. Astfel, s-a observat că bolnavii neutropenici, bolnavii cu AIDS 
przintă o incidenţă şi o gravitate crescută a ITU. Alţi factori favorizanti ai ITU sunt 
bolile metabolice (guta, nefrocalcinoza, hipokaliemia), abuzul de medicamente de 
tip fenacetină, agenți fizici precum iradierea. De asemenea, preexistenta unor 
afecțiuni renale ca nefroscleroza hipertensivă, glomerulopatii, IRA creează condiţii 
favorizante pentru dezvoltarea ITU. 

Modificările imunologice la nivelul tractului urinar se însoțesc şi de 
procese autoimune. Unii anticorpi fata de unele microorganisme pot prezenta o 

reacţie incrucisata la nivelul țesutului renal. Ei ar putea realiza un proces patologic 
independent care ar putea afecta în continuare rinichiul chiar şi după ce s-a eradicat 
ITU. Se cunosc reacții încrucişate specifice ca cele dintre E. Coli şi extractele de 
ţesut renal sau dintre E. Coli şi proteina Tamm-Horsfall purificată. 

Cunoaşterea mecanismelor imune din ITU are o importanță practică. Astfel 
în tratamentul ITU rezistente la tratament se folosesc în scopul stimulării 
mecanismelor imune vaccinuri cum ar fi Urovaxomul sau vaccinuri îndreptate 
împotriva pililor bacterieni. 


Factorii de apărare ai tractului urinar 

- flora periuretrală conţine o floră microbiană saprofită care intră în 
competiţie cu germenii din regiunea perineală care vor să colonizeze această 
regiune 

- pH-ul acid de la nivelul mucoasei vaginale care nu crează condiții 
favorabile de colonizare şi ataşare a germenilor 

- substanțele bactericide din secreția prostatică împiedică dezvoltarea 
germenilor 

- fluxul urinar contribue la eliminarea germenilor 

- factorii bacteriostatici prezenţi în urină cum ar fi acizii organici 
nedisociati, ureea în concentraţii mari, lisozimul şi imunoglobulinele G şi A 

- stratul de mucină cu structură glicoproteică care înveleşte mucoasa 
vezicală; lezarea acestui strat permite germenilor să vină în contact direct cu 
epiteliul urinar 

-  valvele vezico-ureterale împiedică ascensiunea germenilor din vezica 
urinară 

- proteina Tamm-Horsfall 


Factorii favorizanti ai ITU: 

-  refluxul vezico-ureteral: permite ascensiunea germenilor din vezică 
până la nivelul rinichiului, uneori se observă şi un reflux intrarenal 

- factori obstructivi (litiaza urinară, adenom periuretral, stenoze sau 
tumori ale căilor urinare, compresiuni din exterior prin bride, vas polar, tumori) 
realizează stază cu prelungirea timpului de contact a germenilor cu epiteliul 
tractului urinar 

- anomaliile tractului urinar au un efect similar cu factorii obstructivi 

- manevre urologice la nivelul tractului urinar: pot produce ITU prin 
vehiculare de germeni din exterior sau de la nivelul uretrei anterioare, realizând 
uneori leziuni ale epiteliului tractului urinar 

- cateter de durată la nivelul tractului urinar: permite infectarea urinii cu 
germeni din exterior 

- actul sexual: unii germeni uropatogeni insamanteaza uretra în timpul 
actului sexual, bacteriile pătrunzând în vezica urinară pe cale uretrală; colonizarea 
tractului urinar este favorizată de traumatismele uretrale pe care actul sexual le 
poate produce 

- sarcina determina perturbări in urodinamică prin compresiunea 
uterului gravid şi prin diminuarea contractilitatii ureterale sub acţiunea cantităților 
mari de progesteron; deasemenea nivelul crescut al cortizonului circulant 
realizează o imunodepresie ce favorizează ITU; după unii autori în sarcină ar exista 
şi o incompetenta a valvelor vezico-ureterale, fapt favorizant al ITU 

- diabetul zaharat 

- factori  hormonali: deficienta  estrogenică în perioada de 
postmenopauză 

- deficiențe imune 

- bolnavi imunodeprimaţi: bolnavi neutropenici; bolnavi supuşi la 
tratamente imunosupresoare 

- afecțiuni neurologice ce afectează măduva spinării: traumatismele 
vertebro-medulare, scleroza multiplă, diabetul, etc; afectarea măduvei spinării 
împiedică evacuarea vezicii urinare favorizând staza ce crează condiţii favorabile 
dezvoltării germenilor 

- factorii genetici sunt în relaţie cu capacitatea de aderenta crescută a 
germenilor la nivelul epiteliului tractului urinar şi cu reducerea factorilor de 
apărare la nivelul tractului urinar. ITU se întâlneşte mai frecvent la pacienţii 
nesecretori de antigene de grup sanguine ABO care au risc crescut pentru ITU 
joase şi la femei care prezintă fenotipul P1 care au un risc crescut pentru 
pielonefrite recurente. 


Pielonefrita acută (PNA) 


Definiţie. PNA reprezintă o inflamație acută a rinichilor şi a pelvisului 
renal. 

Tabloul clinic. 

Debutul PNA este de obicei brusc la o persoană aparent sănătoasă cu febră 
39 — 40 grade C însoţită de frisoane, lombalgii, polakidisurie şi alterarea stării 
generale. Uneori debutul este mai lent. PNA apare frecvent la persoane care 
prezintă un factor predispozant cunoscut deja sau relevat cu ocazia examinării stării 

actuale: litiază renală, adenom de prostată. De asemenea, PNA poate apare in 
relaţie cu manevre instrumentale la nivelul tractului urinar. 

Perioada de stare. Bolnavul prezintă dureri lombare de obicei bilaterale 
care uneori iau un caracter colicativ în cazurile prezenţei unui factor obstructiv. 
Starea febrilă persistă la valori de 38 — 39 grade C pe perioada de stare, diminuând 
o dată cu evoluția favorabilă a procesului infecțios. 

Bolnavul prezintă uneori herpes labial, cefalee, tulburări ale stării de 
cunostienta, inapetenta, greturi şi vărsături. Polakiuria, disuria, alguria sunt 
prezente. 

Examenul clinic relevă manevra Giordano pozitivă, lojile renale sunt 
sensibile la palpare. Fenomenele pot fi mai intense pe o parte în cazul prezenței 
unui factor obstructiv unilateral. Se poate evidenția la unii bolnavi un rinichi ptozat 
foarte sensibil la palpare. 


Tabloul biologic 

Examenul urinii: macroscopic urinile sunt tulburi. Microscopic: 
leucociturie, cilindrii leucocitari, hematurie. Leucocitele sunt mai numeroase decât 
hematiile. În prezenţa unui factor uropatic (litiază, tumoră, necroză papilară) 
hematuria este importantă, putând fi chiar macroscopică. Proteinuria e prezentă, de 
obicei în jur de 0,5 g/24 h fără a depăşi 1 g/24 h. Examenul imunoelectroforetic al 
proteinelor din urină evidenţiază o proteinurie de tip tubular. Examenul uriunii 
relevă prezenţa a numeroşi germeni care la coloratia gram sunt frecvent bacili gram 
negativi, mai rar coci. Urocultura se recoltează înaintea instituirii tratamentului 
antibiotic. Ea relevă tipul de germeni respectiv numărul acestora, de regulă peste 
100.000 germeni/ml. 

Examenul sângelui. Hemocultura poate fi pozitivă în 10 — 20% din cazuri. 
Permite izolarea germenului şi instituirea unui tratament adecvat. Este utilă în 
principal când PNA se însoţeşte de stare septică. Leucocitoza de 10 — 15000 
leucocite/mmc, cu deviere la stânga a formulei leucocitare. În cazul stărilor septice 
poate lua un aspect pseudoleucemic. Probele inflamatorii sunt pozitive: VSH este 
crescută atingând valori de 100 mm/1h, proteina C şi fibrinogenul sunt crescute. 

Ureea sanguină şi creatinina serică prezintă de obicei valori normale. 
Uneori pot creşte când are loc o reducere a capacităţii funcţionale renale cu 
reducerea ratei de filtrare glomerulară. Deoarece în cursul PNA se evită efectuarea 
probei de concentraţie, se vor determina densitatea şi osmolaritatea urinară din 
urina spontană, care sunt scăzute. În unele cazuri se poate instala IRA cu oligurie 
sau chiar anurie. 

Examenele imagistice. 

Examenul ecografic relevă ambii rinichi măriți de volum, cu zona 
parenchimatoasă mai hiporefelectogenă. Poate evidenția prezența unui factor 
obstructiv. Uneori se observă una sau mai multe zone hiporeflectogene ce ridică 
suspiciunea prezenţei unuia sau mai multor microabcese renale. Alteori, evoluţia 
spre un proces supurativ este relevată de evidențierea unor zone hiporeflectogene 
cu conținut neomogen. 

Radiografia renală simplă evidenţiază umbrele renale mărite de volum, 
uneori prezenţa unor calcificări în aria renală sau pe traiectul ureterelor ce pledează 
pentru un factor obstructiv. 

Urografia relevă ambii rinichi mariti de volum, arborele caliceal spastic. 
Urografia poate evidenția uneori un factor obstructiv: litiază, tumoră, malformații 
ale căilor urinare: stenoză de junctiune pielo-ureterală, uneori stenoze ureterale. 

Anatomia patologică 

Macroscopic : ambii rinichii mariti de volum, capsula sub tensiune, uneori 
mici abcese dispuse subcapsular. Pe secţiune, apar zone supurative triunghiulare, 
cu baza la corticală şi varful la nivelul bazinetului. De asemenea, se constată 
hiperemie pielo-caliceală cu mici sufuziuni hemoragice. 

Microscopic: infiltrat inflamator interstitial în care predomină polimorfo- 
nuclearele cu edem de însoţire. La nivelul tubilor sunt prezente polimorfonucleare 
şi bacterii. Uneori se pot forma mici abcese. Leziunile tubulare sunt focale, 
existând zone afectate dispuse alăturat de regiuni indemne. Glomerulii, de regulă, 
nu sunt afectaţi. 

Forme clinice 

PNA forma comună: tabloul clinic şi biologic e cel prezentat mai sus 

PNA forma septică: se remarcă prin gravitatea tabloului clinico-biologic; 
se asociază de regulă cu un factor obstructiv 

PNA complicată cu IRA 

PNA care îmbracă tabloul clinic al unui abdomen acut însoţit de regulă de 
un ileus dinamic, reversibil 

PNA gravidică: se însoţeşte de alterarea intensă a stării generale, cu dureri 
lombare de obicei unilaterale, răspunzând dificil la tratament 

PNA la diabetici: tabloul clinic poate fi mai putin exprimat, tinde să 
decompenseze diabetul zaharat 

PNA cu semne clinice mai puţin evidente din partea aparatului urinar. 
Diagnosticul pozitiv este susținut pe baza următoarelor semne clinico- 
biologice şi imagistice: 


Vv Vv V VV VW 

- Apariția la un bolnav la care lipsesc de regulă antecedentele de ITU, a 
durerilor lombare, polakiurie, disurie, alterarea stării generale, febră, 
frisoane 

- Examenul clinic : loji renale sensibile la palpare 

- Date biologice: leucociturie, proteinurie, uroculturi pozitive 

- Examenul ecografic şi radiologic renal e util în evidențierea unui factor 
obstructiv 

- În PNA nu se recomandă efectuarea biopsiei renale. 


Figura. Criterii de diagnostic in pielonefrita acuta (modificat dupa Ronald A.R. si 
Nicolle L.E.) 


Diagnosticul diferential se face cu: 
e afecțiuni febrile de vecinătate: 
- apendicita acuta 
-  colecistita acuta 
- pneumonia bazală 
- pancreatita acuta 
e Tuberculoza renală poate debuta uneori ca o PNA. Sunt prezente 
antecedente bacilare, impregnarea bacilara, leucociturie, uneori hematurie, 
uroculturile pe medii obişnuite nu evidenţiază germeni; necesită culturi pe mediul 
Lowenstein. Examenul de urină pe frotiu colorat Ziehl-Nielsen poate evidenția 
bacilul Koch. 


Evoluţia este în general favorabilă sub tratament antibiotic, fenomenele 
clinico-biologice retrocedând în câteva zile. În caz de persistenţă a unui factor 
obstructiv evoluția poate fi prelungită, uneori nefavorabilă, formându-se 
microabcese sau pionefroză. 


Complicatii : 

- JRA de regula reversibilă 

- Necroza papilară ce evoluează cu stare generală alterată, dureri 
lombare, leucociturie, hematurie; uneori se poate evidenția 
eliminarea sfacelului în urină 

-  Supuraţie renală: abcese renale, microabcese, perinefrită — starea 
generală se alterează progresiv, febră cu caracter septic, durere 
lombară intensă. 

-  Septicemie însoţită de stare septică, uneori chiar şoc toxico-septic. 

Prognosticul este in general favorabil sub tratament antibiotic. In cazuri 
complicate insotite de stare septica, factor obstructiv sau pe teren imunodeprimat , 
PNA poate avea o evoluţie nefavorabilă. 


Pielonefrita cronică (PNC) 


Definiţie. Pielonefrita cronică reprezintă un proces inflamator cronic al 
țesutului renal tubulointerstitial şi al pelvisului renal, ce poate afecta în fazele 
avansate şi glomerulii. 

Tabloul clinic 

Anamneza - în istoricul bolnavului pot fi evidenţiate episoade de ITU: 
cistita, PNA, manevre urologice la nivelul tractului urinar, sondaje urinare. În unele 
cazuri, se pot evidenția factori favorizanti: factori obstructivi (litiază renală, tumori 
renale,stenoza de joncțiune) sau neobstructivi: diabet zaharat, altă afecţiune renală 
(GNC, nefroangioscleroză). Un număr important de bolnavi nu prezintă istoric de 
boală, ea fiind descoperită cu ocazia unui examen clinic determinat de constatarea 
unui examen de urină patologic, a unei hipertensiuni arteriale, a unui sindrom febril 
prelungit sau a unor simptome nespecifice: astenie, scădere ponderală. 

Semne generale - bolnavul prezintă frecvent un sindrom subfebril cu febră 
uneori pană la 39 — 40 grade C în cursul puseelor de acutizare. Acestea se însoțesc 
de alterarea stării generale, sindrom astenic, sindrom dispeptic (diminuarea 
apetitului). Sindromul anemic e frecvent, se manifestă clinic prin paloare. 

Semne locale - dureri lombare de la jena lombară la colici renale în special 
în cazul unui factor obstructiv. Polakiuria, disuria şi oliguria sunt prezente în 
puseele de acutizare de PNC. 

Examenul clinic - una sau ambele loje renale sensibile la palpare. Manevra 
Giordano pozitivă uni sau bilateral. Uneori evidenţiază un rinichi mărit de volum, 
în tensiune, sensibil la palpare, de obicei în relație cu un factor obstructiv. 
Hipertensiunea arterială se întâlneşte de obicei după o evoluţie de mai mulți ani. 
Ea se evidenţiază la 1/3 din bolnavi. În stadiul de IRC, PNC prezintă frecvent 
HTA. De asemenea, HTA poate apare tranzitor sau se poate accentua în relaţie cu 
puseele de acutizare ale PNC. HTA este de obicei benignă, dar uneori poate lua un 
caracter malign. Edemele sunt absente in mod uzual în PNC. Exceptia de la aceasta 
regulă este reprezentată de PNC asociat bolii de reflux vezico-ureteral ce se poate 
însoţi de glomeruloscleroză segmentală si focală. În această situaţie, PNC se poate 
asocia cu sindrom nefrotic, proteinurie importantă şi edeme. 

Date de laborator - proteinele de inflamatie sunt crescute: fibrinogenul, 
proteina C reactivă, alfa2 globulina. VSH-ul este şi el crescut. În puseul de 
acutizare se observa leucocitoză cu deviere la stânga a formulei leucocitare. 
Anemia de tip normocrom, în relaţie cu infecția cronică se accentuează în 
momentul instalării IRC. De asemenea, se pot evidenția creşteri ale 
gamaglobulinelor serice; ele pot atinge valori mari ce seamănă cu cele din mielom. 
Creatinina serică, ureea sanguină şi acidul uric pot creşte în puseul sever de 
acutizare sau când se instalează IRC. Există cazuri de PNC cu pierdere de sodiu 
sau potasiu, când se constată hiponatremie sau hipopotasemie. Aceste dezechilibre 
electrolitice se pot însoţi de pierdere de apă cu deshidratare. Rareori se poate 
semnala acidoză hipercloremică. 

Examenul de urină - leucociturie: leucocite peste 10 leucocite/mme in 
urina proaspătă sau 10 leucocite/câmp microscopic de putere mare (x 40); 
sedimentul Addis: peste 6000 leucocite/minut, cilindrurie ce traduce localizarea 
înaltă a ITU. Proteinuria este mai mică de 1 g/24 h, de tip tubular. Bacteriurie peste 
100.000 germeni /ml. De menţionat însă, că 20 — 30% din bolnavii cu PNC cu 
episoade de ITU simptomatice au un număr mai mic de 100.000 germeni/mililitru. 
Germenii pot prezenta anticorpi pe suprafața lor, evidentiati prin tehnici de 
imunofluorescenta. 

Examenul radiologic 

Radiografia renală simplă - poate evidentia calculi radioopaci. 

Urografia - poate evidenția inegalitate de mărime şi secreție între cei doi 
rinichi, neregularitatea conturului renal, corticala micşorată, calice deformate în 
măciucă sau aplatizate. De asemenea, în unele situații, urografia poate releva 
distensie bazinetală şi caliceală, eventual un factor obstructiv. 

Pielografia ascendente - se poate efectua în cazuri de excepție pentru a 
evidenția un obstacol ureteral care nu a fost pus în evidenţă prin urografie. 

Cistografia - permite excluderea unui proces tumoral vezical benign sau 
malign. De asemenea poate pune în evidență un reflux vezico-ureteral sau un 
reziduu vezical. 

Ecografia- evidenţiază rinichi inegali ca mărime, cu contur neregulat. 
Ecodensitatea zonei medulare e crescută şi neomogenă. Uneori un rinichi poate fi 
mult micşorat în volum, dar spre deosebire de cel rinichiul hipolazic congenital şi 
de rinichiul cu stenoză de arteră renală din hipertensiunea renovasculară acesta are 
un contur neregulat. În fazele avansate creşte net atât ecodensitatea zonei 
parenchimatoase cât şi a zonei sinusale, rinichiul fiind uneori greu de diferențiat de 
țesuturile din jur. Ecografia este utilă în evidentiarea unui eventual factor 
obstructiv. De asemeni poate evidenția dilatari caliceale şi bazinetale. 

Tomografia computerizată este utilă in evidentiarea unor leziuni 
inflamatorii circumscrise renale (abcese, tumori, chiste) sau perirenale (abcese). 

De mare acuratețe este tomografia computerizată multiple slices. 

Rezonanta magnetică nucleară aduce date similare cu tomografia 
computerizată. Este utilă în investigarea la gravide cu ITU la care există 
suspiciunea unei complicaţii de tipul abcesului renal sau perirenal. 

Scintigrafia cu Galiu ” este utilizată în unele situaţii pentru a pune în 
evidență un focar supurativ renal. Galiul radioactiv se fixează cu predilecție la 
nivelul leucocitelor acumulate în cantitate crescută în focarul supurativ. 

Nefrograma izotopică evidenţiază tulburări ce afectează faza de eliminare 
Şi, în special, secreția tubulară. Poate furniza date asupra irigatiei renale. 

Examenul morfopatologic 

Macroscopic: rinichii sunt micsorati de volum, cu suprafață neregulată, 
consecutiv retractiei capsulare, dată de fibroza interstitiala. Se observa îngrosarea 
mucoasei bazinetale şi caliceale, uneori cu aspect granular. Procesul de fibroză este 
inegal, realizând uneori un rinichi mic unilateral, de tip pielonefritic. 

Microscopic: infiltrat inflamator limfocitar şi monocitar. Prezenţa 
polimorfonuclearelor indică un proces inflamator acut. Uneori se formează mici 
foliculi limfoizi. Leziunile sunt traduse prin dilatări tubulare, cu epiteliu aplatizat şi 
cu prezenţa unor depozite de coloid ce-i conferă un aspect pseudotiroidian, prin 
similitudine cu aspectul microscopic al foliculior tiroidieni. Procesul evoluează 
spre cronicizare, cu apariţia de ţesut interstitial fibros, care poate realiza uneori 
benzi de ţesut fibros ce separă tubii atrofici. Se observă leziuni arteriolare constând 
din îngroşarea mediei şi intimei, predominante la bolnavii cu hipertensiune 
arterială. Tardiv, se observă leziuni glomerulare constând initial dintr-un infiltrat 
inflamator periglomerular, pentru ca în cursul evoluţiei să se producă şi o fibroză 
glomerulară ce corespunde stadiului de insuficiență renală. Ghemul capilar poate 
suferi un proces de retractie, urmat de hialinizarea acestuia, realizând un aspect de 
“miez de pâine”. La majoritatea bolnavilor, imunofluorescenta nu relevă depuneri 
de imunoglobuline. Foarte rar se observă depuneri de imunoglobuline de tip IgM, 
IgG şi uneori IgA, precum şi de proteină Tamm-Horsfall în zona tubulo- 
interstițială. 

Nu se recomandă efectuarea biopsiei renale în PNC, în mod uzual, dat fiind 
faptul că leziunile tubulo-interstitiale nu sunt difuze, existând o şansă mare să se 
preleveze ţesut neafectat de procesul inflamator. Totodată, dată fiind variabilitatea 
leziunilor de la un loc la altul, un fragment prelevat dintr-o zonă afectată in PNC, 
nu este relevant întotdeauna pentru gradul de afectare al întregului rinichi în cadrul 
bolii. De obicei celelalte metode de diagnostic din PNC sunt suficiente în practica 
curentă. 

Diagnosticul pozitiv al PNC se face pe baza următoarelor criterii clinice, 
biologice şi paraclinice: 

o Istoric de ITU: în antecedente cistite repetate, episoade de PNA, manevre 
urologice la nivelul tractului urinar, sondaje urinare, ITU în cursul sarcinii. 
Existenţa unui reflux vezico-ureteral care e prezent din copilărie se 
consideră că poate evolua spre PNC frecvent însoţită de IRC. Un istoric de 
ITU de peste 3 luni pledează pentru cronicizarea ei 

o Semne generale : alterarea stării generale, sindrom febril 

o Semne locale: dureri lombare, manevra Giordano pozitivă, loji renale 
sensibile la palpare, polakiurie, disurie 

o Examenul urinii: bacteriurie semnificativă de peste 100.000 germeni/ml, 
leucociturie peste 6000/min, cilindrurie, proteinurie (mai mică de 1 g) de 
tip tubular 

o Probele funcționale renale: scăderea capacităţii de concentrare a urinii, în 
fazele avansate sunt afectate filtrarea glomerulara şi fluxul plasmatic renal, 
evidentiindu-se în principal scăderea ratei de filtrare glomerulara 

o Examenul radiologic relevă inegalitate de mărime şi contur, inegalitate de 
secreție, calice deformate în “măciucă” 

o Investigatiile urologice pot preciza existența unui factor obstructiv la 
nivelul tractului urinar sau absenta lui 

o Biopsia renală un se practică in mod uzual; ea poate confirma diagnosticul 
dar nu îl poate exclude. 


Diagnosticul diferenţial al PNC se face cu : 

1. Pielonefrita acută în care de obicei lipseşte un istoric de ITU anterioare. În 
unele cazuri, bolnavul a efectuat recent manevre instrumentale la nivelul tractului 
urinar. Tabloul clinico-biologic al ITU este bine reprezentat. Explorările imagistice 
evidențiază ambii rinichi măriți de volum, simetrici, cu calice spastice. Afectarea 
funcțională renală, când se asociază este de obicei tranzitorie. 

2. Tuberculoza renală — tabloul clinic se poate caracteriza prin febră, dureri 
lombare, polakiurie, disurie; de asemenea, pot fi prezente perioade lungi de 
subfebrilitati şi semne de impregnare bacilară. Bolnavul are de obicei şi o altă 
localizare a bolii, cel mai frecvent pulmonară. Examenul de laborator evidenţiază 
uneori urini clare, alteori piurie cu uroculturi sterile pe medii obişnuite în ciuda 
unor semne clinice evidente de infecţie urinară. Cel mai frecvent se constată 
hematurie, uneori macroscopică. Examenele paraclinice poate releva virajul 
reacției la tuberculină, IDR la tuberculină fiind intens pozitivă. Examenul 
radiologic evidențiază modificări radiologice caracteristice: calice ,, în margaretă”, 
stenoze ureterale, vezică urinară mică cu contur neregulat. Cistoscopia este utilă, ea 

evidentiind frecvent la abusarea ureterelor leziuni caracteristice. Examenul de urina 
pe frotiu colorat Ziehl-Nielsen relevă prezența de bacili Koch. Acesta poate fi 
evidențiat şi prin culturi pe mediul Lowenstein sau prin însămânţare la cobai, dar 
rezultatele ne parvin de obicei destul de tardiv. Trebuie avut în vedere asocierea 
posibilă a PNC cu tuberculoza renală. 

3. Glomerulonefrita cronică - bolnavii cu GNC prezintă de obicei edeme de 
tip renal, care de regulă lipsesc în PNC. HTA este prezentă de la începutul bolii în 
timp ce în PNC, HTA apare după mai multi ani de evoluţie. Examenul urinii relevă 
în GNC predominanta hematuriei şi a unei proteinurii care depăşeşte 1 g/24 ore in 
timp ce în PNC predomină leucocituria iar proteinuria este <1g/24h, de obicei în 
jur de 0.5g/24h. În PNC, în urină se evidenţiază cilindrii leucocitari şi urocultura 
poate fi pozitivă. În GNC sunt prezenți cilindrii hialini, iar urocultura este sterilă. 
Examenele imagistice in GNC relevă ambii rinichi micsorati în volum, de 
dimensiune egală, cu contur regulat şi ecodensitate crescută a zonei 
parenchimatoase; urografia relevă secreție a substanţei de contrast simetrică 
bilateral, deformările caliceale lipsesc. În PNC rinichii au o inegalitate de mărime 
şi secreție a substanței de contrast, contur neregulat, calice aplatizate sau în 
măciucă. De asemenea în PNC, ecografia poate evidenția inegalitatea de mărime a 
rinichilor care au un contur neregulat; ecodensitatea zonei parenchimatoase este 
crescută. Biopsia renală relevă modificări caracteristice în GNC. În PNC nu se 
recomandă efectuarea biospiei renale. De menţionat că există situaţii în care GNC 
se poate asocia cu PNC. 

4. Hipertensiunea reno-vasculară se caracterizează prin prezenţa unei HTA 
severe la un bolnav cu rinichi mic de o parte. PNC se poate însoţi de prezenţa unui 
rinichi mic unilateral, iar în unele cazuri de HTA, uneori severă. Totuşi, bolnavul 
cu PNC cu rinichi mic unilateral prezintă de obicei un istoric de ITU repetate. 
Frecvent se semnalează prezenţa unui factor uropatic la nivelul rinichiului afectat. 
În PNC se constată semnele clinice şi biologice ale ITU. Examenul ecografic în 
cazul unei PNC cu rinichi mic unilateral, relevă prezența unui rinichi cu contur 
neregulat cu reducerea zonei parenchimatoase; uneori ecografia poate evidenția 
prezenţa eventuală a unui factor uropatic. De menţionat că în PNC cu rinichi mic 
unilateral avem un istoric lung de ITU după care se instalează HTA, în timp ce în 
HTA renovasculară debutul este de obicei recent iar evoluţia este severă. 
Diagnosticul de HTA reno-vasculară este precizat prin angiografia vaselor renale 
care releva leziunea stenozanta. 

5. Nefroangioscleroza benignă - PNC însoţită de HTA se deosebeşte de 
nefroangioscleroza benignă prin mai multe aspecte. Astfel, nefroangioscleroza are 
un istoric îndelungat al HTA, semnele clinice de ITU sunt absente, rinichii sunt 
micsorati de volum în mod egal. Examenul ecografic şi cel urografic relevă, spre 

deosebire de PNC, rinichi egali de mărime, cu contur regulat. Modificările 
caliceale urografice din PNC sunt absente în cazul nefroangiosclerozei benigne. 
Sedimentul urinar e sărac in nefroangioscleroza în timp ce în PNC e prezentă 
leucocituria, urocultura fiind pozitivă. 

De menţionat că atât GNC cit si nefroangioscleroza se pot însoţi de o ITU, 
fapt ce implică un diagnostic diferenţial corect de PNC. 


Forme clinice 


PNC forma comună este cea prezentată mai sus. PNC forma uropatică este 
o PNC in care se evidențiază un factor obstructiv: malformații renale, stenoză de 
joncțiune pielo-ureterală, litiază renală, adenom de prostată etc. 

PNC poate fi activă sau latentă, în cea de a doua situație simptomele 
clinice fiind puţin exprimate. 

PNC forma hipertensivă este o PNC în care se evidențiază o HTA care 
îmbracă o alură severă. Frecvent este prezent un rinichi mic unilateral. 

PNC asociată altor boli în care există de obicei factori favorizanti 
neobstructivi: diabetul zaharat, GNC, nefroscleroza hipertensivă, guta, nefropatia 
kaliopenică, transplantul renal etc. 

PNC însoțită de leziuni tubulare selective : nefrita cu pierdere de sare, 
nefrita cu pierdere de potasiu, nefrita cu pierdere de apă. 


Evoluţia 

Tratamentul antibiotic modem a modificat favorabil evoluția PNC. În 
general puseele de acutizare a PNC răspund mai favorabil la tratament în absența 
unui factor obstructiv. PNC neobstructive au o evoluţie favorabilă, în timp ce PNC 
care asociază un factor obstructiv ce nu poate fi rezolvat (persistenta unei litiaze 
renale, a unui cateter de durată, reflux vezico-ureteral necorectat eficient), sau PNC 
la un pacient imunodeprimat au un prognostic rezervat, putând progresa spre 
insuficiență renală ce necesită uneori tratament de substituție a funcției renale. 

În cursul evoluţiei unei PNC, apariţia HTA este un factor agravant al bolii. 
În cazuri rare PNC se poate complica cu abces renal sau abces perirenal, situaţii 
care se poate însoţi uneori de stare septică. 


Complicatii 

Litiaza renală însoţeşte ITU cu a Proteus. Proteusul este o bacterie 
producătoare de urează. Consecutiv se produce o alcalinizare urinii, motiv pentru 
care din punct de vedere terapeutic se impun măsuri de acidifiere a urinii. Calculii 
care rezultă în cursul PNC cu Proteus sunt calculi fosfato-magnezieni. 

HTA se instalează în cursul unei PNC dupa mai multi ani de evoluţie. 
Evidentierea unei HTA la debutul unei PNC in lipsa unor semne ecografice sau 
radiologice de afectare renala pune in discutie diagnosticul de HTA secundara unei 
PNC, în acest caz fiind mult mai probabilă o altă etiologie a HTA. 

Necroza papilară poate apare în cursul evoluţiei unei PNC în special în 
condiţiile existenței unui factor favorizant ca de exemplu diabetul zaharat. Se 
manifestă prin febră până la 40 grade C, alterarea stării generale, dureri lombare 
colicative, hematurie macroscopică frecvent însoțită de leucociturie şi uroculturi 
pozitive. Uneori se poate produce o alterare a funcţiei renale cu retenţie azotată. 
Eliminarea în cadrul colicii a sfacelului rezultat prin necrozarea papailei renale 
facilitează diagnosticul. 

Abcesul renal sau perirenal reprezintă complicaţii severe care se pot însoți 
uneori de stare septică. Aceasta se poate uneori asocia cu IRA. 

IRC poate surveni după o evoluţie îndelungată, cu pusee repetate de acutizare, de 
obicei pe fondul unor factori favorizanti. Mai rar, PNC este diagnosticată în stadiul 
de IRC. 


Prognosticul 

PNC are un prognostic în general favorabil. Prognosticul este rezervat în 
caz de PNC uropatică, factorul obstructiv împiedicând rezoluţia infecției, PNC la 
pacienții imunodeprimati, cu diabet zaharat, cateter de durată sau cu manevre 
urologice repetate. 


Infectii complicate ale tractului urinar 


1. Abcesul renal reprezintă o ITU localizată care poate evolua spre 
supuratie. In 75% din cazuri, abcesul renal apare consecutiv unei infecții urinare 
ascendente ce este asociată cel mai frecvent unui reflux vezico-uretral sau unui 
factor obstructiv: litiază renală, adenom de prostată, rinichiul polichistic etc. 
Agentul etiologic e reprezentat de germeni gram negativi. În 25% din cazuri, 
abcesul renal se produce pe cale hematogenă, germenii ajungând în rinichi 
consecutiv episoadelor de bacteriemie. Frecvent, se poate produce însămânţarea 
unui chist renal. Agentul etiologic cel mai frecvent este stafilococul auriu. 

Tabloul clinico-biologic - semne generale: febră, frisoane, stare generală 
alterată; dureri lombare, uneori intense; semnele locale de tipul polakiuriei şi 
disuriei pot fi absente. Biologic se constată: leucocitoză, probele inflamatorii 
pozitive - VSH crescut, fibrinogen crescut, proteina C reactivă crescută; examenul 

de urină leucociturie, uroculturi pozitive cand abcesul comunică cu căile urinare. 
Abcesul renal se poate însoţi de stare septică. Hemocultura poate fi pozitivă. 

Diagnosticul se pune în afara semnelor clinice şi biologice, pe examenele 
imagistice: ecografia renală evidenţiază o cavitate cu pereți îngroşaţi, în interiorul 
cavității se poate evidenția lichid, mai rar zone hiperecogene uneori cu con de 
umbra posterior corespunzătoare prezenței de gaze. Tomografia computerizată 
confirmă diagnosticul. 


2. Abcesul perirenal reprezintă o ITU localizată în regiunea perirenală. 
Abcesul perirenal se poate constitui ca o complicatie a unei pielonefrite acute sau 
cronice acutizate, mai rar poate fi consecinţa unei infecții propagate hematogen sau 
unei infecţii de vecinătate. Abcesul renal poate apare consecutiv litotritiei 
extracorporeale. Etiologia este reprezentată de germeni gram negativi dacă abcesul 
perirenal urmează unei infecţii urinare. Stafilococii reprezintă factorul etiologic 
atunci când abcesul perirenal se produce pe cale hematogenă. 

Tabloul clinico-biologic 

Abcesul perirenal poate urma uneori unei infecţii urinare care evoluează 
initial favorabil pentru ca ulterior febra şi durerile lombare să reapară, afecțiunea 
evoluând nefavorabil. Clinic se manifestă prin dureri lombare şi chiar abdominale, 
cu sensibilitate în flancuri. Biologic: probele inflamatorii — VSH, fibrinogen, CRP 
crescute, leucocitoză, hemoculturi pozitive. Urocultura şi examenul urinii pot fi 
fără modificări întrucât focarul infecțios poate să nu comunice cu căile urinare. 
Examenul bacteriologic: germenul patogen poate fi pus în evidență prin 
hemoculturi sau prin însămânțarea puroiului recoltat prin punctie de la nivelul 
abcesului perirenal; uneori urocultura e pozitivă în special cînd abcesul perirenal 
urmează unei pielonefrite. 

Diagnosticul se pune pe baza examenului ecografic care poate evidenția o 
zonă hipoecogenă, neomogenă perirenală, rinichiul fiind imobil cu respiraţia. 
Diagnosticul se confirmă prin examen tomografic computerizat. Uneori se 
evidențiază efuziuni pleurale. 


3. Pielonefrita xantogranulomatoasă - se asociază cel mai frecvent unui 
factor obstructiv, în principal litiazei renale. Este întâlnită mai frecvent la femei de 
vârstă medie. 

Etiologia este reprezentată de germeni gram negativi (în special E. Coli) 
sau de germeni gram pozitivi - stafilococul auriu. 

Patogenie - la producerea pielonefritei xantogranulomatoase un rol 
important îl are infiltratul inflamator cu macrofage încărcate cu lipide care se 
extinde pe porţiuni mari ale parenchimului renal. Acest proces poate depăşi capsula 

renală. Pielonefrita xanto-granulomatoasă este în relaţie si cu factori infectiosi, cu 
factori obstructivi şi ischemici. 

Tabloul clinic 

Sunt prezente semne generale — febră, stare generală alterată; simptome 
urinare de tip polakidisurie, semne locale: masă sensibilă ce se palpează în loja 
renală. 

Tabloul biologic — leucociturie, urocultură pozitivă cu E. Coli, Proteus 
mirabilis, Klebsiella sau rareori cu stafilococ auriu. Uneori urocultura nu 
evidențiază germeni. 

Explorările imagistice sunt deosebit de utile. Astfel, urografia relevă de 
obicei un rinichi mărit de volum, greu de definit, frecvent nesecretor sau 
hiposecretor. De asemenea, urografia poate arăta frecvent prezenţa unui calcul 
coraliform. Tomografia computerizată decelează un rinichi mărit de volum cu 
funcţionalitate redusă, frecvent calcul mare de obicei coraliform. Se evidenţiază 
arii hipodense înconjurate de substanta de contrast, care uneori se extind spre 
structurile vecine. 

Examenul morfopatologic. Examenul macroscopic relevă un rinichi mărit 
de volum cu alterarea structurii normale,cu prezenţa de zone necrotice, gălbui ce 
sunt inconjurate de un ţesut colorat orange. În interiorul rinichiului se pune în 
evidenţă calculul coraliform. Examenul microscopic — arii de ţesut necrotic 
înconjurate de limfocite, plasmocite şi macrofage încărcate cu lipide. Sunt prezente 
şi celule gigante încărcate cu colesterol. 

Diagnosticul diferenţial se face cu neoplasmul renal. 

Evoluţia este progresivă, procesul inflamator extinzându-se în zona 
perirenală. 


4. Pielonefrita emfizematoasă 

Este o formă de pielonefrită acută severă, cu evoluţie rapidă cauzată de 
germeni de tipul E. Coli, P.mirabilis, Klebsiella pneumoniae. Bolnavii prezintă de 
obicei diabet zaharat sau litiază renală. 

Tabloul clinic : febră, stare generală alterată, dureri lombare, loja renală 
sensibilă la palpare, polakidisurie. 

Semne biologice: leucociturie, uroculturi pozitive. 

Examenele imagistice 

Radiografia renală simplă poate evidenția prezenţa de gaze in zona de 
proiecţie a rinichiului. 

Ecografia abdominală poate releva de asemenea prezenţa de gaze. 

Tomografia computerizată poate preciza diagnosticul, si poate releva 
prezenţa unui factor obstructiv. 

Evolutia e severa, tratamentul antibiotic cu rezultate modeste, frecvent se 
impune nefrectomia. 


5. Malacoplakia 

Este o afectiune care intereseaza aparatul urinar in principal vezica urinara. 
Rinichiul poate fi şi el afectat. Ea poate interesa pe lângă aparatul urinar şi alte 
organe şi aparate: aparatul genital, gastrointestinal, plămânii, tegumentele. 

Etiologia este infecțioasă, agenţii cauzali fiind germeni gram negativi. 

Patogenie 

Malakoplakia se produce ca urmare a unui răspuns inflamator particular la 
procesul infecțios. Există un deficit al capacității bactericide a macrofagelor, tradus 
prin prezenţa de macrofage care prezintă în interiorul lor fragmente microbiene. 

Tabloul clinic se caracterizează prin febră, dureri lombare, polakiurie, 
disurie. 

Tabloul biologic: leucocitoză, VSH crescut, leucociturie, urocultură 
pozitivă pentru germeni gram negativi. 

Tomografia computerizată relevă rinichi măriţi de volum cu zone de 
densitate mai crescută. 

Diagnosticul diferenţial se face în prinicipal cu neoplasmul renal. 

Evoluţia — boala se poate extinde în țesuturile perirenale. 

Malacoplakia vezicii urinare se caracterizează prin prezenţa la nivelul 
mucoasei vezicale a unor zone sub formă de plăci de câțiva cm mărime, de culoare 
galbenă. 


Bacteriuria asimptomatică 


Definiţie: evidenţierea a două uroculturi consecutive cu bacteriurie 
semnificativă (100.000 germeni/ml), cu acelaşi germen, la o persoană în absența 
simptomelor clinice de infecţie a tractului urinar Bacteriuria asimptomatică este o 
ITU benigna dar care la anumite persoane poate să evolueze spre o ITU 
simptomatică. 

Evidenţierea unei bacteriurii asimptomatice se face în anumite situații: 

- cu ocazia unui screening efectuat la diverse grupe de populație in 

special la cele cu risc pentru ITU: gravide, persoane vârstnice etc, 

- cu ocazia controalelor perioadice la persoanele care prezintă ITU in 
antecedente sau prezintă factori de risc pentru o ITU (factori 
obstructivi, diabet zaharat, etc). 

- La bolnavii cu sindrom febril de etiologie neprecizată 

Grupele de populație cu incidenţă mai crescută a bacteriuriei 

asimptomatice sunt : 

- bătrânii : în relație cu frecvenţa crescută a factorilor obstructivi 
(adenom de prostată), tulburărilor de dinamică uretero-vezicala 
consecutive unor disfuncţii neurologice şi scăderii capacităţii imune de 
apărare; la această grupă de vârstă, pe sexe frecvenţa este 17 — 50% la 
femei şi de 6 — 34% la bărbați; bărbaţii prezintă rar o bacteriurie 
asimptomatică până la 50 ani; frecvenţa ei creşte peste această vârsta. 

- Bolnavii cu catater de durată 

- Bolnavii cu diabet zaharat - frecvenţa bacteriuriei asimptomatce la 
femeile cu diabet zaharat este de 3 ori mai mare față de femeile 
nediabetice; la bărbaţii diabetici bacteriuria asimptomatică este mult 
mai redusă, frecvenţa fiind similară cu bărbaţii nediabetici. 

- Pacienti cu boli renale diverse: 12% din bolnavii cu GNC, 13% din 
pacientele cu nefropatie diabetică, 41% la cei cu rinichi polichistic şi 
67% la cei cu PNC. 

- Femeile gravide: în sarcină bacteriuria asimptomatică are o frecvență 
de 4-7%, sarcina realizând condiţii favorizante ale ITU; aceste 
persoane au risc de a dezvolta ulterior ITU manifestă. 


De menţionat că deşi la naştere bacteriuria asimptomatica are o frecvență 
redusă [1%], bacteriuria asimptomatică este mai frecventă la prematuri:3%. La 
preşcolari bacteriuria asimptomatica are o frecvență de 0.8% la fetiţe şi 0.2% la 
baieti;la şcolari, fetele au o susceptibilitate mai mare, având o incidență de 1.2%, 
comparativ cu 0.04% la băieți. 

Femeile care nu sunt gravide şi nu depăşesc 60 ani au o frecvenţă a 
bacteriuriei asimptomatice de 5 %. La bărbaţi, bacteriuria asimptomatică este rară 
până la 50 de ani, după care incidența creşte datorită afecțiunilor prostatice sau 
manevrelor instrumenatale la nivelul tractului urinar. 

Cunoaşterea grupelor de populaţie care au o incidenţă crescută a 
bacteriuriei asimptomatice are importanță practică. Astfel, se impune a investiga 
persoanele cu risc crescut pentru ITU la controalele de rutină efectuate de către 
medic, precum şi atunci când se adresează pentru alte suferinţe la consultații. De 
asemenea, se recomandă a se efectua periodic controale prin teste screening la 
grupele de populaţie cu risc crescut pentru ITU. 

Bacteriuria asimptomatică poate fi evidenţiată la o persoană care nu a 
prezentat anterior o ITU simptomatică sau la o persoană care a avut în antecedente 
o ITU clinic manifestă, dar în momentul evidenţierii bacteriuriei, simptomele 
clinice sunt absente. Astfel, unele persoane pot prezenta episoade de bacteriurie 

asimptomatică cât şi episoade de bacteriurie simptomatică. Constatarea unei 
bacteriurii asimptomatice la astfel de persoane se defineşte ca bacteriurie 
asimptomatică cu episoade simptomatice în antecedente. De menţionat că un 
pacient poate prezenta, pe parcursul unei perioade de timp, atât episoade de 
bacteriurie asimptomatică, cât şi de bacteriurie simptomatică. 

Evidenţierea unei bacteriurii asimptomatice trebuie să se însoţească de 
investigaţii pentru decelarea unui factor favorizant pentru ITU în primul rând a 
unui factor obstructiv la nivelul tractului urinar sau a altor factori favorizanti 
precum diabetul zaharat si stările de imunodepresie. Depistarea bacteriuriei 
asimptomatice la preşcolari impune efecturea unor investigații urologice pentru 
evidenţierea unui eventual reflux vezico-ureteral. De asemenea, bacteriuria 
asimptomatică trebuie cercetată la pacienţii care au suferit intervenții operatorii 
urologice, investigaţii urologice recente, transplant renal etc. 

Evoluţia bacteriuriei asimptomatice 

Bacteriuria asimptomatică poate fi tranzitorie sau persistentă. Bacteriuria 
asimptomatică evoluează cel mai frecvent spre rezoluţie spontană. La unii bolnavi 
bacteriuria asimptomatică evoluează spre ITU simptomatică. Acest lucru este mai 
frecvent la persoanele care prezintă factori favorizanti obstructivi sau neobstructivi. 
În cazuri rare, în prezenţa unui factor favorizant , în special obstructiv sau în cazul 
unei evoluții prelungite, ea poate evolua spre insuficienţă renală. Gravidele care 
prezintă bacteriurie asimptomatică evoluează frecvent spre ITU simptomatică. La 
acestea se impune tratamentul bacteriuriei asimptomatice. 


Cistita 


Definiţie: proces inflamator al vezicii urinare de etiologie variată. 

Incidenta. Cistitele reprezintă 1 % din totalul consultatilor oficiale din 
SUA; sunt frecvente la sexul feminin, rare la bărbaţi. 

Se apreciază că 28% dintre femeile între cu vârste între 24 — 64 ani 
prezintă în fiecare an disurie. Dintre acestea o treime au un sindrom uretral acut iar 
două treimi au ITU. Dintre pacienții cu bacteriurie semnificativă 50 — 70% au o 
infecție localizata vezical iar ceilalți prezintă o infecţie la nivelul tractului urinar 
superior [Clarkson şi Brenner]. 

Etiologie — cel mai frecvent sunt incriminati: E. Coli, Proteus mirabillis, 
Klebsiella, enterococul, staphylococcus saprophyticus. Mai rar cistita se datorează 
unei infecţii virale, fungice, candida albicans, mycoplasme. Foarte rar sunt 

incriminati factori fizici (corpi străini intravezicali, iradieri) sau chimici 
(ciclofosfamida), procese inflamatorii de vecinătate. 

Patogenie — germenii patogeni pătrund ascendent prin intermediul uretrei; 
originea lor este intestinală, vaginală, tegumentele perineale, prin soluţii de 
continuitate de la organele vecine. De asemenea, manevrele instrumentale 
urologice pot antrena germeni patogeni care pot produce cistite. 

Factori favorizanti: constipatia, relaţiile sexuale, reducerea ingestiei de 
lichide, diminuarea numărului mictiunilor, frigul. 


Cistita acută 


Definiție 

Cistita acută reprezintă un proces inflamator acut al vezicii urinare cel mai 
frecvent de etiologie microbiană. 

Tabloul clinic: polakiurie, disurie, algurie, dureri în regiunea hipogastrică, 
urini oligurice si tulburi, rar hematurice. În caz de hematurie macroscopică se 
defineşte o cistită hemoragică. Sindromul febril de regulă absent, când este prezent 
atinge valori de 37.5 — 38 grade Celsius. 

Date de laborator 

Examenul de urină: frecvente leucocite şi celule epiteliale plate provenind 
de la nivelul mucoasei vezicale. Urocultura este pozitivă de obicei cu peste 100.000 
germeni/ml cel mai frecvent E.coli Imunofluorescenta bacteriilor urinare este 
negativă. Hematuria este rară, fiind observată în caz de cistită hemoragică, când 
devine macroscopică. Proteinuria şi cilindruria sunt absente. 

Date paraclinice: cistoscopia evidenţiază o mucoasă intens congestionată, 
cu desen vascular evident. 

Forme clinice: cistita acută simplă; cistita acută hemoragică - polakiurie şi 
disurie marcată, hematurie macroscopică; cistită emfizematoasă — sunt prezente 
semnele de infecţie urinară asociate cu pneumaturie; cistita recurentă: fenomenele 
clinico-biologice se repetă după un interval variabil. 

Diagnosticul diferenţial se face cu: 

- Litiaza vezicala - dureri vezicale cu caracter de tenesme, 
predomină la sfârşitul mictiunii, ele sunt însoţite de hematurie, întreruperea jetului 
urinar prin interpunerea calculului. Examenul radiologic evidenţiază calculul 
„Cistoscopia permite vizualizarea calculului care poate fi extras după litotritie. 

- Tumori vezicale — dureri hipogastrice, hematurie macroscopica; 
examenele radiologic şi ecografic semnalează formatiunea tumorală care este 
vizualizabilă la examenul cistoscopic. 

- Cistalgii cu urini clare şi cu vezică iritabilă — la care nu se poate 
pune in evidenta un agent microbian cauzator. 

Evoluţia este favorabilă, cu vindecare spontană la majoritatea pacientilor. 


Cistita cronică 


Definiţie: proces inflamator cronic al vezicii urinare. 

Etiologie: cel mai frecvent este de natură microbiană. Germenul cel mai 
frecvent semnalat este E. Coli. Alți germeni de tipul stafilococului alb sau 
streptococilor din grupul D au o incidență mai redusă. Una din cauzele cistitei 
cronice o reprezintă bacilul Koch, cistita bacilară fiind întâlnită la bolnavii cu 
tuberculoza aparatului urinar. 

Patogenie: un rol important revine factorilor favorizanti obstructivi 
(calculi vezicali, adenom de prostată, stricturi uretrale) ca şi proceselor inflamatorii 
de vecinătate (colon, organe genitale). 

Tabloul clinic: polakiurie, disurie, algurie, jenă în regiunea hipogastrică, 
urini tulburi. Fenomenele clinice evoluează o perioadă o perioadă lungă de timp, de 
regulă cu perioade de acutizare, alternând cu perioade de acalmie. 

Examenul radiologic: poate evidenția modificări de mărime, volum şi 
neregularități ale conturului vezicii şi îngroşări ale mucoasei. Poate evidenția 
eventual un calcul vezical sau alti factori favorizanti: tumori, corp străin intavezical 
etc. 

Examenul ecografic: aduce date asemanatoare cu cel radiologic. 

Cistoscopia: evidenţiază mucoasă vezicală îngroşată, congestivă, ca şi 
eventualii factori favorizanti. Este utilă în diagnosticul tumorilor vezicale. 

Forme clinice: cistita cronică recidivantă, cistita interstitiala, cistita 
tuberculoasă. 

Diagnosticul diferenţial se face cu litiaza vezicală, tumori vezicale, corpi 
străini 

Evoluţia este cronică, cu puseuri de acutizare. 

Diagnosticul diferential intre ITU inalta si cea joasa 


Acest diagnostic e important în cazurile în care ITU sunt recidivante sau in 
cazurile de ITU rezistente la tratament. 

Semnele clinice care pledează pentru o ITU înaltă sunt reprezentate de 
febră, dureri lombare, manevra Giordano +, loji renale sensibile la palpare. În ITU 
joasă predomină polakiuria, alguria şi disuria. 

Semne biologice : cilindrii leucocitari , proteinurie, cilindrii hialini sunt 
prezente în ITU înalte. Prezenţa bacteriilor urinare acoperite de anticorpi se 
evidențiază prin testul imunofluorescentei bacteriilor urinare (tehnică pusă la punct 
de Virgina Thomas). Acest test pune în evidență prezenţa de anticorpi pe suprafața 
bacteriilor din urină prin intermediul unor anticorpi marcați fluorescent care 
reacționează cu imunoglobulinele ce joacă rol de anticorpi fata de bacteriile urinare 
vizualizându-le indirect întrucât aceşti anticorpi sunt prezenți numai la nivelul 
rinichiului, vezica urinară având capacitate redusă de a-i produce. Testul permite a 
diferenția o ITU înaltă de una cu localizare joasă, în ITU joase prezenţa acestor 
anticorpi fiind excepţională (ITU asociate de regulă cu tumori vezicale etc). De 
asemenea, în ITU înaltă se pot evidenția anticorpi serici fata de tulpinile de E. Coli. 

Proba de concentraţie este afectată în ITU înalte când capacitatea de 
concentrare a rinichiului este redusă. Alte examene paraclinice utile în dignosticul 
diferențial între ITU înaltă şi ITU joasă sunt reprezentate de ecografia abdominală 
şi urografie care decelează modificări de mărime, formă şi contur, respectiv 
perturbări ale secreției rinichilor şi modificări ale grupelor caliceale în ITU cu 
localizare înaltă. 

Alte teste: determinarea enzimelor urinare în principal a N- 
acetilglucozaminidazei şi lizozimul urinar. Aceste enzime sunt crescute în ITU 
înalte. 

Biopsia renală poate evidenția leziuni tubulointerstitiale atunci cand 
vizează o zonă afectată, leziunile din PNC caracterizându-se prin existenţa de zone 
afectate alături de zone neafectate. Nu se practică uzual în diagnosticul de 
localizare al ITU. 

Tratamentul infectiei tractului urinar 


Tratamentul adjuvant nespecific 


Regimul igieno-dietetic 

Bolnavii necesită un număr de calorii corespunzătoare activităţii fizice. La 
obezi se recomandă regim hipocaloric. Cantitatea de proteine este de 1 g/kg corp 
/zi, cantitate care se reduce în caz de alterare funcțională renală sau când în cursul 
ITU se produce o reducere tranzitorie a funcției renale, respectiv IRA. Lipidele şi 
glucidele se administrează în cantităti uzuale. 

Bolnavii cu ITU beneficiază de o ingestie crescută de lichide în scopul de a 
asigura o diureză crescută. Consumul de lichide trebuie să asigure o diureză de 2 
litri/zi. Fluxul urinar crescut limitează durata de contact a germenilor cu epiteliul 
urinar împiedicând aderenţa acestora, realizează o scădere a concentraţiei de 
glucoză în urină şi a altor factori nutritivi şi stimulează peristaltismul căilor urinare. 

Cura de diureză nu este recomandată în boli la care încărcarea hidrică este 
contraindicată: insuficiența cardiacă, hipertensiunea arterială, ciroza hepatică, 
situaţii în care se limitează şi consumul de sare. Tratamentul diuretic prin ingestie 
masivă de lichide poate exacerba refluxul şi obstructia, dacă acestea sunt prezente 
la nivelul căilor urinare. 

Consumul de sare nu se limitează la bolnavii cu ITU dacât dacă există alte 
contraindicatii pentru administrarea sa. În cazul unei pielonefrite cu pierdere de 
sare se suplimentează cantitatea de sare. 

Măsuri profilactice în cistite: golirea la 2 — 3 ore a vezicii cu golirea vezicii 
urinare înainte de culcare şi după actul sexual; se recomandă a nu se adăuga aditivi 
chimici în apa de baie, evitarea constipatiei care impiedică umplerea vezicii 
[Cattell]. 

Acidifierea urinii - urina în mod obişnuit are un pH acid, condiţie care 
permite o desfăşurare a acțiunii sale antibacteriene. Unele medicamente precum 
metenamina şi nitrofurantoinul necesită un pH acid, care le asigură o activitate 
crescută. Activitatea  penicilinei G,  ampicilinei,  meticilinei,  oxacilinei, 
tetraciclinelor şi acidului nalidixic creşte în condiţiile unui pH acid. Acidifierea 
urinii se poate realiza cu metionină sau acid ascorbic (vitamina C). De asemenea 
acidifierea urinii se poate realiza prin restricţie de lapte şi sucuri de fructe. 
Acidifierea urinii are riscul favorizării litiazei urice.Alcalinizarea urinii - se 
observă în principal în infecțiile urinare cu Proteus, ca şi cu unele tulpini de 
Pseudomonas, Klebsiella, Enterobacter, Serratia. Acestea determină alcalinizarea 

urinii prin disocierea ureei şi producerea de amoniac.In aceste situatii se recomanda 
acidifierea urinii.Alcalinizarea urinii ar fi utilă în tratamentul cu sulfonamide, 
aminoglicozide, carbenicilină, cefaloridină şi eritromicina a căror activitate creşte 
în mediu alcalin. . De asemenea, alcalinizarea urinii este utilă la bolnavii cu litiază 
urică, împiedicând formarea acesteia. Poate însă favoriza formarea de litiaza 
oxalică. 

Metode neconvenţionale de tratament ale ITU superior 

Sucul de extract de merişor (cranberry juice extract) inhibă expresia 
fimbriilor de tip P la nivelul E. Coli. Consecutiv are loc inhibitia aglutinării acestui 
germene întrucât fimbriile nu mai sunt eficace. Adeziunea E. Coli la nivelul 
celulelor tractului urinar nu e posibilă, germenii fiind îndepărtați prin intermediul 
fluxului urinar. Se utilizează sub formă de ceai, tinctură, capsule. 

UTI Slip D Mannose asigură un factor antiadeziune E. Coli. Administrată 
oral D-manoza se absoarbe la nivelul tubului digestiv superior fiind 
ulterioreliminată prin rinichi. Numai o mică cantitate este metabolizată la nivelul 
tubului digestiv. D-manoza se leagă de lectinele E. Coli. Ea acoperă germenii şi nu 
permite legarea lor de pereţii tractului urinar. Are loc îndepărtarea E.Coli, care e 
eliminată în urină. 


Tratamentul medicamentos al ITU 


Tratamentul ITU este un tratament complex. Se utilizează tratament 
medicamentos specific etiologic (cu antibiotice şi chimioterapice), tratament 
patogenic, tratament adjuvant nespecific şi tratament imunomodulator. 

Tratamentul ITU se aplică uzual conform antibiogramei. În unele situații 
este necesar a se institui tratament specific etiologic de urgență, înainte de a avea 
rezultatul antibiogramei; el are în vedere agenţii etiologici cel mai probabil 
incriminati. De asemenea, medicamentele antibacteriene utilizate în aceste cazuri 
trebuie să aibe un spectru larg antibacterian,in principal pentru E. Coli. 

Tratamentul în ITU necomplicate face apel la medicamente antibacteriene 
uzuale. În cazul ITU severe (ITU pe fond de factor obstructiv, stări septice) se 
aplică un tratament intensiv care mai poate fi definit şi ca tratament maximal. La 
aceşti bolnavi se administrează de obicei asocieri de antibiotice şi chimioterapice. 
Frecvent se utilizează fluoroquinolone administrate parenteral , aminoglicozide de 
tipul amikacinei şi netilmicinei, cefalosporine de generaţia a IVa. În situaţii în care 
nu se obţine răspuns la acest tratament se face apel la carbapeneme: meropenem, 
ertapenem, imipenem. 

În practică se utilizează mai multe scheme terapeutice de tratament curativ. 
Ele au fost sistematizate de către Farrar: 

- tratament în doză unica 

- tratamentul de scurtă durată: 7 — 14 zile 

- tratament pe termen lung 

- tratamentul profilactic 

- tratamentul supresiv. 

Tratamentul ITU în doză unică 

Acest tratament constă în administrarea unui antibiotic sau chimioterapic, 
într-o cantitate mare în doză unică, realizând o concentraţie mare a antibioticelor, 
cu acțiune antimicrobiană eficace, care depăşeşte concentrația minimă inhibitorie. 
Se utilizează în ITU localizate superficial la nivelul mucoasei vezicale.De aceea el 
este recomandat cu precadere la bolnavii cu ITU joase. La bolnavii cu ITU înalte 
acest tratament nu se indică întrucât nu realizează de obicei concentraţii adecvate la 
nivelul parenchimului renal pentru a asigura un efect terapeutic sigur. 

Mod de administrare: Trimethoprim sulfamethoxazol 80/400 mg/tb, 4 tb, 
ciprofloxacină 500mg, enoxacina 400mg; nitrofurantoin 100mg/tb,3 tb; 
Gentamicina 160 mg i.v./i.m.; fosfomicină — trometamol 3 g/plic: 1 plic. 

Indicaţii: bolnavii cu ITU joasă. 

Contraindicaţii: 

- la pacienţii care prezintă semne de ITU înaltă, febră,dureri lombare 

- la pacienţii cu istoric de afecţiuni renale sau urologice 

- la pacienţii cu diabet zaharat 

- în sarcină 

- la pacienţii cu ITU recidivante 

- la persoane cu adresabilitate medicală îndoielnică (acestea au riscul de 

a nu se supune controlului bacteriologic necesar a se efectua şi de a nu 
raporta medicului persistenta infecției). 

Tratamentul de scurtă durată este utilizat pe o perioadă de 7 — 14 zile, 
fiind regimul terapeutic cel mai frecvent utilizat în cazurile de ITU localizată la 
nivelul tractului urinar superior (PNA, puseul de acutizare al PNC). Uneori e 
utilizat şi în ITU joase ca de exemplu în cistite complicate sau prostatite. 

Medicamente utilizate: vezi tratamentul PNA, puseul de acutizare al PNC, 
tratamentul cistitelor. Tratamentul afecțiunilor prostatei nu este tratat în această 
lucrare. 

Tratamentul de lungă durată al ITU. Se poate recomanda la bolnavii la 
care tratamentul de scurtă durată nu este eficient pentru a rezolva ITU, impunându- 
se continuarea acestuia pe o durată mai mare. 

Tratamentul de lungă durată este utilizat şi la acei bolnavi care prezintă factori 
favorizanti ai ITU în principal factori obstructivi, la cei cu chiste renale, în cazul 
unor ITU complicate ca de exemplu abcesul renal, la cei cu infecţii localizate la 
nivelul prostatei. 

Tratamentul de lungă durată continuă tratamentul iniţial de 14 zile pe o 
durată care atinge 6 săptămani până la 3 luni. 

Se utilizează de obicei antibiotice cu eficacitate şi toleranță adecvate: 
trimethoprim-sulfamethoxazol 80/400mg/tb, 2tb./zi, nitrofurantoin 200mg/zi, 
amoxicilina 2 g/zi în caz de sensibilitate dovedită a germenelui, carbenicilina (în 
caz de ITU cu pseudomonas). Se pot utiliza şi alte antibiotice în funcție de 
toleranța bolnavului, a indicatiilor şi contraindicatiilor lor. 

Tratamentul supresiv pe termen lung. Se poate aplica la unii bolnavi cu 
ITU persistente cu scop de a împiedica dezvoltarea germenilor în urină. Uneori 
acest tratament poate determina eliminarea germenilor Frecvent însă, tratamentul 
realizează doar supresia dezvoltării germenilor. El constă în utilizarea unui 
tratament antibiotic sau chimioterapic care în doze mai mici decât cele uzuale, 
împiedică dezvoltarea germenilor, uneori chiar fără sterilizarea urinii. În practică 
întâlnim situaţii în care se aplică acest tratament de exemplu, la un pacient cu 
cateter de durată şi ITU confirmată bacteriologic. El nu reuşeşte sterilizarea urinii, 
dar orice încercare de a sista întreruperea tratamentului se însoţeşte de reaparitia 
sindromului febril şi afectarea stării generale şi impune reluarea tratamentului. Se 
reevalueaza ulterior bacteriologic si urologic cazul şi se decide continuarea sau 
schimbarea tratamentului. 

Tratamentul se poate aplica 6 luni sau mai mult la bolnavii cu calcul 
infectat, prostatite cronice, femei cu infecţii repetate, bolnavi cu vezică neurogenă 
cu cateter de durată. 

Medicamente utilizate:  trimethoprim-sulfamethoxazol 80/400mg/tb, 
2tb./zi, nitrofurantoin 4 x 50 mg/zi, sulfizoxazol 0,5 g x 4/zi. 

Tratamentul supresiv este un tratament controversat întrucât unii consideră 
că acest tratament ar duce la selecția unor tulpini rezistente la antibiotice sau 
chimioterapice, motiv pentru care aplicarea acestuia nu ar fi indicată. 

Tratamentul profilactic al ITU constă în aplicarea unei terapii 
antimicrobiene în scopul impiedicării dezvoltării germenilor la nivelul aparatului 
urinar. Se poate aplica sub 3 forme: 

- tratament aplicat pe o durată scurtă cu ocazia unei manevre urologice; 
se administrează 1 zi înainte şi 2 zile după această manevră. 

- tratament discontinuu - ocazional, înaintea actului sexual. 

- tratament continuu — se poate aplica pe o durată de 6 — 12 săptămâni, 
dar poate avea o durată mai mare de 6 luni; rareori se aplică pe o durată mai mare 

de 1 an; în prezent acest ultim tip de tratament este criticat dat fiind riscul selectării 
utilizate; prin acest tratament se reduc recidivele şi reinfectiile; tratamentul 
profilactic continuu se poate utiliza la bolnavii cu litiază urinară, cu ITU repetate, 
pacienți cu reflux vezico-ureteral, tulburări neurogene ale funcţiei vezicale 
complicate cu ITU, bolnavi cu ITU repetate la un interval scurt după terminarea 
unui tratament de scurtă durată. 

Medicamentele utilizate sunt : trimethoprim-sulfamethoxazol 40/200 mg 
respectiv 2 tb seara la culcare, nitrofurantoin 100mg — 1 tb seara la culcare, 
norfloxacin tb de 200mg - % tb seara. 


Tratamentul bacteriuriei asimptomatice (BA) 


După evidenţierea unei bacteriurii asimptomatice, se efectuează o a doua 
urocultură pentru confirmare şi se identifică germenul precum şi sensibilitatea 
acestuia. Totodată se efectuează controlul nefrologic şi urologic pentru a evidenția 
o cauză favorizantă. Tratamentul BA nu este un tratament de urgenţă. 

Se impune tratarea BA la următoarele grupe de pacienţi: 

- fetițe, datorită unei localizări cu frecvenţă crescută la nivel renal 

- gravide, pentru că dezvoltă pielonefrită într-o proporţie crescută 

- la femei cu ITU recurente frecvente 

- la pacienţii cu rinichi unic 

- la persoanele cu imunodeficienta 

- la bolnavii cu funcţie renală diminuată 

- la diabetici [Tauchnitz] 

- la bolnavii cu rinichi polichistic 

- la cei cu anomalii anatomice sau funcţionale ale tractului urinar 

-  laceicare vor fi supuşi unui act chirurgical genito-urinar 

-  laceicu infecţii cu bacterii care descompun ureea : Proteus mirabillis, 

Klebsiella spp. 
- la cei cu reflux vezico-ureteral 
La pacienții cu corpi străini la nivelul tractului urinar (calculi, tumori) ca şi 
la batrâni tratamentul bacteriuriei se face numai în cursul episoadelor de ITU 
simptomatică. 

Nu se recomandă tratamentul BA la persoanele cu tract urinar normal 
morfopatologic şi funcțional cu excepţia situaţiilor prezentate mai sus. Ele vor fi 
supravegheate clinic şi biologic, tratamentul fiind instituit numai în caz de ITU 
simptomatică. 

Tratamentul medicamentos al cistitelor 


Tratamentul profilactic: 


- ingestia unor cantităţi crescute de lichide, care determina prin diureza 
crescută evacuări repetate ale vezicii urinare, realizând o adevărată 
spălare a suprafeţei acesteia 

- evacuarea vezicii urinare după actul sexual 

-  perineul după spălare este şters dinspre anterior către posterior 


Tratametul medicamentos profilactic se aplică la persoanele care fac cistite 
după actul sexual (trimethoprim-sulfamethoxazol sau nolicin, câte 1 tb înaintea 
actului sexual), la persoanele supuse manevrelor instrumentale la nivelul tractului 
urinar. 

Tratamentul curativ al cistitei acute 

Urocultura nu este necesară în cistita acută necomplicată [Wilcox şi 
Tischer]. 

Se utilizează tratament in doză unică: amoxicilină 3 g, nitrofurantoin 
300mg, trimethoprim sulfamethoxazol 4 tb (360/1600mg), gentamicină 80 mg. 

Acest tratament se poate utiliza la bolnavi in prim puseu, in absenta 
factorilor favorizanti (factori obstructivi, diabet zaharat). Pentru unele 
medicamente administrate în doză unică se poate asigura o concentraţie bactericidă 
în urină pentru 24-72 ore. 

Tratamentul pe durată de 3 zile — este regimul terapeutic preferat, fiind cel 
mai frecvent utilizat. Se folosesc ca primă linie de tratament: ciprofloxacina 2 x 
500 mg/zi, trimethoprim-sulfamethoxazol 80/400mg/tb 2 x 1 tb/zi, amoxicilina 3 x 
500mg/zi, norfloxacina 2 x 400mg/zi. Se mai pot utiliza: amoxicilinatacid 
clavulanic: 2 x 625 mg/zi, levofloxacină 250 mg/24 h, gatifloxacina 200mg/24 h; 
aminoglicozidele se utilizează numai in cistitele rezistente la alte antibiotice. 

Tratamentul pe durată de 7 zile. Se utilizează la bolnavii care prezintă 
factori favorizanti ai infecției urinare sau la pacienţii la care fenomenele clinice 
evoluează de mai multe zile. Se utilizează: trimethoprim-sulfamethoxazol 
80/400mg/tb: 2 x 1 tb/zi, Amoxicilina + acid clavulanic 2 x 625 mg/zi, 
ciprofloxacina 2 x 500 mg/zi, norfloxacina 2 x 400mg/zi, ofloxacina 2 x 200mg/zi, 
cefiximum 400mg/zi, cefpodoxime proxetil 100mg x 2 ori/zi, nitrofurantoin 4 x 50 
mg/zi. Acest tratament e preferabil întrucât toxicitatea şi preţul sunt reduse. De 
obicei simptomele retrocedează după primele doze, motiv pentru care unii pacienți 
îşi întrerup singuri tratamentul. 

Tratamentul cistitei cronice 
În cazul cistitei cronice in puseu, tratamentul este similar cu cel din cistita 
acută. Durata acestui tratament este de 5 — 7 zile. În situaţiile în care nu se obțin 
rezultate favorabile, se poate recurge la o nouă cură de 5 — 7 zile cu un preparat la 
care germenul este sensibil, preferându-se quinolone de tipul ciprofloxacinei sau 
pefloxacinei ori cefalosporine de generaţia a III-a. De asemenea, se iau măsuri 
terapeutice de corectare a factorilor favorizanti. 
În caz de nereuşită, se impun: 
- un examen clinic complet, ecografie abdominală, examen radiologic, 
cistoscopie 
- un examen bacteriologic în servicii specializate pentru a depista agenţi 
mai rari: chlamydii, mycoplasme, ureaplasme, etc 


În cazul in care infectia urinară persistă, iar factorii etiologici sau 
favorizanti prezentați mai sus au fost excluşi, se poate efectua un tratament 
medicamentos de până la 6 săptămâni. Unii urologi recomandă la cazurile la care 
nu se obţin rezultate cu tratament medicamentos instilatii cu nitrat de argint 
intravezical. 


Tratamentul cistitei recurente se poate face după Stamm cu următoarele 
regimuri de tratament: 
- zilnic: trimethoprim 320 mg sulfamethoxazol 1600mg; nitrofurantoin 
100mg. 
- medicatie după actul sexual: trimethoprim 40 mg — sulfamethoxazol 
200mg sau nitrofurantoin 100mg sau trimethoprim 100mg [Stamm]. 


Instilatia de antimicrobiene in vezica asigura o rata de vindecare la 
aproximativ 90% din pacienţii la care infectia e limitată la vezica urinară. 


Tratamentul PNA 


PNA se poate trata in ambulator sau in spital. 

Tratamentul se efectuează în spital în cazul pielonefritelor complicate, în 
formele cu stare stare clinică severă, în cazurile in care bolnavul are intoleranta 
digestivă fiind în imposibilitatea de a i se administra terapia pe cale orală şi de a i 
se asigura hidratarea, la bolnavii imunodeprimati şi în condiţiile în care 
diagnosticul nu este precizat. 

Criterii de diagnostic: Pielonefrita 
1. 


Istoric- dureri lombare, febra, frisoane, disurie 
Examen obiectiv: dureri lombare, febra 
Piurie, bacteriurie 

Imagistic: ecografie 


Diagnostic diferential 


Simptome moderate! severe 
Diagnostic incert 
Sarcina 


Uropatie obstructiva 


v 


wa m 


Manual de nefrologie clinică 


Simptome usoare 


Y 


Urocultura 


Internare 


Urocultura’ hemocultura, creatnina serica 


Aport hidric parenteral 
Antibioterapie 


Terapie orala (antibioterapie) 


Reevaluare la 48-72 ore 


= 


RASPUNS IN 72 ORE (95%) 
Reevaluare cultura si sensibilitate 
Externare cu medicatie orala 
Continua 2 saptamani 


ak wD 


i 


diagnostic 


FARA RASPUNS IN 72 ORE (5%) 


Se iain considerare infectia complicata 
sau eroarea de diagnostic 


Imagistica: obstructie, supuratie, 
litiaza, necroza papilara 


Reevaluare diagnostica 
Revedere culturi initiale 
Repetare culturi 


Continuare terapie, daca nu este alt 


REEVALUARE 
La 1 si 4 saptamani post-terapie cu uroculturi 


Figura 10. Algoritm de tratament in PNA 


Tratamentul PNA este un tratament de urgență. Din această cauză 
tratamentul iniţial este un tratament în care antibioticul este selectat pe baza 
spectrului său antibacterian având în vedere câteva date: enterobacteriaceele şi în 
special E. Coli reprezintă germenii cei mai frecvenți implicaţi în etiologia ITU (75 
— 90% din cazuri); stafilococii au o frecvenţă mai redusă 5 — 15% din cazuri; unele 
PNA sunt cauzate de enterococ fata de care multe antibiotice nu sunt eficace. Este 
foarte important a alege un antibiotic care realizează concentraţii mari la nivelul 


tractului urinar. 


Se recoltează urocultura, după care se introduce un tratament cu antibiotice 
cu spectru larg, cu scopul realizării unui nivel bactericid corespunzător atât la 
nivelul serului cat şi în țesuturi. Se recomandă şi recoltarea hemoculturii dat fiind 

existența concomitentă a unei bacteriemii frecvente. Din urina recoltată şi 
centrifugată se recomandă efectuarea unui frotiu colorat Gram. 

Tratamentul se instituie înainte de a ne parveni rezultatul de la laborator. El 
se adaptează ulterior după evoluţia clinică şi rezultatele antibiogramei. În PNA 
necomplicată în funcţie de gravitatea cazului se va aplica tratament pe cale orală 
sau parenterală. 

Tratamentul pe cale orală. 

Se preferă utilizarea de fluoroquinolone datorită spectrului larg de acțiune, 
concentraţiei crescute pe care o realizează în ţesuturi şi costului favorabil. Dintre 
fluoroquinolone se preferă ciprofloxacina 2 x 1 tb/zi (2 x 500 mg/zi). 

Alte fluoroquinolone care se pot administra: 

- levofloxacina Itb/zi — 250 sau 500 mg o dată/zi 

- norfloxacina 2 x 1tb/zi (2 x 400 mg/zi) 

-  ofloxacina 2 x 1 tb/zi (2 x 200 mg/zi) 

- enoxacina 2 x1 tb/zi (2 x 400mg/zi) 

-  lomefloxacina 1tb/zi (400 mg/zi) 

-  gatifloxacina 1 tb/zi (400 mg/zi) 

Se evită utilizarea în PNA a moxifloxacinei întrucât nu asigură o 
concentraţie adecvată în țesutul renal. 

Tratamentul cu quinolone este preferat în PNA cauzate de germeni gram 
negativi. Quinolonele au dezavantajul unei tolerante mai reduse din partea 
bolnavului datorită fenomenelor de intoleranță digestiva(greturi, vărsături, diaree) 
observate la unii bolnavi. 

Alte antibiotice şi chimioterapice utilizate în tratamentul PNA pe cale 
orală, utilizate în situaţiile când se suspectează susceptibilitatea germenilor la 
acestea sunt: trimethoprim- suflamethoxazol 2 x 2 tb/zi (2x 160/800mg/zi), 
ampicilina 3 x 1tb/zi (3 x 500mg/zi). Nu se recomandă utilizarea nitrofurantoinului 
întrucât nu realizează o concentraţie adecvată in țesutul renal. 

Calea parenterală se aplică de regulă la bolnavii spitalizati. Ea se 
recomandă în primul rând în PNA complicate însoţite de factori obstructivi, în 
PNA severe, la cei cu factori favorizanti ca de exemplu diabetul zaharat, la 
pacienţii cu intoleranta orală. 

Terapia parenterală recomandată ca standard după Ronald şi Nicole: 

- Ampicilină 1 g la 4 — 6 ore asociat cu un aminoglicozid (gentamicină 
1,5 mg/kgc la 8 ore sau tobramicină 3 — 5 mg/kgc/24h, netilmicină 3 — 5 
mg/kgc/24h, amikacină 5 mg/kgc la 8 ore) [Ronald şi Nicole]. 

Se mai pot utiliza: 

e Cefalosporine : 
- Ceftriaxone 2 x 1¢/zi 

- Cefoperazone 2 x 1g/zi 

- Cefepime 2 x lg/zi 

- Cefuroxime 1,5 g la 6 ore 
-  Ceftazidima 2 g la 6 ore. 

Pe cale orala, din grupa cefalosporinelor se poate administra cefuroxime 
axetil tb de 500mg 2 x 1 tb/zi. Ceftriaxone, cefalosporină de generati a III-a, 
beneficiază de o bună toleranţă, toxicitate redusă, cost redus, dar necesită precautie 
în cazul PNA produsă de enterococi. 

e Monobactami — din aceată categorie se recomandă utilizarea 
aztreonamului 1 g la 8 ore 
e Quinolone: 
- Ciprofloxacina în perfuzie i.v. 2 x 200mg/zi 
- Levofloxacina în perfuzie i.v. 250mg/zi sau 500 mg/zi 
- Pefloxacina în perfuzie i.v. 2 x 400mg/zi. 

Quinolonele au avantajul unui cost redus, realizând concentrații crescute în 
ţesuturi. Dezavantajul major al acestor preparate este reprezentat de tulburările 
digestive secundare 

e  Aminoglicozide: 
- amikacina 5 mg/kgc la 8 ore 
- gentamicina 3 — 5 mg/kgc/zi în 3 doze 
- netilmicina 3 — 4 mg/kgc/zi in 3 doze 
- tobramicina 3 — 5 mg/kgc/zi 

În tratamentul PNA severe sau complicate se pot asocia cefalosporinele sau 
quinolonele cu aminoglicozidele. 

În caz de suspiciune de JTU cu enterococ se recomandă Ampicilină 1 — 2 g 
i.v. la 6 ore asociat cu gentamicină 1 mg/kg i.v. la fiecare 8 ore sau piperacilină — 
tazobactam 3,375 g i.v. la fiecare 6 ore [Hooton şi Stamm]. 

Un diagnostic rapid de prezumție se poate face prin examinarea 
microscopică a urinii. O coloratie Gram a acesteia poate fi utilă în direcționarea 
terapiei inițiale [Green]. Dacă pe baza acestor frotiuri se suspectează o ITU cu 
Gram pozitivi respectiv o infecţie enterococică , se recomandă tratament cu 
ampicilină i.v. 1 g la 6 ore la care se poate asocia gentamicina 1 mg/kgc la 8 ore 
[Green]. 

Alte medicamente mai putin utilizate sunt penicilinele semisintetice: 

- amoxicilină i.v. 1 g la 8 ore 

- amoxicilină + acid clavulanic: flacoane de 0.6g (contin 
500mg amoxicilină) şi flacoane de 1.2 g (contin 1000 mg 
amoxicilină). Se administrează 3 x 1 flacon/zi 

În cazurile grave se utilizează antibiotice cu spectru larg de tipul 
carbapenemelor: meropenem 500mg la 8 ore, ertapenem 1 g/zi, imipenem 500mg 
la 6 ore. 


Tratamentul puseului de acutizare al PNC 


Este un tratament care este asemanator cu cel al PNA. 

Initial se recolteaza probele biologice : examenul urinii $i urocultura. 

Decizia de a incepe imediat tratamentul se ia in functie de starea clinica a 
bolnavului: in cazul in care aceasta permite se aşteaptă rezultatul uroculturii, daca 
fenomenele clinice o impun se instituie tratamentul înainte de a ne parveni 
rezultatele de laborator. 

Tratamentul se instituie cu un antibiotic cu spectru larg care este activ 
asupra E. Coli şi a principalilor germeni care determină infecția tractului urinar. 

Medicamentele cele mai utilizate sunt fluoroquinolonele: ciprofloxacina 2 
x 500mg/zi, norfloxacina 2 x 400mg/zi, ofloxacina 2 x 200mg/zi, levofloxacina 
500 mg o dată/zi, lomefloxacina 400 mg o dată/zi, gatifloxacina 400 mg o dată/zi. 

Cefalosporinele din generatia III — sunt antibiotice utilizate cu succes in 
tratamentul puseului de acutizare al PNC: ceftriaxone 2 x 1 g/zi, cefoperazone 2 x 
1 g/zi. Dintre cefalosporinele de generaţia IV se recomandă cefepime 2 x 1 g /zi. 

Din grupul cefalosporinelor, per os se recomanda : cefuroxime axetil 2 x 
500mg/zi, cefpodoxime 200 — 400 mg la 12 ore, cefaclor 2 x 250 — 500mg /zi. 

Aminoglicozidele cele mai utilizate sunt gentamicina 3 — 5 mg/kgc/zi in 3 
doze, amikacina 5 mg/kgc la 8 ore. Se mai utilizează netilmicina 3 — 4 mg/kgc/zi in 
3 doze, tobramicina 3 — 5 mg/kgc/24h în 3 doze. 

- Trimethoprim — sulfamethoxazol : 80 - 400 mg/tb, 2 x 2 tb/zi 
Doxiciclina 100 mg/zi 

- Amoxicilina + acid clavulanic: 2 x 625 mg/zi, per os 

- Amoxicilina 3 x 500 mg /zi per os 

În ultimul timp se constată o rezistență crescută a germenilor la antibiotice. 
Nu se recomandă nitrofurantoin întrucât nu realizează concentraţii tisulare eficace. 

Aminoglicozidele se pot asocia cu rezultate favorabile cu quinolonele, 
cefalosporinele sau betalactaminele. 

Quinolone utilizate pe cale parenterală: ciprofloxacina fiole 100mg, 2 x 
200 mg/zi în perfuzie, levofloxacina 500mg o dată/zi i.v. în perfuzie. 

În cazurile severe, când nu se constată răspuns la celelalte antibiotice şi 
germenii sunt sensibili la meropenem sau ertapenem se pot administra meropenem 

1 g la 8 ore i.v. sau ertapenem 1 g /zi 1.v./i.m (în caz de insuficiență renală respectiv 
clearance-ul la creatinină sub 30 ml/min se va reduce doza de ertapenem la 0,5 
g/24 ore). 

Tratamentul se alege in funcție de rezultatul antibiogramei preferând 
antibioticul fata de care germenii au cea mai mare sensibilitate. Se are in vedere şi 
experiența medicului practician. 

În cazul în care starea generală este severă, se instituie un tratament 
empiric cu un antibiotic cu spectru larg fata de germenii care sunt întâlniți frecvent 
în cursul infecțiilor tractului urinar şi în special fata de enterobacteriacee, respectiv 
fata de E.coli. 

Durata tratamentului este variabilă de 7 — 14 zile. Această perioadă se 
poate prelungi la nevoie. Eficacitatea tratamentului antibiotic se verifică urmărind 
rezoluţia semnelor clinice cât şi biologice - examenul de urină şi urocultura. 

În general se consideră că urocultura se negativează în decurs de 24 — 48 
ore. În cazurile la care se constată o reaparitie a simptomelor se repetă urocultura. 

În cazul în care starea clinică ne-a obligat să instituim un tratament 
antimicrobian înainte de a avea rezultatul uroculturii iar ulterior se constată pe 
antibiogramă că germenele nu este sensibil la antibioticul utilizat anterior, se 
procedează altfel: 

- în cazul în care nu am avut un rezultat clinic pozitiv se continuă cu 
acest antibiotic, întrucât nu întotdeauna există o relaţie între sensibilitatea 
germenului în vivo cu sensibilitatea in vitro 

- în cazul în care nu s-a obținut un răspuns clinic favorabil se instituie 
tratamentul antimicrobian la care germenele are sensibiliatatea cea mai mare 
relevată de urocultură. 

Lipsa de răspuns cinic si biologic în 72 ore ne obligă a verifica un eventual 
factor obstructiv, de exemplu litiaza urinară sau o complicatie ca de exemplu un 
abces. 


Tratamentul ITU complicate 


Bolnavii cu leziuni medulare care necesită drenajul vezicii urinare prin 
cateter sunt predispuşi la ITU recurente. Piuria şi bacteriuria semnificativă peste 
10° colonii/ml sunt prezente uzual. Rezistenţa polimicrobiană e comună şi poate 
necesita antibiotice pe cale parenterală.Se preferă cateterizare intermitentă 

În cazul pacienţilor cu stare septică trebuie corectat factorul predispozant 
iar tratamentul antibacterian se continuă uneori pe o durată de 4 — 6 săpt. 

Tratamentul pielonefritei emfizematoase: 
- se face tratament antibiotic cu spectru larg 
- nefrectomie de urgență 


Tratamentul necrozei papilare: 
- tratamentul cu antibiotice cu spectru larg. Indepartarea fragmentului de 
necroză dislocat pe cale endouretrală de preferat 


Tratamentul malakoplakiei 
- antibiotice cu spectru larg de preferat quinolone 
- în caz de boală ureterală — nefrectomie în cazuri avansate. 


Tratamentul pielonefritei xantogranulomatoase 
- se administrează antibiotice cu spectru larg 
- este necesară nefrectomie totală sau parțială 


Tratamentul abcesului renal: 

Tratamentul antibiotic utilizeaza uzual fluoroquinolone: ciprofloxacina, 
levofloxacina etc., asociate de obicei cu aminoglicozide: gentamicina, amikacina, 
netilmicină. Durata tratamentului este de aproximativ 14 zile. Se continuă cu 
quinolone mai multe săptămâni în funcție de starea clinică, datele biologice şi 
examenele imagistice. 


Tratamentul urologic: se înlătură factorul obstructiv. Atunci când 
fenomenele persistă în ciuda tratamentului medical aplicat se instituie tratamentul 
chirurgical al abcesului cu drenarea lui. 


Tratamentul abcesului perirenal 

Se aplică initial tratament antibiotic cu quinolone asociate cu amino- 
glicozide. Tratamentul urologic poate face apel la drenajul percutan. Se impune 
tratamentul urologic al unui factor obstructiv : calcul etc. Uneori este necesară 
nefrectomia. 

Tratamentul ITU cu un germen necunoscut 


La unii bolnavi, desi semnele clinice si biologice persista, uroculturile 
repetate rămân sterile. În aceste situaţii se apelează la un antibiotic cu spectru larg 
care să acopere germeni de tipul bacililor gram negativi (E. Coli, Proteus, 
Klebsiella), Enterococul şi alți germeni implicați în mod uzual în etiologia ITU. 

În cazul în care ITU cu un germene necunoscut este necomplicată se 
preferă utilizarea unor antibiotice de tipul quinolonelor : ciprofloxacina 500 mg x 2 
ori/zi, ofloxacina, norfloxacin 400 mg x 2 ori/zi, levofloxacina 500 mg/zi. Se mai 
pot utiliza trimethoprim-sulfamethoxazol tb 80/400mg 2x2 tb/zi. Amino- 
glicozidele se utilizează la bolnavii cu ITU complicată. 


Tratamentul recăderilor 


Prezența unei recăderi, respectiv constatarea ITU cu acelaşi germene, 
impune evaluarea bolnavului pentru stabilirea cauzelor favorizante ale acesteia. În 
primul rând se analizează prezenţa eventuală a unui factor obstructiv: calcul, 
malformații, adenom de prostată sau a unei alte cauze favorizante: diabet zaharat, 
bolnav imunodeprimat. Se evaluează localizarea ITU la nivelul tractului urinar: 
ITU înalte (testul imunofluorescentei bacteriilor urinare) sau ITU joase. De 
asemenea, se evaluează funcţia renală pentru a stabili doza necesară de antibiotic, 
ştiut fiind faptul că în caz de reducere a funcţiei renale este necesară ajustarea 
dozelor de antibiotic. Se va evalua pH - ul urinar pentru a asigura o mai bună 
concentraţie urinară a antibioticului şi pentru a crea un pH favorabil acțiunii 
medicamentului. De asemenea, pH-ul urinar trebuie adaptat tipului de germen, 
astfel încât pH-ul creat să fie nefavorabil dezvoltării germenelui. Un exemplu în 
acest sens este reprezentat de Proteus care induce în urină un pH alcalin, ceea ce 
impune măsuri de acidifiere a urinii. 

Tratamentul recaderilor se face conform rezultatului antibiogramei.. Durata 
tratamentului poate fi prelungită pe o perioadă de 4 — 6 săptămâni. Uneori este util 
a face o asociere de două medicamente. La quinolone se poate asocia un 
aminoglicozid pe o perioadă de 7 — 14 zile, asociere care le creşte eficiența. 

Dacă nu se obţin rezultate, fie se apelează la un alt antibiotic la care 
germenul este sensibil, fie tratamentul se poate prelungi pe o perioadă de până la 6 
luni. 

Tratamentul reinfectiilor 


Constatarea unei ITU cu alt germene decât cel care a produs prima ITU 
(reinfectia) impune de asemenea reevaluarea pacientului privind un eventual factor 
predispozant în primul rând a unui factor obstructiv. 

În caz că ITU sunt rare, se poate face tratament de scurtă durată în funcţie 
de sensibilitatea germenelui relevată de urocultură. 

În cazul unor reinfectii repetate, tratamentul este de durată, 3 — 6 luni, până 
la 12 — 24 luni. Se recomandă trimethoprim - sulfamethoxazol 4 tb sau 1 tb seara 
la culcare sau nitrofurantoin Y% tb sau 1 tb/zi. În situaţia în care reinfectia este în 
relație cu actul sexual se administrează o singură doză după acesta. 


Tratamentul infecțiilor urinare cu Chlamydii, Mycoplasme şi 
Ureaplasme 


Tratamentul infecțiilor cu Chlamydii, Mycoplasme şi Ureaplasme se face 
uzual cu Tetraciclină, Doxiciclină sau cu macrolide. 


Tratamentul infecţiei urinare trichomoniazice 


Tratamentul infecţiei trichomoniazice se face cu Metronidazol. 


Tratamentul infecţiei urinare cu Candida 


Tratamentul infecţiei cu Candida utilizează Ketoconazol 200 — 400 mg/zi, 
per os, Fluconazol 2 x 100mg/zi. Se poate efectua tratament prin irigaţii vezicale pe 
cateter cu Amfotericină B. Acesta e preferat la unii bolnavi. În cazuri severe, se 
poate administra Amfotericina B i.v. Necesită precauţie deosebită dat fiind riscul 
de nefrotoxicitate. 


Tratamentul ITU în sarcină 


Sarcina reprezintă o condiție favorizantă pentru ITU. Prezenţa ITU 
reprezintă un risc atât pentru mamă cât şi pentru evoluţia sarcinii. Este necesar a se 
face un screening al ITU în cursul sarcinii la 12 — 16 săptămâni interval. Gravidele 

la care urocultura este pozitivă au indicație pentru tratament. Medicatia 
recomandată în cursul sarcinii prezintă unele particularități: 

- medicatia nu trebuie să posede toxicitate pentru produsul de concepție 

şi în special să nu posede un efect teratogen. 

-  medicaţia nu trebuie să posede toxicitate pentru mamă. 

Brown şi Bowyer clasifică medicamentele antibacteriene utilizate în cursul 
sarcinii : 

1. Medicamente consumate de un număr mare de femei gravide fără a se 
dovedi nocivitatea pentru făt: amoxicilina, ampicilina, cefalexina, cefalotina, acid 
nalidixic, nitrofurantoin (prudenţă la termen) , penicilina 

2. Medicamente consumate de un număr limitat de femei gravide fără a se 
evidenția nocivitatea pentru făt, studiile la animale neevidentiind o creştere a 
incidentei leziunilor fetale: aztreonam, ceftazidima, cefotaxima, amoxicilina + acid 
clavulanic, floxacilina, piperacilina 

3. Medicamente similare cu cele din grupa a doua dar pentru care nu sunt 
disponibile studii pe animale: vancomicina. 

4. Preparate similare cu cele din grupa a doua dar pentru care studiile pe 
animale au arătat o creştere a leziunilor fetale: ciprofloxacina, norfloxacina, 
ofloxacina, imipenem, trimethoprim. 

5. Medicamente ale căror efecte farmacologice sunt suspectate a provoca 
leziuni fetale: sulfonamide, cotrimoxazol, acid fusidic. 

6. Medicamente care s-au dovedit a produce leziuni fetale: tetracicline, 
gentamicină şi alte aminoglicozide. 

Analizând medicatia de mai sus trebuiesc subliniate următoarele date: 

-  fluoroquinolonele sunt contraindicate 

- aminoglicozidele nu se utilizează pe durată lungă datorită riscului de 

ototoxicitate 

-  trimethoprim-sulfamethoxazol nu este recomandat în primul trimestru 

de sarcină; are un potenţial teratogen prin componentul trimethoprim; 
se limitează utilizarea acestui preparat în cursul primului trimestru 

-  penicilinele şi cefalosporinele sunt sigure în sarcină 

-  nitrofurantoinul se utilizează fără riscuri în cursul sarcinii; se evita 

totuşi la termen datorită hemolizei potenţiale a hemoglobinei la făt. 

-  suflonamidele se evită în ultimele 2 — 3 săptămâni de sarcină din cauza 

riscului de icter nuclear 

- ampicilina nu este recomandată uzual ci numai atunci când 

susceptibilitatea este cunoscută [Ronald şi Nicole]. 

-  ceftriaxona se evită înaintea naşterii din cauza riscului de icter nuclear 

După Chapman antibioticele care se utilizează în cursul sarcinii şi lactatiei 
se împart în trei grupe: 

-  antibioticele considerate sigure pentru utilizarea în timpul sarcinii : 
peniciline, cefalosporinele, eritromicina şi clindamicina. Se evita 
estolatul de eritromicina pentru ca poate cauza hepatita colestatica 

- antibiotice şi chimioterapice contraindicate in sarcină: cloramfenicolul, 
tetraciclinele, rifampicina, streptomicina, cotrimoxazolul 

- antibiotice şi chimioterapice care se pot utiliza cu precauţie în timpul 
sarcinii: aminoglicozidele, vancomicina, sulfonamidele (în special în 
primul trimestru) nitrofurantoinul (contraindicat în deficienta de 
glucose-6-fosfat  dehidrogenază),  metronidazolul,  izoniazida şi 
ethambutolul. 

După Angelescu, în timpul sarcinii sunt permise a se utiliza toate 
penicilinele şi cefalosporinele (din orice generaţie). Atunci când gravida este 
sensibilizată față de aceste antibiotice, se folosesc cu prudență eritomicina şi 
lincomicina, sau, cu indicaţii numai în trimestrul al doilea de sarcină, 
nitrofurantoinul şi acidul nalidixic. 


Tratamentul bacteriuriei asimptomatice în timpul sarcinii. 

Bacteruria asimptomatica se tratează în sarcină, întrucât dezvoltă frecvent 
o ITU manifestă. Tratamentul BA diminuă incidenţa pielonefritei în timpul sarcinii. 

Se pot administra: amoxicilină 3 x 500mg/zi timp de 3 — 7 zile sau 
amoxicilină/acid clavulanic 2 x 625/zi timp de 3 — 7 zile, cefalosporine de tipul 
cefpodoximei proxetil 100 mg per os la 12 ore 3 — 7 zile, aminoglicozide de tipul 
fosfomicin 3 g per os [Hooton şi Stamm]. 

Cistita înainte a avea rezultatul uroculturii privind sensibilitatea 
germenelui cauzator, se va aplica acelaşi tip de regim de tratament ca în BA: 
amoxicilina/acid clavulanic-,cefpodoxima, se mai poate aplica tratament cu 
nitrofurantoin 2 x 100 mg/zi, 3 — 7 zile, cefalexin 4 x 500 mg /zi, 3 — 7 zile [Hooton 
şi Stamm]. 

PNA se tratează în spital cu antibiotice i.v. până când bolnava devine 
afebrilă timp de 24 ore, simptomele clinice ameliorându-se. După această perioadă 
se poate continua cu antibiotice administrate pe cale orală. 

Se mai pot administra betalactamine parenteral,cefalosporine asociate 
eventual cu gentamicină, respectand indicatiile administrarii lor in sarcina. Durata 
tratamentului este de 7 — 14 zile. Nu se recomandă a se depăşi durata în caz de 
administrare de gentamicină. 

În stările de PNC cu stare septică se recomandă a se asocia 
aminoglicozidele cu ampicilina. Aceasta acţionează asupra enterococului. 
[Davison]. Se recomandă a se repeta urocultura la o săptămână de tratament. 

Alte medicamente care se recomandă : Aztreonam 1 g la 8 — 12 ore, 
piperaciclinna — tazobactam 3,375g la 6 ore, imipenem —cilastatin 250 — 500 mg la 
6 — 8 ore. 


Imunoterapia 


Are drept obiectiv stimularea sistemului imun care participă la apărarea 
organismului în cursul ITU, crescând capacitatea de apărare imună a organismului. 

În practică se utilizează preparatul Uro-Vaxom care conţine un lizat 
bacterian din tulpini selecționate de E. Coli. Acesta acționează amplificând 
mecanismele imunităţii celulare şi a celei umorale. Se administrează 1 capsulă pe 
zi 3 săptămâni per os. S-au raportat rezultate favorabile, reducându-se numărul de 
recidive. 

De asemenea, se mai pot utiliza vaccinuri care provin din germeni recoltati 
din urina bolnavilor cu ITU, izolaţi pe culturi şi omorâţi prin diverse procedee, în 
special prin formol. 

Se mai pot utiliza imunizări cu vaccinuri cu fimbrii provenite de la bacterii 
de tip E. Coli. Vaccinurile polimicrobiene sunt mai putin utilizate în practică. 

Capitolul X 


NEFROPATII TUBULO-INTERSTITIALE ACUTE 
FLAVIU BOB 


Nefritele tubulo-interstitiale acute (NTIA) reprezintă o cauză importantă de 
insuficiență renală acută, fiind caracterizate din punct de vedere histo-patologic ca 
un infiltrat inflamator predominant la nivel interstitial. Infiltratul inflamator conține 
limfocite, uneori granulocite putând include granuloame, se asociază cu edemul si 
cu un grad de afectare tubulară. Asocierea afectării tubulare este motivul pentru 
care în prezent termenul de nefrită interstitiala acută a fost tot mai mult înlocuit cu 
cel de nefrită tubulo-interstiţială acută. În cazul in care infiltratul inflamator 
interstitial este moderat diagnosticul diferențial cu necroza tubulară acută este 
foarte dificil, leziunile putându-se suprapune. 


Epidemiologie 

Obţinerea unor estimări corecte privind prevalența acestei afecțiuni este 
dificilă, întrucât numărul de cazuri la care se efectuează biopsia renală este redus. 
Astfel, în cazul biopsiilor efectuate pentru evaluarea hematuriei sau proteinuriei 
NTIA reprezintă diagnosticul în aproximativ 1% din cazuri. În ceea ce priveşte 
pacienții biopsiati cu insuficiență renală acută, proporţia de NTIA este de 15%. 


Etiologie 

În funcţie de cauzele de NTIA acestea pot fi împărţite în următoarele 
categorii: 

° NTIA induse medicamentos 

NTIA cauzate de infecții 
NTIA cauzate de procese autoimune 
NTIA cauzate de afecțiuni neoplazice 
Alte cauze de NTIA 

Nefritele tubulo- interstitiale acute post-medicamentoase 


În cadrul NTIA cele de etiologie postmedicamentoasă au un rol important 
întrucât numarul de reacţii adverse la terapia utilizată este în creştere. Diverse 
tipuri de medicamente pot duce la disfunctie sau leziune la nivelul diferitelor 
structuri renale: vascular, glomerular, tubulo-interstitial. 


Etiologie 
Medicamentele raportate ca fiind implicate in producerea NTIA sunt 
prezentate in tabelul urmator. 


cefalosporine, ciprofloxacin, amoxicilina, ampicilina, aztreonam, 
carbenicilina, eritromicina, etambutol, gentamicina, isoniazida, 
lincomicina, meticilina, mezlocilina, minociclina, nafcilina, 
nitrofurantoin, norfloxacin, piperacilina, chinina, peniciline, 
Antibiotice rifampicina, sulfonamide, tetraciclina, vancomicina 


aspirina, benoxaprofen, diclofenac, diflunisal, fenclofenac, fenoprofen, 
flurbiprofen, ibuprofen, indometacin, ketoprofen, meloxicam, 
mesalazina (5-ASA), naproxen, acid niflumic, fenazona, 
fenilbutazona, piroxicam, pirprofen, sulfasalazina, sulindac, 


AINS {inclusiv salicilati) suprofen, tolemetin, zomepirac 

Diuretice furosemid, hidroclorotiazidice, triamteren, indapamid, acid etacrinic 

Antisecretoare gastrice cimetidina, famotidina, ranitidina, inhibitori de pompa de protoni 

Anticonvulsivante carbamazepina, fenitoina, diazepam, fenobarbital, valproat de sodiu 


aminopirina, antipirina, antrafenin, clometacin, floctafenin, glafenin, 
Analgezice metamizol, noramidopirina 


alopurinol, alfa-metil dopa, betanidina, saruri de bismut, amlodipina, 
azatioprina, captopril, carbimazol, clofibrat, cocaina, creatina, D- 
penicilamina, diltiazem, mesalazina, fenofibrat, pranlukast, 
propiltiouracil, saruri de aur, griseofulvin, fenindiona, probenecid, 
Diverse propranolol, streptokinaza, warfarina 


Tabel 1. Medicamente implicate in etiologia NTIA (medicamentele cel mai 
frecvent implicate sunt cu litere ingrosate) 

Patogeneza 

În ciuda varietatii factorilor cauzatori se pare că există un mecanism 
comun de iniţiere sau respectiv de amplificare a leziunilor interstitiale, şi anume 
imunitatea celulară şi umorală. Există patru argumente în favoarea implicării 
mecanismelor imunologice în patogeneza NTIA postmedicamentoase: 

e NTIA apare doar la un anumit procent al subiecților tratati cu medicatia 
respectivă 

e NTIA nu este dependentă de doză 

e NTIA este asociată cu manifestări extrarenale de hipersensibilitate 

e NTIA se poate declanşa dupa reexpunerea la medicatie 

Cel mai frecvent NTIA postmedicamentoase sunt produse prin implicarea 
imunităţii celulare, în favoarea acesteia pledând prezenţa limfocitelor T (CD3' si 
CD4 ) la nivelul infiltratului interstitial, uneori cu formare de granuloame. De 
asemenea au fost depistate prin studii imunohistochimice molecule de adeziune 
celulară, existând o expresie crescută de receptori de suprafaţă LFA-1 şi VLA-4 ca 
şi a liganzilor acestora VCAM-I şi ICAM -1, mai ales în zonele cu infiltrate 
celulare mononucleare. Un rol important în formarea infiltratului celular se pare ca 
este jucat şi de diverşi mediatori chemotactici proinflamatori - chemokine 
(RANTES şi MCP-1). Implicarea imunitatii umorale se realizează prin intermediul 
complementului, imunoglobulinelor şi anticorpilor anti - membrana bazală 
tubulară. 

NTIA postmedicamentoase se pot datora unor reacții de tip hipersen- 
sibilitate imediată, când apar la scurt timp de la administrarea medicamentului. 
NTIA postmedicamentoase pot apare în cursul formării anticorpilor fata de 
medicamentul utilizat, anticorpi care pot fi evidentiati în serul bolnavilor. 
Readministrarea medicamentului poate declanşa o reacţie imunologică, care poate 
evolua pană la IRA. Exemplul relevant il reprezintă NTIA postmedicamentoasă 
dupa rifampicina. NTIA mediată prin Ac anti MB este mai rar semnalată. 

Reacțiile inflamatorii interstitiale sunt asociate cu leziuni ale celulelor 
tubulare, aceste leziuni jucând un rol cheie in patogeneza insuficientei renale acute 
asociate cu NTIA. Dar celulele tubulare nu sunt doar o ţintă a leziunilor 
inflamatorii ci ele pot şi participa activ prin producerea de molecule 
proinflamatorii: citokine, factori de creştere, molecule de adeziune sau chemokine. 


Diagnosticul NTIA postmedicamentoase 

Heterogenitatea NTIA nu se manifestă doar din punct de vedere etiologic, 
ci şi prin aspectul clinic, biologic si prin modalităţile de evoluţie. În mod obişnuit 
suspiciunea de diagnostic se ridică la pacienții spitalizati la care se înregistrează 

simptome nespecifice ale insuficientei renale acute, cu oligurie, anorexie, greturi 
sau vărsături, debutul putând fi acut sau subacut. Desigur că se înregistrează 
dificultăţi în stabilirea diagnosticului datorită faptului că este deseori vorba despre 
pacienţi cu infecţii, cu medicatie multiplă, uneori instabili hemodinamic, astfel că 
NTIA nu este printre primele diagnostice enunțate. 

Tabloul clinic poate varia de la o retenţie azotată asimptomatică, eventual 
asociată cu modificări ale sedimentului urinar, până la sindromul de 
hipersensibilitate: febră, erupție cutanată, eozinofilie si insuficiență renală 
oligurică. 

Debutul NTIA: 

e  Insidios- după 10- 20 zile de terapie (chiar până la 60 de zile). Acest 
tip de debut a fost descris inițial în NTIA asociată tratamentului cu 
meticilină (medicament care nu mai este utilizat în practica medicală 
actuală) 

Rapid- la 2-3 zile după reluarea tratamentului 

o de novo- apărut la un tratament care a fost anterior bine tolerat o lungă 
perioadă de timp. De exemplu NTIA asociată tratamentului cu 
antiinflamatoare nesteroidiene. 

o dupa administrare discontinuă- De exemplu la reluarea terapiei 
antituberculoase cu rifampicină, după întreruperea pentru câteva zile a 
acesteia. 


Manifestări clinice: 

e febră (de regulă un prim puseu datorat infecţiei, apoi după un interval 

e erupție cutanată (rash maculo-papular pe trunchi şi extremităţi 

proximale): 30-50% din cazuri 

e  artralgii: 15-20% din cazuri 

Această triadă clasică de diagnostic clinic a fost descrisă inițial în NTIA 
asociată tratamentului cu meticilină, fiind totuşi prezentă în doar aproximativ o 
treime din cazurile respective, şi în 5% din totalul cazurilor de NTIA. 


e frisoane 

e cefalee 

e grețuri 

e dureri lombare 
e hipertensiune 


Aceste simptome apar în special în NTIA asociată tratamentului cu 
rifampicină. 

Tablou biologic: 

Nu există un test de laborator pentru diagnosticul sigur al NTIA. 
Eozinofiluria (coloratie Hansel) a fost considerată un posibil test pozitiv pentru 
NTIA dar aceasta este prezentă şi în alte afecțiuni: prostatite, glomerulonefrită 
rapid progresivă, carcinom vezical, ş.a (sensibilitate 40%, specificitate 72%). 

Dintre metodele imagistice (ecografia nu prezintă elemente specifice 
pentru NTIA) s-a propus scintigrafia cu galiu 67 ca folositor în diferenţierea de alte 
cauze de IRA, în special necroza tubulară acută (în care scintigrafia este negativă), 
dar această metodă prezintă de asemenea sensibilitate şi specificitate scăzute. 

Modificările de laborator pot fi sintetizate în tabelul urmator. 


Modificari urmare hematurie microscopică 
rar macroscopic 
rar cilmidrii hematici 
leucocitmie uxocultura negativa 
cilindrii leucocitari 
eozmofilure > 1% din kucocitele urinare vabare predictiva pozitiva 38% 
protemmria = lgh în mod uzual 
> 1g/2dh, chiar valori nefiotice NTIA asociata AINS 
excretie fractionata de sodiu >l 
Modifrari biochimice retentie amtata grade variabile 
hepatocitoliza la pacienti cu afectare hepatica indusa 
medicamentos 
modificari ekcholitire caracteristice IRA 
Hemoleuooguana eozimofile de obicei asociata NTIA la betalactamuine 
trombocitopenie de obicei asociata NTIA la nifampicina 
anemie variabila 
Modifica mnmologie IgE vabri crescute 
Ac anti MB tubulara dupa meticilma, cefabtina, fenitoina 
pâNCA NTIA imduse de omeprazol, cipoflxacm, 
cimetidina 
cANCA sindromul uveita+ NTIA 
ANA, complement NTIA în cadrul afectamulor sistemice 
Ac specifici Anti nfmpicma, Anti- penicilma 
Markeri de afectare tubulara afectare tubulara proximala glicomire, bicarbonahrie, fosfabuie, amimoacidurie, | mairare în NTIA, mai frecvente în 
acidoza tubulara proximala nefiopatii tubulointerstitiak 
cone 
afectar tubulara distala hupexpotasemuie, pierdere de sodiu, acidoza tubulara nefiopatii tubulo-mterstitiale cronice 
distala 
Imagistica ecografie renala dimensimi normale! crescute mu exista modificari specifice 
cresterea ecogenitatii corticale 
scintigrafie cu galiu 67 xezultat pozitiv vabare predictiva scazita 


Tabel 2. Modificări paraclinice in NTIA 

Biopsia renala 

Biopsia renală reprezintă standardul de aur în diagnosticul pozitiv al NTIA. 
Cu toate acestea este o metodă rar folosită. Condiţiile de efectuare a biopsiei renale 
în NTIA sunt următoarele: 


330 


suspiciune clinică de NTIA şi expunere la medicatie potential 
responsabilă de NTIA 

pacienţi la care afecțiunea nu se ameliorează după oprirea medicatiei 
suspecte 

absenţa contraindicatiilor de punctie renală (diateze hemoragice, 
rinichi unic, inabilitatea pacientului de a coopera, IRC terminală cu 
rinichi mici, HTA necontrolată, stare septică sau infecţie reno- 
parenchimatoasă) 

acceptul pacientului 

pacienţi la care se intenționează introducerea corticoterapiei 


Modificările morfopatologice în NTIA sunt reprezentate de: 


Microscopie optică: infiltrat inflamator interstitial difuz sau parcelar, 
în special peritubular, constând din limfocite T, monocite, uneori 
plasmocite şi eozinofile. De obicei se asociază edemul interstitial, 
uneori putând fi prezente granuloame. Fibroza interstitiala şi atrofiile 
tubulare indică o cronicizare a afecțiunii. 

Imunofluorescenta: membrana bazală tubulară prezintă IgG şi IgM, 
cu dispoziţie liniară sau granulară. Celulele epiteliale tubulare 
prezintă un fenotip activat exprimând glicoproteine, ICAM-I, 
VCAM, etc. 

Microscopie electronică: lipsă a continuității membranei bazale 
tubulare, şi arii de îngroşare ale acesteia. 


Prognostic 

La majoritatea pacientilor intreruperea timpurie a medicatiei incriminate 
duce la recuperarea totală sau aproape totală a funcției renale in decurs de câteva 
săptămâni. Întreruperea după mai mult de două săptămâni a medicatiei poate duce 
la persistenta insuficientei renale sau a leziunilor tubulare. 

Recuperarea funcţiei renale are loc în două faze distincte: 


o fază inițială, rapidă, 6-8 săptămâni 
o fază secundară, înceată, aproximativ un an 


Elementele de prognostic negativ al NTIA sunt reprezentate de: 


infiltrat interstitial extins şi difuz (spre deosebire de cel parcelar) 
prezența de neutrofile (1-6%) în infiltratul interstitial 
fibroza interstitiala 

atrofiile tubulare 

formarea de granuloame interstitiale 
varsta mai inaintata 

leziuni renale preexistente 

IRA oligurică > 3 săptămâni 

AINS (induc cel mai frecvent IRC) 


Tratamentul NTIA 


Principala măsură terapeutică este reprezentată de eliminarea cauzei NTIA 
(oprirea medicatiei incriminate sau tratarea infecţiei). 


După cum am mai amintit şi mai sus, pentru ca afecțiunea să fie reversibilă 
este obligatoriu diagnosticul precoce al afecțiunii. Chiar dacă diagnosticul a fost 
corect enunțat, dificultăţile de abordare se ridică în cazurile, nu rare, în care 
pacienții sunt trataţi cu mai multe medicamente potential responsabile de NTIA. în 
aceste situații sunt necesare câteva măsuri obligatorii: 


° stabilirea probabilității de a produce NTIA pentru fiecare medicatie 
în parte 

e înlocuirea fiecărei medicatii suspecte 

° în cazul în care pentru unele medicatii cu probabilitate mai mică de a 


produce NTIA inlocuitorii sunt la fel de toxici sau mai ineficienti, se 
va înlocui doar o parte din medicatie (considerată cea mai suspectă) 
şi se va evalua după câteva zile dacă există o ameliorare a funcţiei 
renale 

În toate cazurile de NTIA postmedicamentoase este absolut obligatorie atât 
consemnarea acesteia în actele pacientului cât şi explicarea cauzei acestei afecțiuni 
pacientului, pentru a evita reexpunerea în viitor la acest tip de agenți. 

În afara întreruperii medicatiei incriminate uneori sunt necesare măsuri 
generale, specifice insuficientei renale acute. La pacienţii la care insuficiența 
renală este moderată şi ameliorarea funcției renale se observă după câteva zile de 
discontinuare a terapiei incriminate, nu mai sunt necesare alte măsuri terapeutice. 
Măsurile suportive adoptate, în caz de necesitate sunt: 


° reechilibrare hidro-electrolitică 

° medicatie simptomatica (antipiretice, ameliorarea altor simptome 
sistemice) 

° evitarea altei medicatii nefrotoxice 

° ajustarea dozelor medicatiilor în funcție de funcția renală 

e supleerea functiei renale (hemodializa) 

În cazurile in care măsurile enunțate nu sunt suficiente este necesară o 
terapie medicamentoasă patogenică a NTIA, şi anume iniţierea corticoterapiei. 

Înaintea iniţierii corticoterapiei se recomandă efectuarea biopsiei renale, 
care aduce date utile pentru confirmarea diagnosticului. De asemenea, biopsia 
renală poate stabili instalarea cât şi gradul de fibroză interstițială, ce traduce 
evoluţia bolii. Fibroza interstitiala poate fi evidențiată de obicei la 10- 14 zile de la 
debutul bolii, fapt care îngustează fereastra terapeutică eficace pentru tratamentul 
corticoterapic, acesta trebuind iniţiat cel mai târziu la 7-14 zile de la debutul 
retentiei azotate. 

Trebuie menţionat că nu există trialuri clinice prospective şi randomizate 
cu privire la acest tratament. Protocoalele terapeutice mai frecvent folosite sunt: 

e  Metilprednisolon parenteral (0.5-1.0 g) 1-3 zile, urmat de prednison 

oral zilnic (Img/kgcorp/zi) 

e Prednison oral zilnic (1mg/kgcorp/zi) 

e Prednison oral alternativ (2mg/kgcorp/la 2 zile) 

Durata tratamentului ar trebui să fie de 4 săptămâni, cu scădere progresivă 
a dozei după revenirea valorilor creatininei serice în apropiere de valorile normale. 

La pacienţii la care nu se înregistrează un răspuns satisfăcător după 2-4 
săptămâni se poate initia terapia cu ciclofosfamidă (2mg/kgcorp/zi). Dat fiind 
faptul că fibroza interstiţială se instalează după 10-14 zile, este improbabilă 
eficacitatea acestei imunosupresii initiate tardiv. Din acest motiv multi clinicieni 
sunt reticenti în expunerea pacienților la acest tip de terapie după eşuarea 
corticoterapiei. Totusi, datorită efectului pe imunitatea mediată celular, 
ciclofosfamida ar putea fi mai eficientă comparativ cu prednisonul ca medicatie de 
linia întâi, dar acest fapt nu a fost dovedit, existând doar studii pe modele 
experimentale. 

Există rapoarte privind eficacitatea asocierii la terapia imunosupresoare a 
plasmaferezei în caz de NTIA asociate cu Ac anti-membrană-bazală-tubulară. în 
acest caz se va proceda similar cu situaţiile de Ac anti-membrană-bazală- 
glomerulară, şi anume schimburi de 3-4 1/ zi pentru 5 zile consecutiv, apoi zile 
alternative încă o săptămână. 

Se recomandă ca la pacienţii la care se suspicionează o NTIA, în special 
dacă funcția renală nu revine la normal dupa înlăturarea medicatiei considerate 
responsabile, medicii din alte specialităţi să apeleze la consultarea nefrologului. 

În tabelul urmator am incercat sa sintetizăm principalele date clinice, 
biologice, morfopatologice şi terapeutice care deosebesc NTIA produse de diferite 
clase medicamentoase. 

tratament 
betalactamine si antituberculos sulfonamide si antiinflamatoare agenti 
cefalosporine (rifampicina) diuretice non-steroidiene antivirali 
mai frecvent >60 de 
varsta orice varsta ani 
2-18 saptamani de 
debut insidios (2-60 zile) rapid- ore, zile la initierea terapiei 
nu exista corelatie intre doza! de novo- dupa 
durata tratamentului si debutul | discontinuarea adimistrare 
NTIA tratamentului indelungata 
simptome "flu-like" 
(frisoane, cefalee, 
triada clasica (febra, rash, greturi, cefalee, dureri fara elemente de 
clinic artralgii) lombare, hipertensiune) | febra, rash hipersensibilizare 
trombocitopenie, proteinurie, uneori 
hemoliza, nefrotica (pana la 
biologic eozinofilie hepatocitoliza eozinofilie 80% din cazuri) cristalurie 
IRA oligurica în 30% cazuri Ac anti-rifa mpicina rar hematuria 
asocierea de infiltrat 
reactii alergice si de asocierea necrazei infiltrat interstitial cu nefropatie cu leziuni | mixt limfo- 
morfapatolagie hipersensibilizare tubulare acute eozinofile minime histocitar 
depozite de IgG de-a ocazional formarea cristale în 
frecvent eozinofile, uneori lungul membranei de granuloame tubii 
granuloame tubulare vasculita interstitiale colectari 
sulfonamide 
antimicrobiene si 
reactii incrucisate penicilina si cefalosporine diuretice 
terapie corticoterapia aparent ameliorare cu sau 
medicamentoasa corticoterapie ineficienta corticoterapie fara corticoterapie 
dializa 15-20% dializa 30-40% 


Tabel 3. Aspecte ale NTIA produse de diferite grupe medicamentoase 


Nefritele tubulo- interstitiale acute post-infectioase 


În ciuda folosirii antibioticelor o formă frecventă de NTIA, în special la 
copii, este cea post-infectioasa. În unele cazuri este dificil de stabilit dacă NTIA se 
datoreazaă infecţiei sau medicatiei folosite pentru a o trata. NTIA poate rezulta fie 
din invazia directă a parenchimului renal sau din reacția sistemică a organismului. 

În ceea ce priveşte invazia directă a parenchimului renal aceasta poate 
aparea în caz de pielonefrită acută (discutata pe larg în alt capitol). O invazie a 
parenchimului renal poate apărea şi în infecții sistemice, septicemii cu diverse 
microorganisme, tabloul clinic fiind cel al unei pielonefrite acute. Controlul rapid 
al infecţiei este esenţial pentru salvarea funcţiei renale şi pentru preventia fibrozei. 

NTIA poate reprezenta o complicatie a infecțiilor chiar în absența 
bacteriemiei sau a invaziei parenchimului renal. Acest tip de afecțiune, asociată în 

special cu scarlatina si difteria, a fost frecventă înaintea erei antibioticelor. 
Leziunile renale apăreau la debutul infecției, în cursul primei săptămâni. Infiltratele 
interstitiale difuze sau focale cu mononucleare sunt diferite de cele din pielonefrita 
prin distribuţia lor perivasculară, în special în regiunea corticomedulară. După 
introducerea antibioterapiei acest tip de leziuni au scăzut ca frecvenţă. 

Germenii implicaţi in etiologia NTIA pot fi bacterii, virusuri 
(citomegalovirus, hepatita B, HIV, virus Hanta etc.), fungi (histoplasmoza) sau 
paraziți (leishmanioza, toxoplasmoza). 

În continuare vom detalia câteva tipuri particulare de NTIA 
postinfectioasa. 


Leptospiroza 

Leptospiroza reprezintă cea mai raspandită zoonoza in special în zonele cu 
climat cald si umed. În Europa infecția cu Leptospira interrogans este cea mai 
frecventă dintre infecțiile sistemice cu spirochete. Un procent de 5-10% dintre 
infecțiile cu leptospira produc insuficiența multiplă de organ cu afectare renală, 
hepatică si pulmonară. NTIA este principala cauza de afectare renală datorată 
leptospirozei. 

Contaminarea umană se face prin intermediul urinii animalelor infectate 
care ajunge în apa sau sol, infectând omul prin rani abrazive, mucoase sau ingestie. 
Factorii de risc ai acestei afecţiuni sunt reprezentati de contactul cu animalele 
purtătoare prin expunere ocupatională, recreationala sau la nivelul locuinţelor. 

Tabloul clinic al afecțiunii variază de la forme subclinice sau forme febrile 
anicterice până la afecţiuni severe, potenţial fatale. Cea mai severă formă este 
sindromul Weil manifestat cu febră, hemoragii, disfunctie hepatică si insuficiență 
renală cu evoluţie şi prognostic infaust în lipsa tratamentului. 

În cea de-a doua săptămână de la debutul afecțiunii se poate instala NTIA. 
Infiltratul interstitial conţine limfocite, monocite, plasmocite şi neutrofile fiind 
asociat cu grade variate de necroză tubulară. La două treimi din cazuri prezența 
leptospirelor poate fi dovedită la nivel renal. În majoritatea cazurilor leziunile 
renale persistă câteva săptămâni după vindecarea bolii. Uneori poate exista o 
fibroză interstitiala reziduală cu insuficienţă renală cronică. 


Febra hemoragică cu sindrom renal (hemorrhagic fever with renal 
syndrome- HFRS) 

Este un grup de afecțiuni cauzate de virusuri Hanta din familia 
Bunyaviridae (Hanta, Puumala, Dobrava etc.). Infectia se transmite de regula de la 
rozătoare, transmiterea interumană fiind extrem de rară. Simptomele debutează de 
regulă la 1-2 săptămâni după expunere cu cefalee, dureri lombare şi abdominale, 

febra, frisoane, tulburari de vedere. Ulterior se pot instala hipotensiunea, socul, 
hemoragiile, insuficienta renala. 

Evaluarea histologica a rinichilor, desi nu este necesara pentru diagnostic, 
evidenţiază leziuni de nefropatie interstitială acută, cu necroza tubulara acuta, 
afectare glomerulară şi endotelială. Biopsia renală se indică dacă diagnosticul nu 
poate fi stabilit, şi doar dacă statusul hemodinamic al pacientului permite această 
manevră. Prezența antigenului Hanta poate fi detectată prin metode 
imunohistochimice. 

Pentru stabilirea diagnosticului se poate folosi următorul set de analize: 

e ELISA pentru determinarea IgM specifice antihanta, de la debutul 
bolii 
e Titrul IgG antihanta poate fi crescut o lungă perioadă de timp 
(până la 10 ani) 
e  Hemoleucograma:  leucocitoză, trombocitopenie, hematocrit 
normal 
Enzime hepatice crescute, retentie azotată 
Hiponatremie, hiperpotasemie 
Hipocomplementemie 
Deteriorarea coagulării 
e Hematurie, proteinurie 

Din punct de vedere terapeutic sunt necesare măsuri de reechilibrare hidro- 
electrolitică, în stările de şoc se administrează substanţe vasoactive şi albumina 
intravenos, iar dacă pacientul nu răspunde la tratament conservator se initiază 
terapia de supleere a funcţiei renale. Conform unui trial prospectiv se poate folosi 
ribavirina intravenos cu rezultate bune mai ales în faza inițială a afecțiunii. 


Infectii virale la pacienţi imunodeprimati 

Unele infecţii virale pot determina nefrite tubulo-interstitiale fie prin 
invazie directa sau prin efect sistemic. Unele poliomavirusuri pot determina NTIA 
la pacienţi imunodeprimati (postransplant sau HIV). Afectarea renală poate fi în 
aceste cazuri confundată cu rejetul acut, dar creşterea imunosupresiei, folosită în 
rejet, va agrava afecțiunea. În infecția cu HIV cea mai frecventă afectare renală 
este glomerulonefrita, dar şi afectarea tubulo-interstitiala poate fi prezentă. 
Deoarece diagnosticul diferenţial al afectării renale la pacienții infectați cu HIV 
este dificil, iar prognosticul este diferit biopsia renală ar trebui luată în cosiderare. 

Nefritele tubulo- interstitiale acute din nefropatiile 
glomerulare mediate imun 


Afectarea renala in bolile de sistem este in principal glomerulara, din acest 
motiv fiind studiată la capitolul de “Glomerulonefrite Secundare”, dar există şi o 
afectare tubulo-interstițială acută in lupusul eritematos sistemic, granulomatoza 
Wegener, sindromul Sjogren, crioglobulinemia esenţială sau ciroza biliară 
primitivă. Pot fi prezenţi anticorpi anti-membrană bazală tubulară sau poate fi 
mediată de complexe imune. 

Sarcoidoza se poate prezenta uneori ca insuficiență renală acută izolată. La 
biopsie sunt prezente celule gigante multinucleate sau granuloame interstitiale. 
Insuficienta renală răspunde la corticoterapie, dar uneori disfunctia renală persistă 
mai ales în caz de diagnostic tardiv. 


Nefritele tubulo- interstitiale acute cauzate de afecţiuni 
neoplazice 


Invazia masivă a rinichilor de către celule maligne poate avea loc în 
afecţiuni limfoproliferative sau plasmocitoame. În aceste cazuri trebuie excluse alte 
cauze ale insuficientei renale cum ar fi obstructia ureterală sau tulburări metabolice 
(sindromul de liza tumorală cu hipercalcemie si hiperuricemie). Radio- si 
chimioterapia pot duce la ameliorarea funcției renale. 


Nefritele tubulo- interstitiale acute idiopatice 


Pacienţii cu NTIA demonstrată bioptic dar care nu au istoric medica- 
mentos, infecțios sau de boală sistemică sunt catalogati ca şi NTIA idiopatică. 
Uneori NTIA (manifestataă clinic ca şi insuficienţa renală acută) se poate asocia cu 
uveita sau irita bilaterală sau unilaterală. Această asociere a fost denumită nefrita 
tubulo-interstitiala şi uveita (TINU- tubulointerstitial nephritis and uveitis). 


Această afecțiune apare în special la femei tinere manifestându-se cu 


febră, scădere ponderală, mialgii, eozinofilie, eozinofilurie, insuficiență 
renală şi hipergamaglobulinemie. Afectiunea este reversibilă sub cortico- 

terapie, in absenţa acesteia putând evolua fie spre remisiune spontană sau 
spre IRC în program de dializă. Uneori poate apărea doar NTIA izolată, fără 
uveită, fiind de asemenea reversibilă după corticoterapie. 

Capitolul XI 


NEFROPATII TUBULO-INTERSTITIALE 
CRONICE 


GHEORGHE GLUHOVSCHI, SILVIA VELCIOV, 
CRISTINA GLUHOVSCHI 


Definitie. Nefropatiile tubulo-interstitiale cronice se refera dupa Walker la 
leziuni histologice caracterizate prin cicatrizare progresiva tubulo-interstitiala cu 
atrofie tubulara, infiltrat cu macrofage si limfocite si fibroza interstitiala. 


Clasificare 


Medicamente/ toxine 
e Analgezice 
Metale grele (plumb, cadmiu) 
Litiu 
Ierburi chinezesti 
Inhibitori de calcineurina (ciclosporina, tacrolimus) 
Cisplatina 
Nitrozuree 


Afectiuni ereditare 
e Polichistoza renala 
e Boala chistica medulara 
e  Nefrita ereditara 


Tulburari metabolice 

Hipercalcemia/ nefrocalcinoza 
Hipopotasemie 

Hiperuricemie 

Hiperoxalurie 

Cistinoza 

Tulburari mediate imun 


Rejetul de grefa 

LES 

Sindrom Sjogren 
Sarcoidoza 
Granulomatoza Wegener 
Vasculite 


Tulburari hematologice 


Infectii 


Mielom multiplu 

Boala lanturilor usoare 
Disproteinemii 

Afectiuni limfoproliferative 
Siclemie 


Renale 
Sistemice 


Obstructii/ tulburari mecanice 


Tumori 
Litiaza 
Reflux vezico-ureteral 


Afectiuni diverse 


Nefropatie endemica balcanica 
Nefrita de iradiere 

Senescenta 

Hipertensiune 

Ischemie renala 


(clasificare dupa Kelly si Neilson) 

Nefropatia analgezica 


SILVIA VELCIOV 


e Definitie. Nefropatia analgezica este o nefropatie tubulo-interstitiala 
cronică de natură toxică consecutivă unui consum excesiv şi prelungit de 
analgezice care evoluează lent progresiv spre insuficiență renală cronică 
impunând tratament de substituție al functiei renale. 

e Epidemiologie. Incidenţa NAA este variabilă, în unele tari reprezintă 
una din cauzele cele mai frecvente de IRC. Astfel se estimează ca nefropatia 
analgezică este responsabilă de 1-3% din cazurile de IRC în stadiul final în 
SUA, peste 10% în Carolina de Nord, între 13—20% în Australia şi unele tari 
din Europa ca Belgia şi Olanda. Interzicerea vânzărilor libere, fără 
prescripţie medicală a combinațiilor analgezice a condus la scăderea 
cazurilor noi de nefropatie analgezică. 

e Prevalenta nefropatiei analgezice este mai mare la pacienții cu 
consum crescut de combinaţii conținând cel putin 2 analgezice şi cafeina 
comparativ cu combinaţiile conţinând un singur analgezic şi cafeină. 
Nefropatia analgezică este de 5-7 ori mai frecventa la femei. 

e Etiologie. Fenacetina este substanta analgezica incriminată in 
principal în producerea nefropatiei analgezice. Acţiunea toxică se realizează 
prin metabolitul sau principal, acetaminofenul. Substituirea fenacetinei cu 
acetaminofenul sau salicilamida în preparatele analgezice combinate nu a 
reprezentat o soluţie definitivă a nefropatiei analgezice, sugerând ca şi 
combinațiile nonfenacetinice determină nefropatie ca şi cum ar contine 
fenacetină. 

e Fiziopatologie: Mecanismul fiziopatologic exact implicat în 
producerea nefropatiei analgezice este doar partial cunoscut. Concentrarea 
analgezicelor are loc la nivelul medularei renale şi în special la nivelul 
papilei, prin mecanismul de  contracurent. Inhibiţia sintezei de 
prostaglandine vasodilatatoare conduce la ischemie medulară. Leziunile 
celulelor interstitiale medulare şi ale matricei medulare sunt determinate de 
metabolitii reactivi. 

Acetaminofenul prin intermediul prostaglandina H sintetazei se 
transformă în metaboliti înalt reactivi Metaboliti reactivi ai acetamino- 
fenului se leagă de proteine prin legături covalente şi determină depletia 
glutationului redus. Radicalii liberi rezultați reacționează cu oxigenul şi 
generează superoxid care determină peroxidare lipidica si proteoliza. În 
absenta glutationului, metabolitii inalt reactivi conduc la moarte celulară. 

Radicalii liberi stimulează şi activitatea fosfolipazei endogene 
determinând acumularea acizilor graşi. 

Acetaminofenul inhiba direct ribonucleotid reductaza care reduce 
cresterea celulara prin stoparea replicarii ADN, determinand astfel aberatii 
cromozomiale. 

Aceste efecte genotoxice ale acetaminofenului pot contribui la 
dezvoltarea tumorilor de  uroepiteliu care acompaniaza nefropatia 
analgezica. Mecanismul imun nu a fost demonstrat in producerea nefropatiei 
analgezice. 

Necroza celulelor epiteliale ale ansei lui Henle si celulelor 
endoteliale ale vaselor recta conduc la leziuni ocluzive si ischemie medulara 
ireversibila. Are loc o pierdere a proteoglicanilor si glicozaminoglicanilor, 
constituenti esentiali ai matricei medulare. 


Combinaţiile analgezice nonfenacetinice ce contin in special aspirina si 
acetaminofenul, asociate sau nu cu cafeina ,frecvent utilizate in practica medicala 
pentru combaterea artralgiilor, cefaleei si a diverselor stari febrile determina 
instalarea nefropatiei. Combinatiile analgezice continand cel putin 2 componente 
determina mai frecvent nefropatie comparativ cu preparatele ce contin un singur 
component prin efectul sinergic pe care îl exercită asupra structurilor celulare 
tubulare. 


Asocierea acetaminofenului cu aspirina determina leziuni celulare 
importante. Aspirina este convertita la salicilat care conduce la depletia 
glutationului iar metabolitii înalt rectivi ai acetaminofenului produc peroxidare 
lipidica si proteoliza. 

Cafeina prezenta in combinatiile analgezice inhiba fosfodiesteraza $i 
creşte nivelul adenozin — monofosfatului ciclic stimulând activitatea 
canalelor de Ca “* determinând creşterea concentraţiei calciului citozolic cu 
dezvoltarea leziunilor celulare ireversibile. 

Cafeina joaca un rol direct in exacerbarea efectului toxic al altor 
agenti. Codeina prezentă în unele preparate analgezice alături de cafeina 
determină dependența pacienţilor de aceste preparate şi ingestia unor doze 
din ce în ce mai mari pentru calmarea artralgiilor. 


e Diagnostic etiologic. NAA se produce prin administrarea unor 
cantitati mari de mixturi ce contin cel putin 2 analgezice combinate cu 
substante aditive, cafeina sau codeina. 


e Diagnostic clinic. Simptomatologia clinică este reprezentata de 
manifestari renale si extrarenale. 


e Manifestările renale: 
o în stadiile inițiale ale bolii se rezumă la : 
= nicturie; 
=  poliurie; 
= piurie sterilă. 


o în perioada simptomatica: 
=" colici renale; 
= hematurie micro şi macroscopică; 
= eliminare de sfacele necrotice in necroza papilara; 
= nefrocalcinoza; 
= manifestari de IRC. 


e Manifestările extrarenale sunt reprezentate de: 
o manifestari generale: cefalee, dureri articulare, dispepsie, 
uneori prezinta un profil psihiatric, devenind dependenti de 


analgezice; 

o sindromul anemic: anemie feripriva, hemolitica, 

o methemoglobinemica, sulfhemo-globinemica, pierderi 
digestive; 


o manifestări digestive: gastrită erozivă, ulcere gastrice şi 
duodenale, hemoragii digestive; 

o manifestări cardiovasculare: HTA, ateroscleroză sistemică, 
cardiopatie ischemica; 

o manifestări tegumentare: coloratie cenușiu — murdară. 


343 


Manual de nefrologie clinica 


e Diagnostic biologic: 
o în singe: 
= anemie severă; 
= retentie azotata. 


o în urină: 
= leucociturie sau sediment normal; 
= piurie sterila; 
= fragmente de papile necrozate in necroza papilara; 
= proteinurie; 
= hematurie micro şi macroscopică. 


e Diagnostic paraclinic: 
o funcția renală : capacitate de concentratie scazuta; 
o examen radiologic:rinichi micsorati de volum, cu contur 
boselat; imagine inelara in necroza papilară; 
o examen ultrasonografic:calcificari papilare. 


e Diagnostic morfopatologic: 
© macroscopic: rinichi micsorati de volum cu suprafata 
granulară; 

© microscopic: 
= infiltrat inflamator cronic la nivelul medularei; 
= scleroza interstitiala; 
= scleroza si hialinoza glomerulara; 
= scleroza arteriolara si capilara. 


e Diagnostic pozitiv: 
o anamneza : consum a peste 2 kg de fenacetina sau combinatii 
anlgezice; 
o anemie discordanta cu gradul IRC; 
o episoade de necroză papilară însoțite de colici renale şi 
hematurie; 
o scăderea accentuată a capacităţii de concentrație. 

e Diagnostic diferenţial: 


O 


PNC: istoric de infectii urinare, dureri lombare, polakiurie, 
disurie, febra,sindrom inflamator nespecific, leucociturie si 
uroculturi pozitive iar radiologic rinichi micsorati de volum 
inegal; 

Tuberculoza renală: antecedente de TBC, sindrom febril, 
hematurie, piurie sterila, BK prezent in urina. 

GNC: sindrom edematos, hipertensiune arterială viscera- 
lizata, hematurie, proteinurie importantă, modificări imuno- 
logice, afectarea funcţiei renale prin scăderea filtrării 
glomerulare. 


e Evoluție : lent progresivă spre IRC. 
e Complicatii: 


oOoo0o0o0o0oọO 


O 


infecția tractului urinar; 
necroza papilară; 
anemia severă; 
hipertensiunea arterială; 
nefrocalcinoză; 
insuficientă renală acută, 
tumorile de uroteliu 


e Prognostic: diagnosticul precoce şi sistarea administrării analgezi- 
cului permit un prognostic favorabil chiar şi în stadiile avansate ale bolii. 
e Tratament: 


O 


Tratament profilactic: 

= sistarea ingestiei de anlgezice; 

= interzicerea vânzării libere, fără prescripţie medicală 
a mixturilor analgezice conţinând cel putin două 
analgezice asociate cu cafeină şi sau codeină; 

= sistarea consumului de analgezice conduce la 
stabilizarea funcţiei renale; 

= utilizarea analgezicelor conţinând un singur compo- 
nent terapeutic la pacienţii cu boli renale cronice 
cunoscute. 

o Tratament curativ: 
= tratament simptomatic: 
- tratamentul anemiei-eritropoetină; 
- tratamentul ITU; 
=  supleerea functiei renale in stadiul avansat al IRC; 
= transplant renal; 
= tratamentul tumorilor de uroteliu. 

Nefropatia cu antiinflamatoare nonsteroidiene (AINS) 


CRISTINA GLUHOVSCHI 


AINS sunt medicamente utilizate pe scară largă în medicină. Desi sunt in 
general bine tolerate, sunt descrise unele efecte secundare, în principal efecte 
adverse asupra tubului digestiv. 


Efectele secundare ale AINS asupra rinichiului sunt rare. Ele se manifestă 
prin insuficienţă renală acuta, nefrită acută interstitiala care se asociază frecvent cu 
sindrom nefrotic, nefropatie membranoasă, boală cronică de rinichi, reducerea 
excretiei de sodiu şi apă, hiperpotasemie şi hipertensiune arterială (Galli şi 
Panzetta). 


AINS acţionează prin inhibitia sintezei de prostaglandine blocând 
ciclooxigenazele (COX), enzime implicate în sinteza de prostaglandine. AINS pot 
bloca concomitent ciclooxigenaza I şi II sau această blocare este selectivă. 

AINS şi insuficienţa renală acuta 

Prostaglandinele joacă un rol important în reglarea circulației renale. AINS 
pot determina prin inhibitia prostaglandinelor (PG) vasodilatatoare perturbări ale 
hemodinamicii renale. Sunt prezente de asemenea si perturbari ale autoreglarii 
functiei renale. 

AINS nu influenţează de obicei funcția renală normală. Pot avea insa un 
efect negativ pe funcția renală în principal la bolnavii cu leziuni renale preexistente 
sau cu scăderea funcției renale. 

În condiţii normale PG vasodilatatoare (prostaciclina şi prostaglandina E) 
sunt produse în cantitate redusă. In stări patologice însoțite de depletie de volum ca 
ciroza, insuficienţa cardiacă, pierderi de sare şi apă, PG vasodilatatoare joacă un rol 
important în menţinerea fluxului sanguin renal şi a filtrării glomerulare. In aceste 
conditii patologice ele sunt inhibate prin AINS, fapt ce duce la scăderea fluxului 
sanguin renal şi a filtrării glomerulare cu perturbarea funcţiei renale care poate 
determina o insuficiență renală acută. AINS acționează şi prin antagonizarea 
efectelor angiotensinei II şi norepinefrinei determinând relaxarea rezistenței 
preglomerulare. In aceste stări patologice AINS prin inhibarea ciclooxigenazei 
determină scăderea irigatiei renale cu ischemie şi scăderea presiunii hidraulice, fapt 
care poate determina insuficiență renală acută. 

S-au descris IRA după mai multe tipuri de AINS: indometacina, ketorolac 
inhibitori de COX 2, etc. De altfel, oricare AINS poate determina, atunci când se 
administrează la bolnavi în condiţiile patologice de mai sus, perturbări ale 
hemodinamicii renale. Un rol important îi revine COX2 in reglarea hemodinamicii 
renale si productiei de renina, fiind semnalate la persoane in vârsta cazuri de IRA 
ischemica insotite de hiperpotasemie după utilizarea de inhibitori de COX2 
(Harris) 


AINS şi nefrita acută interstitiala cu sau fără sindrom nefrotic 


AINS se poate însoţi de nefropatie interstitiala acută. Aceasta poate evolua 
uneori spre insuficienţă renală acută. O altă formă de manifestare o reprezintă 
sindromul nefrotic cu leziuni minime. 


Cele două forme se pot asocia, 

Au fost observate atât după AINS neselective, dar şi după inhibitori ai 
COX2. 

AINS care produc cel mai frecvent NTIA sunt reprezentate de catre 
derivati de acid propionic. Se atribuie 2/3 din cazuri de NTIA dupa fenoprofen, 
ibuprofen si naproxen. Boala poate apare dupa o expunere la medicatie de 2 
saptamani- 16 luni. (Meyers). Sunt descrise NTIA asociate cu rofecoxib (inhibitori 

de COX2) (Rocha). De asemenea s-a descris necroza papilara in relatie cu 
tratamentul cu celecoxib (Akhund) 

Patogenie: AINS pot determina o nefropatie prin reactie de hiper- 
sensibilitate. Acest tip de reactie are o intensitate mai redusa decat in nefropatia 
acută indusă de alte medicamente (Ravnskov). 

In nefrita interstițială acută se constată un infiltrat inflamator cu limfocite 
T, sindromul nefrotic ar fi produs prin eliberarea de limfokine de către limfocitele 
T. 

Semnele clinico-biologice din cursul manifestărilor alergice (erupții 
cutanate, febra, eozinofilie, eozinofilurie) sunt rareori prezente dar de intensitate 
redusă şi izolate. 

Sindromul nefrotic, atunci când e prezent, se manifestă printr-o proteinurie 
importantă. 

Simptomele celor 2 forme de manifestare se pot asocia. 


AINS şi IRA 

Acţiunea AINS poate determina prin inhibitia prostaglandinelor (PG) 
vasodilatatoare perturbari ale hemodinamicii renale care pot evolua pana la 
insuficienta renala acuta. 

Daca în condiţii normale PG vasodilatatoare (prostaciclina şi prostaglan- 
dina E în special), sunt produse în cantitate redusă şi cu un rol important în 
hemodinamica renală, în stari patologice însoţite de depletie de volum ca ciroza, 
insuficiența cardiacă, pierderi de sare şi apă, ele joacă un rol în menţinerea fluxului 
sanguin renal şi a filtrarii glomerulare. Ele acționează antagonizând efectele 
angiotensinei II şi norepinefrinei şi prin relaxarea rezistenței preglomerulare. 

PG au o acţiune favorabilă asupra ratei de filtrare glomerulară. AINS prin 
inhibitia sintezei de PG in aceste stări patologice duc la scăderea irigatiei renale cu 
ischemie, scăderea presiunii hidraulice , fapt ce poate determina IRA. 

Nefropatia membranoasă se poate întâlni după administrarea de AINS. 
Este semnalată în special după diclofenac , dar se poate asocia cu alte AINS. Se 
manifestă prin SN. 

Boala cronică de rinichi asociată utilizării AINS este uneori semnalată. In 
decursul ei se semnaleaza necroza papilară. Boala cronica poate evolua catre IRC 
terminala. Expunerea la doze mari cumulative de AINS se asociaza cu riscul 
crescut pentru progresia rapida a BCR la persoane in varsta, fapt care impune 
utilizarea cu precautie si chiar evitarea expunerii cronice la AINS atat selective cat 
si neselective la acestia (Gooch) 

Disfunctia subclinică se observa la pacienții cu tratament cronic cu AINS 
fără IRA sau IRC. Se manifestă prin reducerea clearance-ului de creatinină şi 

scăderea capacităţii de concentrație. Disfunctia subclinică este in general 
reversibilă după sistarea administrării AINS. Această disfunctie reziduală poate 
uneori persista (Ejaz, P. şi colab.). 

Tratament 

Principala măsură este de ordin profilactic. 

Se evită utilizarea AINS la bolnavii la care există o depletie de volum: 
ciroză, insuficiență renală, pierderi de apă şi sare. De asemenea se evită la bolnavii 
renali în situaţii de depletie de volum. 

In cazul în care s-a produs totuşi o IRA prin administrarea lor intempestivă 
în aceste situaţii se intervine în primul rand prin sistarea utilizării AINS, apoi se 
trece la restabilirea hemodinamicii. Se corectează dezechilibrele hidroelectrolitice. 


AINS sunt contraindicate în caz de insuficienţă renală. 


In cazul IRA prin nefropatie interstitiala tratamentul corticoterapic poate fi 
benefic deşi nu există o evidenţă sigură pentru o perioadă mai mare de 1 — 2 
saptămâni. 

Se poate administra Prednison | mg/kg/zi. Se obţine de obicei o ameliorare 
a funcției renale după 2 săptămâni după care se scade treptat doza. 

In cazul în care în 2 săptămâni nu se obţine ameliorarea funcţiei renale se 
recomandă asocierea cu ciclofosfamidă 2 mg/kg/zi. Se recomandă continuarea 
tratamentului pe o perioadă de un an. 

Dacă nu se obţine o imbunatatire după 6 săptamâni de tratament combinat 
prednison cu ciclofosfamidă se întrerupe tratamentul. 

După Clarkson şi Brenner dacă examenul bioptic evidenţiază o fibroză 
interstitiala fapt care pledează pentru o nefrită interstitiala cronică se recomandă a 
se evita tratamentul imunosupresor (Clarkson şi Brenner). 

Se evită utilizarea cronică de AINS. Este posibil ca tratamentul cronic cu 
AINS să devină o cauză importantă de insuficiență renală cronică. 

Pacienţii sunt instruiți a semnala medicului în viitor accidentul după 
administrarea AINS. 


Inhibitorii de ciclooxigenază pot conduce la alterarea funcției renale, 
retenţie de sodiu şi pot duce la creşterea tensiunii arteriale. Aceasta impune o 
monitorizare a funcţiei renale şi a TA pe parcursul administrării lor cu o prudență 
deosebită la bolnavii cu hipertensiune arterială persistentă, insuficiență renală şi 
insuficiență cardiacă. Prin aceasta se evită şi efectele adverse cardiovasculare. 

Nefropatia produsa de litiu 


GHEORGHE GLUHOVSCHI 


Litiu este utilizat in terapia psihozei bipolare (maniaco-depresiva), e 


utilizata in tratamentul cronic al acestei boli. Tratamentul cu litiu dezvolta efecte 
secundare din care cele care afectează rinichiul sunt manifeste frecvent uneori 
determinand renunţarea la utilizarea lui. 


Diabetul insipid — în urma administrarii litiului se observă frecvent poliurie 


şi polidipsie. La unii pacienţi se instalează un diabet insipid renal în care poliuria 
este pe prim plan. 

Diabetul insipid produs de litiu se datorează faptului că la nivelul tubilor 
colectori acesta inhibă adenilciclaza impiedicand producţia de cAMP. In acelaşi 
timp diminuă erxpresia la nivelul membranei apicale aquaporine. 

Morfopatologic în urma tratamentului cronic cu litiu se constată apariția la 
nivelul tubilor colectori a unor modificări microchistice. S-a pus in discuţie şi o 
acțiune centrală a tratamentului cu litiu ce ar completa acţiunea tubulară. Alte 
manifestări ale acțiunii tubulare ale litiului sunt reprezentate de scăderea capacităţii 
de concentrare a rinichiului, acidoză tubulară de tip 1 şi uneori hipercalcemie. 


Tratament: sistarea tratamentului cu litiu şi administrarea de amilorid care 
blochează la nivel tubular preluarea litiului de catre canalele de sodiu. 


Tratamentele cu tiazidice şi indometacină nu sunt recomandate de unii 
autori (Walker). 

Intoxicația acută cu litiu: se poate constata în cursul unei terapii cu litiu 
apariția de episoade de intoxicație acută. Aceasta se poate insoti de necroza 
tubulară acută şi scăderea RFG. Examenul morfopatologic poate evidenția la 
nivelul tubilor distali, la nivelul celulelor epiteliale balonizări şi vacuolizări ale 
citoplasmei care conțin granule de glicogen (Walker). 

Nefropatia cronică interstitiala 

La pacienții cu tratament cronic cu litiu care prezintă diminuarea 
capacităţii de concentrare a rinichilor examenele bioptice renale au evidenţiat 
leziuni de fibroză interstitiala, atrofii tubulare şi scleroza glomerulară (Walker). 

Biopsiile renale la bolnavii tratați cu litiu au prezentat pe langă fibroza 
interstitiala şi o leziune tubulară particulară constand din formarea de microchiste 
la nivelul tubilor distali marginiti de un epiteliu columnar lărgit. De menționat ca 
microchiste renale masurand 1 — 4 mm pot fi detectate dupa Braden de imaginile 
furnizate de rezonanţa magnetică nucleară. 

In cursul tratamentului cronic cu litiu se constată o diminuarea a ratei de 
filtrare glomerulară „care de obicei e mai redusă decat diminuarea capacității de 
concentrare a rinichiului. In general nefropatia indusă de litiu are o tendință redusă 
de evoluţie. 

Sistarea tratamentului se insoteste de oprirea evoluției bolii. In unele cazuri 
boala evoluează spre insuficienţă renală terminală. S-au semnalat astfel de cazuri la 
pacienți care au urmat tratament cu litiu pe o perioadă de peste 20 ani. Inhibitorii 
enzimei de conversie pot cauza o disfunctie renală la pacienţii cu tratament de 
lungă durată cu litiu (Lehmann şi Ritz). 

Nefropatia urica 


GHEORGHE GLUHOVSCHI 


Afectarea rinichiului in cadrul tulburărilor metabolismului uric determina o 
nefropatie cu manifestări clinice variabile, definită ca şi nefropatia urică. După 
Bennett şi colab. Se descriu următoarele afecțiuni renale consecutive tulburării 
metabolismului acidului uric: litiaza renală urică, nefropatie acută hiperuricemică, 
nefropatia cronică uratică. Hiperuricemia poate fi ereditară. 

Nefropatia urică este în relaţie cu producerea in cantitate crescută sau 
eliminarea într-o proporţie scăzută a acidului uric în urină. Valorile normale ale 
acidului uric sunt în ser 6 mg% la femeie , 7 mg% la bărbaţi. 

Eliminările urinare normale ale acidului uric sunt pană la 800 mg/zi la 
bărbați şi 750 mg/zi la femeie. Hiperuricemiile se pot datora mai multor cauze. 


NEFROPATIA ACUTĂ URICĂ 


Este o nefropatie acută consecutivă unei producţii crescute cat şi eliminării 
urinare crescute a acidului uric, care precipită în tubii renali. 


Se întalneşte in boli neoplazice la care in urma tratamentului se produc 
eliminari foarte mari de acid uric. Acesta precipită în tubi determinand o 
insuficiență renală acută. 


Principalele afecțiuni la care s-a semnalat nefropatia acuta urica sunt 
reprezentate de hemopatiile maligne: leucemiile, limfoamele sau alte boli 
limfoproliferative la care s-a aplicat tratamentul chimioterapic şi radioterapic. 

Nefropatia urică s-a mai observat după tratamentul chimioterapic al 
tumorilor solide. 

In sindromul Lesch-Nyhan, boală cu determinism genetic se produce o 
hiperuricozurie iar în boala asemănătoare sindromului Fanconi (Fanconi like 
syndrom) „boală în care are loc o diminuare a reabsorbtiei acidului uric în tubul 
proximal., se pot produce eliminări crescute de acid uric. 

După stări convulsive repetate se pot produce de asemenea eliminări 
crescute de acid uric cu oi nefropatie acuta urica. 

Nu toate stările insotite de o excretie crescută de acid uric se însoțesc de o 
nefropatie acută urică. Astfel losartanul deşi determină o creştere a eliminării 
urinare de acid uric nu produce nefropatia acută urică întrucat nu creşte eliminarea 
urinară a dihidrogenuratului care este factorul primar de risc în nefropatia uratică 
acută (Shahinfar şi colab.). 

Tabloul clinic al nefropatiei acute urice este dominat de insuficienţa renală 
acută. 

Uneori pacientul prezintă o diateză urică cunoscută. Rareori se semnalează 
dureri lombare sau chiar colici renale. 

Diagnosticul se  suspicionează în condiţiile prezenței afecţiunilor 
menționate mai sus şi prezentei semnelor de IRA. De multe ori semnele din partea 
aparatului urinar se limitează la oligurie. 

Examenele de laborator pot releva valori crescute ale acidului uric în ser, 
creatinina şi ureea prezintă valori crescute corespunzătoare IRA. La examenul de 
urină se pot evidenția cantităţi crescute de urati. Determinarea eliminărilor urinare 
de acid uric evidențiază valori crescute. 

Tratamentul profilactic trebuie să evite eliberarea bruscă a unor cantități 
crescute de acid uric în urina in cursul utilizarii terapiei citostatice..Se recomandă 
tratamentul profilactic cu allopurinol. 

Alcalinizarea urinii favorizează solubilizarea acidului uric. acidului .Se 
utilizează bicarbonat de sodiu. 

Uricaza catalizează oxidarea acidului uric în alantoină care are o 
solubilizare crescută. Se utilizează uricaza recombinată. Se încearcă a se produce 
un produs modificat cu polietilenglicol in scopul realizării uricazei PEG-ilate. 

Tratamentul prin dializă sau hemofiltrare este efectiv în reducerea 
concentraţiei acidului uric seric şi în tratamentul consecinţelor metabolice induse 
de IRA (Stapleton). 

Nefropatia acută urică este o nefropatie acută. Ea este tratată la acest 
capitol pentru a da o unitate a implicării rinichiului în relație cu modificările 
metabolismului uric. 

NEFROPATIA CRONICA URATICA 


Sinonime : nefropatia gutoasa. 


Hiperuricemia cronica asociata cu nefrita interstitiala cronica e definita ca 
nefropatie gutoasă. Boala e întalnită la pacienţi cu hiperuricemie. Ei prezintă 
frecvent gută. 


Patogenie : 

In nefropatia cronică uratică se constată depunere de cristale la nivelul 
interstitiului. Prezenţa acestora declanşează un proces inflamator cronic. Acidul 
uric eliminat în exces poate precipita la nivel tubular. Prezența acestor precipitate 
poate întreţine procesul inflamator interstitial. Unii pacienţi deşi nu excreta 
cantități mari de acid uric au o urină foarte acidă , fapt care favorizează precipitarea 
acestuia în tubi, în special în tubii colectori (Eknoyan şi Khosla). 

Tabloul clinic: bolnavul poate prezenta clinic obezitate şi diabet zaharat. 

Alte manifestări: articulare, însoţite de fenomene inflamatorii. Principala 
localizare este la degetul mare de la picior, articulația fiind edematiata,violacee. In 
vecinătate pot fi semnalati tofi gutoşi, pot fi afectate şi alte articulații inclusiv unele 
articulații mari ca cea a genunchiului. 

Bolnavul poate prezenta semne de litiază renală, uneori colici renale 
datorită prezenţei de calculi urici. 

Hipertensiunea arterială e prezentă. 

Examenul sangelui: valori crescute ale acidului uric, hipercolesterolemie, 
hipertrigliceridemie. 

Examenul urinii: microhematurie, prezenţa de cristale de acid uric. 
Asocierea cu infecția urinară: leucociturie. 

Probele funcţionale renale: reducerea capacităţii de concentrare. Pe măsura 
progresiei bolii se reduce rata de filtrare glomerulară. 


Ecografia poate releva prezenţa unei litiaze renale asociate. Rinichii sunt 
micşoraţi de volum. 


Examenul morfopatologic: prezenţa de cristale de acid uric şi urat 
monosodic în parenchimul renal, infiltrat inflamator interstitial cu prezenţa uneori a 
unor celule gigante, fibroza interstiţială se instalează pe masura progresiei bolii. 
Tubii distali şi colectori pot prezenta în lumenul lor cristale cu obstructii, dilatări, 
atrofie, participand la inflamatia interstitiala; unori se asociază cu ateroscleroza şi 
glomeruloscleroză. 

Complicatii 

- infecție urinară 

- nefropatie obstructivă 

Tratament : 

- regim igieno-dietetic, se exclud din alimentaţie alimentele bogate in 
purine: viscere, vanat, ciocolată ceai etc. 

- allopurinol : 200 — 300 mg/zi. Are drept scop blocarea sintezei de acid 
uric. 

- Aport lichidian pentru asigurarea unei diureze crescute 

-  Alcalinizarea urinii cu Uralyt U, bicarbonat de sodiu 

- Cure balneare cu ape minerale alcaline 

Nefropatia hipercalcemică 


GHEORGHE GLUHOVSCHI 


Definiție : prin nefropatie hipercalcemică se definesc tulburările renale 
funcționale si morfologice consecutive unei hipercalcemii. 

Etiologie: hipercalcemia apare in boli diverse : hiperparatiroidism primar, 
hiperparatiroidism secundar, alterări ale metabolismului calciului consecutiv unor 
boli maligne: plasmocitom, metastaze osoase ale unor tumori maligne, boala Paget 
sau consecutiv intoxicației cu vit. D2, sarcoidozei , imobilizării prelungite, 
sindromul lapte alcaline, hipercalcemiei idiopatice infantile, hiperoxalurie primară. 

Prin termenul de nefrocalcinoză se defineşte creşterea generalizată a 
conținutului de calciu în rinichi . Se descriu mai multe tipuri de nefrocalcinoză: 

-  nefrocalcinoză chimică, respectiv creşterea continului de calciu în 

celulele renale, predominant tubulare 

- nefrocalcinoza microscopică, calciul se depune sub forma de saruri de 

oxalat si fosfat vizibile numai microscopic 

-  nefrocalcinoză macroscopică, calcificări evidenţiate macroscopic, 

respectiv vizual (Wrong) 

De menţionat că pot apărea calcificări renale şi pe leziuni produse de boli 
diverse : necroză papilară, TB renal, necroză corticală renală etc. 

Nefrocalcinoza macroscopică se poate dispune predominant în zona 
corticală sau în zona medulară. 

Nefrocalcinoza corticală se intilneste în principal în bolile care produc 
leziuni distructive în zona corticală: necroză corticală acută, posttraumatic (după 
litotritie), oxaloză, rareori în cursul unei glomerulonefrite cronice sau după 
transplantul renal. Nefrocalcinoza corticală este întalnită mai frecvent în cursul 
insuficientei renale cronice în stadiul terminal. De menţionat că se descrie o 
necroză corticală nodulară benignă. 

Nefrocalcinoza medulară se întalneşte după necroză papilară renală. A fost 
descrisă şi în alte boli: tulburări ale metabolismului fosfocalcic (hipervitaminoza D, 
hipercalciuria idiopatică, sarcoidoză , osteoporoză rapid progresivă, hipercalciurie 
idiopatică , oxaloză , în hipokaliemii cronice şi alte boli care afectează tubii renali 
(acidoza tubulară distală, sindrom Fanconi, sindrom Bartter, rinichiul spongios 
medular) în cazul utilizării furosemidului în exces, în nefropatia în relaţie cu 
pierderile de magneziu. Se descrie o nefrocalcinoză neonatală, nefrocalcinoză 
familială etc (Wrong). 

O situaţie specială o prezintă plăcile Randale care stau la baza litiazei 
renale, fiind considerate ca faza iniţială a formării calculilor de către Randale. Ele 
sunt dispuse subepiteliul papilar fiind denumite şi litiază microcalicială; a fost 
evidenţiate inițial la necropsii, unele semnalandu-le ecografic. 

Patogenie: în cursul hipercalcemiei are loc o eliminare crescută de calciu în 
urină. Ca urmare se pot produce modificări funcționale renale ce pot duce şi la 
modificări structurale  consecutive,cu afectarea circulaţiei renale, filtrarea 
glomerulară se reduce şi are loc o afectare tubulară consecutiv. Se realizează o 
poliurie importantă. Valori mari ale concentraţiei serice pot determina o diminuare 
reversibilă a filtrării glomerulare mediată prin vasoconstrictie directă şi contracție 
de volum indusă de natriureză. 

Eliminarea crescută de calciu se poate însoţi de depunerea sa interstitiala, 
respectiv nefrocalcinoză, iar eliminarea crescută în urină de litiază renală. 

Depunerea în rinichi în zona tubulointerstitiala se produce initial în jurul 
MB tubulare şi a tubilor colectori. Se produc leziuni ale celulelor tubulare care pot 
merge pana la necroză sau atrofie. Depunerea cronică a calciului e urmată de 

depozite în tubii proximali şi distali şi in spaţiul interstitial (Kelly si Neilson). Pot 
apare calcificari consecutive (nefrocalcinoza). 

Depozitele tubulointerstitiale determină un infiltrat inflamator cu 
mononucleare care e urmat de un proces de fibroză interstitiala. 

Hipercalciemia de durată urmată de hipercalciurie poate să conducă la 
dezvoltarea unei nefropatii cronice hipercalcemice care pote fi ireversibilă. 

Modificările sunt mai evidente la nivel medular, dar pot fi observate şi în 
cortex (Agus). 

Morfopatologie: macroscopic rinichiul prezintă granulatii calcare, mai ales 
la nivelul medularei renale. Microscopic primele modificări se localizează la 
nivelul epiteliului tubular distal din medulară şi constau din modificări focale 
degenerative sau necrotice. Se evidențiază leziuni interstitiale constand din infiltrat 
inflamator cronic şi fibroză interstitiala. Pot fi prezente depuneri de calciu în 
interstitiu. Acestea sunt depozite de fosfat sau oxalat de calciu. Uneori se asociază 
leziuni: glomerulare, hialinoză parțială, fibroză periglomerulară. Secundar se poate 
dezvolta scleroză glomerulară. 

Tabloul clinico-biologic: boala se poate prezenta variabil: 

-  asimptomatic 

- crize hipercalcemice acute 

- nefropatie interstitiala cronică 

- Boala poate să fie asimptomatică fiind descoperită ocazional. 

- Crizele hipercalcemice acute se însoțesc de manifestări renale: poliurie 

urmată de deshidratare; poate apare oligurie şi insuficienţă renală, se poate 

însoţi de IRA reversibilă (Walker). 

- Nefropatia cronică hipercalcemică: manifestările renale sunt precoce: 

poliurie şi polidipsie ca expresie a scăderii capacității de concentraţie. Pot 

crea confuzii cu diabetul insipid. Poliuria poate fi urmată de deshidratare. 

Unii bolnavi prezintă insuficiență renală. Ea e prezentă la cca. Jumatate din 
bolnavi. Prezenţa ei împreună cu nefrolitiaza obstructivă şi posibil infecția pot 
contribui la o pierdere a funcției renale. 

Filtrarea glomerulară şi fluxul plasmatic renal scad proportional, funcția de 
filtrare ramanand nemodificată. Aceste modificări au drept rezultat accentuarea 
afectării funcţionale renale. 

Nefropatia hipercalcemică se manifestă ulterior prin simptomele IRC. 

Proteinuria poate fi absentă sau discretă, de regulă mai mică de 0,5 g/24 h. 

Sedimentul urinar este sărac în elemente figurate. 

In cazul infecției urinare asociate există leucocite, hematii, cilindrii 
leucocitari, bacteriurie nesemnificativă. Uneori în sedimentul urinart se constată 
cilindrii de calciu. Uneori apare o acidoză tubulară distală. 

Pot fi evidentiate cristale care contin calciu: oxalat, citrat. 

Pe fondul unei nefropatii interstitiale cronice pot apare episoade de IRA 
reversibile; ele pot fi ireversibile in cazul unei depletii cronice de calciu (Walker) 

Bolnavii cu nefropatie interstițială cronică prezintă pe langă manifestările 
renale şi manifestările bolii de bază. 

Radiografia renală poate evidenția în ambii rinichi opacitati de dimensiuni 
variabile, rotunde sau neregulate. 

Ecografia este utilă în diagnostic. 

Tomografia computerizată are o capacitate mare de rezoluție deceland 
depozite mici de calciu la nivelul rinichilor. 

Rezonanta magnetică nucleară are o capacitate redusă de vizualizare a 
calcificărilor renale. 

Diagnosticul este sugerat de creşterea valorilor calciului şi de prezenţa unei 
afecțiuni însoțită de hipercalcemie. 

Examenul de sange şi cele de urină (hipercalcemie, hipercalciurie, 
microhematurie şi cristalurie) sunt importante în diagnostic. 

Examenele imagistice permit evidentiarea depozitelor de calciu în rinichi. 

De menţionat ca în caz de insuficiență renală marcată cu hiperfosfatemie 
importantă se poate semnala scăderea calciului la valori normale în ciuda prezenței 
de calcificări renale.(Agus) 

Evoluţia este favorabilă la cazurile cu hipercalcemii de scurtă durată. Ca 
factori de evoluţie nefavorabilă sunt considerați: litiaza renală asociată, infecția 
supraadăugată, HTA-. 

Prognosticul este în funcţie şi de gradul şi durata tulburărilor metabo- 
lismului calciului. 

Complicatiile nefrocalcinozei sunt : infecția urinară si nefrita interstitiala 
cronica. 

Tratament: hidratare, se poate combina cu furosemid. Se utilizează 
diuretice tiazidice, restricție dietetică de calciu şi sodiu. Citratul de magneziu creşte 
solubilitatea calciului urinar. Chemoterapie pentru bolile maligne însoțite de 
osteoliză. Steroizii scad absorbţia intestinală de calciu. In caz de hiperparatiroidism 
se efectuează paratiroidectomia. 

Corectarea hipercalcemiei prin scăderea absorbției intestinale a calciului 
(fosfatii administrati oral 1 — 3 g inhibă absorbţia intestinală a calciului), creşterea 
excretiei urinare a calciului, inhibitia reabsorbtiei osoase a Ca (se realizează cu 
ajutorul calcitoninei şi bifosfonatului). 

Nefropatia hipokaliemica 


GHEORGHE GLUHOVSCHI 


Nefropatia hipokaliemică este consecința unei hipopotasemii cronice. La 
baza ei ar sta după Allon mai multe cauze: ingestia inadecvată de postasiu, pierderi 
extrarenale de potasiu, pierderi de potasiu, transfer de potasiu. Cele mai frecvente 
cauze sunt administrarea cronică de diuretice în relație cu diverse forme de 
hipertensiune, aldosteronism primar, sindrom Liddle, acidozele renale , parilizie 
familială periodică etc. Manifestări extrarenale: sindrom astenic, hipotonie 
urină. Electrocardiograma relevă aplatizarea undei T prezenţa undei U. 

Nefropatia hipokaliemica se manifestă prin poliurie, polidipsie, nicturie. 

Patogenie : hipokaliemia se însoţeşte dupa o perioadă de cateva saptamani 
de incapacitatea tubului colector de a raspunde la vasopresină care diminuă 
expresia aquaporinei. In acelaşi timp consecutiv hipokaliemiei creşte producția de 
amoniac şi ioni de amoniu. Se poate insoti şi de tulburări în reabsorbtia de sodiu 
(Walker). 

Examenul morfopatologic relevă leziuni vacuolare în citoplasma celulelor 
epiteliale a tubului proximal, mai rar la nivelul celui distal; cronicizarea 
hipokaliemiei duce la fibroza interstitiala, atrofii tubulare şi formare de chiste. 

Tratament: administrarea de potasiu parenteral continuată de cea orală. 
Tratamentul cauzei hipokaliemiei este foarte importantă. In urma tratamentului 
hipokaliemiei determina corectia fenomenelor clinice, diminuă numărul şi marimea 
chistelor. 

Leziunile tubulointerstitiale ca şi insuficiența renală pot fi ireversibile 
(Walker) 

Bolnavii cu abuzuri repetitive de diuretice, laxative sau cu 
hiperaldosteronism primar pot prezenta leziuni de nefropatie interstitiala cronică. 

Nefropatia endemica balcanica (NEB) 
GHEORGHE GLUHOVSCHI 


Definitie 

NEB este o nefropatie tubulointerstitiala cronică cu caracter familial care 
are un debut insidios şi evoluţie lentă spre insuficiență renală. NEB afectează 
populația care locuieşte în localităţi situate pe afluenti ai Dunării în Romania 
Serbia, Bosnia, Croaţia, Bulgaria (Stefanovic şi colab.). 

Epidemiologie : NEB în zonele endemice are o prevalenta între 0,5 — 4,4 
%. Afectează persoanele care locuiesc la sate şi au drept ocupație agricultura. NEB 
se dezvoltă la persoanele care au trăit circa 20 de ani în zona de NEB. Acestea fac 
boala chiar dacă părăsesc această zonă. 

Persoanele provenite din alte zone nonendemice care se stabilesc în zona 
de NEB şi locuiesc pentru o perioadă de 15 — 20 de ani pot face NEB. 

Incidenta NEB este în scădere în ultimii ani. In parte aceasta se datorează 
migrării populaţiei din zonă către zonele urbane şi spre alte state. Se descriu cazuri 
de NEB printre emigranții în alte tari ca SUA, Australia. 

NEB reprezintă boala cronică de rinichi cea mai frecventă printre bolnavii 
hemodializati în centrele de dializă care deservesc zona endemică din tara noastră 
(în oraşul Drobeta -Turnu Severin). 


Etiologie:cauza bolii nu este încă cunoscută. In prezent sunt în studiu trei 
factori cu potențial etiologic: 

Acidul aristolochic : este un alkoloid care se obţine dintr-o plantă întâlnită 
în zona de NEB. Aceasta are proprietăţi nefrotoxice care ar sta la baza nefropatiei 

şi proprietăți mutagene care ar fi incriminate în producerea tumorilor de uroteliu ce 
au o mare frecvenţă în NEB. 

De menţionat că acidul aristolochic a fost evidenţiat în preparate utilizate 
în curele de slăbire, respectiv în ierburile chinezeşti consecutiv cărora s-a semnalat 
o nefropatie tubulointerstitiala asemănătoare NEB. 

Pană în prezent nu s-a dovedit că acidul aristolochic ar fi agentul etiologic 
al NEB. 

Ochratoxina este o micotoxină semnalată în zona de NEB în produsele 
alimentare pe care le contaminează. La bolnavii cu NEB şi la persoanele din zona 
de NEB s-au evidenţiat concentraţii crescute de ochratoxină A în sânge şi urină. 
Ochratoxina A are proprietăţi nefrotoxice fiind incriminata în producerea NEB. 

Hidrocarburile policiclice aromatice originale din cărbune fosil prezent în 
zona de NEB ar trece în apa din zonele de NEB, aceasta fiind calea prin care ar 
pătrunde în organism şi ar avea o acţiune nefrotoxică, fiind incriminate şi în 
producerea tumorilor de uroteliu. In apa potabilă ar fi eliminate din cărbune şi alte 
substanţe toxice. 

Alţi factori de mediu incriminati ar fi reprezentați de elemente de tipul 
plumbului, seleniului cat şi de siliciu. Elemente radioactive prezente în sol au 
constituit o altă ipoteză incriminată în etiologia NEB. 

Sumatia factorilor de mai sus ar putea potenta efectul nefrotoxic. De 
asemenea menționăm că factorii incriminati mai sus au fost evidentiati şi în zonele 
nonendemice. 

Posibilitatea unei etiologii virale drept cauză a NEB a fost intens cercetată. 
Menţionăm suspiciunea unui virus cu acțiune lentă. Studiile de microscopie 
electronică au semnalat prezenţa de particule virus-like la nivelul tubilor renali. S- 
au studiat mai multe tipuri de virusuri de tipul coronavirusurilor, virusurile Hanta. 

In NEB se menţionează factorul familial, boala fiind întâlnită la mai multi 
membri din unele familii în timp ce altele nu prezentau cazuri de boală. 

Factorii genetici. Se consideră că în NEB ar exista o predispozitie 
genetică, genele candidate fiind situate la nivelul cromozomului 3, la nivelul 
locusurilor 3q24, 3q25 şi 3q26. 


Tabloul clinic . Boala afectează cu precădere sexul feminin. 

Debut insidios, boala fiind asimptomatică pe o perioadă de ani. Afectează 
persoanele de peste 30 de ani care au locuit în zona de NEB pe o perioadă de 15 — 
20 de ani. 

In perioada de debut se poate evidenția o anemie cronică şi proteinurie. 
Boala este bine tolerată în această perioadă deşi uneori se semnalează fatigabilitate. 

In perioada de stare — prezinta tabloul unei insuficiente renale cronice care 
nu e însoţită de edeme şi de hipertensiune arterială decât in cazuri rare la început, 
ca ulterior să fie mai frecventă. 

Bolnavul prezintă urmatoarele simptome: 


e Anemie: normocromă mai rar hipocromă, normocitară, 
hiporegenerativă. Se constată că anemia este mai importantă 
decât cea corespunzătoare gradului de insuficiență renală. 
Anemia este bine tolerată. 

e Edemele sunt absente 

e Hipertensiunea semnalată ocazional în stadiul initial, de regulă 
uşoară, devine mai frecventă la bolnavii cu insuficiență renală 
în stadiile avansate de boală. 

e Proteinuria este redusă, uneori intermitentă în fazele inițiale 
ale bolii, devine constantă pe măsura progresiei bolii cand 
creşte cantitativ fără a depăşi 1 g/24 ore. Are caracterul 
imunochimic al unei proteinurii tubulare. 

e  Sedimentul urinar este sărac, evidentiindu-se un număr redus 
de leucocite şi hematii. Prezenţa de hematii ridică suspiciunea 
unei tumori localizate la nivelul tractului urinar, prezența unei 
leucociturii o infecţie a tractului urinar. 

e  Cilindrii hematici şi granuloşi sunt observați ocazional. 

e Rata de filtrare glomerulara scade 

e Scade capacitatea de concentrație a urinii. Alterarea capacității 
de acidifiere a urinii. 

e Insuficienta renală se manifestă clinic prin poliurie şi nicturie, 
astenie, manifestări digestive: anorexie , greață 

e Se evidențiază creşterea în sânge a produşilor de catabolism 
azotat : ureea sanguină, creatinina serică. 

e Se mai evidenţiază uneori glicozurie, aminoacidurie, creşterea 
eliminării de acid uric (scăderea reabsorbtiei tubulare proximal 
sau alterarea secreției tubulare. Rareori pierderi de sare. 

Alte determinări releva: 
e  climinări crescute de beta2microglobulina în urină; 
e creşterea eliminării de N-acetilglucozaminidază în urină. 
Acestea pot fi folosite ca teste de screening în zonele de NEB. 

O caracteristică a NEB o reprezintă incidenţa crescută a tumorilor de 
uroteliu cu localizare la nivelul pelvisului renal, ureterelor sau a vezicii 
urinare. 


Examenele imagistice : ecografia relevă ambii rinichi micsorati de volum 
cu un caracter relativ regulat, cu ecodensitate net crescută în fazele avansate ale 
bolii. In caz de stază se suspicionează în prezenţa hematuriei o tumoră de uroteliu. 

Examenul morfopatologic : 

Ambii rinichi sunt micsorati de volum în mod egal, cu suprafaţă regulată. 
Se apreciază că se situează printre cei mai mici rinichi întâlniți în cursul bolilor 
renale. 

Microscopia optică relevă în fazele iniţiale: leziuni degenerative tubulare, 
uneori tot în fazele inițiale se constata: edem interstitial şi infiltrat celular moderat 
de tip mononuclear, îngroşarea peretelui capilarelor periglomerulare. 

In fazele mai avansate, în zona corticală: fibroză interstitiala cu 
hipocelularitate, atrofii tubulare. Glomerulii obsolescenti, colabati, alţii cu scleroza. 
Glomerulii prezervati au aspect ischemic. Se mai observă hialinoză arteriolară 
multifocală, cu scleroza a pereţilor arteriolelor interlobare, îngroşarea membranelor 
bazale ale vaselor periglomerulare. 

Imunofluorescenta: nu relevă depozite la nivel glomerular, rareori sunt 
observate depozite sărace de IgM şi C3. 

Se observă rareori depozite granulare sau liniare de C3 de-a lungul 
membranelor bazale tubulare. 

Se pot evidenția tumori de uroteliu la nivelul tractului urinar : carcinoame. 


Diagnosticul pozitiv 


e Se evidențiază o boală cronică de rinichi la o persoană care 
locuieşte sau a locuit în zona de nefropatie endemică pe o 
perioadă de mai mulţi ani. 

e Prezintă istoric familial de boală renală sau decese de boală 
renală, istoric familial de tumori de uroteliu 

e Anemie hipocromă, normocitară mai pronunțată decât ar 
corespunde ratei de filtrare glomerulară 

e  Proteinurie moderată de aspect tubular, hipostenurie 

e Insuficienté renală cu evoluţie lentă, bine tolerată, tumori de 
uroteliu 

e  Rinichii de dimensiuni normale în stadiile incipiente, reduşi de 
volum simetric în fazele avansate. 

De mentionat: edemele sunt absente, hipertensiunea este rara in fazele 
iniţiale, comună în fazele avansate de insuficienţă renală. 


Biopsia renală relevă leziuni histologice de nefrită tubulo-interstitiala 
cronică. Nu se recomandă la pacienții din zona endemică care prezintă tabloul 
clinico-biologic de mai sus sau la persoanele cu istoric familial de boală. Biopsia 
renala se impune uneori pentru diagnostic diferențial cu alte nefropatii care se pot 
întâlni în zonă. 


Diagnosticul diferenţial 

Se face cu alte nefropati tubulointerstitiale în principal cu nefropatia 
analgetică şi cea produsă de consumul de ierburi chinezeşti. Ambele se pot însoţi 
de tumori de uroteliu. 

Nefropatia analgezică : presupune un consum îndelungat de analgezice, 
rinichii sunt micsorati dar au un contur neregulat spre deosebire de NEB în care au 
un contur regulat. 

In cazul nefropatiei produse de ierburi chinezeşti se constată anamnestic 
consumul acestora în cadrul unei cure de slăbire. Evoluează mai mai rapid spre 
insuficiență renală cu retenție azotată ca NEB. 


Evoluţia : este lent progresivă. Insuficienta renală este bine tolerată. In 
cursul evoluţiei pot apare tumorile de uroteliu. 


Prognosticul — este rezervat. Bolnavii tolerează bine tratamentul de 
supleere a funcţiei renale. 

Persoanele provenite din zona endemică aflate în alte localităţi trebuie 
analizate periodic pentru a depista o eventuală NEB, în special dacă au locuit o 
perioadă de 15 — 20 de ani în zonă, au istoric familial de boală renală sau de tumori 
ale tractului urinar. 

In perspectivă se impune supravegherea anuală a urinii prin citologie 
pentru a putea depista precoce tumorile de uroteliu. Se recomandă în special la 
persoanele cu istoric familial de NEB sau de tumori de uroteliu. 

S-au mai recomandat ca metode de screening evaluarea beta 2 
microblobulinei urinare şi a N-acetylglucozaminidazei urinare. 


Tratament 


Boala nu are o etiologie cunoscută motiv pentru care nu are nici un 
tratament specific. 

Etapa I: depistarea bolnavilor cu NEB in vederea tratamentului 

Se impune o depistare precoce a bolii prin teste de screening a populaţiei 
din zona NEB. 

Se recomandă ca aceasta să se facă în timp de echipe specializate. Se face 
o anamneză privind istoricul familial privitor la eventualele boli renale sau decese 
de boli renale în familie. 

Se observă dacă pacientul prezintă paloare importantă, revelatoare a unui 
sindrom anemic. 

Anamneza trebuie să releve prezența de semne de boală cronică renală 
dacă sunt prezente. Atenţie se acordă episoadelor de nicturie, poliurie, aspectului 
urinii pentru a depista o eventuală hematurie, semnelor de infecţie la nivelul 
tractului urinar. 

Cu ocazia aceasta se măsoară TA. 

Se testează urina cu dipstick într-o probă nedeterminată de timp pentru 
proteinurie, albuminurie, hematurie şi leucociturie. 

In caz de pozitivitate pentru proteinurie se determină raportul proteinelor 
urinare totale/creatinina dintr-o probă nedeterminată de timp. 

In caz de pozitivitate pentru albuminurie se determină raportul într-o probă 
de urină dintre albumină şi creatinină. 

In caz de pozitivitate pentru hematii şi leucocite în urină se afectuează 
analiza sedimentului urinar într-o probă de urină nedeterminată de timp. 

Se recomandă estimarea ratei de filtrare glomerulară de preferat după 
ecuația MDRD. Dat fiind gradul de adresabilitate redus al persoanelor investigate 
din zonă este dificil de estimat rata de filtrare glomerulară prin intermediul ecuaţiei 
Cockcroft-Gault. 

Ecografia - poate fi utilizată cu atenţie deosebită asupra mărimii rinichilor, 
ecodensitatii structurii şi depistarea semnelor ecografice de suspiciune de tumori de 
uroteliu. 

In cazul în care testele de screening sunt pozitive, bolnavii sunt preluaţi de 
nefrolog în vederea evaluării. 

Dacă testele de screening sunt negative se recomandă a se repeta la interval 
de 1 — 3 ani în funcție de factorii de risc 

NEB poate fi diagnosticata cu ocazia prezentarii bolnavilor la medic pentru 
suferinta renala sau nerenala, cand se deceleaza elemente clinico-biologice ale 
bolii, frecvent bolnavii fiind diagnosticati cand se afla in faza de retentie azotata. 
Bolnavii care au emigrat din zona endemica pot face boala in alte localitati motiv 
pentru care trebuie monitorizati. 

Etapa Il-a Tratament curativ 

Nu există metode specifice de tratament a NEB. 

Se utilizează aceeaşi strategie ca la alte boli cronice de rinichi pentru a 
preveni evoluția şi progresia bolii. 

Se recomandă evitarea consumului de analgezice care poate constitui un 
factor asociat important. Tratamentul infecțiilor urinare asociate se impune pentru a 
preveni asocierea unui factor de progresie al bolii. 

O atenţie deosebită trebuie acordată tratamentului anemiei prin terapie de 
substituție. Tratamentul anemiei din faza de predializă cu preparate de eritropoetină 
a NEB este de recomandat dat fiind importanţa acesteia . 

Tratamentul hipertensiunii arteriale nu diferă de cel din alte BCR, aceasta 
răspunzând la tratamente uzuale. 

Tratamentul NEB în faza de insuficiență renală terminală impune metodele 
de supleere ale funcţiei renale, atât dializa peritoneală cât şi hemodializa fiind bine 
tolerate. 

Transplantul renal este bine tolerat de aceşti bolnavi. 

Nu s-a descris apariţia bolii pe rinichiul transplantat. 

Tratamentul tumorilor de uroteliu se face în servicii specializate, de multe 
ori se impune nefrectomia care poate duce şi la instituirea tratamentului de supleere 
a funcției renale întrucât şi celălalt rinichi este afectat. 

Nefropatia indusa de ierburile chinezesti 


GHEORGHE GLUHOVSCHI 


Este un nou tip de nefrită interstițială care este atribuită acidului 
aristolochic care a fost inclus in preparate utilizate in cura de slabire. 


Nefropatia indusă de ierburile chinezeşti este produsă de prezenţa acidului 
aristolochic în asociere cu alte substanțe prezente în compoziţia lor. Acestea au 
intrat în compoziția unor produse chinezeşti utilizate în cure de slăbire sub formă 
de ceaiuri. 


Boala a fost identificată în Belgia unde s-au semnalat un număr mare de 
cazuri de îmbolnăvire în urma utilizării acestor ceaiuri în cure de slăbire. Pacientele 
prezentau o insuficienţă renală în stadii avansate la baza cărora s-a evidenţiat o 
nefropatie tubulointerstitiala. 

Boala a mai fost semnalată şi în Taivan la persoane care au consumat 
ceaiuri chinezesti în scop de slăbire. 

Patogenie. Acidul aristolochic conținut în unele plante ca de exemplu 
aristolochia clematitis este considerat agentul etiologic. Ierburile chinezeşti 
conţineau alături de acidul aristolochic şi alte substanţe cu rol adjuvant de supresie 
a apetitului: fenfluramină şi diethylpropion, substanţe care au rol vasoconstrictor. 

Studii experimentale au demonstrat prin administrarea de acid aristolochic 
producerea unei nefropatii la animale de experiență (iepuri) tradusă prin fibroză 
interstitiala şi asociarea ei cu tumori de uroteliu asemănătoare nefropatiei indusă de 
ierburile chinezeşti (Cosyns şi colab. 

Tabloul clinico-biologic: 

- pacienta prezintă insuficienţă renală care se dezvoltă la un interval de 
cateva luni de la consumul ciaiurilor în compoziția cărora intrau plante 
de tip Aristolochia. 

- Tensiunea arterială este normală rareori uşor crescută. 

-  Proteinurie de tip tubular 

- Prezintă valori crescute ale ureei sanguine şi creatininei serice 

- Ecografia relevă ambii rinichi micsorati de volum 

- Pacienţii dezvoltă frecvent tumori de uroteliu 

Evoluţia: boala are o evoluţie progresivă spre insuficienţă renală terminală, 

chiar în condiţiile sistării consumului. 

Tratament: 

- nu există tratament specific. 

- se sistează consumul de ceaiuri utilizate în scop de slăbire, preparate 

din aşa zisele ierburi chinezeşti. 

- Tratament de substituție al funcţiei renale : dializă 

- Transplant renal 

- Tratamentul tumorilor de uroteliu 

Un raport publicat de Vanherweghem şi colab. Menţionează un efect 
favorabil corticoterapiei în întarzierea evoluției nefropatiei produsă de ierburile 
chinezeşti. 

Sindromul Sjogren 


GHEORGHE GLUHOVSCHI 


Este o afecțiune autoimună care afectează multiple organe in principal 
glandele salivare şi lacrimale. Principalele manifestări sunt : xerostomia tradusă 
prin uscăciunea gurii şi cheratoconjunctivită datorită insuficientei secreției 
lacrimale. Afectarea altor organe : plaman, tractul gastrointestinal, pancreas, ficat, 
sistem nervos central şi rinichii este intalnită numai la un sfert din pacienți. 
Leziunile histologice ale glandei salivare relevă un infiltrat cu limfocite T 
citotoxice şi limfocite B. Se descrie un sindrom Sjogren primitiv şi unul secundar 
semnalat în lupoeritematovoscerită, artrită reumatoidă şi sclerodermie. 

Se poate însoți de o nefropatie interstiţială cronică. Afectarea renală e 
semnalată numai în prezența unui tablou manifest al bolii. Tabloul clinico-biologic: 
sunt prezente semnele sindromului Sjogren: xerostomie, cheratoconjunctivită sica, 
eventual afectarea altor organe. 

Examenele de laborator pot evidenția: autoanticorpi fata de canalele 

glandelor salivare, anticorpi față de antigeni nucleari SS-A şi SS-B, uneori 
anticorpi față de factorii antinucleari şi prezenţa factorului reumatoid. 

Examenul de urină : proteinurie, hematurie. 

Afectarea tubulară renală se poate întalni: sindrom Fanconi, acidoză renală 
tip 1, hipokaliemie, diabet insipid renal. 

Probele funcţionale renale pot indica o scădere a ratei de filtrare 
glomerulare. 

Examenul morfopatologic: infiltrat inflamator limfoplasmocitar care poate 
evolua spre leziuni de fibroză interstitiala. Se pot semnala rareori granuloame, sunt 
prezente atrofii tubulare. S-au mai semnalat rareori leziuni glomerulare de tip 
membrano-proliferativ sau membranos (Walker). 

Evoluţia este rar spre insuficiență renală terminală. Hemodializa în aceste 
situații este utila. 

Tratament : corticoterapia, este benefica în faza iniţială a bolii. 

Sarcoidoza 


GHEORGHE GLUHOVSCHI 


Este o afecțiune autoimună care afectează multiple organe. 
Leziunile glomerulare din sarcoidoză au fost tratate la capitolul privind 
glomerulonefritele . Am menţionat că afectarea glomerulară este rar semnalată şi că 
unii consideră că ar fi asocierea unei nefropatii glomerulare independente de 
sarcoidoza cu leziuni renale determinate de sarcoidoză (Rose). 


Principala leziune renală din sarcoidoză este cea interstitiala. Ea e mediată 
prin tulburări ale metabolismului calcic, respectiv hipercalcemia şi hipercalciuria 
consecutivă. 


La baza acesteia ar sta o producție importantă extrarenală a 1,25- 
dihydroxicalciferol (Hruska şi colab.). 

Leziunea interstițială se asociază cu manifestări clinice şi biologice 
extrarenale. Ea constă din leziuni interstitiale inflamatorii şi din leziuni fibrotice. 
Se asociază cu prezenţa de granuloame cazeoase în interstitiul renal. La examenul 
autoptic al pacienților decedați de sarcoidoză granuloamele interstitiale sunt 
prezente in 15 — 30% din cazuri. Tubii suferă un proces de atrofie. In interstitiu 
sunt prezente arii focale de infiltrat interstitial cat şi de fibroză periglomerulară. Pot 
fi prezente la bolnavii cu sarcoidoză numai leziunile interstitiale sau acestea se 
asociază uneori cu leziuni glomerulare. 

Afectarea glomerulara este rareori semnalată. Leziunile glomerulare 
semnalate în cursul sarcoidozei concomitent cu cele tubulointerstitiale sunt variate, 
similare cu cele din alte NG primitive sau secundare: leziuni minime, de 
glomeruloscleroză segmentală şi focală, nefropatie membranoasă, nefropatie IgA, 
glomerulonefrita membrano-proliferativa, glomerulonefrita cu  proliferări 
extracapilare. Se suspicionează leziunea glomerulară în prezenţa proteinuriei 
însoțită frecvent de hematurie, uneori ia tabloul unui sindrom nefrotic. Unii 
consideră că ea ar fi rezultatul asocierii unei nefropatie glomerulare independente 
de sarcoidoză cu leziuni renale determinate de sarcoidoză. 

Imunofluorescenta e negativă. Nu sunt evidențiate depozite in microscopia 
electronică (Kelly şi Neilson). 

Afectarea renală din sarcoidoză se poate insoti de scăderea ratei de filtrare 
glomerulară. 

In mod obişnuit se evidențiază nefrită interstitiala, fiind tipică afectării 
renale. Se mai constată tulburări funcţionale tubulare. La unii bolnavi e prezentă 
litiaza renală. 

Diagnosticul se pune pe baza prezenţei semnelor clinice şi biologice de 
sarcoidoză la care se asociază semnele afectării renale. 

Tratament s-a observat un răspuns favorabil la tratament corticoterapic al 
afectării funcţionale renale (Brause si colab). În cazul prezenţei leziunilor 
glomerulare se utilizează în funcție de tipul acesteia tratament cu steroizi, 
imunosupresoare.Boala poate prezenta recăderi la intreruperea tratamentului. 

Evoluţia spre insuficiență renală terminală este rară. 

Capitolulul XII 
HIPERTENSIUNEA RENOVASCULARA 


GHEORGHE GLUHOVSCHI 


Definiţie. HRV reprezintă o hipertensiune arterială secundară leziunilor 
ocluzive ale vascularizatiei arteriale renale, cu potential de reversibilitate sub 
terapie. 


Incidenta - variabilă, între 0,65—5% dintre bolnavii cu HTA; boala este 
semnalată cu incidenata crescută fie înainte de 30 ani, fie dupa 60 de ani. 


Etiologie. HRV este produsă de următoarele tipuri de leziuni ale vaselor 
renale: 


A) Aterosclerotice — 75% din cazuri - obstructia printr-o placă de aterom a ramurii 
principale sau a unor colaterale ale arterei renale. 


B) Displazii fibromusculare ale vaselor — 20% din cazuri, displazia determina 
obstructia unei artere renale majore; întrucât pot afecta şi alte vase sistemice, se 
consideră că HRV apare în aceste condiţii în cadrul unei boli cu determinism 
genetic. 


C) Cauze diverse- 5% din cazuri- după iradierea vaselor renale în cursul terapiei 
proceselor proliferative; aortita sclerozantă din boala Takayasu, cu interesarea şi a 
arterei renale; HRV posttraumatică; arterita renală din vasculitele sistemice imune 
(LES, periarterita nodoasă, sclerodermie); tromboza arterei renale; embolia arterei 
renale (in fibrilatia atrială, endocardita infecțioasă, anevrisme); tumori compresive 
de vecinătate; fibroza retroperitoneală; după transplant renal; disectia aortei cu 
interesarea vaselor renale; ligaturi intraoperatorii accidentale ale arterei renale în 
cursul intervențiilor pe abdomen, anomalii congenitale, posttraumatic. 


Boala poate fi bilaterală cu afectarea ambilor rinichi sau poate fi localizată 
pe un rinichi unic sau rinichi unic funcţional. Ocluzia arterială poate fi segmentală. 

Patogenia 
În studiul HRV au fost imaginate două modele patogenice, după Goldblatt: 


1) Primul tip experimental constă în prezenţa celor doi rinichi la animalul de 
experienţă dintre care unul prezintă artera renală clampată. Rinichiul clampat, care 
are o perfuzie inadecvată, eliberează cantităţi crescute de renină, fapt ce determină 
valori crescute ale activităţii reninei plasmatice ce are drept consecință creşterea 
TA sistemice. În faza cronică se observă o diminuare a activităţii reninei 
plasmatice. Un rol important ar reveni sistemului nervos central ca şi inervatiei 
renale. 


2) Al doilea tip experimental, în care un rinichi este prezent, artera renală este 
clampată, iar rinichiul contralateral este îndepărtat. Important: acest model 
patogenic corespunde situaţiei clasice întâlnite la om: stenoze ale unui rinichi 
funcţional solitar; HTA produsă de stenoza arterelor renale bilateral. 


Consecința acestor leziuni este irigatia insuficientă a rinichiului, fapt ce 
determină creşterea secreției de renină şi HTA. 


Fiziopatologia 


Ocluzia uneia sau ambelor artere renale, mai rar a unui ram determină o 
diminuare a fluxului in arteriola aferentă. Se produce o secreție crescută de renină 
de către celulele aparatului juxtaglomerular. Aceasta acționează asupra 
angiotensinogenului pe care îl transformă in angiotensina I. Sub acţiunea enzimei 
de conversie a angiotensinei, angiotensina I se transforma in angiotensina II. 
Acesta este un vasoconstrictor foarte puternic. Angiotensina II creşte reabsorbtia de 
sodiu atât direct la nivel tubular renal cât şi indirect prin stimularea glandei 
suprarenale. Activarea RAAS creste TA prin mecanisme atat vasoconstrictoare cat 
şi prin mecanisme dependente de volum. 


Pacientul cu 2 rinichi din care unul prezintă stenoză corespunde cu 
modelul a 2 rinichi din care este unul clampat - model experimental Goldblatt I. 
Rinichiul ischemic reține sare şi apă, dar rinichiul contralateral e expus la 
natriureza de presiune care conduce la un bilanţ negativ ce poate în continuare 
exacerba eliberarea de renină. 


Dacă rinichiul contralateral este absent, nu se previne pierderea de sodiu şi 
are loc expansionarea volumului extracelular. În acest caz, activitatea reninei 
plasmatice e suprimată. HTA persistă datorită încărcării de volum. HTA răspunde 
favorabil la diuretice uzuale. Această situație este întâlnită în cazurile de stenoză de 
arteră renală la un pacient cu rinichi unic sau stenoză bilaterală de artere renale la 

un bolnav cu 2 rinichi. Corespondentul experimental al acestei situatii este 
reprezentat de al doilea model Goldblatt in care un rinichi e prezent, artera sa e 
clampata, rinichiul contralateral e indepartat. 


Tabloul clinic 
Debutul : brusc survine la vârsta de 20—30 ani sau peste 50 ani. 


Sexul: HRV predomină la barbati în cazul aterosclerozei şi la femei, în situația 
leziunilor displazice fibromusculare. 


Antecedentele heredo-colaterale: HTA lipseşte de regulă, la ceilalți membri de 
familie. Poate exista un istoric familial de HRV în etiologia aterosclerotică sau în 
displazia fibromusculară. 


Antecedentele personale exclud o afecţiune renală preexistentă, însoțită de HTA. 


Factori favorizanţi : obezitatea este semnificativă pentru HRV de etiologie 
aterosclerotică. 


Semne clinice: 


e subiective: sugestive pentru afectare cardiacă severă (palpitatii, dureri 
precordiale, dispnee); afectarea funcțională renală (nicturie), cu evoluţie 
spre IRC; 


e obiective. sufluri sistolice sau sistolo-diastolice paraombilicale, în regiunea 
lombară şi în flancuri. 


Important: aceste sufluri sunt mai frecvente în HRV prin displazie fibromusculară. 
Nu sunt patognomonice stenozei de arteră renală. Ele se pot întâlni mai rar în HTA 
esenţială. 


e astenie datorită hipopotasemiei. 
e episoade de hipotensiune în special după utilizarea IEC. 


e bolnavii cu HRV nu prezintă scăderea TA în cursul nopţii sau scăderea e 
moderată. 


e evoluția simptomelor clinice şi a valorilor TA e progresivă. HTA ia o 
evoluţie accelerată şi este rezistentă la tratament. 


e simptome de ateroscleroză sistemică. 

e afectare vasculară a altor vase mari in displazia fibromusculara (carotidele, 
arterele subclaviculare, coronare, iliace, femurale). 


e dureri lombare, colici renale la bolnavii cu embolia arterei renale sau 
tromboza acesteia. 


Date de laborator: 


Sindromul dislipidemic: Colesterolul seric poate fi cresut la bolnavii cu leziuni 
aterosclerotice. 


Hipopotasemie: consecutivă activării sistemului renină-angiotensină-aldosteron. 
Alcaloză metabolică 


Proteinuria e variabilă în jur de 0,5 g/24ore; poate atinge valori nefrotice, în acest 
caz fiind sugestivă pentru obstructia completa a arterei renale; e reversibilă după 
corectia HRV. 


Probele functionale renale se altereaza in cazul in care HRV evolueaza progresiv. 


Examenul fundului de ochi: modificări uneori importante ce ating 
frecvent gradul III şi IV. 


Examenul cordului: hipertrofie ventriculară stângă, edem pulmonar 


Nefrograma izotopică efectuată cu hipuran marcat cu I°! relevă 


aplatizarea pantei tubulare (care exprimă fluxul plasmatic renal efectiv) şi a pantei 
excretorii (care se corelează cu rata fluxului urinar). Are o sensibilitate şi 
specificitate de 75%. Dacă simultan se efectuează şi scintigrama secventiala a 
rinichilor cu măsurarea simultană a perfuziei renale creşte sensibilitatea la 85%. 


Nefrograma izotopică cu administrare de Captopril - Technetiu 99m- 
DTPA (acidul dietilentriaminoacetic) este un marker al filtrării glomerulare care e 
afectată în HRV. Administrarea Captoprilului induce modificări în captarea şi 
excretia substanţei, accentuând asimetria între cei doi rinichi. Testul cu Captopril 
se poate efectua şi cu 99Tc-mercaptoacetylglicina, marker al fluxului sanguin renal 
ca şi cu I”?! -hippuran care, de asemenea, este un marker al fluxului sanguin renal. 


Scintigrafia cu captopril poate aduce informatii utile. 


Ecografia renală poate decela un rinichi mic ce îndruma spre investigarea 
în direcţia unei HRV. 


Metoda Doppler — jetul de sânge de la nivelul stenozei determină un vârf 
crescut corespunzător vitezei crescute a sângelui la niveluil stenzei. Se poate 

calcula indicele de rezistivitate. Investigarea se efectueaza de obicei prin metoda 
Doppler cu flux color. Permite o vizualizare buna a arterei renale, furnizand date 
asupra fluxului sanguin la nivelul arterei stenozate. 


Tomografia computerizata spirală - angiografia CT 


Are o mare sensibilitate in diagnosticul HRV, sensibilitatea de 95% şi 
specificitatea de 95% permit prin teste de reconstrucţie a imaginii identificarea 
leziunii renale dar şi evaluarea vascularizatiei renale si a rinichilor (Olbricht şi 
colab). 


Rezonanta magnetică nucleară - angiografia cu rezonanţa magnetică 
nucleară 


Permite evidenţierea fluxului vascular la nivelul vaselor renale; în HRV 
relevă modificări hemodinamice importante. Metoda este neinvazivă şi are o 
sensibilitate de 95% şi o specificitate de 90%. Această metodă permite evaluarea 
repetitivă şi este utilă în caz de insuficienţă renală (Postma şi colab). 


Tomografia cu emisie de pozitroni “Rb 


Evaluează fluxul sanguin renal în stenoza de arteră renală. Efectul este şi 
mai evident după administrarea Captoprilului. 


Arteriografia convenţională renală 


Impune cateterizarea arterială, de obicei a celei femurale. Vasele renale se 
pot investiga selectiv prin cateterizare.Deşi metoda are o putere mare de rezoluţie, 
în 20% din cazuri nu poate releva toate modificările, iar în 6% din cazuri nu 
permite analiza arterei renale principale. 


Arteriografia cu substractie digitalică 


Se bazeaza pe adminitrarea intravenoasa a substantei de contrast, urmata 
de clişee succesive a arterei renale. Procedeul intraarterial utilizează cateterizari 
succesive ale arterei renale. Se indică la bolnavii cu obezitate, insuficienţă renală şi 
insuficiență cardiacă. Este metoda preferata, având o sensibilitate de 87,6% şi o 
specificitate de 89,5% în evidențierea stenozei de arteră renală. Arteriografia relevă 
în cazul leziunilor aterosclerotice, o dispoziţie a acestora mai frecvent în apropierea 
aortei, pe primii 2 cm ai arterei renale, cu dilatatie poststenotică; în displazia 
fibromusculară prin fibroplazia mediei arterei renale apare un aspect moniliform, 
ca un şirag de perle, situat în porțiunea distală a arterei renale. 


Important: Arteriografia cu substractie digitalică reprezintă un mijioc de electie în 
diagnosticul cert at HRV. 

Teste foarte rar utilizate 


Determinarea activității reninei plasmatice (ARP) - HRV se însoţeşte 
frecvent de valori crescute ale ARP. Unii bolnavi au valori normale ale ARP.Exista 
bolnavi cu HTA esentiala care prezinta valori crescute ale ARP. Determinarea ARP 
în vena renală este utilizată mai rar în diagnosticul HRV ca şi pentru evaluarea 
răspunsului la tratamentul invaziv. 


Testul la Captopril - administrarea IEC, respectiv de Captopril se însoţeşte 
de scăderea TA şi de creşterea reactivă a ARP. Testul are o mare sensibilitate 
(95%). Totuşi, testul la Captopril asociat nefrogramei izotopice s-a dovedit mai util 
în practică, permiţând şi standardizarea lui. 


Testul la Saralazină - Saralazina acţionează competitiv la nivelul 
receptorilor, antagonizând angiotensina II. Testul furnizează date utile in 
diagnosticul HRV prin stenoza bilaterală a arterei renale ca şi în cel prin stenoza 
ramurilor segmentale. Testul poate fi pozitiv şi la 10% din cei cu HTA esenţială 


Diagnostic pozitiv 


e Debut brusc al HTA, la vârsta de 20—30 ani sau peste 50 ani, agravarea unei 
HTA cunoscute, HTA refractară la 3 medicamente; HTA moderată la un pacient cu 
boală difuză vasculară 


e Afectarea viscerală importantă: cardiacă, renală, celebrală, retinopatie 
hipertensivă gr. II—IV, edem pulmonar - episoade recurente, agravarea progresivă 
a functei renale; insuficiență renală apărută sau agravată în cursul administrarii 
unui inhibitor al enzimei de conversie sau a unui blocant de receptor de 
angiotensină II (van de Ven şi colab). 


e Prezenţa suflurilor abdominale. 

e Semnele clinice ale aterosclerozei sistemice. 

e Hipokaliemia, asociată uneori cu alcaloza metabolică. 
e Ecografia, rinichi mic unilateral 


e Urografia — diferența de mărime de 1,5 cm între cei doi rinichi, rinichiul 
micşorat fiind de partea ischemică; întârzierea secreției substanței de contrast şi 
concentrarea acesteia in rinichiul lezat. 


e Nefrograma izotopica (+) captopril — aplatizarea curbelor tubulară şi excretorie. 

e Explorarea ultrasonografică Doppler — vârf crescut corespunzând vitezei 
crescute a jetului de sânge la nivelul stenozei. 


e Angiografie-CT, angiografie RMN 


e Angiografie cu substractie digitalică — metoda de electie în evidenţierea stenozei 
de artera renală 


Diagnosticul diferenţial se face cu: 


1. HTA esențială: bolnavii prezintă antecedente hipertensive in familie; TA 
debutează după 40 ani; suflurile abdominale sunt rare; evoluţia este, în general, 
benignă. 


2. PNC cu rinichi unilateral mic atrofic: istoric de ITU repetate; modificarea probei 
de concentraţie, leucociturie, bacteriurie semnificativă; la urografie se evidenţiază 
deformarea şi aplatizarea arborelui pielo-caliceal; arteriografia este decisivă in 
stabilirea diagnosticului, artera renală nefiind modificată în PNC. 


3. GNC: istoric de sindrom nefritic acut, infecții streptococice repetate; este prezent 
sindromul nefritic cronic cu proteinurie importantă, hematurie, edeme; urografia 
evidențiază rinichi mici bilateral, simetrici, cu secreție de intensitate egală a 
substanţei de contrast. 


Important: diagnosticul diferenţial cel mai important este cu PNC cu rinichi mic 
atrofic unilateral pentru decizia efectuării nefrectomiei rinichiului afectat din HRV. 


Forme clinice 


> HRV de natura aterosclerotică reprezintă 60—63% din HRV; este mai 
frecventă la bărbaţii peste 50 ani; factori predispozanti: prezenţa TA la mai multi 
membrii din familie, obezitatea, fumatul. Frecvent, leziunile aterosclerotice ale 
arterei renale sunt bilaterale (Zoccali şi colab). 


Clinic: simptomele HRV, simptomele de ateroscleroză sistemică 
(cardiopatie ischemică, arteriopatie obliterantă a membrelor inferioare, accident 
vascular cerebral). 


Biologic: valori crescute ale ARP în 80% din cazuri; hipokaliemie; uneori 
retenţie azotată. 

> HRV din displazia fibromusculară a arterei renale reprezintă 1/3 din HRV; 


predomină la femei, grupa de vârstă 20—30 ani; factori favorizanti: fumatul; HTA 
lipseşte în familie; lipsesc antecedentele personale pentru o boală renală sau altă 
cauză care să fie relaționată cu etiologia HTA; debut recent, sub un an al HTA; 
evoluţie severă; sufluri abdominale prezente la majoritatea bolnavilor (Slovut şi 


colab). 


Biologic: valori crescute ale ARP la 80% din bolnavi; hipokaliemie la 1/ 5 


din bolnavi. 


> HRV de altă etiologie: posttraumatică (după traumatisme lombare sau 


abdominale); embolia arterei renale (în afecţiuni cardiace emboligene — stenoza 
mitrală cu fibrilatie atrială, alte tahiaritmii). 


Morfopatologie 


in HRV aterosclerotică se pune în evidenţă placa de aterom la emergenta 
arterei renale; 


in HRV din displazia fibromusculara se relevă leziuni in porțiunea distală a 
arterei renale — displazia mediei, fibroplazia perimediala, disectia mediei, 
hiperplazia mediei si fibroplazia intimei; 


leziunile renale cuprind: glomeruli mici, tubi colabati, fibroza interstitiala, 
vasele mici sunt protejate de efectele HTA in rinichiul afectat, dar sunt 
modificate în rinichiul contralateral, prezentând leziuni de 
arteriolohialinoză sau arteriolonecroză. 


Evolutie 


HRV netratata are o evoluție severă, cu complicații cerebrale, cardiace şi 


renale. Evoluția este favorabilă sub terapia complexă medicamentoasă, angioplastie 
transluminală si tratament chirurgical. 

Complicatii 


Cardiovasculare: cardiopatie mixta — hipertensiva şi ischemică; 
insuficiență cardiacă; tulburări de ritm. 


Cerebrale: accidente vasculare cerebrale grade. 


Renale: insuficiență renală cronică. 

Tratamentul HRV 
1. Tratamentul medicamentos 
Angioplastie transluminală percutană (PTA) 


2 
3.  Angioplastie transluminală percutană (PTA) cu stentare 
4. Revascularizare chirurgicală 

5 


Nefrectomie 
1. Tratament medicamentos 


Se preferă tratamentul patogenic cu IECA şi cu BRA care au un efect 
favorabil. Nu se aplică la bolnavii cu HRV pe rinichi unic sau cu stenoza arterială 
bilaterală. Aceştia prezintă o retenţie de sodiu cu HTA de volum pentru care se 
indică regim desodat şi tratament diuretic. În cazul în care IECA şi BRA nu asigură 
controlul TA se asociază tratamentul cu blocanti ai canalelor de calciu şi/sau 
inhibitori adrenergici cu acțiune centrală (clonidina). 


La bolnavii cu retenţie azotată cu stenoza bilaterală sau cu stenoză pe 
rinichi unic, există o componentă dependentă de volum. La aceşti bolnavi se poate 
administra dietă hiposodată şi tratament diuretic. 


Tratamentul medical se poate aplica şi la bolnavii cu HRV însoţită de 
retenţie azotată. În efectuarea tratamentului se au în vedere comorbiditatile 
asociate. Tratamentul medical al plăcii de aterom: blocanti ai sintezei colesterolului 
(simvastatin, atorvastatin). 


Tratmentul medical se aplica la : 
- bolnavi care refuza tratament prin angioplastie sau chirurgical 
- bolnavi la care nu se pot aplica sau sunt contraindicate aceste tratamente 


- la bolnavii cu HRV care nu prezintă HTA rezistentă la tratament sau nu prezintă o 
deteriorare a funcţiei renale 


2. Tratament prin angioplastie transluminală, singură sau în asociere cu 
Stentare. 


- angioplastia transluminală singură: success în corectarea leziunilor de 
fibrodisplazie- interesare a regiunii medii şi distale a arterei principale. 

- angioplastia transluminală cu stentare este metoda de preferat in special la 
bolnavii cu leziuni arteriale ce obstruează ostiumul arterei renale (Burket şi colab). 


3. Tratament chirurgical 

Se recomandă la bolnavii cu: 
- Obstructia totală a arterei renale cu menținerea functionalitatii rinichiului afectat. 
- Când sunt prezente leziuni complexe. 
- La bolnavii la care angioplastia transluminală nu a dat rezultate. 


Cel mai frecvent se utilizează by-pass aorto-renal cu grefă venoasă, 
arterială sau grefă sintetică (Dacron, polytetrafluorethylene). Se poate efectua 
endarterectomie la pacienţii cu leziuni ateromatoase. Nefrectomia unilaterală se 
practica dacă rinichiul lezat este nefunctional, iar celalălt are o funcţie păstrată. 


Important: tratamentul HRV este complex. Se preferă tratamentul prin dilatare 
transluminală, cel chirurgical fiind indicat atunci când dilatarea transluminală nu 
are indicație sau nu a reusit. Tratamentul medical hipotensor are indicaţii limitate. 
Se aplică şi tratamentul tulburărilor metabolismului lipidic. 

Capitolul XIII 


NEFROSCLEROZA BENIGNA SI MALIGNA 


LIGIA PETRICA 


Nefroscleroza benigna 


Definiţie: Reprezintă o nefropatie vasculară bilaterală, consecinţă a unui 
proces de arteriolohialinoză, cu progresie lentă spre insuficienţă renală. 
Nefroscleroza benignă este rezultatul afectării rinichiului în cursul evoluţiei unei 
HTA benigne si mai rar în absenţa acesteia. 

- frecvent consecutivă HTA esenţiale 
- poate apare rar şi în afara HTA: 

e sclerodermie 

e la persoanele în vârstă 

e  nefrita de iradiere 

e sindromul hemolitic uremic 


Incidenta: creşte peste vârsta de 60 de ani, când se asociază frecvent cu 
afectarea vasculară coronariană si cerebrală. 


Patogenie 

e mecanisme celulare: 
-creşterea depozitelor extracelulare de componente ale matricei 
-proliferarea celulelor musculare netede ale mediei sau migrarea 
celulelor musculare netede cu proliferarea în intimă 
-hipertrofia si hiperplazia celulelor musculare netede în medie 

e factori mitogeni circulanti (angiotensina II, catecolaminele, 
inducția de protooncogene - C fos şi C myc) [Berk er al; Luke et 
al]. 

e factori de creştere 

e factori mitogeni locali 

Procesul de hialinizare vasculară - reprezintă trăsătura principală a 
fenomenului de nefroscleroză [Helmchen ; Garnier ; Luke et al]. 

Mecanismele de remaniere structurală hialină: 

-pasajul crescut de macromolecule plasmatice la nivelul endoteliului 

-creşterea sintezei de matrice extracelulară de către celulele 

pereţilor vasculari 

-agresiunea mecanică a endoteliului şi celulelor musculare netede 
vasculare 

-fuziunea materialului care alcătuieşte membranele bazale ca urmare a 
leziunilor de la nivelul endoteliului 

Hipertrofia si hiperplazia celulelor musculare netede din pereţii 
vasculari - se însoțesc de o creştere a sintezei de ADN la nivelul acestor celule 
[Heagerty et al; Kashgarian]. 

Stimulul principal îl reprezintă creşterea tensiunii peretelui vascular. 

Intervin factori mitogeni circulanți şi factori mitogeni locali. 
Angiotensina II stimulează fosfolipaza C, inducția de protooncogene (C fos si C 
myc), stimulează sinteza de ADN, ca şi inducția factorului de creştere derivat din 
plachete [Ruiz-Ortega et al]. 

Factorii mitogeni locali sunt sintetizati de catre celulele endoteliale lezate 
şi de către plachete [Davies et al ; Daniel et al]. 

Factorii de reglare autocrină si paracrină ai creşterii celulare sunt 
sintetizati de celulele musculare netede vasculare [Berk et al]. 

Alterarile funcţionale renale sunt consecința modificărilor morfologice 
glomerulare, tubulare şi interstitiale [Ruilope et al; Smith]. Ele constau în : 
reducerea fluxului sanguin renal 
creşterea fractiei de filtrare 
microalbuminuria 
pierderea progresivă a nefronilor datorită leziunilor ischemice 
vasculare 
e scleroza glomerulară hipertensivă secundară hipertensiunii capilare 

glomerulare. Perturbarea capacității de autoreglare a vaselor 
periglomerulare determină o presiune crescută ce va duce la o 
scleroză glomerulară. Ar exista 2 tipuri de nefroni: ischemici si 
neafectati. Ultimii vor fi supuşi unui proces de hiperperfuzie si 
hiperfiltrare. Se realizează o heterogenitate a nefronilor. Nefronii 
ischemici s-ar comporta ca şi rinichiul stenozat din modelul 
Goldblatt de HRV 
e instalarea progresivă a IRC 

Morfopatologie 

Macroscopic rinichii sunt cu suprafata fin granulara, de culoare palid- 
cenusie, greutatea lor scăzând treptat pe măsura evoluţiei [Tracy et al, 1992]. 

Microscopic 


arterioloscleroza hialină- arteriolele glomerulare prezintă leziuni 
de hialinoză, care afectează în principal arteriolele aferente 
[Wenzel et al, 1998; Wenzel er al, 2005]. 
- procesul începe initial sub endoteliul vascular, cuprinzând 
ulterior şi media 
- se localizează la nivelul arteriolelor şi arterelor de calibru mediu 
- îngustarea difuză a lumenului arterelor mici şi arteriolelor 

are drept consecinţă atrofia glomerulilor şi tubilor si fibroza 


interstitiala 


hiperplazia miointimala - localizată la nivelul arteriolelor 
interlobulare, ducând la îngustarea lumenului vascular 

glomerulii - prezintă procese de scleroză segmentală şi focală, cât 
şi scleroză focală globală. Se datorează creşterii presiunii 
intracapilare în primul caz şi leziunilor ischemice care duc la 
distrugerea nefronilor în cel de-al doilea caz, ghemul fiind 
obliterat de o masa eosinofilică densă, care include într-o 
cicatrice tot glomerulul şi capsula Bowman [Ives er al, Luke et 
al;Helmchen] 

tubii- atrofii tubulare, extinse proportional cu atingerea 
glomerulara si severitatea leziunilor arteriolare| Luke et al] 
fibroză interstitiala progresivă 


Microscopia electronică 


O 00 0 


depozite din proteine plasmatice, imunoglobuline şi complement 
îngroşarea neregulată a MB şi depuneri de colagen 

atrofia celulelor musculare netede 

arteriolele au pereţii ingrosati consecutiv depunerii de material 
omogen 


Tablou clinic 
- manifestarea precoce este nicturia, care precede cu mult timp 
fenomenele de insuficiență renală ; 
- poliuria; 
- astenia; 
- TA sistolică, inițial oscilantă, se stabilizează la valori crescute; 
- dureri precordiale de tip anginos; 

- manifestări cerebrale (accidente ischemice tranzitorii sau definitive). 

Examinări paraclinice 

- examenul urinii: proteinurie mică (1-2 g/24 h), hematurie microscopică, 
leucociturie moderată; 

- explorarea funcţiei renale: progresiunea lentă spre insuficiență renală, cu 
alterarea capacităţii de concentrație şi scăderea filtrării glomerulare; 

- examenul fundului de ochi: retinopatie hipertensivă de gradul II-III, cu 
importanță deosebită în aprecierea prognosticului şi evoluţiei bolii; 

- radiologie şi ecografie: rinichii sunt micsorati de volum, simetrici, cu 
contur regulat. 

Diagnostic pozitiv 

Diagnosticul precoce al nefrosclerozei benigne 

e Microalbuminuria: reprezintă un marker predictiv pentru 
afectarea renală din cadrul HTA esenţiale [Agrawal et al, 1996; 
Bigazzi et al ; Mimran et a; Ruilope et al]. 

e  Eliminările urinare crescute de beta 2-microglobulina prezente 
la pacienţii cu HTA esenţială, in absenţa altor elemente de 
afectare renală pot servi ca şi markeri ai afectării precoce renale 
din HTA esențială. 

e = Eliminarile urinare crescute de enzime de tip tubular ca şi N- 
acetil-beta-D-glucozaminidaza[Ruilope et al] 

e Hiperuricemia: Se consideră ca apare ca o consecintă a scăderii 
fluxului plasmatic renal concomitent cu creşterea rezistenţei 
vasculare renale şi sistemice[Ruilope et al] 

Diagnosticul nefrosclerozei benigne manifeste 

- anamneza: - antecedente familiale de HTA; - factori de risc vascular 
(hiperlipemie, diabet zaharat, obezitate, fumat); - absenţa semnelor unei afecțiuni 
renale, cardiovasculare, suprarenale; 

- istoricul unei evoluţii îndelungate a HTA esenţiale; 

- insuficiență renală progresivă spre decompensare (scăderea clearance- 
ului de creatinină, scăderea capacităţii de concentraţie, proteinurie redusă, 
hematurie microscopică sub 10.000/minut); 

- manifestări cardio-vasculare coronariene, cerebrale, arteriale periferice; 

- fund de ochi de gradul II-III; 

- semne de visceralizare a HTA la nivelul cordului (ECG, ecocardio- 
grafie, radiologie). 

Diagnostic diferențial [Müller er al] 

e HTA secundară renală parenchimatoasă: - modificări importante ale 
sedimentului urinar (proteinurie peste 1 g/24 ore, hematurie microscopică 

peste 10.000/min., leucociturie); - bacteriurie; - alterare severă a funcţiei 
renale; 

e HTA prin stenoza istmului aortic: - HTA la nivelul extremităților 
superioare; - puls femural slab; - eroziuni costale evidențiate radiologic; - 
angiografia precizează sediul şi întinderea stenozei; 

e  Insuficiența renală la vârstnici, determinată de dezechilibre hidro- 
electrolitice cu deshidratare, nefropatie obstructivă, infecţii intercurente. 
Evoluție. Complicatii. Prognostic. 

- in lipsa unui tratament adecvat, evolutia se face spre IRC 

- complicatii cardiace si cerebrale 

Pentru trecerea spre HTA malignă pledează agravarea bruscă şi rapid 
progresivă a insuficientei renale către uremie, care va impune terapie prin 
hemodializă. 

Tratament 

Obiective: încetinirea evoluţiei bolii şi prevenirea complicatiilor sale pe 
organele țintă. 

Regimul igieno-dietetic cu restricție de NaCl şi proteine conform cu 
gradul de insuficiență renală. 

Medicația hipotensoare recomandata in stadiile avansate, în special, 
trebuie să posede mai multe proprietăti [Sokolw et al; Panza et al]: 

- efect hipotensor eficace; 

- să nu scadă debitul sanguin renal şi filtrarea glomerulară; 

- efect renoprotectiv; 

- efect antiproteinuric; 

- să împiedice remodelarea vasculară sistemică şi renală 

- efect protectiv cardiac şi cerebral. 

Tratamentul are ca obiectiv reducerea TA minime sub 90 mmHg şi 
atingerea unor valori de 130/80 mmHg sau sub acestea, in funcţie de riscul cardio- 
vascular, cerebral sau renal (INC VII, K/DOQI- 2002) 

Inhibitorii enzimei de conversie ai angiotensinei II 

IECA reprezintă principalele hipotensoare utilizate în tratamentul 
nefrosclerozei hipertensive benigne. Au proprietăți multiple care le conferă un rol 
protectiv cardiac, cerebral şi renal [Ferder et al]. 

- împiedică proliferarea vasculară, interferând acţiunea angiotensinei II 

- întârzie expansiunea mezangială, ca şi procesul de glomeruloscleroză, 
atât focală cât şi difuză 

- efect antiproteinuric 

e Captopril- 25mgx3/zi 
e  Enalapril- 10mgx2/zi 

Perindopril- 5-10mg/zi 
Benazepril- 10mg/zi 
Quinapril- 10mg/zi 
Fosinopril- 10 mg/zi 
Lisinopril- 10mg/zi 
Blocantii receptorilor de angiotensină IT au o acţiune hipotensoare 
similară cu cea a IECA. Se pot asocia cu IECA. 
e Losartan - 80 mg/zi; se poate creşte la 160 - 240 mg/zi 
e Valsartan - 80 mg/zi; se poate creşte la 160 - 240 mg/zi 
e Telmisartan — 40-80mg/zi 
e Irbesartan — 150-300mg/zi 
e Candesartan — 8-16mg/zi 
Diureticele 
Diureticele tiazidice- se consideră că ar avea o acțiune hipotensoare 
similară diureticelor de ansă. Işi pierd efectul cand rata de filtrare 
glomerulară scade sub 30 ml/min. 
- hidroclorotiazida- 12,5 - 25 mg/zi 
Diureticele de ansă - eficiență net mai mare decât celelalte clase de 
diuretice 


e Furosemid- 40mg /zi 
e Torasemid- 20mg/zi 
Blocantii canalelor de calciu . Nu necesită modificarea dozelor in caz 
de IR. Se pot utiliza: 
e Nifedipina retard- 10 - 20mg x 2/zi, 
e Amlodipina- 2,5 - 5mg/zi. Se poate creşte fără a depăşi doza de 
10 mg/zi. 
Felodipina-5-10mg/zi 
Lercanidipina-10mg/zi 
Nitrendipina-10-20mg x 2/zi 
Nicardipina-10-20mg x2/zi 
Diltiazem- 30 - 60mg x 2 /zi 
Verapamil- 80mg x 3/zi 
Beta-blocantele 
e Atenolol- 50mg /zi; se poate creşte la 100mg/zi 
e Metoprolol- 50x2mg /zi 
e Propranolol- 20 - 40mg x 2/zi; se poate creşte la 160mg/zi 
Antagonistii alfa 1 
e Prazosin- Img x 2/zi initial, doza se poate creşte progresiv 

e Doxazosin- lmg per os, doza se poate creşte progresiv , fara a 
depasi 16mg/zi 

Blocantii receptorilor alfa si beta 

e Labetalol- 100mg x2/zi, doza se poate creşte fără a depăşi 
300mg/ doză; 

e Carvedilol- 6,25mg x 2/zi, doza se poate creşte fără a depăşi 
25mg x 2/zi 

Agoniştii centrali alfa 2: 

e  Clonidina - 0,075mg x 2/zi, doza se poate creşte progresiv 
e Metildopa -250mg x3zi, de electie în sarcină 
Vasodilatatoarele 
e  Hidralazina- 25mgx3/zi 
e Minoxidil- 2,5 mg x2/zi; doza se poate creşte progresiv sub 
controlul strict al tensiunii arteriale. A nu se depăşi 100 mg/zi 

Sub tratament hipotensor, unii bolnavi prezintă la începutul aplicării 
acestuia, o uşoară diminuare a funcției renale datorită scăderii TA, dar care e 
reversibilă în timp. Fenomenul este mai evident prin aplicarea IECA, care scad 
presiunea de filtrare glomerulară. De aceea, aceste medicamente se evită la 
bolnavii cu afectare funcţională renală importantă. 

Asocierea IECA cu inhibitorii canalelor de Ca diminuă efectele secundare 
ale acestora. 

Prin tratamentul hipotensor se urmăreste împiedicarea evoluţiei spre 
insuficienţa renală. Totodată, se încearcă evitarea complicatiilor cardio-vasculare 
datorate HTA [Kaplan, 1995]. 

Tratamentul cu IECA trebuie monitorizat cu multă atenţie pentru a obţine 
normalizarea TA fără a deteriora funcţia renală, evitând şi efectele lor secundare. 

Hemodializa cronică se indică la 1% din pacienți, în stadial uremic al IR. 


Nefroscleroza maligna (HTA malignă) 


Definiţie. Nefroscleroza malignă defineşte o HTA severă care prezintă 
leziuni vasculare importante, manifestate prin necroză fibrinoidă arteriolară, 
endarterită proliferativă şi leziuni glomerulare de obsolescenta şi necroza fibrinoida 
care se asociază cu alterarea severă a funcției renale, cu evoluție rapid progresivă 
[Raine et al, 1998]. Sunt prezente leziuni importante cardiace, cerebrale şi retiniene 
cu afectare funcțională consecutivă . 

Incidenta. HTA malignă reprezintă 1-3% din totalul HTA. Apare mai 
frecvent la sexul masculin, la varsta medie. 

Patogenie. Secvential, sunt implicate următoarele mecanisme patogenice 
[Dikow et al; Nolan et al; Kawazoe; Ives et al ; Berk et al; Kaplan et al]: 


HTA determina necroză fibrinoidă  arteriolară renală, cu 
ischemie consecutivă şi stimularea secreției de renină; 

renina, prin angiotensina II agravează HTA, se produce 
retenție de sodiu si apa, insuficiență renală şi  lezare 
arteriolară progresivă ; 

AT II în exces induce vasoconstrictie cu reducerea fluxului 
sanguin renal, care la rândul ei stimulează sistemul RAA. Se 
dezvoltă o reacţie presiune-natriurează care va duce la o 
scădere a volumului circulant si care în continuare activează 
sistemul nervos simpatic şi sistemul RAA. Natriureza crescută 
se va datora valorilor crescute ale TA care inhibă reabsorbtia 
tubulară de Na. AT II dezvoltă acelaşi efect la nivelul tubilor. 
Activarea sistemului RAA contribuie la accelerarea şi 
menținerea valorilor crescute ale TA, respectiv a leziunii 
vasculare. Creşte permeabilitatea pereţilor vasculari prin 
invazia de componente plasmatice, în special fibrină, care 
activează mecanismele de coagulare, conducând la anemie 
microangiopatică. În timp, leziunile vasculare se accentuează 
şi progresează [Yoshida et al]. 

vasopresina, cu efect constrictor, prezintă valori crescute 
peptidul natriuretic atrial diminuă valorile TA prin creşterea 
diurezei | Awazu et al] 

factorii locali vasoconstrictori şi proliferativi (AT Il, 
Interleukina 1, TGF si PDGF, prostaglandine) domină, 
fenomen ce duce la proliferarea celulelor musculare din 
peretii vasculari. 

factorii relaxanti si antiproliferativi (oxidul nitric, PGI 2) se 
opun partial efectelor factorilor proliferativi 

coagularea intravasculară diseminată, în care în peretele 
arteriolar există depozite de fibrină, este semnalată în cursul 
HTA maligne. 

mecanism imunologic demonstrat prin prezența imunoglo- 
bulinelor G şi a complementului în peretele arteriolar 
[Dzielak]. 

Morfopatologie 

Macroscopic: Rinichii, initial, au mărime normală. În cursul evoluției ei 
se reduc în dimensiune bilateral, simetric. Pe suprafața lor se pot observa 
hemoragii peteşiale punctiforme care conferă organului un aspect de “muşcat de 
tantar “. 

Microscopic: 

e necroza fibrinoidă, leziunea principală care afectează cu 
precădere arteriolă aferentă. Aceste leziuni se pot asocia cu un 
infiltrat inflamator realizând aspectul unei arteriolite necrotizante. 
Imunofluorescenta evidențiază depozite de fibrină şi ocazional 
de imunoglobuline si C3 la nivelul arterelor interlobare şi 
capilarelor glomerulare [Paronetto; Kashgarian]. 

e  proliferara celulelor musculare netede la nivelul mediei ce 
determină aspectul de “bulb de ceapă”. 

Celulele musculare netede modificate, respectiv celulele mediointimale 
provenite din media vaselor migrează în intima prin fenestratii incomplete ale 
lamina elastice. Proliferarea mediei şi intimei determină o îngustare a lumenului 
arteriolar, fapt ce are consecinţe hemodinamice [Tracy et al, 1992]. 

Glomerulii 

e leziuni ischemice induse de necroza fibrinoidă a arteriolei 
aferente; în acelaşi timp, datorită unui material colagen care 
umple spaţiul de filtrare se va produce şi o colabare a capilarelor 
glomerulare (obsolescenta glomerulară). 
necroza fibrinoida 

e leziuni de tromboza a capilarelor glomerulare şi uneori 
hipertrofia aparatului juxtaglomerular. 

Microscopia electronica evidentiaza un material fibrilar cu periodicitatea 
caracteristică fibrinei[Kasgarian; Nolan et al] 

Leziunile tubulo - interstitiale: 

e atrofii tubulare 

e infiltrat inflamator cronic 

e fibroza intestitiala 

e in pusee poate apare un edem interstitial şi necroza tubulară 
acută 

Leziunile de nefroscleroză malignă se pot suprapune celor ale bolii de 
bază în caz de HTA malignă secundară. 

Leziuni vasculare asemănătoare se pot întâlni şi la nivelul altor organe: 
creier, retină, miocard| Nolan et al; Raine] 

Tablou clinic 
Semne subiective: 
- cefalee occipitală severă, cu caracter pulsatil; 
- tulburări de vedere; 
- tulburări digestive (greață, vărsături, anorexie); 
- scădere ponderală; 
- nicturie, poliurie; 
- dispnee, palpitatii; 
- paloare tegumentara. 
Semne obiective: 
- TA diastolică > 130 mmHg; 
- edem pulmonar acut; 
- encefalopatie hipertensiva (cefalee, convulsii, coma). 
Examinări paraclinice [Dikow et al] : 
Examenul de urină: - proteinurie importantă, bruscă şi progresivă, 
neselectivă; - hematurie microscopică > 100.000/min; - cilindrurie. 
Date biologice: - retenţie azotată rapid progresivă (creşte brusc atunci când 
FG scade sub 30%) - anemie hemolitică microangiopatică; - semne de coagulare 
intravasculară diseminată; - hiperreninemie; - creşterea angiotensinei plasmatice şi 
a aldosteronului. 
Explorarea funcției renale - scăderea rapidă şi severă a filtrării glomerulare 
şi a capacităţii de concentrare. 
Fundul de ochi - retinopatie hipertensivă gradul IV . 
Evaluarea răsunetului cardiovascular al HTA - semne de hipertrofie 
ventriculară stângă pe ECG, radiologie si ecocardiografic. 
Examenul radiologic - arteriografia renală relevă remanieri vasculare 
severe. 
Ecografia renală - rinichi mult micsorati, simetric, contur extern regulat, 
cu slabă diferenţiere între structuri. 
Diagnostic pozitiv - prezența suferinței renale cu evoluţie rapid progresivă spre 
IRC decompensată, pe fondul unei HTA cu evoluţie accelerată; 
- datele paraclinice menţionate. 
Diagnostic diferenţial [Dikow et al; Raine et al]: 

o HTA esențială: fund de ochi de gradul II-III; - funcţia renală se 
alterează după mai multi ani de evoluție; - tratamentul corect şi 
precoce ameliorează prognosticul şi evoluția; 

o HTA secundară unei glomerulonefrite cronice - antecedente de 
suferință renală de tip sindrom nefritic cronic; - datele examenului 
histologic. 

o vasculite sistemice (poliarterita nodoasa, sclerodermie); 
o glomerulonefrita rapid progresivă: biopsia renală evidențiază 
proliferare extracapilară; 
o pielonefrita cronică. 
Evoluție. Complicatii. Prognostic 
Netratată, HTA malignă evoluează spre exitus in 1-2 ani de la debut; - 
insuficienta renala acuta sau cronica 
-complicații vasculare cerebrale: ischemice (infarctul cerebral), 
hemoragice (hemoragia cerebrală), paralizii de nervi cranieni 
-complicații cardiace: edem pulmonar acut, insuficiența cardiacă 
congestivă severă, angina instabilă, infarct miocardic acut 
-complicații digestive: greturi, vărsături, hemoragie digestivă superioară, 
infarct intestino — mezenteric 
- anemie hemolitică microangiopatică 
- coagulare intravasculară diseminată cu evoluție spre IRA 
Prognostic sever, mortalitate de 79% în primul an, 99% după 2 ani. 


Tratament 

Obiectivul principal - scăderea TA, HTA malignă constituind o urgență 
medicală; se urmăreste scăderea şi menținerea TA la valori de 140 — 160 / 95 - 100 
mmHg. Prin aceasta se evită acțiunea HTA maligne asupra principalelor organe: 
rinichi, cord, sistem nervos central. Medicamentele utilizate trebuie să aibă efecte 
antiproteinurice, renoprotective, cardioprotective şi cerebroprotective adiționale 
(JNC VII, K/DOQI- 2002). 

Regim igieno-dietetic: 

- repaus la pat; 

- dietă hiposodata (3-4 g NaCl/zi); 

- aport proteic raportat la gradul insuficientei renale. 

Tratamentul medicamentos antihipertensiv in urgență: - hipotensoare 
cu acțiune rapidă; - asociere de droguri; - doze adecvate [Dikow et al; Kaplan et 
al]. 

Vasodilatatoarele 

e Nitroprusiatul de sodiu: 80 mg în 10 ml soluție glucoză 5%, care, 
după dizolvare, se introduce în 500 ml glucoză 5%, care se va 
administra în perfuzie, inițial 0,5-1,5 micrograme/kg/min; 
întreținere 0,5-10 micrograme/kg/min; monitorizare atentă a TA; 

e Diazoxidul - 300 mg i.v., cu repetare până la 1500 mg/zi; 

e Minoxidilul - 2 mg i.v. din 6 în 6 ore; 

e Hidralazina - 25 mg i.v. ori 4/zi. 

Alfa-beta blocantele 
e Labetalolul cu acţiune blocantă atât alfa (selectivă pe receptori 
alfa 1) cât şi beta: 1 fiolă de 10 ml ce conţine 100 mg labetalol. Se 
poate repeta la 10 minute. 
Blocantii canalelor de calciu 
e  Wifedipina sublingual sau per os 
e = Nicardipina- 5-15 mg intravenos 
e  Nitrendipina 


e  Enalaprilat-l,25mg/5min intravenos la 6 ore, apoi câte 5mg la 6 
ore 
Tratamentul de fond al HTA maligne 
Urmăreşte să scadă şi să menţină valorile la 140-160/95-100 mmHg, 
evitându-se acţiunea HTA maligne asupra rinichiului, cordului, sistemului nervos 
central. 
Unele medicamente au efect renoprotectiv şi cardioprotectiv: 
Blocantii canalelor de calciu (în dozele menţionate la nefroscleroza 
benignă). 
Beta- blocantele (în dozele menționate la nefroscleroza benignă). 
Vasodilatatoarele 
e  minoxidilul -2,5 mg x 2/zi; 
e  hidralazina 
e  rezerpina 
Inhibitorii enzimei de conversie: captoprilul, enalaprilul, perindopril, 
benazeprilul, lisinoprilul (în dozele menţionate la nefroscleroza benignă). 

Se administrează cu prudență întrucât pot duce la scăderea fluxului sanguin renal. 
Se va evita administrarea IECA la bolnavii cu funcție renală alterată , cât şi la 
bolnavii cu stenoză de arteră renală pe rinichi unic sau stenoză de arteră renală 
bilaterală. 

Agonistii æ centrali- clonidina, alfametildopa (în dozele menţionate la 
nefroscleroza benignă). 
De obicei se utilizează 2-3 hipotensoare majore. 
Diureticele pot duce la diminuarea volumului circulant care este scăzut în 
HTA malignă, accentuând procesul patologic. 
- nu se indică de rutină la aceşti bolnavi. 
-se recomandă la bolnavii cu retenție hidrosalină, encefalopatie hiper- 
tensivă, edem pulmonar acut sau insuficiență cardiacă congestivă. 
Diureticele de ansă: furosemid, torasemid (în dozele menţionate la 
nefroscleroza benignă). 

Hemodializa cronică asigură supleerea funcţiei renale la bolnavii cu 


alterarea funcţiei renale şi oligurie. 

Capitolul XIV 


HIPERTENSIUNEA ARTERIALA DE SARCINA 


GHEORGHE GLUHOVSCHI, VIRGINIA TRANDAFIRESCU 


Hipertensiunea arterială reprezintă o complicatie medicală a sarcinii 
întâlnită curent în practică. 

In cursul sarcinii normale se constată o scădere a TA. Se consideră că în 
cursul sarcinii TA scade cu valori medii de 10 mmHg, valorile maxime ale TA 
diastolice fiind de 75 mmHg în trimestrul II şi de 85 mmHg în trimestrul III de 
sarcină. 

Valorile TA care definesc HTA din cursul sarcinii sunt > 140 mmHg 
sistolica şi > 90 mmHg diastolica. Un criteriu mai putin utilizat îl reprezintă 
creşterile TA sistolice cu 30 mmHg sau mai mult decât valorile anterioare sarcinii 
şi creşterea TA diastolice cu 15 mmHg fata de valorile anterioare sarcinii. 

HTA din cursul sarcinii poate reprezenta o HTA datorată acesteia sau 
poate reprezenta o HTA cronică preexistentă sarcinii care persistă în cursul acesteia 
şi după. HTA datorată sarcinii este absentă anterior sarcinii şi retrocedează la scurt 
timp după delivrare. Ea se poate însoţi de proteinurie constituind preeclampsia sau 
proteinuria este absentă în cazul hipertensiunii gestationale. 

Uneori HTA din sarcină se suprapune unei HTA preexistente când se 
defineşte o HTA de sarcină suprapusă sau preeclampsie suprapusa unei HTA 
cronice. 

HTAdin cursul sarcinii se clasifică în : 

- Preeclampsia —eclampsia 

- HTA cronică 

- Preeclampsie suprapusă pe o HTA cronică 

- HTA gestationala 

Preeclampsia reprezintă apariția de novo a hipertensiunii si a proteinuriei 
după săptămâna 20 de sarcină la o femeie anterior normotensivă şi fără 
proteinurie. 

Se consideră HTA valori ale TA sistolice > 140 iar TA diastolice > 90 
mmHg. Proteinuria se consideră patologică la o valoare de > 0,3 g/24 h. 

La bolnavele cu preeclampsie TA si proteinuria retrocedează dupa 
maximum 12 săptămâni de la delivrare. 

Creşterea TA se consideră patologică dacă se evidenţiază valori crescute 
ale TA la un interval de cel puţin 6 ore interval dar nu mai mult de 7 zile. 

Eclampsia reprezintă o stare clinică severă care urmează unei preeclampsii 
deobicei severe, care se manifestă prin convulsii tonico-clonice, HTA severă. 

Hipertensiunea cronică din sarcină reprezintă o HTA preexistentă sarcinii 
care este prezentă pe parcursul sarcinii şi persistă după 12 săptămâni de la 
delivrare. Ea este prezentă atât în primul trimestru cât şi în cel de al treilea 
trimestru al sarcinii. 

Preeclampsia suprapusa unei HTA cronice se caracterizează prin apariţia la 
o gravidă care era anterior sarcinii hipertensivă a unei creşteri a TA asociată cu o 
proteinurie nou apărută sau accentuarea acesteia, de obicei brusc. 

Fenomenele clinice (HTA) persistă după 12 săptămâni de la delivrare. 

Hipertensiunea gestationala reprezintă apariţia de novo a unei hipertensiuni 
după a 20-a săptămână de sarcină. Hipertensiunea gestațională cedează după 
delivrare la maximum 12 săptămâni. 


Patogenie 

In preeclampsie pe prim plan se situează hipoperfuzia uteroplacentară 
consecutivă ischemiei utero-placentare. Ca urmare are loc o perturbare a proceselor 
de vasculogeneză care au loc în sarcina normală. Aici celulele citotrofoblastului din 
placentă care se dezvoltă invadează endometrul şi tunica medie musculară a 
arterelor spiralate materne. Acestea se dezvoltă in vase de capacitanta în care 
plutesc vilozitatile placentei acoperite de trofoblast. Prin acest proces se permit 
schimburi nutritionale şi de oxigen între mamă şi fat. 

In cursul preeclampsiei această invazie intrauterină a citotrofoblastului este 
deficitară, vasele spiralate nu-şi pierd tunica musculară şi nu se pot dezvolta 
corespunzător ca vase de capacitanta care să permită schimburile corespunzătoare 
între mamă şi făt. 

Dezvoltarea placentei, respectiv a vaselor sale se află sub influenţa unor 
factori angiogenici VEGF şi PIGF (factor de creştere placentara). In condiţiile 
ischemiei utero-placentare se produc în cantitate crescută factori antiangiogenici de 
tipul unor factori solubili care se fixează prin competiţie cu factorii angiogenici pe 
receptori şi împiedică dezvoltarea vascularizatiei placentare. Sunt cunoscuţi 
factorii: SFIt-1 şi endoglina solubilă care este un coreceptor al TGF-beta. 

In conditii de ischemie se produc la nivelul placentei in cantitate crescuta 
mai multe substante care au efect asupra endoteliului. Astfel placenta ischemica 
poate elibera in circulaţie maternă factori de tipul SFIt-1, endoglina solubilă, 

tromboxan A, citochine inflamatorii. Se realizează in preeclampsie o disfunctie 
endotelială generalizată care perturba tonusul vascular. Creşte sensibilitatea pentru 
angiotensină I. In acelaşi timp cresc anticorpii agonisti fata de receptorul ATI. 
Aceeaşi disfunctie endotelială diminuă sinteza de oxid nitric şi prostaciclină în 
endoteliu, factori vasodilatatori şi creşte la nivelul endoteliului producţia de factori 
vasoconstrictori, endotelină şi tromboxan A II. 

In organism se realizează o HTA în care rolul principal revine placentei. 
Imediat după naştere TA se normalizează. In patogenia preeclampsiei sunt 
incriminati factori genetici (la nivelul trofoblastului exprimându-se antigene HLA 
clasa I de tip HLA C, HLA E şi HLA G), factori imunologici (conflict între 
antigenele materne şi cele parterne provenite de la făt, activitatea crescută a 
celulelor NK responsabilă de o implantatie anormală), tulburări ale sistemului 
coagulării şi fibrinolizei în relație cu tulburările endoteliale, activarea sistenului 
renină-angiotensină-aldosteron etc. 

Deşi încă patogenia preeclampsiei nu este complet cunoscută este de 
menţionat rolul deosebit al placentei şi al inflamatiei endoteliale. 


Preeclampsia 

Preeclampsia reprezintă o HTA nou apărută însoţită de proteinurie după 
săptămâna 20 de gestație la o femeie anterior normotensiva. 

Eclampsia reprezintă apariţia unor convulsii grand mal la femei cu 
preeclampsie care nu pot fi atribuite altor cauze. 

Se consideră HTA în sarcină când TA sistolică > 140 mmhg, TA diastolică 
> 90 mmHg la 2 sau mai multe determinări la un interval de 4 — 6 ore, dar nu mai 
mult de 7 zile. Proteinuria în sarcină este patologică la valori > 0,3 g/24 h. Semnele 
preeclampsiei dispar după primele 12 săptămâni de la naştere. 

Preeclampsia retrocedează după 12 săptămâni de la delivrare. 

Incidenta preeclampsiei este de 5 — 10% din sarcini 


Factorii de risc pentru preeclampsie 
e vârsta înaintată a mamei, peste 38 ani sau vârsta prea tânără 18 ani 
e  multiparitatea, sarcini gemelare 
e istoric familiar de preeclampsie sau istoric propriu anterior de 


preeclampsie 

e hipertensiuni preexistente sarcinii, boli cronice renale, diabet 
zaharat 

e prezenţa de anticorpi antifosfolipidici, accidente tromboembolice, 
obezitate 

e Factori genetici . Nu s-a evidenţiat rolul factorului genetic, nu este 
identificată o genă specifică implicata in aceasta afectiune. 


Tabloul clinic şi biologic 

HTA este simptomul principal definitoriu al preeclampsiei. 

HTA apare după săptămâna 20 de sarcină când TA atinge valori de > 140 
mmHg maxima şi > 90 mmHg minima. 

Se descrie o formă de HTA uşoară cu valori ale TA 140/90 mmHg — 160/ 
100 mmHg. HTAseveră la valori ale TA de peste160/100 , care se însoţeşte 
frecvent de visceralizări cardiovasculare, insuficiență cardiacă sau vizuale. 

Edemul — este un element prezent dar nu obligatoriu al preeclampsiei. 
Atunci când e prezent are aspectul unui edem de tip renal. Este precedat de 
creşterea în greutate a gravidei, motiv pentru care aceasta trebuie monitorizată. 
Edemul însoţeşte sindromul nefrotic asociat preeclampsiei. Uneori retentia de sodiu 
şi apă ia aspectul de anasarcă. 

Proteinuria este un simptom definitoriu al preeclampsiei. 

In sarcină proteinuria > 0.3 g/24 h defineşte o proteinurie patologică. 

Formele uşoare se însoțesc de o proteinurie uşoară 

Formele severe se însoțesc de o proteinurie importantă 

Sunt prezente elementele clinico-biologice ale sindromului nefrotic. 


Examenul sângelui 
e Anemia — se prezintă de obicei ca o anemie microangiopatică, se 
însoţeşte de hemoliză 
e Sindromul HELLP se întâlneşte in preeclampsia severă. El este 
constituit din triada: hemoliză, creşterea enzimelor hepatice, 
trombocitopenie 


e Acidul uric — prezintă valori mai scăzute în cursul sarcinii datorită 
scăderii clearance-ului ac. uric. Se consideră ca valori patologice cele 
care depăşesc 4,5 mg%. Hiperuricemia se corelează cu severitatea 
clinică a preeclampsiei şi cu supravetuirea fetala. 


e Determinarea fmts — fms like tirozinkinaza 1 placentală solubilă 


Examenul urinii 
e  Proteinurie — menționată mai sus 
e Microalbuminurie 
e  Eliminările de calciu urinar sunt scăzute 

Probele funcţionale renale sunt de obicei normale. Uneori se constată afectarea 
funcţională renală, chiar insuficiența renală acută. 


Examenul ecografic permite evaluarea rinichilor mamei, a placentei, unui eventual 
oligohidramnios, cat şi a evoluţiei fătului 


Preeclampsia forme clinice 

Forma uşoară - hipertensiunea arterială prezintă valori ale TA < 160 
mmHg sistolica. 

Forma severă : HTA > 160 mmHg sistolice, TA > 110 mmHg diastolice la 
un interval de 6 ore la o femeie situată în repaus la pat; se poate însoți de tulburări 
circulatorii cerebrale (cefalee, accidente cerebrale) sau vizuale, edem pulmonar, 
cianoză. 

e Proteinuria > 3 gr/24 h 

e Oligurie < 500 ml /24 h 

e Alte simptome : leziune hepatocelulară /cresterea transaminazelor 
la valori de 2 ori normalul si de simptome datorate distensiei 
capsulei hepatice (dureri in hipocondrul drept., greturi, vărsături) 

e Trombocitopenie sub 100000 plachete /mmc 

e Intarzierea dezvoltării fătului. 


Diagnosticul pozitiv 

Se pune pe baza următoarelor elemente 

Apariția la o gravidă normotensivă anterior sarcinii si în prima parte a 
sarcinii, în săptămâna 20 de sarcină, a HTA şi proteinuriei. 

La aceasta se poate asocia un sindrom edematos iar biologic se evidențiază 
valori crescute ale acidului uric. 

Fenomenele clinice şi biologice dispar după naştere în cel mult 12 
săptămâni. 

Examenul ecografic poate evidenția o suferință uteroplacentară: o scădere 
a fluxului uterin respectiv placentar la examenul Doppler — hipotrofie fetală. 

Examenul bioptic se efectuează de obicei după naştere în scop de a 
diferenția preeclampsia de o altă nefropatie. 


Diagnosticul diferențial : 
e HTA esențială prezentă în cursul sarcinii. Ea este evidențiată la 
persoane cu antecedente heredocolaterale cu HTA anterioară 
sarcinii. HTA persistă după sarcină. 

Complicatii 
e 


Cu glomerulonefritele acute în care se evidențiază un puseu 
faringian, exudat faringian : streptococ hemolitic, ASLO, prezintă 
valori crescute. Sunt prezente edeme, HTA, proteinuria, hematurie. 
Cu glomerulonefritele cronice : sunt prezente pe lângă istoric de 
afectiune renala edeme, HTA, proteinuria, hematurie, semne de 
visceralizare a HTA. 


materne : cardiovasculare, cerebrale, tulburări funcționale hepatice, 
insuficiența renală acută, coagulare intravasculară diseminată 
obstetricale: avort, naştere prematură, hematom uteroplacentar 
perinatale: hemoragie cerebrală, tulburări respiratorii, moarte 
perinatală 

fetale: hipotrofie fetală, moartea fătului în uter 


Sechelele pe termen lung ale preeclampsiei. Femeile cu preeclampsie care 
nasc copii prematuri sau copii hipotrofici au un risc crescut pentru 
cardiopatie ischemică. 


Evoluție 


Sub tratament medical preeclampsia are o evoluție favorabilă. Formele 
severe au in general o evoluție severă si impun frecvent întreruperea cursului 


sarcinii 


Persistenta HTA după 12 săptămâni ridică problema unei HTA secundare. 


Prognosticul 

e matern — este favorabil în formele uşoare şi medii. Formele severe pot să se 
însoţească de complicaţii cardiovasculare şi cerebrale ale HTA. 

e fetal: în formele uşoare e favorabil; în formele severe există risc de 
hipotrofie fetală şi de mortalitate fetală. 


Preeclampsia suprapusa unei HTA cronice reprezintă o HTA anterioară sarcinii 

sau săptămânii 20 de sarcină la care se adaugă o proteinurie > 0,3 g/24 h sau se 

accentuează o proteinurie preexistentă. De asemenea agravarea unei HTA prezente 

înainte de săptămâna 20 la valori > 160/110 mmHg reprezintă o HTA suprapusa. 
După naştere persistă şi după 12 săptămâni. 

HTA cronica 

Defineste o hipertensiva anterior sarcinii şi care prezintă HTA în cursul 
sarcinii. HTA persistă după sarcină. 

La baza ei stă fie o HTA esenţială, fie una secundară (boli renale 
parenchimatoase — în primul rând glomerulonefritele cronice — HTA renovasculară, 
feocromocitomul, hiperaldosteronism primar etc). 

HTA cronică în cursul sarcinii poate scădea până la normalizare — în cel 
de-al doilea trimestru de sarcină, sau poate să apară proteinurie > 0,3 g/24h când 
avem o preeclampsie suprapusa unei HTA cronice De obicei apar şi alte semne ale 
preeclampsiei între care si sindromul edematos. 

Frecvența HTA cronice în cursul sarcinilor este de 1 — 5 % , iar în cursul 
sarcinilor însoţite de HTA este de15 — 30 %. 


Hipertensiunea gestationala 

Se defineşte prin valori ale TA > 140 mmHg sau TA diastolică > 90 
mmHg în absența proteinuriei, care se dezvoltă după cea de a 20-a săptămână de 
gestație la femei normotensive înainte de sarcină. 

TA revine la normal postpartum în 12 săptămâni. 


Tratamentul preeclampsiei 

Spitalizarea este indicată în preeclampsie. Se recomandă spitalizări de 
durată scurtă şi repetate. HTA fără preeclampsie poate fi tratată ambulator. 
Eclampsia impune spitalizarea de urgenţă. 

Repaus la pat se face în decubit lateral. Acesta creşte fluxul placentar şi 
reduce hipoxia fetală. Decubitul lateral stg. ameliorează circulația venoasă de 
întoarcere jenată de compresiunea uterului gravid. Repausul la pat are risc de 
apariție a tromboflebitei. 

Dieta normocalorică, normolipidică, normoprotidică, normosodată 

Tratamentul medicamentos al HTA din preeclampsia asimptomatică se 
recomandă la valori ale TA sistolice mai mare sau egala cul60 mmHg şi mai mare 
sau egal cu 105 mmHg diastolica. In HTA din preeclampsia simptomatică 
(asociere cu cefalee, fosfene) se recomandă iniţierea tratamentului la valori mai 
mici ale HTA mai mare sau egala cu 150/100 mmHg. 

De asemenea se recomandă tratament hipotensor în cazul 
hipertensiunii uşoare din sarcină la gravidele care prezintă risc pentru complicații 
materne şi fetale : gravide peste 40 ani, sindrom dislipidemic, naşteri premature 
anterioare. 

Medicamente utilizate pe cale orală in tratamentul preeclampsiei şi a 
celorlalte forme de HTA din cursul sarcinii 


Medicația hipotensoare din cursul sarcinii utilizează medicamente care să 
nu fie nocive pentru mamă şi în primul rând pentru făt. Medicamente recomandate 
pentru tratamentul uzual al HTA din cursul sarcinii sunt: 

Methildopa -| Alphamethildopa] este medicamentul preferat. Este un 
agonist al receptorilor adrenergici alpha 2 fiind în prezent utilizat cu precădere in 
timpul sarcinii. Se administrează uzual 250 mg x 3/zi. Doza maximă este de 2 — 3 
g/Zi. 

Labetalol - medicament cu acţiune alfa si betablocant ar prezerva fluxul 
sanguin uteroplacentar. Se administrează uzual 100 mg x 2/zi. 

Nifedipina cu eliberare lentă-  blocant al canalelor de calciu. Se 
administrează 30 — 90 mg. Doza maxima 120 mg/zi. Blocantii canalelor de Ca 
prezintă un efect favorabil tocolitic. 

Hidralazina - vasodilatator cu acţiune directă asupra pereților vascular. Se 
administrează uzual 2 x 25 mg/zi. Doza maximă este de 200 mg/zi. 

Alte medicamente utilizate în cursul sarcinii care impun măsuri de 
prudență 

Medicamente betablocante - se pot utiliza metoprololul, atenolol, 
propranolol. Întrucât se pot asocia cu hipotrofie fetală şi bradicardie fetală in 
ultimul timp este preferat labetalolul care are proprietăţi alfa şi betablocante. 

Blocante de canale de calciu — nondihidropiridinice care pot fi utilizate în 
sarcină: Amlodipină, Verapamil, Diltiazem. 

Medicamente care sunt utilizate atunci când valorile TA sunt mari şi greu 
controlabile. 

Hipotensoare cu acţiune centrală — Clonidina 

Alfablocante: Doxazosin, terazosin - nu există experiență cu aceste 
medicamente în cursul sarcinii. Se indică în feocromocitomul în cursul sarcinii. 

Diuretice: de tip hidroclorotiazidelor şi furosemidul se utilizează cu 
prudenţă în HTA cronică din cursul sarcinii atunci când au fost utilizate şi anterior 
sarcinii. Se evită utilizarea diureticelor în preeclampsie din cauza reducerii 
volumului plasmatic care acompaniază preeclampsia. 

In formele severe de preeclampsie asociate cu oligurie şi anurie se pot 
administra diuretice. 


Medicamente contraindicate în sarcina 

Administrarea în trimestrele II şi III poate produce un efect toxic fetal. De 
menționat că administrarea accidentală în primul trimestru nu este o indicație de 
întrerupere a sarcinii. 

Daca a existat un tratament al HTA anterior sarcinii cu aceste preparate, 
odată cu diagnosticarea sarcinii se recomandă înlocuirea ACEI şi blocantilor de 
receptori de angiotensină II cu methildopa, labetalol. Blocantele canalelor de calciu 
pot constitui o alternativă. IECA şi blocantii de receptori de angiotensină II sunt 
contraindicati în sarcină. Ei sunt asociaţi cu întârzierea dezvoltării fetale, 
malformații congenitale, insuficiență renală neonatală. 


Tratamentul de urgenţă al HTA severe din preeclampsie 

Medicamentul de preferat este Hidralazina. 

Hidralazina se începe cu 5 mg i.v. în bolus după aceea 10 mg — 20 — 30 
min. Până la 25 mg, repetate la câteva ore în caz de necesitate. Doza totală 200 — 
220 mg în caz că nu s-au controlat valorile TA se încearcă un alt hipotensor. 

Labetalolul se începe cu o doză iniţială de 20 mg i.v., se continuă cu doze 
care cresc la 10 min. Interval la 40 mg, ulterior 80 mg urmate de doze de 80 mg. 
Doza totală este 220 mg . In perfuzie labetalol 1 — 2 mg/min. TA scade începând de 
la 5 — 10 min. si poate dura 6 ore. 

Nifedipina 10 mg per os, se repetă la 20 mg pana la maximul 30 mg. 
Prezintă dezavantajele scăderii bruşte, excesive ale TA. Nu se recomandă a se 
asocia cu sulfat de magneziu. 

Diazoxidul se utilizează atunci când nu s-a obţinut control corespunzător 
cu labetalol sau hidralazină. Se administrează în doze de 15 mg la 3 min., doza 
maximă 30 mg. 

Nitroprusiatul de sodiu — se evită în timpul sarcinii, se descompune în 
substanţe toxice de tip cianid. Experimental la animale s-au evidenţiat cazuri de 
moarte fetală. In situaţii excepționale se administrează în HTA severă, în cazurile 
în care celelalte hipotensoare sunt ineficiente şi există risc de edem pulmonar acut. 
In aceste situaţii nu se depăşeşte o administrare pe o durată de 4 ore. 

Tratamentul preeclampsiei suprapuse unei HTA cronice este similar cu cel al 
preeclampsiei. 

Tratamentul HTA gestationale indicaţii ca pentru preeclampsie. 

HTA postpartum se rezolvă în 12 săptămâni. HTA care persistă dupa aceasta 
perioadă este tratată ca o HTA cronică în afara sarcinii. 

HTA cronică - femeile cu HTA cronică pot continua terapia anterioară sarcinii. Nu 
se administrează inhibitori ai enzimei de conversie sau blocanti ai receptorilor 
pentru angiotensină II. 

Diuretice tiazidice pot continua cât timp depletia de volum este evitată. 
Tratamentul HTA cronice se impune chiar în cazul formelor uşoare de boală, în 
special în cazul celor secundare în caz de gravide peste 40 ani, istoric de accident 

vascular cerebral, prezenta unui sindrom dislipidemic, nasteri premature in 
antecedente. 

Evolutia sub tratament a sarcinii impune : 

e monitorizarea evoluţiei materne, 
e monitorizarea evoluţiei fetale. 

Monitorizarea evoluţiei materne propune: controlul TA care să fie 
menţinută între 140 şi 150 mmHg sistolică şi 90 — 100 mmHg diastolica. La 
persoanele cu afectare severă de organ se recomandă valori sub 140/90 mmHg. Se 
efectuează periodic determinarea ureei sanguine, creatininei serice, acidului uric, 
glicemiei, electroliți, examen de urină, proteinurie, rata filtrării glomerulare. 

Monitorizarea fetală se face în principal prin evaluare ecografică 
urmărindu-se dezvoltarea fetală. Se recomandă a se efectua examenul ecografic 
bisăptămânal. 

Intreruperea cursului sarcinii în preeclampsie se consideră a fi o soluție 
terapeutică. 


Principalele indicaţii de întrerupere a sarcinii ar fi după Wagner: 
e indicații materne; 
o vârstă peste 38 ani, 
o trombocitopenie sub 100000 /mmc 
o alterarea progresivă a funcţiei hepatice 
o alterarea progresivă a funcţiei renale 
o eclampsia, tulburări vizuale severe, persistente, cefalee persistentă, 
dureri epigastrice, greturi, vărsături persistente 
o suspiciune de abruptie placentară 


e indicaţii fetale: 
o încetinirea severă a creşterii intrauterine 
o oligoamnios, hidramnios 


Tratamentul profilactic 

Până în prezent nu există măsuri profilactice în preeclampsie. Există unele 
observaţii sporadice privind utilizarea aspirinei şi suplimentării cu Ca. Se utilizează 
aspirina în doze mici 75 — 100mg/zi. Ar reduce incidenţa preeclampsiei fapt 
observat la gravide care prezentau un flux uterin patologic la examinarea în cel de 
al doilea trimestru. 

Ar acţiona prin reducerea producţiei de tromboxan AII în timp ce producția 
de prostaciclină nu ar fi modificată. Aspirina ar putea fi utilă la femei cu stări de 
hipercoagulare care prezintă elemente ale sindromului fosfolipidic. 

Administrarea unui supliment de calciu ar reduce riscul unei HTA 
gestationale, dar are un efect redus asupra severitatii preeclampsiei. 

Preeclampsia impune măsuri profilactice privind complicațiile materne şi 
cele fetale. Acestea au obiectiv un tratament corespunzător ca şi o monitorizare 
strictă atât a mamei cât şi a fătului. 

Monitorizarea mamei se face cu ocazia vizitelor prenatale şi impune o 
anamneză corespunzătoare, controlul periodic al TA şi proteinuriei ca şi al curbei 
ponderale. In cazul în care TA diastolică mai mare sau egală 105 — 110 mmHg se 
administrează terapie hipotensoare. 


Tratamentul eclampsiei 

Eclampsia reprezintă o complicatie severă a unei preeclampsii, de obicei 
cu evoluţie severă şi care se manifestă prin convulsii tonico-clonice asociate cu o 
HTA severă, proteinurie importantă şi oligurie. Frecvent se instalează insuficiență 
renală acută. 

Tratamentul eclampsiei are trei obiective principale: 

Tratamentul convulsiilor care domină tabloul clinic. Medicația preferată o 
constituie sulfatul de magneziu. Se preferă administrarea pe cale intravenoasă 4 g 
i.v. repetat la 15 min. E urmat de suflat de mg în perfuzie 1 — 2 g/oră. In caz de 
necesitate se poate administra intramuscular câte 5 g în fiecare fesă. Doza maxima 
— 20 mg. Efecte secundare — risc de paralizie respiratorie, nu se asociază cu 
blocantii canalelor de Ca. 

Diazepamul — fiole de 10 mg i.v. care se pot repeta. Diazepamul se poate 
administra şi pe cale rectală sub formă de gel 0 ,2 mg/kg. 

Recurenta convulsiilor se tratează cu unul din următoarele preparate: 
sulfat de Mg, diazepam, fenitoin. In cazul în care convulsiile nu pot fi stăpânite se 
administrează amobarbital 250 mg i.v. la 3 — 5 min, lorazepam în perfuzie, fenitoin. 

Medicația hipotensoare hidralazină 5 mg i.v. urmat de 5 — 10 mg în bolus 
la 20 min. Labetalol 10 — 20 mg i.v. repetat la 10 min. Cu dublarea dozei la 80 
mg/zi. Doza totală 220 mg. 

Obiectivul tratamentului hipotensor il reprezintă valori ale TA 140 — 155 
mmHg sistolica, 90 — 105 mmHg diastolica. 

Delivrarea reprezintă soluția definitivă de rezolvare a eclampsiei, ea 
permite rezoluția convulsiilor tonico-clonice, a HTA şi a celorlalte simptome 
clinico-biologice. De obicei se recurge la operaţia cezariană. 

